
PREFAŢĂ 


Cartea de faţă se adresează elevilor din clasele de liceu şi se 
doreşte a fi un ghid eficient în prepătirea examenului de bacalaureat. 

Conform noilor reglementări impuse de reforma 
învăţămîntului, un capitol important al ariei curriculare la limba şi 
literatura română îl constituie conceptele operaționale, adică 
noţiunile de teoria literaturii necesare abordării textului literar. O 
dată cu apariţia manualelor alternative s-au schimbat atât metodele şi 
strategiile didactice, cît şi modul de susţinere a examenului de 
bacalaureat, structura subiectelor şi obiectivele de evaluare. Deşi 
marcat de lipsuri şi imperfecţiuni inerente oricărui început, recent 
adoptatul sistem aduce disciplinei amintite un cîştig însemnat. Elevul 
nu mai este obligat să înveţe pe de rost comentarii „savante” din care 
nu înţelege nimic, ci este pus să gîndească textul, e condus pas cu pas 
spre dezlegarea semnificaţiilor şi e ajutat să înţeleagă mesajul, astfel 
încît să fie în stare să elaboreze el însuşi comentariul. Dacă această 
manieră de a lucra cu textul, nouă pentru noi, dar practicată aproape 
peste tot în lume, nu se bucură încă de adeziune deplină, este numai 
din cauza inerţiei şi comodităţii unora dintre dascăli. Aceştia ar 
trebui să ştie că cel mai mare afront ce i se poate aduce unui elev este 
acela de a-l socoti un simplu memorator de informaţii, incapabil să 
gîndească liber şi creativ. A înţelege o operă, spunea G. Călinescu 
înseamnă a o re-crea. Literatura, ca şi arta în genere, presupune 
fuziunea dintre subiect şi obiect atît în actul creaţiei cît şi în cel al 
receptării. O operă nu poate fi înţeleasă fără o participare afectivă, 
fără trăire. A înţelege însemna la origine comprehendo, adică „a 
cuprinde, a îmbrăţişa”, deci implicare subiectivă. 

Adevărata performanţă şcolară nu constă doar în note mari, 
în „rezultate” (care vin oricum, dacă lucrurile sunt bine făcute), ci în 
dezvoltarea personalităţii elevului, în capacitatea acestuia de a gîndi 
cu propriul cap şi în curajul de a-şi susţine prin argumente opiniile. 

Un vechi proverb chinez spune: „Dacă îi dai unui om un 
peşte, îl hrăneşti o dată — dacă îl înveţi să pescuiască, îl hrăneşti toată 
viaţa.” La fel, cartea pe care v-o punem la îndemînă încearcă să dea 
nu soluţii, ci mijloacele care să ducă la soluţiile cele mai adecvate. 

Se oferă criterii pe baza cărora să se poată judeca întotdeauna 
răspunsul potrivit. Nu se livrează comentarii gata făcute, ci este pus 
la îndemînă instrumentarul cu ajutorul căruia se poate face orice 


analiză. 
Noţiunile de teoria literaturii prezentate aici sînt incluse în 


anumite structuri ce alcătuiesc ele însele un întreg, un eşafodaj 


teoretic caracterizat printr-o deplină coeziune a părţilor. De maximă 
importanţă în analiza literară este imaginea de ansamblu, contextul în 
care trebuie judecat orice fapt literar. Pe acest principiu a fost 


structurat şi materialul ce vi-l propunem. 
Cine face efortul de a intra în logica acestei cărţi şi de a se 


lăsa călăuzit de ea va ajunge nu doar la performanţa (formală) de a 
obţine note mari, ci la performanţa (reală) de a înţelege şi chiar de a 
iubi literatura. 


Autorul 

i. LITERATURA, ARTĂ A CUVÎNTULUI 
Literatura şi teoria literaturii 


După ce a postit patruzeci de zile şi patruzeci de nopţi, lisus 
a fost ispitit în pustie de diavol, care i-a zis: „De eşti Tu Fiul lui 
Dumnezeu, zi ca pietrele acestea să se facă pfini”. Atunci El a 
răspuns: „Scris este că nu numai cu pîine va trăi omul, ci cu tot 
cuvîntul care iese din gura lui Dumnezeu”. Acest răspuns explică 
puterea cuvîntului şi taina literaturii. Înţelegem de aici că nu numai 
literatura, ci însăşi existenţa se întemeiază pe cuvînt. 

Platon spunea că ceea ce ne încîntă în poezie nu stă în 
meşteşugul poetului, ci în harul Zeului, care vorbeşte prin gura lui. 
Cine a gustat plăcerea lecturii şi a trăit bucuria regăsirii de sine în 
singurătatea austeră a cărţilor ştie acest lucru. Cititul este mai mult 
decît un act intelectual: este unire mistică, întîlnirea omului cu 
absolutul. La Novalis poezia se confunda cu religia, poetul fiind 
„preot”, „clar-văzător” şi „profet”. Pentru Kafka scrisul era „o formă 
a rugăciunii”. | 

S-a spus că literatura exprimă inefabilul, că forţa ei vine din 
ceva misterios care se află în suflet şi dincolo de el. Literatura este 
nevoia noastră. intimă de altceva, sensul unei căutări mereu 
reîncepute, dar niciodată încheiate. Este rostire esenţială, vocea 
adîncului din noi, care ne cheamă. Ea răzbate prin zgomotul lumii ca 
un îndemn la tăcere. Marile adevăruri nu se strigă — se spun în şoaptă 
sau se tac. 

Ca orice artă, literatura presupune iniţiere. Frumuseţea ei nu 
poate fi gustată fără o anumită pregătire. Din această nevoie s-au 
născut ştiinţele literaturii: critica literară, istoria literară, stilistica, 
poetica, teoria literaturii. 

Aceste discipline sînt necesare pentru a pune în lumină 


valoarea operei literare, pentru a deosebi arta de nonartă. Este 


nejustificată opinia conform căreia critica literară impietează asupra 
actului receptării. Cu cît cititorul este mai avizat, cu atit trăirea 
estetică poate fi mai intensă. Cert este că cititorul, ca orice 
consumator de artă, nu este angajat doar intelectual, ci şi afectiv, 
sensibilitatea fiind o condiţie esenţială a artei. 

wacă istoria literară analizează literatura ca un proces istoric, 
iar critica literară îi judecă valoarea estetică, teoria literaturii este cea 
care le furnizează instrumentele necesare unei cît mai pertinente 
interpretări şi evaluări. Ca ramură a esteticii aplicată la creaţia 
literară, teoria literaturii studiază categoriile frumosului în varianta sa 
literară: curente, genuri, specii, categorii estetice, compoziţia, 
structura, figuri de stil, tehnici, procedee etc. 


Literatura şi celelalte arte 


Literatura este arta cuvîntului. Prin această calitate ea se 
distinge de celelalte arte, care folosesc un material în exclusivitate de 
natură fizică: sunetul, culoarea, piatra etc. Cuvîntul este însă numai 
în parte material. Saussure îl defineşte ca „unitate dintre semnificat şi 
semnificant”, adică dintre concept (sens) şi imagine acustică (formă). 
Dacă forma este materială, sensul este de natură spirituală. Logos-ul 
era pentru filosofii greci principiul ultim (Heraclit), raţiunea (Platon, 
Aristotel), Zeul (filosofii stoici), raţiunea divină (Philon). Philon îl 
concepea ca izvorind din Dumnezeu, care îl foloseşte drept 
instrument al creaţiei. În tradiţia creştină cuvîntul este identificat cu 
Hristos şi apare ca purtător al harului divin. Longinus numea 
cuvintele „lumina gîndurilor noastre” observînd că ele „ne farmecă şi 
în acelaşi timp ne dispun către emfază, demnitate, sublim... stăpînind 
în toate chipurile cugetarea noastră”. Cuvîntul are deci o forţă 
misterioasă care poate transforma realitatea. Cîntecul lui Orfeu mişca 
pietrele şi îmblînzea fiarele. | 

Similitudinile, ca şi diferenţele dintre literatură şi celelalte arte 
au constituit obiectul multor studii. De exemplu, Lessing împărțea artele 
în spațiale (pictura şi sculptura) şi temporale (muzica şi poezia). 

Asocierea poeziei cu pictura sau cu muzica a fost făcută în 
dese rînduri. A rămas celebră maxima lui Horaţiu ut pictura poesis 
(„precum pictura, aşa şi poezia”), pe care comentatorii o pun în 
Jegătură cu observaţia lui Simonide: „pictura este o poezie care tace, 
poezia o pictură care vorbeşte”. 

După alţi cercetători, poezia şi muzica ar avea în comun 
calitatea de a fi arte succesive şi de aici capacitatea lor de a 

impresiona. Oscar Walzel spune: „Poezia este o artă succesivă 
tocmai ca şi muzica. Desigur muzica ne oferă o succesiune de tonuri 
şi produce din aceasta o succesiune de sentimente. Poezia nu se 
opreşte aici. Ea provoacă şi O succesiune de reprezentări”. 

Literatura interferează cu celelalte arte, avînd o legătură mai 
strînsă cu cele cărora le furnizează texte: teatrul, muzica, filmul. 

Toate artele sunt moduri de reflectare a realităţii şi au ca 
scop delectarea estetică. 


Literatură comparată, literatură generală 


Comparatismul este o metodă folosită de toate ştiinţele şi de 
toate formele de critică. La literatură această metodă s-a aplicat de 
timpuriu, bucurîndu-se de un mare succes. Stabilind analogii şi 
corespondențe prin schimbarea permanentă a perspectivei de analiză, 
studiul comparativ oferă cercetării literare avantaje considerabile. 

Voltaire intuieşte primul eficienţa unei astfel de metode. În 
1727 el îşi îndemna contemporanii să compare literatura franceză cu 
cea a vecinilor sperînd că „din acest schimb reciproc de observaţii se 
va naşte poate bunul-gust general care se tot caută zadarnic” (Essai 
sur la poésie épique). 

Termenul comparativ apare în acelaşi secol, iar sintagma 
literatură comparată este folosită în premieră de François Villemain 
în 1829. Primul studiu comparativ a apărut în 1785 în Anglia şi avea 
în vedere aspecte diverse ale societăţilor franceză şi engleză. 

În 1861 literatura comparată primeşte botezul academic. La 
cererea lui Francesco de Sanctis se înființează la Universitatea din 
Napoli prima catedră de literatură comparată. Multe universităţi 
europene procedează aidoma contribuind la consolidarea noii 
discipline. 

Literatura comparată a avut atît susţinători (Francesco de 
Sanctis, Paul Hazard, Fernand Baldensperger, Paul Van Tieghem, 
René Wellek, Austin Warren) cît şi adversari (Benedetto Croce, 
Arturo Farinelli, Albert Gucrard). 

În studiul său Littérature comparée din 1921, Paul Van 
Tieghem arată că scopul literaturii comparate „este în mod esenţial 
acela de a studia operele mai multor literaturi în relaţiile lor 

reciproce”. Ren€ Wellek găseşte în Teoria literaturii (1949) trei 
sensuri ale literaturii comparate: literatură care include studiul 
literaturii orale cu toate aspectele interdisciplinare ce decurg de aici, 
literatură limitată la studiul relaţiilor dintre două sau mai multe 
literaturi şi o variantă care studiază literatura în totalitatea ei. 
Cercetătorul american crede că aparţine literaturii comparate „orice 
studiu de literatură care transcende granițele unei literaturi 
naţionale”. 

Alexandru Ciorănescu, în . viziunea căruia „literatura 
comparată este studiul relaţiilor dintre două sau mai multe literaturi 
naţionale”, accentuează importanţa literaturii comparate în studierea 
operei literare, alături de celelalte ştiinţe ale literaturii (teoria literară, 
poetica, stilistica, istoria literară). 

Literatura generală a fost definită de Paul Van Tieghem ca 
studiind „acele mişcări şi mode literare care depăşesc graniţele 
naţionale”. 


Literatură naţională, literatură universala 


Specificul naţional poate fi urmărit la diverse niveluri, dar, 
după cum arată şi Lucian Blaga în Spaţiul mioritic, el este mai vizibil 
în stil. Modul de a crea al unui popor poartă amprenta individualităţii 
sale. 

Literatura naţională este expresia sufletului unui popor, a 
felului său de a fi în lume. Spre deosebire de celelalte arte, literatura 
este într-o mult mai mare măsură responsabilă de spiritul naţional, 
întrucît ea foloseşte ca material artistic limba. 

Orice literatură naţională trebuie să intre în concertul 
literaturii universale. Este o raportare necesară şi benefică prin care 
ambele părţi se îmbogăţesc,. 

Literatura universală nu anulează diferenţele dintre 
literaturile naţionale, ci le evidenţiază. Ceea ce literatura universală 
cere literaturilor naţionale este să corespundă unui anumit nivel 
axiologic. Pentru ca o operă să intre în patrimoniul literaturii 
universale, trebuie să îndeplinească două condiţii: să reflecte 
specificul naţional şi să aibă o înaltă valoare estetică. Acest lucru îl 
subliniază şi Tudor Vianu, care consideră că literaturii universale îi 

aparțin acele creaţii care „reprezentind cu mare forţă şi claritate 
timpul şi locul lor au izbutit să-şi prelungească însemnătatea dincolo 
de acestea ŞI, după proba repetată a secolelor sau deceniilor, să se 
menţină în conştiinţa de cultură a oamenilor de azi”. 

Conceptul de literatură universală (Weltliteratur) s-a impus 
prin Goethe, deşi preocupări în acest sens s-au semnalat şi anterior 
(Voltaire, Herder, A. W. Schlegel). Goethe însă a avut o viziune mai 
clară asupra fenomenului. El considera poezia un bun al întregii omeniri 
şi concepea literatura universală ca pe o sumă a marilor valori literare 
care, „mijlocind între diferitele literaturi naţionale şi, prin aceasta între 
diterite naţiuni, produce schimbul dintre bunurile sale ideale. Ea 
cuprinde tot ce ajută popoarele să se cunoască reciproc pe cale literară, 
să se judece, să se preţuiască şi să se tolereze...”. 

Raportul literaturii naţionale cu literatura universală ridică 
cel puţin două probleme importante: problema traducerii şi problema 
promovării. 

Pentru a putea fi citită şi cunoscută, o operă trebuie tradusă. 
Or, se ştie, traducerea trădează (traduttore, traditore). Cu cît creaţia 
este mai aproape de specificul limbii naţionale, cu atît este mai greu 
de tradus. Aşa se explică de ce Eminescu, deşi comparabil cu mulţi 
autori afirmaţi ca „universali”, va rămîne veşnic necunoscut. Cum ar 
putea fi redat într-o altă limbă un text precum Ce te legeni? sau 
Luceafărul? Cum ar putea fi transpus în sunete străine farmecul 
limbii române? îsi | 

Traducătorul trebuie să fie vorbitor nativ al limbii în care 
traduce şi un foarte bun cunoscător al limbii din care se traduce. În 
plus el trebuie să fie un artist al cuvîntului şi să se identifice cu 
autorul tradus, condiţie anevoie de îndeplinit. 

În cazul scriitorilor care scriu. în mai multe limbi apare o 
chestiune de identitate naţională a operelor. Cărei literaturi aparţin, 
de pildă, Poemele franceze ale Rilke sau Aşteptindu-l pe Godot de 
Samuel Beckett? Regula care stabileşte apartenenţa unui text la o 
literatură sau alta este următoarea: acesta aparţine literaturii în a cărei 
limbă a fost scris. Astfel, ceea ce Beckett a scris în limba engleză 
aparţine literaturii engleze, iar ceea ce a scris în franceză aparţine 
literaturii franceze. Mai delicată este situaţia scriitorilor din ţări 
precum Elveţia, care scriu în mai multe limbi şi nu ştiu niciodată 
cărei literaturi aparţin de fapt. 

4 Problema promovării este mai veche decît s-ar putea crede. 
In afară de valoarea intrinsecă a operei şi de reuşita traducerii există 
un complex de factori care asigură condiţiile unei bune receptări. 
Sînt uneori elemente de amănunt care decid asupra succesului unei 
opere dincolo de granițele naționale. Cu mult mai acută este această 
chestiune astăzi, cînd publicitatea joacă un rol imens, inclusiv în 
viața cărților. Soarta unei cărți în plan transnațional este decisă în 
primul rînd de limba în care a fost scrisă. Dacă ea a fost scrisă într-o 
limbă de circulație, succesul vine mult mai uşor. G. Călinescu 


spunea, de exemplu, despre Alexandru Lăpuşneanul a lui C. 


Negruzzi că „ar fi devenit o scriere celebră ca şi Hamlet dacă 
literatura română ar fi avut în ajutor prestigiul unei limbi universale”. 
Avem de asemenea atîtea exemple de autori români care au devenit 
cunoscuți doar după ce au început să scrie în limba franceză (Panait 
Istrati, Beniamin Fundoianu, Tristan Tzara, Mircea Eliade, Emil 
Cioran, Eugen Ionescu ş.a.). 

Un alt argument în favoarea importanței promovării în 
literatură îl constituie faptul că înseşi premiile literare par să ţină 
seama mai mult de „celebritatea” autorului decît de valoarea operei 
sale. Chiar şi procedura de acordare a Premiului Nobel a fost adesea 
criticată din acest punct de vedere. 

În pofida tuturor acestor neajunsuri, accesul la literatura 
universală rămîne idealul oricărei literaturi naţionale şi chiar al 
oricărui scriitor. Nu premiile sau succesul de librărie confirmă 
valoarea unei opere literare, ci dăinuirea ei în timp. Unic criteriu de 
selecţie şi promovare, timpul decide asupra caracterului universal al 
oricărei scrieri. | | 


Literatură populară, literatură cultă 


Ca ştiinţă care studiază liniile directoare ale structurii şi 
evoluţiei unui popor, etnologia (<gr. ethnos = „popor” şi logos = 
„studiu”) îşi subordonează alte două discipline: etnografia şi 
folclorul, 

Dacă etnografia (<gr. ethnos = „popor” şi graphein = „a 
descrie”) se opreşte cu precădere asupra laturii utilitare a culturii 
populare (nivel de trai, obiceiuri, meşteşuguri, vestimentaţie), 

folclorul (<engl. folk = „popor şi lore = stiință”) studiază cultura 
spirituală, adică ceea ce ţine de creaţie (literatură, muzică, teatru, 
dans, obiceiuri). Înainte de a fi o ştiinţă, folclorul reprezintă suma 
tuturor creaţiilor populare. 

O ramură importantă a folclorului o constituie folclorul 
literar (literatura populară), care cuprinde totalitatea operelor literare 
orale, ca expresie a conştiinţei creatoare a unui popor. Spre 
deosebire, de exemplu, de folclorul obiceiurilor, care are o 
semnificaţie spirituală (adesea estompată), folclorul literar are o 
finalitate estetică. 

Literatura populară se distinge de literatura cultă printr-o 
serie de trăsături care sînt de fapt ale folclorului în general. 


1. Caracterul oral reprezintă caracteristica cea mai 
importantă a operei populate, care este creată, păstrată şi transmisă 
prin viu grai. Spre deosebire de opera cultă (scrisă), care se adresează 
unui cititor, opera populară este concepută spre a fi rostită, cîntată 
sau reprezentată în faţa unui auditoriu. 


2. Caracterul colectiv are în vedere participarea la actul 
creaţiei a colectivităţii, prin intervenţii şi reformulări succesive. 
Astfel se explică existenţa mai multor variante ale unor opere şi 
similitudinile dintre operele aparţinînd diverselor popoare. 


3. Caracterul anonim rezultă din imposibilitatea 
identificării autorului. În timp ce opera cultă are un autor cunoscut, 
opera populară apare ca o creaţie a tuturor. 


4. Caracterul sincretic constă în  coexistenţa mai multor 
modalităţi artistice în manifestările folclorice. Textele orale pot fi 
însoţite de muzică (doinele, cîntecele, baladele, colindele), de dans 
(oraţiile de nuntă, strigăturile), de mimică şi gesturi (basmele, 


snoavele). Teatrul popular şi poezia obiceiurilor apelează la 


modalităţi dramatice (mimă, pantomimă) şi recuzită (măşti, costume, 
accesorii). 


5, Caracterul tradițional se referă la repetarea, în diverse 
împrejurări, a operelor populare, care dăinuie prin circulație 

permanentă în sînul colectivităţii. Din cauza schimbărilor produse în 
plan economic şi mental, creaţiile folclorice au o circulaţie din ce în 
ce mai restrînsă. Astfel, apare ca necesară stocarea lor în arhive. 


Literatura populară cuprinde, pe lîngă speciile cunoscute 
(doina, cîntecul, balada, legenda, basmul snoava, strigătura etc.), şi 
creaţii cu funcţie rituală sau ceremonială (poezia obiceiurilor, poezia 
ceremonialurilor de trecere şi descîntece). 

Literatura cultă s-a născut din literatura populară şi se 
hrăneşte în permanenţă din ea. Deşi adresată unor illiterati, literatura 
populară nu încetează să inspire spirite dintre cele mai înalte. Este 
adevărat că şi literatura orală preia uneori elemente culte, dar 
fenomenul este limitat. 

La trăsăturile prin care literatura cultă se opune literaturii 
populare se adaugă şi caracterul livresc. Prin natura ei, literatura 
populară ignoră canoanele respectate cu sfinţenie de literatura cultă. 
Fiind destinată iniţiaţilor, adică oamenilor cultivați, literatura cultă 
trebuie să răspundă însă celor mai înalte exigenţe estetice şi 
culturale. Cărţile nasc cărţi, textele generează noi texte. „Tot ce este 
nou în literatură nu este decît ceva vechi retopit” — spune J. Frye, 
exagerînd importanţa livrescului în literatura scrisă. Opinia generală 
este că, deşi s-a dezvoltat prelucrînd teme şi motive deja existente, 
literatura cultă s-a îmbogăţit continuu, fiecare epocă sau chiar autor 
avînd partea sa de originalitate. 

II. CURENTE LITERARE 


"Termenul provine din limba franceză (courant littéraire) şi 
denumeşte, în cea mai largă accepţie, o mişcare literară distinctă prin 
amploare şi durată reunind scriitori ale căror opere au trăsături 
estetice comune. De o importanţă capitală pentru legitimitatea 
curentului este programul estetic, formulat de regulă într-un manifest 
şi apărînd ca o rezultantă a tendinţelor epocii, program complex ce 
implică principii ideologice, filosofice, stilistice ş.a.m.d. Curentul 
literar este expresia unui spirit al epocii (Zeitgeist), cu alte cuvinte, O 
modă care, fără a uniformiza, stimulează fantezia creatoare Şi 
permite afirmarea originalității. 

Curentul literar apare ca urmare a mutaţiilor produse în 
conştiinţa estetică, ce consistă din respingerea parţială sau totală a 
programelor estetice anterioare şi revenirea la principii ale unor 
curente mai vechi. Astfel romantismul se. prezintă ca o reacţie la 
clasicism şi ca o întoarcere la spiritualitatea medievală, iar 
simbolismul repudiază retorismul romantic şi impersonalitatea rece 
parnasiană pentru a afirma o poezie „a sensibilităţii pure” bazată pe 
sugestie, care nu era de fapt străină romantismului. 

Influenţa unuia dintre fondatori asupra curentului poate fi 
covirşitoare, autorul devenind „reprezentativ”. Aşa sînt Novalis 
pentru romantism, Balzac pentru realism, Zola pentru naturalism, 
Tristan Tzara pentru dadaism. Există însă personalităţi puternice a 
căror forţă vizionară înrîureşte epoci întregi şi mişcări dintre cele mai 
diferite. E cazul lui Baudelaire, care apare mai întîi în prima 
antologie parnasiană (1866), apoi este revendicat drept precursor de 
simbolişti, expresionişti şi chiar de postmoderni. Raportarea 
autorului la un curent rămîne o problemă anevoioasă. E dificil de 
judecat un scriitor după schema didactică a unui curent, căci 
întotdeauna există un rest care ţine de personalitatea autorului, de 
unicitatea lui, de datele structurii sale interioare, un ce ireductibil din 
care decurge natura inefabilă a artei. | 

Pe de altă parte, e vorba de imposibilitatea stabilirii 
granițelor precise dintre curente. Oricît de riguros s-ar proceda, toate 
criteriile de delimitare îşi vor dovedi relativitatea. G. Călinescu 
spune în acest sens că „nu există în realitate un fenomen artistic pur”. 

El identifică două modele estetice, clasic şi romantic, (aşa cum 
Wölfflin redusese fenomenul artistic la opoziţia dintre Renaştere şi 
baroc) despre care crede că „sînt două tipuri ideale, inexistente 
practic în stare genuină, reperabile numai la analiza în retortă”. Se 
poate spune că există două mari atitudini estetice cărora li se 
subordonează toate celelalte: un model clasic corespunzător 
antichităţii greco-latine, Renaşterii, clasicismului, iluminismului (în 
măsura în care avem totuşi o literatură iluministă), realismului şi 
parnasianismului şi unul romantic ce-şi subordonează Evul Mediu, 
barocul, romantismul, simbolismul, expresionismul şi o parte a 
avangardei. 

Un curent nu se limitează doar la literatură şi la aria unei 
singure culturi. Abordînd şi alte moduri artistice şi depăşind graniţele 
naţionale, el poate deveni „artistic” şi „universal”. 


Umanismul (Renaşterea) 


Există trei denumiri ale perioadei de afirmare plenară a 
omului care a urmat Evului Mediu: Renaştere, pentru sfera artistică, 
umanism, pentru cea culturală şi Reformă, pentru cea ecleziastică. 

Renaşterea începe în secolul al XIV-lea în Italia unde 
dăinuie încă două secole, se răspîndeşte apoi în Franţa, Germania şi 
Ţările de Jos (secolul al XVI-lea) continuînd pînă la începutul 
secolului al XVII-lea în Anglia şi Spania. Apariţia ei este 
determinată de condiţii istorice specifice. Astfel, în oraşele-state 
italiene, după lungi convulsii şi frămîntări politice, se ajunge la o 
oarecare prosperitate. Afirmîndu-se ca o clasă care îşi consolidează 
drepturile în detrimentul feudalităţii, burghezia contribuie la 
dezvoltarea meşteşugurilor şi a comerțului. Au loc marile descoperiri 
geografice (veneţianul Marco Polo ajunge în China în 1275, iar 
genovezul Cristofor Columb debarcă pe coasta Americii în 1492). 
Inventarea tiparului favorizează răspîndirea ştiinţelor şi dezvoltarea 
culturii, iar Reforma subminează rolul dominant al Bisericii Catolice 
în viaţa publică a statelor europene. 

Nu întîmplător locul unde Renaşterea a apărut şi de unde a 
iradiat apoi în toată Europa a fost Italia. (Teza că Franţa ar fi fost de 
fapt leagănul umanismului, susținută de cîţiva cercetători, este 

neconvingătoare). Ce a făcut ca trei mari oraşe-state italiene să se 
deschidă către zorii modernităţii dînd tonul marilor transformări din 
istoria universală? E o întrebare ce a prilejuit numeroase răspunsuri, 
dintre care cele mai pertinente aparţin istoricului elveţian Jacob 
Burckhardt, care, într-o carte devenită clasică în materie, face un 
tablou complet al acestui amplu şi complicat proces. Redeşteptarea 
antichităţii ar fi, după el, aspectul cel mai important al acestei uriaşe 
dezvoltări istorice, politice, filosofice, culturale şi artistice. „Dar, 
spune Burckhardt, nu antichitatea singură, ci legătura ei strinsă cu 
geniul poporului italian, au generat lumea occidentală”. 

Supusă analizei, relația Renaşterii cu spiritualitatea 
medievală s-a dovedit mult mai complexă decît păruse. Evul Mediu 
însuşi nu mai e privit astăzi unilateral, ca o lungă epocă de 
obscurantism şi închistare, ca un „ev întunecat”, ca o „noapte de o 
mie de ani”, ci ca un timp al marilor latenţe şi germinări, ca o epocă 
străbătută de o înaltă tensiune spirituală, pentru care idealul era 
realitatea transcendentă (Berdiaev). Toată cultura medievală e 
orientată către un „dincolo” pe care umanismul nu-l mai vede decît 
parțial. Mircea Eliade afirmă în acest sens că filosofia Renaşterii 
relevă la „pierderea raportului direct cu transcendentalul”. Pe de altă 
parte, el vede Renaşterea ca pe o „restaurare a valorilor lumii antice, 
dublată de un element creştin”. pisi 

Cultura europeană are deci două rădăcini: clasicismul greco- 
latin şi creştinismul. Dacă noua conştiinţă estetică şi culturală 
înseamnă ruptură sau continuitate, negare sau înnoire a spiritului 
medieval nu se poate spune tranşant. Un răspuns adecvat ar trebui să 
concilieze poziţiile extreme, căci creştinismul reprezintă elementul 
de continuitate, iar antichitatea ar fi noutatea. Johan Huizinga 
sintetizează lunga istorie a acestei apropieri: „În mijlocul grădinii 
gîndirii medievale, printre plantele vechii vegetaţii luxuriante, 
clasicismul a crescut încetul cu încetul. La început nu este decît un 
element de fantezie formal. Devine o nouă şi mare însufleţire abia 
(îrziu, iar spiritul şi formele de exprimare pe care obişnuim să le 
considerăm ca fiind cele vechi, medievale, nu mor nici atunci”. 

Cele mai importante consecinţe în plan politic şi istoric au 
fost apariţia noţiunii de stat, creşterea demografică, avîntul tehnicii, 
dezvoltarea vieţii urbane, formarea burgheziei ca o clasă dinamică şi 
instruită. 

Trăsăturile umanismului 


Umanismul este curentul de gîndire şi creaţie al Renaşterii, 
adică acel ansamblu de idei şi de concepţii care puneau în centrul lor 
omul ca expresie a libertăţii, a demnităţii şi raţiunii. Într-un sens mai 
larg, umanism înseamnă „dragoste faţă de fiinţa umană”. 

Premizele umanismului le aflăm în Divina comedie a lui 
Dante, adevărată sinteză a culturii antice şi medievale. 

Admiraţia pentru cultura antichităţii greco-latine reprezintă 
cea mai de seamă trăsătură a umanismului. În timpul lui Petrarca se 
declanşează o adevărată frenezie a căutărilor de vestigii şi 
manuscrise, se traduc şi se copie textele clasice; în şcoli se studiază 
greaca şi latina, apar gramatici, reînvie retorica, se alcătuiesc 
biblioteci, se întemeiază şcoli şi universităţi. La Florenţa se 
înfiinţează Academia platoniciană, căci se naşte un imens interes 
pentru filosofie şi pentru ştiinţă în general. Boccaccio contribuie la 
prima traducere latină a lui Homer. Operele clasice sînt modele şi 
surse de inspiraţie. Clericii înşişi ostenesc cu sîrg dedicîndu-se cu 
pasiune vechilor cărţi şi monumente. 

Prin redescoperirea valorilor antichităţii omul este privit într-o 
cu totul altă lumină. Rațiunea devine forţa sa călăuzitoare. Se afirmă 
cu tărie principiul libertăţii şi al demnităţii umane. În chip polemic se 
invocă precepte clasice: „Omul este măsura tuturor lucrurilor.” 
(Homo mensura omnium — rescrierea unui principiu formulat de 
Protagoras), „sînt om, socot că nimic din ce e omenesc nu-mi e 
străin” (Homo sum; nihil humani a me alienum puto — Terenţiu). 
Berdiaev consideră că ajungînd să fie propria lui măsură, omul îşi 
neagă esenţa. Idealul către care fiinţa umană se orientează nemaifiind 
acel „dincolo” transcendent, ci „aici şi acum”, omul spiritual lasă 
locul omului natural. O neostoită sete de cunoaştere îl mistuie pe 
omul Renaşterii. Erudiţia umanistă îşi fixează un model — uomo 
universale — către care ţintesc toţi artiştii şi cărturarii. Petrarca era 
poet, filosof, geograf şi cartograf; Leonardo da Vinci era pictor, 
sculptor, arhitect, savant, inginer; Michelangelo era pictor, sculptor, 
arhitect, poet; Pico della Mirandola era filosof şi savant 


autointitulîndu-se ironic „doctor în toate ştiinţele şi în alte cîteva pe 
deasupra”. 

Natura este o altă mare descoperire a epocii. Evul Mediu era 
o lume interiorizată, a contemplaţiei mistice, pe cînd Renaşterea se 
opreşte la lumea exterioară. Natura nu mai e simplu decor, model 
lipsit de viaţă, ci subiect artistic şi sursă a plăcerii, cultivată cu 
fantezie şi rafinament. Natura este 'luxuriantă şi gingaşă, măreaţă şi 
impresionantă; omul îşi descoperă de altfel propria natură. E parcă o 
dorinţă nespusă de abandonare în imperiul clipei, o exaltare a 
efemerului şi a voluptății, „o bucurie neţărmurită de a trăi în lume şi 
de a-i gusta plăcerile” (J. Burckhardt). 

Principii precum raţiunea, libertatea şi demnitatea umană au 
un vizibil caracter polemic faţă de Biserică, de sub a cărei tutelă 
umanismul se dorea eliberat. Biserica era percepută ca o instituţie 
rigidă şi mult prea pămîntească, avînd slujitori nedemni şi duplicitari, 
care nu meritau să fie ascultați. La acestea s-a adăugat şi disputa din 
jurul dogmelor, conducînd, toate, la o reformă care a zdruncinat 
Biserica Romano-catolică, pentru a salva creştinismul. Judecarea 
clerului şi a prelaţilor, începută de Dante în Divina Comedie a 
continuat cu criticile necruțătoare ale unor Boccaccio, Chaucer şi 
Rabelais. Anticlericalismul nu trebuie înţeles însă ca o negare a 
religiei în esenţa ei (aceasta se va petrece abia în iluminism), ci ca o 
încercare de corectare a greşelilor aparţinînd în primul rînd ierarhilor. 
Stindardul libertăţii era fluturat de umanişti în principal cu scopul de 
a submina autoritatea supremă (morală, politică, culturală şi 
administrativă), care era Biserica Romano-Catolică. 

Prin afirmarea rațiunii se pun bazele individualismului 
occidental care, atingînd apogeul în secolul al XX-lea, ar constitui, după 
părerea multor gînditori (Spengler, Jaspers, Heidegger, Berdiaev, Blaga, 
Eliade, Gu&non etc.), declinul civilizaţiei şi culturii occidentale. 


Umanismul românesc 


În timp ce Europa se pregătea să intre în Renaştere, statele 
medievale româneşti abia se formau. Acest fapt explică decalajul 
dintre cultura europeană şi cea română, decalaj păstrat o lungă 


perioadă din istoria noastră. 
Fac excepţie cîteva încercări de sincronizare prin apariția, pe 


la sfîrşitul secolului al XIX-lea şi începutul secolului al XX-lea, a 

unor. curente ce se dezvoltă aproape simultan cu variantele lor 
europene. Întrucît statele româneşti nu aveau legături strînse cu 
Apusul, modelul cultural european se contura vag în conştiinţa 
românească. Unii domnitori (Ştefan cel Mare, Matei Basarab, Vasile 
Lupu, Constantin Brâncoveanu) au acordat o mai mare importanţă 
culturii, încurajînd arhitectura, pictura, istoriografia. S-au construit 
biserici şi mănăstiri (s-au impus chiar stiluri în arhitectură — stilul 
moldovenesc, stilul brâncovenesc), s-au întemeiat tipografii, s-au 
făcut traduceri însemnate — (de exemplu, Biblia de la Bucureşti — 
1688 ), s-au înfiinţat şcoli. 

Istoricii literari vorbesc de cristalizarea unui umanism 
românesc abia în secolul al XVII-lea, prin scrierile şi activitatea unor 
cărturari cum ar fi: Udrişte Năsturel, Nicolae Milescu, Mitropoliţii 
Simion Ştefan, Varlaam şi Dosoftei. Umanişti de seamă ar fi 
cronicarii moldoveni Grigore Ureche, Miron Costin şi Ion Neculce, 
ca şi Stolnicul Constantin Cantacuzino din Muntenia. Dimitrie 
Cantemir este expresia cea mai deplină a umanismului românesc. 
Cronicarii erau cunoscători ai culturii şi ai limbilor clasice, ştiutori 
de polonă (Polonia era pe atunci un influent mediu cultural), 
preocupaţi de istorie şi mai ales de etnogeneză. Ei au făcut primele 
cercetări şi au transmis idei importante cu privire la originea latină a 
poporului român şi a limbii române. 

Prin cronicari, limba (şi implicit cultura) română se 
laicizează împrumutînd, pe de o parte, elemente clasice din cultura 
străină şi cultivînd, pe de altă parte, limba populară. Cronicile au ca 
scop consemnarea istoriei, dar contribuie de asemenea la dezvoltarea 
limbii şi la naşterea literaturii în limba română. 

Ideile şi sîrguinţa cronicarilor sînt reluate de Dimitrie 
Cantemir, dar la un nivel mult mai înalt al erudiţiei şi al valorii 
istorice şi literare. El întruchipează în literatura română idealul 
umanist de uomo universale prin anvergura intelectuală şi prin 
multitudinea domeniilor abordate. 

Pe lîngă lucrări istorice şi filosofice, unele de răsunet 
european, Cantemir a scris şi Istoria ieroglifică, primul roman din 
literatura noastră şi totodată creaţia cea inai valoroasă a umanismului 
românesc. Prin unele aspecte ale personalității sale, Dimitrie 
Cantemir anunţă iluminismul. 

Umanismul — schiţă recapitulativă 


Apare în Italia în secolul al XIV-lea şi durează pînă la 


începutul secolului al XVII-lea. 


Condiţii socio-istorice şi culturale: 


avîntul meşteşugurilor şi al comerţului 
înflorirea oraşelor 

afirmarea burgheziei ca o nouă clasă socială 
marile descoperiri geografice 

dezvoltarea culturii datorită inventării tiparului 
reforma religioasă 


“Trăsături: 


redescoperirea culturii greco-latine 
exaltarea omului şi a naturii 

încrederea în rațiune ai 
afirmarea libertăţii şi demnităţii umane 
erudiţia umanistă — uomo universale. 
spirit anticlerical şi antidogmatic 

critica aspectelor negative 


Reprezentanţi: zi i 


Italia: Francesco Petrarca, Giovanni Boccaccio, Niccolo 
Machiavelli, Lodovico Ariosto, Torquato Tasso 
Franța: Michel de Montaigne, François Rabelais, Joachim du 
Bellay, Pierre de Ronsard 

Anglia: Thomas Morus, William Shakespeare, John Milton 
Spania: Miguel de Cervantes, Lope de Vega, Pedro Calderon de 
la Barca 

Ţările de Jos: Erasmus din Rotterdam 


Țările Române: Nicolae Milescu, Grigore Ureche, Miron Costin, 


Ion Neculce, Stolnicul Constantin Cantacuzino, Dimitrie 


- Cantemir 

Clasicismul 


Adjectivul clasic (<lat. classicus = „din prima clasă”, „de prim 
rang”, „demn de reţinut”) are trei accepţii. Într-o primă accepţie a fost 
folosit cu referire la cultura şi arta antichităţii greco-latine. O altă accepţie 
priveşte clasicismul, curent literar şi artistic, apărut în Franţa în secolul al 
XVII-lea. În al treilea rînd, calificativul clasic se aplică autorilor ale căror 
opere sînt adevărate modele, întrunind calităţile perfecțiunii. Marcel 
Cohen susţine că, la origine, clasic se numea acel autor care era studiat în 
clasele diferitelor şcoli. Termenul clasicism (din francezul classicisme) 
apare abia la sfîrşitul secolului al XVIII-lea, pentru a defini retroactiv 
doctrina literară a secolului al XVII-lea francez. 

Voltaire identifică patru perioade de înflorire a artei şi 
culturii europene: secolul lui Pericle în Atena, secolul lui Augustus la 
Roma, quatirocento-ul italian sub patronajul familiei de Medici şi 
secolul lui Ludovic al XIV-lea în Franţa. Acestea sînt de fapt epocile 
clasice din istoria Europei. 

Clasicismul este o continuare a umanismului renascentist, ale 
cărui tendinţe le dezvoltă şi le perfecţionează. Intervin însă condiţii 
istorice specifice care individualizează acest curent. Deşi în 
Renaştere se pun bazele formării statelor naţionale, despre „naţiune” 
şi „state naţionale” se poate vorbi doar în secolul al XVII-lea (O. 
Drimba). Reforma politică începută în Renaştere capătă consistenţă 
abia în epoca următoare prin întărirea autorităţii monarhului, prin 
organizarea centralizată şi consolidarea instituţiilor. În faţa 
pericolului fărîmiţării feudale, absolutismul monarhic se impune ca o 
necesitate. Domnia lui Ludovic al XIV-lea nu este doar una din cele 
mai lungi şi înfloritoare domnii din istoria Franţei, ci modelul 
monarhiei absolute. Contînd pe serviciile unei burghezii dinamice şi 
ofensive, Regele Soare îşi construieşte o asemenea autoritate (bazată, 
bineînţeles pe originea sa „divină”), încât înseşi nobilimea şi biserica, 
în fond mulţumite, se supun fără şovăire. 

Voltaire, care consacră un studiu amplu „Regelui Soare”, 
vede în această epocă un moment crucial nu doar în istoria Franţei, ci 
în cea a Europei şi apreciază la promotorul ei inteligența de a fi 
încurajat ca nimeni altul cultura şi arta. Relaţia clasicismului francez 
cu istoria este la fel de strînsă ca în celelalte epoci clasice constînd 

stre 


într-un gen de r N prin care cultura slujeşte puterea politică. 
Edgar Papu observa că „în clasicism, istoria este o adjuvantă a 
prezentului în tendința de a-l permanentiza. Clasicismul este astfel un 
curent care sprijină ideea de națiune (în această epocă se naşte 
naționalismul), de stat şi chiar pe monarhul însuşi”. 


Trăsăturile clasicismului 


Deşi, după cum spuneam, curentul va primi un nume abia 
din secolul următor, programul său estetic constituie o preocupare 
constantă a comentatorilor vremii şi devine un subiect de notorietate. 
Nicolas Boileau sintetizează în a sa Artă poetică (1674) întreaga 
concepție a artei clasice, exprimată atît de antici cît şi de predecesorii 
săi francezi. Ca surse directe se pot menționa Poetica lui Aristotel, 


Epistola către Pisoni a lui Horaţiu, Tratatul despre sublim, atribuit o - 


vreme lui Longinus. Între teoreticienii francezi enumerăm pe 
Joachim du Bellay, P. de Ronsard, G. Vauquelin. Scrisă în versuri şi 
organizată în patru părți, opera lui Boileau cuprinde, în prima parte, 
idei privitoare la inspiraţie şi la vocaţia literară, la versificaţie; partea 
a doua este consacrată genurilor mici (idila, elegia, sonetul, satira, 
oda, epigrama, rondelul, balada, madrigalul); în partea a treia 
prezintă genurile mari (tragedia, epopeea, comedia), iar în ultima 
parte dă scriitorului cîteva sfaturi folositoare. 

Vom analiza trăsăturile clasicismului aşa cum apar ele în 
Arta poetică a lui Boileau. | 

Principiul de bază, inspirat de filosofia lui Descartes, este 
raţiunea („Aimez donc la raison!”). Arta scrisului trebuie să fie 
guvernată de rațiune: „"Nainte de a spune, învăţă-te-a gîndi”. Tot 
legea raţiunii recomandă şi regula celor trei unităţi: de loc, de timp şi 
de acţiune („un loc, o zi anume şi un singur fapt deplin”). 

Ca şi pentru Aristotel poezia este pentru Boileau imitație 
(mimesis) a naturii („modelul tău să fie, necontenit, natura”). E vorba 
aici de adevărul omului, care ocupă în natura clasică un loc central. 

Conform gîndirii clasice, frumosul trebuie să conţină 
adevărul, iar ceea ce e frumos trebuie să fie neapărat Şi bun — 
frumosul şi binele formează o unitate (kaloskagathos). Indemnul 
îmbinării utilului cu plăcutul vine firesc: „Legaţi întotdeauna utilul 
de frumos.” (Horaţiu definea poezia ca utile dulci). 

p Adecvarea formei la conținut printr-un stil sobru, clar, 
conċis, precis („Feriţi-vă de scrisul steril şi vorbăreţ”), sobru şi 
elegant (,„Feriţi-vă-n ce scrieţi de formele vulgare / un stil oricât de 
simplu, noblețea lui îşi are”). 

In mod deosebit se insistă asupra perfecțiunii formale. Dacă 
vrea să creeze o operă de valoare, poetul trebuie să selecteze cu grijă 
cuvintele („alege cu migală cuvîntu-armonios”), să respecte 
exigenţele limbii, să şlefuiască expresia pînă la forma desăvârşită 
(De zeci de ori poemul mereu să-l cizelezi.”), să-şi evalueze sever 
creaţia („Fii tu întîiul critic al versurilor tale.”), să accepte critica 
autorizată şi să nu se lase înşelat de lauda nepricepuţilor („Tot 
prostu-şi află unul mai prost care-l admiră.”). Este condamnată 
mediocritatea şi lipsa de talent. 

Arta clasică are în vedere subiecte frumoase, realităţi înalte 
şi sentimente deosebite („Nobleţea sufletească în versuri s-o 
cîntaţi.”). Estetica realistă va reproşa mai tîrziu artei clasice că 
idealizează realitatea, că o prezintă nu aşa cum este, ci aşa cum ar 
trebui să fie. Aceasta explică de ce sînt selectate personajele, care în 
opera clasică provin din rîndul aristocrației. Critica moravurilor şi 
preocuparea pentru caractere constituie un alt principiu al esteticii 
clasice, care se aplică mai mult teatrului. În caracterizarea diferitelor 
tipuri autorul clasic înclină către analiza psihologică, trăsătură ce se 
va accentua în realism.. | T 

O operă clasică trebuie să fie unitară, să îmbine armonios 
părțile şi să se caracterizeze prin echilibru. 


Clasicismul în literatura română 


În Franța clasicismul a fost cultivat şi s-a bucurat de o mare 
glorie datorită mai ales influenţei regelui, care era un protector al 
artelor. El reprezenta acel centru de putere pe care îl slujeau 
întotdeauna artele clasice. Nu întîmplător Boileau face elogiul 
regelui în finalul Artei poetice. În celelalte ţări europene însă 
clasicismul nu se bucură de acelaşi succes ca în Franţa. Rareori 
întîlnim un scriitor care să corespundă esteticii clasice. Milton stă cu 


un picior în Renaștere şi cu altul în clasicism sau chiar am putea zice 


că e mai mult baroc decît clasic. Goethe e clasic doar prin armonia şi 


24 


Scanned with OKEN Scanner 


rigoarea formală a operei, iar Alfieri îmbină estetica clasică cu 
ideologia iluministă. 

In literatura română întîlnim ecouri ale clasicismului francez, 
mai mult la nivelul cultivării unor specii: epopeea, oda, satira, 
epistola, comedia. 

Ar fi astfel clasici prin abordarea acestor specii şi prin unele 
aspecte lon Budai-Deleanu, Gheorghe Asachi, Ion Heliade- 
Rădulescu, Grigore Alexandrescu (autor de fabule, epistole şi satire). 
Vasile Alecsandri se inspiră din comediile lui Moliere, iar 
Kogălniceanu şi Negruzzi scriu fiziologii inspirate tot de modelul 
clasic francez. Rar întîlnim în literatura română o operă propriu-zis 
clasică. Un exemplu în acest sens ar fi Pastelurile lui Alecsandri. 


Clasicismul — schiţă recapitulativă 


Apare în Franţa secolului al XVII-lea. 

Condiţii socio-istorice şi culturale: 

- consolidarea burgheziei 

- apariţia statelor naţionale 

- organizarea centralizată a instituţiilor 

- monarhia absolută 

- raționalismul lui René Descartes 

- înființarea Academiei Franceze (1634) 

Trăsături: 

- admirația pentru antichitatea greco-latină 

- primatul rațiunii 

- unitatea dintre bine, adevăr şi frumos (kaloskagathos) 

- Îmbinarea utilului cu plăcutul (utile dulci) 

- natura ca model al artei | 

- antropocentrismul (interesul major pentru om) 

- regula celor trei unități (de loc, de timp şi de acțiune) 

- preocuparea pentru caractere — consecvenja cu 
personajului 

- înclinația pentru analiza psihologică 

- critica moravurilor 

- tendința de idealizare 


sine a 

| unitate, echilibru, armonie, măsură 

-  Deamestecul genurilor şi speciilor 

- stilul: precis, concis, clar, sobru, elegant 

Reprezentanţi: 

- Franța: Pierre Corneille, Jean Racine, Nicolas Boileau- 
Despréaux, Blaise Pascal, Molière, La Fontaine, La Bruyère 

- Anglia: John Milton, Alexander Pope 

- Germania: Johann Gottsched 

- Rusia: Mihail Lomonosov 

- talia: Vittorio Alfieri 


Iluminismul 


Nu vom zăbovi prea mult asupra iluminismului, întrucât, 
neavînd un program estetic propriu, acesta nu este curent literar. Este 
însă un important curent ideologic şi cultural care a dominat toate 
sferele societăţii europene în veacul al XVIII-lea („secolul 
luminilor”). Puternic angajat în plan politic şi social, făcînd din 
cultură instrumentul predilect al acţiunilor sale, iluminismul va 
provoca răsturnări spectaculoase, influenţînd inclusiv literatura. Prin 
ideologia iluministă, burghezia, aflată în ascensiune şi, în acelaşi 
timp, în luptă permanentă cu nobilimea şi clerul, va pregăti şi va 
înfăptui Marea Revoluţie Franceză (1789). Revoluţia burgheză din 
Anglia (1688) a adus în această ţară un nou sistem politic, în care 
rolul de frunte revenea burgheziei liberale. În aceste condiţii apar la 
sfîrşitul secolul al XVII-lea englez, curente de idei (empirismul, 
deismul, materialismul mecanicist) care vor premerge doctrina 
iluministă avînd drept exponenţi pe Voltaire, Montesquieu, 
Rousseau, Diderot, Helvâtius, Holbach. 

Tendinţele eterogene care alcătuiesc gîndirea iluministă au 
totuşi un numitor comun: raționalismul. Iluminiştii pun sub lupa 
raţiunii toate instituţiile şi aspectele care interzic accesul burgheziei 
la un statut privilegiat: monarhia, biserica, structura socială, 
învățămîntul, cultura. Filosofia iluministă e puternic angajată în lupta 
de clasă. Literatura slujeşte aceluiaşi interes. După cum se va dovedi, 
burghezia nu doreşte libertăţi pentru întreaga „stare a treia”, a cărei 

luptă O conduce, ci numai pentru sine (Voltaire propaga despotismul 
luminat ŞI considera că „prostimea” trebuie sever controlată, inclusiv 
prin religie, înţeleasă de el ca un instrument ce garanta moralitatea 
maselor). TEM 

| Dacă în Renaştere era pusă la îndoială prestaţia slujitorilor 
Bisericii Catolice, în iluminism anticlericalismul devine radical. Este 
negată Biserica în ansamblu, religia, existenţa lui Dumnezeu 
(Gîndirea iluministă nu admite transcendentul). Totul se reduce la 
contingent, adică la materie, istorie, inechitate socială. Din acest 
motiv romantismul se va articula ca o revoltă a metafizicii împotriva 
fizicii, iar mai tîrziu, gînditori precum Dostoievski şi Berdiaev vor 
vedea iluminismul ca pe o etapă premergătoare socialismului şi 
comunismului. 

Între ideile propagate de literatura iluministă un loc aparte îl 
ocupă emanciparea prin cultură. Se reclamă dreptul maselor la 
cultură şi libertatea de gîndire. Se dezvoltă şi se popularizează 
ştiinţele, se elaborează Enciclopedia (1751-1772), se înfiinţează 
şcoli, iar cartea devine un bun accesibil majorităţii. Se susţin cu tărie 
idei prin dreptul natural (egalitatea prin naştere a tuturor oamenilor) 
şi contractul social (oamenii renunţă de bună-voie la drepturile lor 
naturale în favoarea drepturilor civile garantate de instituţia 
conducătoare). Monarhul luminat ar fi instituţia ideală în măsură să 
asigure supuşilor toate drepturile, guvernînd cu înţelepciune şi 
înfăptuind reformele necesare. 

Specific literaturii iluministe este motivul călătoriei, care 
permite autorului să imagineze lumi mai bune, societăţi model sau să 
critice fără menajamente tarele şi moravurile sociale. Literatura de 
călătorie s-a cultivat în Anglia (Jonathan Swift), Franţa (Voltaire, 
Montesquieu), Rusia (Radiscev), Germania (Goethe), Ţările Române 
(Dinicu Golescu). 


Iluminismul în Ţările Române 


Prima manifestare a iluminismului românesc a constituit-o 
Şcoala Ardeleană. Această mişcare a intelectualilor transilvăneni a 
avut mai curînd un caracter naţional, contrastînd astfel cu 
cosmopolitismul iluminismului francez. Platforma ideologică a 

iluminismului a servit corifeilor Şcolii Ardelene pentru elaborarea 
unul memoriu, intitulat Supplex libelus valachorum Transsilvaniae şi 
prezentat regelui Leopold al II-lea în 1771. În document se cerea 
„egalitatea politică a românilor”, adică drepturi egale cu celelalte 
naţiuni ale Imperiului. Dar protestul nu are succes şi cărturarii 
transilvăneni, între care şi înalte feţe bisericeşti realizează că singura 
cale de reuşită ar fi pregătirea culturală a conaţionalilor în vederea 
emancipării lor politice şi sociale. Astfel ei scriu studii istorice şi 
filologice în care argumentează ideea latinităţii şi a continuității 
poporului român şi a limbii române, militează pentru răspîndirea 
culturii prin înfiinţarea de şcoli româneşti şi tipărirea cărţilor, 
încurajează dezvoltarea unei literaturi originale. Ion Budai-Deleanu 
este singurul scriitor al mişcării. În afară de dicţionare şi studii 
filologice el scrie şi epopeea eroi-comică Tiganiada, în care 
promovează multe din ideile iluminismului european. 


Iluminismul — schiţă recapitulativă 


Caracterizează secolul al XVIII-lea francez, dar are predecesori în 
filosofia şi literatura engleză de la sfîrşitul secolului anterior. 


Condiţii istorice şi culturale: 

- ofensiva burgheziei împotriva claselor privilegiate (nobilimea şi 
clerul) 

- declinul monarhiei absolute 

- dezvoltarea curentelor filosofice materialiste (empirismul, 
deismul, mecanicismul, ateismul) 

-  avîntul ştiinţelor 

- pregătirea şi înfăptuirea Marii Revoluții Franceze (1789) 

Trăsături: 

- curent ideologic şi cultural 

- hegemonia raționalismului 

- caracter anticlerical, antireligios şi ateu 

- elaborarea Enciclopediei (1751-1772) ca sumă a tuturor ştiinţelor 

- idei specifice iluminismului: emanciparea poporului prin cultură, 
monarhul luminat, dreptul natural, contractul social 

- critica severă a societăţii 

Reprezentaţi ai literaturii iluministe: 

i Anglia: Daniel Defoe, Johnathan Swift 

-” Franţa: Voltaire, Montesquieu, Jean Jacques Rousseau, Denis 
Diderot, Beaumarchais 

- Germania: Gotthold Ephraim Lessing, Johann Wolfgang Goethe 

- Italia: Carlo Goldoni 

- Rusia: Aleksandr N. Radişcev 

- Ţările Române: Ion Budai-Deleanu, Dinicu Golescu 


Romantismul 


Romantismul se naşte în Germania la sfîrşitul secolului al 
XVIII-lea ca o reacţie la raționalismul clasic şi iluminist şi ca o 
întoarcere la spiritualitatea medievală. Numele curentului vine de la 
roman, specie epică medievală cu caracter exotic şi fantastic. 

În timp ce clasicismul slujea binele şi frumosul, care formau 
o unitate, iar iluminismul viza un scop politic, romantismul suspină 
după o patrie îndepărtată, aflată dincolo de marginile lumii sensibile. 
Căutînd criteriul după care se structurează intim o operă, Vianu 
ajunge la concluzia dualității artei (există numai două tipuri, celelalte 
sînt forme intermediare), diferenţierea fiind determinată de criteriul 
unic al raportării la transcendenţă. „Arta (...) redă realitatea vie sau 
idealul ei transcendent”. Cu alte cuvinte, în aşa-numita 
Weltanschauung a creatorului există o credinţă cu privire la realitate: 
este cea de aici, lumea care ne cade sub simţuri, sau lumea eternă şi 
neschimbătoare a transcendenţei? În opoziţie cu epocile clasice care 
exaltă realitatea imediată, romantismul se dedică transcendenţei. Din 
această cauză s-a spus că romantismul este revolta metafizicii 
împotriva fizicii, a sentimentului împotriva raţiunii, a infinitului 
împotriva finitudinii, a posibilului împotriva a ceea ce îndeobşte 
numim real. E aici o profunzime proprie în primul rînd romantismului 
german. În Anglia, în Franţa şi în celelalte țări europene apar diferențe, 
ajungîndu-se uneori la forme retorice şi superficiale, străine de 
concepţia estetică a primei grupări romantice din (Germania, 


cunoscută sub numele de F'riihromantik (Şcoala de la Jena). 
După trei veacuri de claritate rațională se creeaza cam prin a 


doua jumătate a secolului al XVIII-lea, un orizont de aşteptare pentru 

un altceva misterios şi vag, un fel de ideal estetic către care tînjea nu 
conştiinţa, ci sufletul. Semne ale unei schimbări apar mai întîi în 
Anglia („şcoala cimitirului”: Edward Yang, Thomas Gray, William 
Blake), apoi în Germania (mişcarea „Sturm und Drang”, Goethe, 
Jean Paul Richter, Hölderlin). În Franţa, alături de Chateaubriand, 
Rousseau devine, prin ideile exprimate cu precădere în Confesiuni un 
promotor al noii sensibilităţi. Toate aceste orientări diverse şi lipsite 
de un fundament teoretic au căpătat în istoria şi critica literaturii 
numele de preromantism. Atât termenul cît şi aria pe care o acoperă 
reprezintă un teren al controverselor. 

Romantismul propriu-zis ia fiinţă la Jena în 1798 în jurul 
revistei Athenäeum avînd ca întemeietori pe August Wilhelm şi 
Friedrich Schlegel, pe filosofii Schelling şi Schleiermacher, pe 
scriitorii Novalis, Ludwig Tieck şi Clemens Brentano. 

Actul de naştere al romantismului englez îl reprezintă 
publicarea volumului Balade lirice de către William Wordsworth ŞI 
Samuel Coleridge, tot în 1798, ultimul popularizînd ulterior ideile 
romantismului german în Anglia. Coleridge crezuse iniţial (ca mulţi 
alţii) că învierea conştiinţei estetice se va produce în Franţa o dată cu 
Revoluţia, pe care o saluta prin poemul Distruction of the Bastille 
(1789), pentru ca apoi, dezamăgit, să compună tragedia 
antirevoluţionară Osario (1797). | 

În Franţa, Hugo nu e doar cel mai ilustru reprezentant al 
romantismului, ci şi teoreticianul noului curent prin prefața la drama 
Cromwell (1827). | 

Romantismul răspunde unei nevoi estetice şi ontologice mai 
puţin determinată social şi istoric. Unii teoreticieni ai fenomenului 
romantic vorbesc totuşi despre o raportare la contextul istoric. Este 
mai ales cazul Franţei, unde romantismul e contemporan cu marile 
schimbări ce au început cu Revoluţia şi au continuat cu epoca 
napoleoniană şi cu Restauraţia. În general însă e vorba de o reacţie la 
adresa _filistinismului burghez, trăsătură ce ar putea fi atribuită 
ideologic şi estetic nobilimii aflate în declin. 

Romantismul autentic, adică cel gîndit de frații Schlegel şi 
de Novalis, avea un caracter profund religios, care se păstrează 
parţial în Anglia şi aproape deloc în Franţa. Pentru Novalis „religia 
nu este numai o parte a culturii, o verigă a umanităţii, ci centrul 

tuturor _celorlalte lucruri, pretutindeni ea este prima, entitatea 
supremă, sursa în sine” (Ricarda Huch). 

Religiozitatea ca trăsătură majoră e remarcată şi de Heine, 
care foloseşte formula „şcoala popular-germano-creştin-romantică”. 
Romanticii sînt într-adevăr pătrunşi de credinţă, religiozitatea lor ia 
adesea torme mistice (Novalis, Baader, Steffens). 

Clasicismul punea accent pe realizarea estetică - 
romantismul trăieşte prin metafizica sa. Viaţa aceasta este 
considerată o pregătire pentru viaţa de dincolo. Căutarea absolutului 
este unicul ţel. Căile prin care această aspirație se poate realiza 
constituie de fapt trăsăturile romantismului, acele locuri comune pe 
care le găsim în toate manualele şi studiile de teorie literară. Prin 
explorarea folclorului şi recursul la trecut se încearcă recuperarea 
fondului mitologic al spiritualităţii medievale. Pe de altă parte se 
valorifică întreaga tradiţie mistică şi alchimică din Apus. Nostalgia 
originilor dă nume aspiraţiei către puritatea originară, către acea 
vîrstă a omenirii în care omul nu cunoscuse degradarea. Primatul 
sentimentului şi cultul eului sînt expresii ale unei înfrigurate căutări 
spirituale (nu e oare iubirea esenţa creştinismului?). 

Fantasticul deschide calea către lumile posibile, către 
infinitul care ne smulge din exilul acestei lumi. De aici şi preferința 
pentru mituri, basm, vis. Romanticii nu acceptă lumea fenomenală 
decît ca natură cu care omul formează o unitate. Prin comuniunea cu 
natura individul reintră în întreg, redevenind parte a ordinii 
universale. „Numai Totul (sau Absolutul) trăieşte, spune Baader; 
fiecare individ nu trăieşte decît în măsura înrudirii sale cu Totul, deci 
în măsura în care o ek-stază îl smulge din individualitatea sa.” Faţă 
de rigoarea clasică, în romantism se sparg toate barierele tematice şi 
formale. Se abordează teme şi motive variate, se cultivă specii 
diverse, stilul devine obscur, atmosfera misterioasă. Opera e€ 
fragmentată sau neterminată semn că arta este infinită. Personajele 
nu sînt tipuri ci „eroi excepţionali în împrejurări excepționale”; 
lipseşte consecvenţa caracterului cu sine. ły} 

Antiteza este procedeu predilect — la nivelul compoziţiei 
organizează textul, la nivelul stilului distinge şi evidențiază contraste. 

Romanticii preferă noaptea, inconştientul, visul pentru că 
acestea țin de o ordine a infinitului cu care comunică permanent, în 
timp ce lumina şi raţiunea sînt categorii ale constrîngerii şi limitării. 

Personajul romantic este solitar, paradoxal, atipic, misterios, sensibil 
sfişiat de contradicții. Eroul titanian, omul de geniu, de mare forță 
morală e definitoriu pentru romantism. 


Romantismul în literatura română 


Paul Cornea distinge trei romantisme: unul apusean de pînă 
la 1830 (antiiluminist, monarhic, religios, egoist, medievalizant, 
deziluzionat şi contemplativ), altul apusean de după această dată 
(umanist, sociologizant, energetic, titanian) şi în sfîrşit unul 
răsăritean (proluminist, naţional, idealist, folclorizant, militant). 
Acceptăm această împărţire cu destule rezerve, dar considerăm că 
ultima variantă se potriveşte totuşi romantismului românesc. 

Romantismul românesc ar ţine, după N. Manolescu, de la 
Cârlova pînă la Eminescu, aşadar din 1830 pînă în 1883. Dar în 
operele scriitorilor paşoptişti scrise în acest interval romantismul se 
întîlneşte cu clasicismul, iluminismul şi chiar realismul. De la 
romantismul naiv şi exaltat al paşoptiştilor (Cârlova, Alexandrescu, 
Negruzzi, Heliade-Rădulescu, Alecsandri, C. Bolliac) se va ajunge 
prin Eminescu la realizări romantice de nivel european. Suportul 
teoretic al romantismului a fost la noi aproape inexistent. Manifestul 
romantismului românesc e considerat articolul-program al lui 
Kogălniceanu din Dacia literară (1840), în care erau sintetizate 
principiile călăuzitoare ale unei literaturi româneşti originale (ideea 
naţională, inspirarea din trecutul istoric, prețuirea frumuseţilor 
patriei, valorificarea folclorului). 


Romantismul — schiţă recapitulativă 


Curent literar şi artistic apărut în Germania la sfîrşitul secolului al 
XVIII-lea şi răspîndit în toată Europa pînă după jumătatea secolului 
„al XIX-lea. 


Condiţii istorice şi culturale: 
- orizontul de aşteptare creat de revoluțiile burgheze 
- declinul aristocrației 

- filosofia idealistă germană: Fichte, Schelling, Schleiermacher 
Trăsături: 


- căutarea absolutului 

- primatul sentimentului 
- cultul eului zii 
- nostalgia originilor e, 
- percepția cosmicului şi a totalităţii 

- comuniunea omului cu natura 

- iubirea, cale de cunoaştere 

- gustul pentru mister şi fantastic 

- recuperarea tradiţiei mistice a Evului Mediu 

- valorificarea miturilor 

- interesul pentru folclor şi tradiţiile naţionale 

- cultivarea visului ca motiv central 

- tema cunoaşterii (dorinţa de evaziune, călătoria) 

- preferința pentru antiteză 

- eroul excepţional în împrejurări excepţionale — geniul 

- personajele provin din medii diverse 

- lărgirea ariei tematice şi îmbogățirea mijloacelor de expresie 

- neglijarea formei, libertatea de creaţie 

Reprezentanţi: 


- Germania: August Wilhelm von Schlegel, Friedrich Schlegel, 
Novalis, Ludwig Tieck, Clemens Brentano, Achim von Arnim, 
E.T.A. Hoffmann, frații Grimm, Heinrich Heine, Heinrich von 
Kleist 

- Anglia: Samuel Taylor Coleridge, William Wordsworth, Robert 
Southey, George Gordon Byron, Percy Bysshe Shelley, John 
Keats | 

- Franța: François de Chateaubriand, Victor Hugo, Alphonse de 
Lamartine, Alfred de Musset, Alfred de Vigny, Gérard de Nerval 

- Italia: Alessandro Manzoni, Giacomo Leopardi, Giosuè Carducci 

- Rusia: Aleksandr S. Puşkin, Mihail Lermontov 
Polonia: Adam Mickiewicz 
Ungaria: Petöfi Sandor 
România: Vasile Cârlova, Grigore Alexandrescu, Ion Heliade- 
Rădulescu, Costache Negruzzi, Vasile Alecsandri, Mihai 
Eminescu 


RR 


Realismul 


Doctrina estetică realistă 
epocă de afirmare a romanti 
curent capătă vigoare 


se cristalizează în Franţa, în plină 

smului, pe care îl neagă vehement. Nou] 

d şi amplitudine în a doua jumătate a secolului al 

XIX-lea, perioadă pe care o va marca profund din punct de vedere 
artistic. Numele de realism are o istorie lungă şi confuză, dar va 
cunoaşte consacrarea în înţelesul pe care i-l dăm astăzi, prin 
manifestul lui Jules Champfleury din 1857. Termenul trimite desigur 
la realitate, înţeleasă în sensul cel mai concret cu putinţă. 

Evenimentele cruciale care au zguduit istoria Franţei 
începînd cu Revoluţia de la 1789, continuînd cu domnia lui 
Napoleon, cu Restauraţia şi revoluțiile burgheze de la 1830 şi 1848 
nu puteau să nu se reflecte în conştiinţa artistică a vremii. Între 
realitatea istorică determinată de Revoluţia Franceză şi noua 
conştiinţă estetică afirmată de romantism nu existau punți ideologice. 
Năzuind către o realitate transcendentă sau interioară, sufletul 
romantic acorda prea puţină atenţie realităţii istorice. Se poate spune 
că literatura romantică a trădat idealurile revoluţiei şi această 
frustrare îndelung refulată a alimentat cu energii nebănuite impulsul 
către o altă orientare artistică, fidelă realităţii istorice şi sociale şi 
purtătoare a mesajului ideologic al burgheziei liberale. 

| Întrerupt de aventura romantică, proiectul cultural iluminist 
va continua în realism, dar în alţi termeni şi cu alte perspective. 

După abolirea feudalismului, rolul de căpetenie în viaţa 
socială îl are economia capitalistă, care se dezvoltă într-un ritm 
impetuos. Apare un nou tip de relaţii sociale, care generează 
schimbări şi conflicte pe fondul unei mari risipe de energie. 
Realitatea socială devine arena unei permanente încleştări, care îi 
împarte pe protagonişti în învingători şi învinşi. 

Dacă din punct de vedere social realismul este un fenomen 
burghez iar politic vorbind e un port-drapel al ideilor democratice şi 
liberale, sub aspect cultural, cadrul care a pregătit şi favorizat apariţia 
curentului era dominat de pozitivismul lui Auguste Comte, fondator, 
între altele, şi al sociologiei ca ştiinţă de sine stătătoare. Tot sub 
aspect teoretic trebuie menţionată influenţa unor economişti precum 
A. Smith sau J. S. Mill. 

„Aceste contribuţii continuă demersul lui Saint-Simon şi 
consolidează concepţia acestuia cu privire la determinarea 
ECONOMICĂ a societăţii. 

| O altă componentă a cadrului cultural care a pregătit 
realismul o reprezintă dezvoltarea ştiinţei, descoperirile din domeniul 
biologiei, chimiei şi fizicii de care se arătau interesaţi scriitorii 
francezi. Cele mai incitante teorii aparţineau naturaliştilor Georges 
Couvier, Geffroy Saint-Hilaire sau contelui de Buffon care 
deschideau drum evoluţionismului darwinist. 


Trăsăturile realismului 


Deşi noţiunea de realism (<fr. réalisme <lat. realis = „real”) 
a fost folosită încă din 1826 în revista Mercure de France, iar 
operele realiste semnate de Stendhal şi Balzac au început să apară în 
anii '30, preocupările teoretice pentru curentul care deja fiinţa se 
semnalează mai tîrziu. | île ea. 

O primă încercare i se datorează lui Honoré de Balzac. 
Acesta face cunoscut vastul său proiect literar în prefața ediţiei din 
1842 a Comediei umane. În respectiva prefaţă, considerată a fi fost 
primul manifest realist, Balzac explică cititorilor că tot ce scrisese 
pînă atunci şi tot ce urmează să scrie constituie o operă unitară, O 
amplă istorie a moravurilor pe care el, ca „secretar al societăţii”, 
doreşte să o lase urmaşilor. Prin arta sa, scriitorul îşi propune să 
zugrăvească societatea contemporană, să devină „un pictor mai mult 
sau mai puţin fidel (...) al tipurilor umane, povestitorul dramelor 
vieţii intime, arheologul mobilierului social, nomenclatorul 
profesiilor, înregistratorul binelui şi răului”, dar mai ales să studieze 
cauzele mişcării sociale, sensul ascuns al evenimentelor şi al 
comportamentului uman. Între altele scriitorul îşi exprimă admirația 
pentru maestrul său Walter Scott, care „ă ridicat romanul la valoarea 
filosofică a istoriei”, o 

Urmează apoi momentul Gustave Courbet. Neprimit la 


Expoziția universală de la Paris din !855, pictorul îşi expune lucrările 
într-un pavilion particular sub genericul „Le Realisme , prezentînd, 
zie, opțiunea sa pentru o 


în prefața catalogului tipărit cu această ocazie, opțiunea sa pY 
nouă orientare artistică, ce îşi caută sursele de inspiraţie în viaţă. 

Tot la Paris publicistul şi scriitorul Louis Duranty redactează 
între 1856 şi 1857 ziarul Le Realisme, în care se formulează unele 
principii ale noii tendinţe artistice care trebuie să redea cu fidelitate 
mediul social şi să fie accesibilă tuturor. 

Adevăratul teoretician al realismului este însă Jules 
Champfleury, autorul studiului Le Realisme, publicat în 1857. EI 
elaborează doctrina unei noi arte literare inspirate din prezentul 
social şi destinată publicului larg. În viziunea sa frumosul artistic e 
un frumos reflectat, care îşi are obîrşia în realitate, imaginaţia fiind 
„regina erorii şi falsităţii”. 

Dezbaterea în jurul realismului a fost complicată şi de faptul 
că, după cum observă Van Tieghem, „în toate epocile literaturii 
franceze a existat într-o măsură mai mare sau mai mică realism”. E 
vorba de aşa-numitul „realism etern” prin care se relevă legătura 
oricărei opere de artă cu realitatea, năzuința fiecărui artist de a 
reflecta adevărul vieţii. 

“Chiar dacă în Franţa realismul coexistă o vreme cu 
romantismul cu care are unele elemente comune şi cu care se 
întîlneşte în operele unor scriitori precum Stendhal şi Balzac, 
doctrina realistă se opune, în esenţă, celei romantice. 

Principiul de bază al realismului este veridicitatea, 
reflectarea fidelă a realităţii. Mimesis-ul are în realism o nouă epocă 
de glorie. Pentru Stendhal romanul este „o oglindă purtată de-a 
lungul unui drum” iar Balzac e de părere că idealul său de a realiza 
imaginea completă a unei civilizaţii presupune reflectarea ei fidelă, 
cu vicii şi virtuţi, pasiuni şi remuşcări, fapte bune şi fapte rele, fără a 
idealiza. Dacă în clasicism lumea e văzută aşa cum ar trebui să fie, în 
realism ea apare aşa cum este. 

Aria tematică se raportează la societate, înţeleasă ca un 
organism viu, dinamic, ca un mediu care explică prin datele sale 
comportamentul personajelor. Relaţiile sociale de tip capitalist au în 
centrul lor banul, care marchează în mod fatal destinele eroilor. 

Prezentarea adevărului social trebuie făcută cu obiectivitate. 
Scriitorul trebuie să fie imparţial, simplu purtător al oglinzii despre 
care vorbea Stendhal. Pentru a realiza o nouă performanţă, autorul 
(omniscient şi omniprezent) trebuie să rămînă o instanţă care 
consemnează, fără a se implica personal, ceea ce realitatea îi oferă. 
(„Este lamentabil a te cînta pe tine însuţi”, spune Flaubert.) Aceasta 

nu înseamnă însă că autorul nu are un ideal moral Şi că se complace 
in a prezenta răul social. Observațiile sale pun sub lupă cele mai 
ascunse unghere şi cele mai tulburătoare pasiuni, avînd o atitudine 
critică față de aspectele negative prezentate. Proza realistă se remarcă 
prin descrierea unor fapte şi existenţe mărunte apelînd la tehnica 
detaliului semnificativ.  Autenticitatea Şi veridicitatea acestor 
descrieri conteră valoare documentară operelor realiste. 

Eroii realişti nu sînt unicate, ca în romantism, ci aparţin unei 
tipologii variate, în parte moştenită din clasicism. Preocuparea 
pentru caractere este însă mai pregnantă în realism, unde tipurile se 
diversifică. Implacabilul mecanism social produce tipuri aşa cum 
natura produce specii. Între evoluţia personajului şi mediul său de 
viaţă este o strînsă legătură. Cu alte cuvinte, eroul este ceea ce face 
din el societatea. Învinuind societatea pentru eşecul individului, 
scriitorul realist o obligă să se corecteze, să devină mai bună. 
Romanticii priveau cu pesimism răul social, evadînd în alte lumi. 
Socotind, ca Leibniz, că lumea în care trăim e cea mai bună din 
lumile posibile, realiştii încearcă să o perfecţioneze. „Cred în 
progresul omului faţă de el însuşi” afirma Balzac. | 

Faţă de epocile şi curentele anterioare, care priveau spre 
trecut, literatura realistă se inspiră exclusiv din prezent. Omul este 
analizat sub specia lui hic et nunc, utilizîndu-se chiar metode 
ştiinţifice de investigare, sub influenţa spiritului critic „progresist” al 
vremii. Analiza psihologică scoate la lumină latura obscură a 
personalităţii eroului, autorul căutînd motivații psihice şi intelectuale 
pentru fapte şi atitudini. Problematica filosofică şi psihologică va fi, 
în realismul rus, mai importantă decît cea socială. Di, 


Impersonalitea vocii auctoriale fiind rîvnită de orice scriitor 


realist, şi stilul va fi marcat de acest imperativ. Un caz notonu este 
Stendhal, care aspiră către expunerea neutră a Codului civil. Stilul 
sobru, impersonal, lipsit de artificii, va caracteriza astfel proza realistă. 


Realismul în literatura română 


- În literatura română realismul se manifestă în paralel cu 


romantismul şi cu oarecare întârziere faţă de Apus. In operele unor 
paşoptişti apar accente 


realiste, iar în perioada „Junimii 


37 


Scanned with OKEN Scanner 


romantismul eminescian convieţuieşte cu realismul lui Slavici. La 
Creangă viziunea clasică se slujeşte de elemente romantice şi 
realiste, iar la Caragiale realismul înclină în comedii spre clasicism, 
iar în nuvele spre naturalism. Mai tîrziu, Sadoveanu este deopotrivă 
romantic şi realist, în timp ce Călinescu scrie un roman balzacian cu 
elemente romantice şi moderne. 

Canoanele realiste sînt satisfăcute pentru prima dată de 
romanul lui N. Filimon Ciocoii vechi şi noi, cu excepţia unor nuanţe 
clasice cum ar fi împărţirea netă a eroilor în buni şi răi şi încheierea 
moralizatoare. Scrisă în epoca de glorie a romanului realist european, 
luat de altfel ca reper, cartea lui Filimon vădeşte, dincolo de talentul 
înnăscut al autorului, un nivel rudimentar al concepţiei şi al 
mijloacelor, explicabil prin lipsa de performanţă a limbii literare din 
acel moment. 

O proză realistă viguroasă şi cu unele intenţii de modernizare 
scrie loan Slavici, întâiul scriitor important al Ardealului. El 
surprinde satul transilvan în transformare, evoluînd de la o existenţă 
patriarhală la un mod de viaţă capitalist. În cele mai izbutite opere 
ale sale (romanul Mara şi nuvela Moara cu noroc) banul ocupă un 
loc central. Personajele sînt nelineare şi au structuri complicate, 
sondate cu ajutorul analizei psihologice. 

Realismul lui Slavici este continuat de Rebreanu, la care se 
observă aceeaşi economie de mijloace (specifică de altfel prozei 
obiective) şi aceeaşi propensiune către investigația psihologică. 
Rebreanu e un Slavici mai elaborat, mai dens, mai cuprinzător. El 
acordă multă atenţie compoziţiei, construind cu migală romane 
masive, adevărate capodopere ale genului. Criteriul obiectivităţii e 
îndeplinit cu mai multă rigoare decît la Slavici. Rebreanu îşi prezintă 
eroii cu o detaşare admirabilă reflectînd o realitate transilvană 
zbuciumată de două mari probleme: sărăcia şi identitatea naţională. 
De la o tematică rurală (Jon, Răscoala) se trece treptat la o tematică 
citadină (Pădurea Spînzuraţilor, Ciuleandra). Locul ţăranului este 
luat de intelectual. Ca şi lumea pe care o prezintă, opera lui Rebreanu 
se află în evoluţie. 

Tot chestiunea ţărănească rămîne precumpănitoare şi în 
vremea realismului socialist. Marin Preda, cel mai proeminent 
prozator român de după război, îşi construieşte capodopera (romanul 
Moromeţii) în jurul unui ţăran cu totul special, ultimul ţăran adevărat 

.... 


al literaturii noastre. Chiar dacă 
este citadină, intelectualii săi 
puţin interesanţi decît aceştia, 

Ca peste tot în lume, realismul impune şi în literatura română 
genul prozei, nuvela şi romanul fiind speciile consacrate. Din 
numărul mare de scriitori aflați sub zodia realismului (pe lîngă faptul 
că a avut la noi o existenţă îndelungată, acest curent a cîştigat şi 
foarte mulți adepţi) doar cîțiva au scris poezii, cei mai importanți 
dintre aceştia fiind George Coşbuc şi Octavian Goga. 

Persistenţa realismului în paralel cu avangarda şi chiar după 
avangardă este o dovadă că mimesis-ul este departe de a deveni o 
noţiune superfluă în judecata de gust a secolului al XX-lea. 


pe ansamblu opera lui Marin Preda 
» Mai numeroşi decît ţăranii, sînt mai 


Realismul — schiţă recapitulativă 


Curent literar şi artistic apărut. în Franţa către mijlocul 
secolului al XIX-lea şi extins pînă în Anglia în a doua jumătate a 
aceluiaşi secol, cu continuări şi ecouri pînă în secolul al XX-lea. 


Condiţii istorice şi culturale: 


- atmosfera creată de marile evenimente din istoria modernă a 
Franţei (Revoluţia de la 1789, Imperiul napoleonian, Restauraţia, 
Revoluţiile burgheze de la 1830 şi 1848) 

- spiritul protestatar şi insurgent al burgheziei liberale 

- rolul determinant al economiei în viaţa societăţii 

- noile doctrine economice (A. Smith şi J. S. Mill) | 

- dezvoltarea ştiinţelor naturii (G. Couvier, G. Saint-Hilaire, 
Contele de Buffon) | auf 

-  pozitivismul lui Auguste Comte şi materialismul lui Ludwig 


Feuerbach 


Trăsături: ii ap 
- reflectarea fidelă a realității — veridicitate 

- tematică socială m Maui | 

- obiectivitate — autor impersonal, omniscient şi omniprezent 


-rigoarea observaţiilor — importanţa detaliului semnificativ 

- . critica aspectelor negative 

- lipsa de idealizare 

- valoarea documentară 

- personaje tipice în împrejurări tipice 

- varietate tipologică 

- determinarea socială a personajului 

- analiza psihologică 

- afirmarea prozei şi a romanului ca forme literare ale viitorului 

- stil sobru, impersonal 

- economie de mijloace artistice 

Reprezentanţi: 

- Franța: Stendhal, Honoré de Balzac, Gustave Flaubert, Prosper 
Mérimée 

- Anglia: Charles Dickens, William Thackeray, Surorile Brönte, 
George Eliot 

- Rusia: Nikolai V. Gogol, Fiodor M. Dostoievski, Lev N. Tolstoi, 
Anton P. Cehov 

- Norvegia: Henrik Ibsen 

- America: Mark Twain 

- România: Ion Creangă, Ion Luca Caragiale, Ion Slavici, Liviu 
Rebreanu, Marin Preda 


Naturalismul 


Curent înrudit cu realismul, naturalismul a fost fondat de 
scriitorul francez Emile Zola, care început să publice scrierile 
teoretice privind „metoda naturalistă” în 1866. Intre acestea cele mai 
importante sînt Le Roman experimental şi Une Campagne datînd din 
1880. | 

Numele curentului derivă de la natură, sugerînd importanţa 
biologicului în structura personalităţii umane. 

Naturalismul trebuie înţeles ca o ipostază extremă, radicală a 
realismului, întrucît urmăreşte reproducerea tuturor aspectelor 
realităţii, inclusiv a celor mai sumbre şi mai abjecte. 

Fiind un caz particular al realismului, naturalismul se naşte şi 
se dezvoltă în condiţii istorice şi culturale similare. Ca şi realismul, 
naturalismul este condiţionat social de dezvoltarea industriei şi de 

apariția stării a patra — proletariatul, care se revoltă împotriva 
ibile câte ana semi ele m îmbogățește cu elemente 
orientări precum determinismul ţi aa U l teori 
_ it » evoluționismul şi marxismul, al 
caror ecou în literatura ultimelor patru decenii ale secolului al XIX- 
lea este evident. În această perioadă apar cărţi de referință precum 
Manifestul Partidului Comunist de Karl Marx (1848), Tratatul de 
ereditate naturală de Prosper Lucas (1848 — 1850), Originea 
speciilor de Charles Darwin (1859, traducere franceză în 1862) şi 
Introducere la medicina experimentală de Claude Bernard ( 1865). 

Naturalismul va suferi aşadar influenţa evoluţionismului 
darwinist, a determinismului şi a fiziologiei experimentale fondate de 
medicul Claude Bernard. Lui Zola i se va reproşa adesea că, utilizînd 
metoda experimentală, el se apropie mai mult de savant decît de 
artist, ceea ce scriitorul recunoaşte de fapt, atunci cînd afirmă că 
romanul naturalist este un roman ştiinţific, „experimental!”: „Ştiinţa 
pătrunde deci în domeniul nostru, al romancierilor (...) Prin 
observaţiile noastre noi continuăm munca fiziologului, care la rîndul 
lui o continuă pe cea a fizicianului şi a chimistului”. 

Conform teoriilor lui Zola, romancierul naturalist studiază 
omul natural asupra căruia se exercită două influenţe majore: 
ereditatea şi mediul social. El preia metoda experimentală a lui 
Claude Bernard (constînd în reperarea factorilor care condiţionează 
apariţia unui fenomen dat şi studierea consecinţelor fiecăruia asupra 
respectivului fenomen prin neutralizarea celorlalţi pentru a se disocia 
factorii reali de cei aparenţi şi a se ajunge astfel la esenţa 
fenomenului) şi o aplică riguros personajelor sale. Fiecare erou 
devine un caz şi i se alcătuiesc adevărate fişe de observaţie de către 
autor pentru a se ajunge în cele din urmă la găsirea cauzelor 
fiziologice care îi determină comportamentul. Acest demers analitic 
ar avea o finalitate morală, susţine iniţiatorul curentului (acuzat 
adesea de imoralitate), adoptînd o explicaţie a lui Claude Bernard, 
conform căreia „morala modernă caută cauzele, vrea să le explice şi 
ă acţioneze asupra lor”. ana | 
t 7 Reala explicau comportamentul personajului pa 
social, naturaliştii scot în evidență o dublă determinare; esa ie 
a biologicului. Astfel, omul nu mai € o fiinţă liberă, ci 
produs al mediului şi al eredității. 

Începînd cu romanul Thérèse Requin din 1867, Zola acordă o 
importanţă majoră biologicului pe care-l găseşte răspunzător de toate 
păcatele fiinţei umane. În prefața romanului el explică: „Am vrut să 
studiez temperamente, iar nu caractere (...) Am ales personaje 
complet dominate de nervii şi de sîngele lor, lipsite de liberul arbitru, 
rite în fiecare act al vieţii de fatalitatea cărnii. Therese şi Laurent 
sînt nişte brute omeneşti, nimic mai mult. Am căutat să urmăresc pas 
cu pas în aceste brute hărţuirea surdă a patimilor, impulsul 
instinctului, detracările cerebrale, survenite în urma unei crize 
nervoase. Iubirile celor doi eroi ai mei reprezintă satisfacerea unor 
nevoi fizice. Crima pe care o săvîrşesc este o consecinţă a adulterului 

lor”. 
Aşadar aspecte grave, sumbre, fapte iresponsabile 


explicabile prin porniri inconștiente, instincte ce conduc către o 
cauză ereditară. Remuşcările eroilor pentru faptele lor nu vin din 
conştiinţă, ci din dezordinea organică provocată de încordare. 

Adept al concepţiei materialiste şi mecaniciste, Zola s-a 
străduit să demonstreze că „lumea umană e supusă aceluiaşi 
determinism ca şi restul naturii”. Eroarea sa constă în a fi crezut că 
noile cuceriri ale ştiinţei sînt date o dată pentru totdeauna şi rămîn 
certitudini definitive (Philippe Van Tieghem). Se spune că mai tîrziu 
el a fost surprins aflînd cît de puţin avansată este ştiinţa în domeniul 
eredității. (Abia în zilele noastre s-a reuşit descifrarea genomului 
uman.) Ambiţia lui Zola de a urmări în om „numai animalul” şi 
nimic altceva pentru a-i pătrunde mecanismul interior. era aşadar 
exagerată. Scriitor de talent, el a lăsat moştenire o opera remarcabilă 
în care fineţea observaţiei şi rigoarea analizei bazată adesea pe 
importanţa detaliilor reprezintă un real cîştig literar. Familia Rougon 
Macquart rămîne una din cele mai vaste şi importante monografii ale 
societăţii franceze din secolul al XIX-lea. 

Confundîndu-şi rolul cu cel al savantului, autorul naturalist 
va fi silit să abordeze un stil sobru şi impersonal, pentru a nu trăda 
caracterul ştiinţific al lucrării. 

Balzac a fost modelul recunoscut al lui Zola. Aplicarea în 
literatura a teoriilor ştiinţifice la modă, intenţia de a realiza O 
monografie amplă a societăţii franceze, rigoarea analizei şi tehnica 
detaliului sînt doar cîteva din elementele care îi unesc. Apropierea 
dintre cei doi autori este în acelaşi timp dovada apropierii dintre 

realism şi naturalism, aspectul comun cel mai important fiind acela 
că ambele curente slujesc mai curînd adevărul, decît frumosul (Ph. 
Van Tieghem). Realismul şi naturalismul au avut parte de-a lungul 
timpului de critici severe. Baudelaire le considera, de pildă, negația 
însăşi a artei. „Poezia — spunea el — nu poate fi asimilată cu ştiinţa 
sau cu morala, decît cu preţul morţii sau al decăderii; ea nu are drept 
obiect adevăratul, ci se are doar pe ea însăşi”. 


Naturalismul românesc 


Estetica naturalistă a avut reverberaţii şi în literatura noastră. 
Chiar dacă nu putem vorbi de autori naturalişti ca în Franţa, 
recunoaştem unele preocupări în această direcţie la scriitori care 
preferă alte formule estetice. 

Nuvele tratate naturalist întîlnim la I. L. Caragiale (O făclie 
de Paşte, Păcat, În vreme de război ) şi Delavrancea (Zobie, Milogul, 
Trubadurul). G. Călinescu se referă la ambii autori printr-o apreciere 
devenită clasică: „I. L. Caragiale este, după Delavrancea, scriitorul 
cel mai zolist, naturalistul nostru prin excelenţă”. 

Unele accente naturaliste apar şi în proza Hortensiei 
Papadat-Bengescu. og ! 


Naturalismul — schiță recapitulativă 


Curent literar fondat în Franţa de Emile Zola şi apărut şi în alte ţări în 
ultimele patru decenii ale secolului al XIX-lea. 


Condiţii istorice şi culturale: 

- apariția unor noi conflicte în sînul societăţii capitaliste 

- noile teorii ştiinţifice: evoluționismul, determinismul, 
materialismul 

- lansarea metodei experimentaliste de către Claude Bernard 


Trăsături: > 
- metode ştiinţifice de investigare a personalităţii 

- omul ca produs al mediului social şi al eredității heh 

- aspecte sumbre ale realităţii — patologicul, mizeria fizică şi morală 

- ereditate maladivă, instincte, obsesii 

- observaţia riguroasă şi exactă a reacţiilor şi senzaţiilor 
- tehnica detaliului semnificativ 

- personajul reprezintă de regulă un caz patologic 

- analiza psihologică 

- stil neutru şi impersonal 

- îmbogățirea limbajului 


Reprezentanţi: 

- Franţa: Emile Zola, fraţii Goncourt, Guy de Maupassant 

- Germania: Gerhart Hauptmann, Frank Wedekind 

- Suedia: August Strindberg 

- România: Ion Luca Caragiale, Barbu Ştefănescu-Delavrancea 


 Parnasianismul 


Parnasianismul este un fenomen literar apărut în Franţa, care 
se manifestă în paralel cu romantismul şi realismul, dar pe care 
istoria literară îl înregistrează ca un curent deplin constituit în 
ultimele patru decenii ale secolului al XIX- lea. | 

Numele şcolii vine de la culegerea de poezii Le Parnasse 
contemporaine publicată în 1866 şi reunind versuri semnate de 37 de 
poeţi destul de diferiţi ca formaţie şi aspirații, dar îînjind cu toţii după 
„himera frumuseţii perfecte”. (Titlul culegerii trimite desigur la 
Parnas, muntele consacrat muzelor în mitologia greacă.) Din grupul 
celor 37 atrag atenţia nume precum: L. de Lisle, J. M. de Heredia, T. 
de Banville, S. Prudhomme, Ch. Baudelaire, P. Verlaine, S. Mallarmé. 

Premizele teoretice ale acestei noi tendinţe apar foarte de 
timpuriu, în 1832, cînd T. Gautier, în prefața poemului Albertus, 
afirmă autonomia esteticului, respingînd cu tărie ideea utilității artei. 
Teoria artei pentru artă pe care Gautier o menţine consecvent şi la 
care, de-a lungul timpului, aderă scriitori de diverse orientări, va 
deveni nucleul doctrinei estetice parnasiene. 

Lui Gautier i se adaugă alţi doctrinari: L. de Lisle, şeful 
recunoscut al şcolii, şi T. de Banville, al cărui Petit Traité de poésie 
française (1872) sintetizează, într-o expresie ultimă, programul 
estetic parnasian. >- | 

A vorbi despre climatul social care a favorizat apariţia şi 
dezvoltarea unui curent ce neagă orice legătură a artei cu realitatea Şi 
reclamă absoluta ei gratuitate pare un nonsens. Există totuşi 
dintotdeauna O determinare istorică şi chiar cauze sociale care 
explică o anumită atitudine estetică. Într-o epocă precum cea de care 
ne ocupăm, frământată de atîtea mişcări şi revolte, nici chiar poeţii 
parnasieni nu puteau rămîne neutri. Spiritul revoluţionar care a 
străbătut deceniile de la 1830 pînă la 1871 i-a contaminat pe unii 
dintre ei, dar în final a produs o decepţie care i-a condus către refuzul 
angajării sociale şi izolarea faţă de lumea acţiunii. 

Ideea artei pentru artă a fost şi o reacţie la îndemnurile 
filosofilor şi ideologilor vremii (între care mulţi saint-simonieni şi 
fourierişti) cu privire la necesitatea angajării intelectualilor în slujba 
progresului social. Către propagatorii unei astfel de idei îşi îndreaptă 
Gautier protestul fulminant: „Nu imbecililor, nu cretinilor şi guşaţilor, o 
carte nu e tot una cu piftia cu gelatină; — un roman nu e o pereche de 
ghete fără cusătură, nici un sonet o seringă cu jet continuu; o dramă nu e 
o cale ferată sau alte asemenea lucruri care contribuie hotărîtor la 
civilizarea omenirii, făcînd-o să înainteze pe calea progresului”. 

Preluînd de la clasici grija pentru formă şi admiraţia pentru 
antichitate,  parnasianismul se opune, pe de altă parte, 
sentimentalismului romantic şi utilitarismului realist. Estetica 
parnasiană îi este tributară lui Kant, care definea arta drept o 
„finalitate fără scop”, şi lui Hugo, căruia îi revine paternitatea 
sintagmei „artă pentru artă”. Trei concepte organizează în jurul lor 
întregul program parnasian: frumosul, poezia şi forma. 

Frumosul există în sine şi pentru sine. El nu slujeşte adevărul 
(aici se intră în contradicţie cu Hegel). Arta este absolutul, „culmea 
comună la care ajung toate căile spiritului”. Exaltării frumosului îi 
urmează absolutizarea lui: „În afara realizării frumosului nu există 
mântuire,” spunea L. de Lisle. Pentru a-şi dobîndi acest înalt statut, 
frumosul trebuie să fie un lux, să nu servească la nimic („tot ce e util 
e urât”) şi să nu fie accesibil decît unui cerc de iniţiaţi, Adevăratul 
poet e un om superior. El nu trebuie să placă maselor, nici să devină 
ecoul spiritului public. Singurul lui scop rămîne frumosul. Avem de- 
a face cu o concepţie elitistă pe care susţinătorii ei nu s-au sfiit să o 
etaleze. În concepţia parnasiană, poezia este „expresia cea mal 
strălucită, intensă şi completă a artei”, ipostaza et cea mal înaltă. 

Poate din această cauză nu vorbim de o literatură, ci doar de o poezie 
parnasiană. Deşi unii dintre poeţii parnasieni s-au exersat şi în alte 
genuri, parnasianismul rămîne circumscris domeniului său predilect: 
poezia. Teoreticienii parnasieni au condus abil dezbaterea pe terenul 
poeziei. Ei au insistat mai întîi asupra a ceea ce nu trebuie să conţină 
tematica poeziei lor. Să nu exprime în nici un fel preocupările vieţii, 
emoţiile sau sentimentele poetului. În faţa zbuciumului epocii el să 
caute liniştea propriului eu, să se refugieze „în turnul de fildeş”, într- 
o lume a contemplaţiei reci şi a formelor poetice pure. 

Poezia parnasiană e aşadar o poezie rece, impersonală, 
obiectivă. E o formă a contemplării detaşate şi a meditaţiei filosofice 
epurate de orice efuziune sentimentală. Intelectualismul, erudiţia 
fină, recursul la mitologie confirmă caracterul elitist. Sînt preluate de 
la romantici descrierea, exotismul şi. cultul pietrelor preţioase, dar 
altfel motivate şi înţelese. La aceia exotismul era legat de tema 
evaziunii, de năzuinţa către îndepărtatele ţinuturi ale Patriei eterne, 
iar pietrele preţioase simbolizau esenţele. Aceste motive sînt utilizate 
aici pentru sonoritate, pentru impresia lirică pe care o produc. La 
romantici natura- devine o cutie de rezonanţă a sentimentelor 
poetului. Aici, descrierea naturii e prea obiectivă interesînd 
pitorescul, puritatea liniilor şi a culorilor. Cu aceeaşi rigoare 
obiectivă sînt descrise opere de artă sau obiecte de preţ. Poetica 
parnasiană împrumută adesea mijloace ale celorlalte arte. La Gautier, 
de exemplu, critica vorbeşte despre „estetizarea contemplaţiei”, prin 
care actul liric fuzionează cu cel plastic şi chiar cu cel muzical 
(Symphonie en blanc majeur). 

Dacă frumosul se identifică în doctrina parnasiană cu poezia, 
aceasta din urmă rezidă în formă. Ideea şi forma sînt inseparabile, 
tocmai pentru că „formele sînt singurele manifestări ale gîndirii”. 
Astfel fundamentat, cultul formei devine o condiţie sine qua non. 
Nici chiar clasicii nu au acordat atîta atenţie formei. Aspiraţia către 
perfecțiunea formală, către exprimarea desăvîrşită caracterizează 
întreaga mişcare parnasiană, Se pune accent deosebit pe versificaţie; 
se abordează specii care presupun inteligenţă şi virtuozitate (sonetul, 
rondelul); se introduc elemente complicate de prozodie. În acelaşi 
timp se cultivă stilul înalt, rafinat, elegant. Se foloseşte un vocabular 
ales, rar, strălucitor, Se apelează la nume sonore din istorie sau 
mitologie, la simboluri cu rezonanţă intelectuală. 


46 


Scanned with OKEN Scanner 


Ecouri parnasiene în literatura română 


| Ştim că parnasianismul nu a devenit un fenomen universal. 
Ecouri s-au înregistrat însă în mai multe literaturi, inclusiv în cea 
româna. Fără a pune în discuţie teoriile răsunătoare din Franţa, unii 
poeţi români au scris poezii parnasiene, fie prin contact direct cu 
parnasianismul francez (Macedonski), fie ademeniţi de idealul 
poeziei pure (Ion Barbu). 

După ce scrie o operă bipolară (M. Zamfir) — un romantism 
descendent dublat de un simbolism tot mai accentuat — Macedonski 
apelează, în ultimul volum (Poema rondelurilor) la o specie clasică 
pe care o tratează cu mijloace simboliste şi parnasiene. 

La Ion Barbu poezia parnasiană este o etapă tranzitorie către 
ermetism. Poetul însuşi recunoaşte în lirica sa timpurie o fază 
parnasiană, iar T. Vianu îi împarte creaţia în trei etape: parnasiană 
(1918 — 1920), baladic-orientală (1921 — 1925) şi ermetică (1925 — 
1926). Hi | 

Şi opera lui Ion Pillat trădează influențe parnasiene (alături 
de cele simboliste) în primele volume (Visuri păgîne, Eternități de-o 
clipă, Amăgiri). fra: it Š 


Trăsăturile parnasianismului 


Curent literar apărut în Franța în ultimele patru decenii ale 


secolului al XIX-lea, opus utilitarismului realist gi 
sentimentalismului romantic. 


Trăsături; 

- se manifestă pe fu 
al Comunei din Paris (1871) 

- respinge militantismul artei propag lo 

- idealul artei pentru artă — absolutizarea poeziei te: miano 

- retragerea poetului în „turnul de fildeş din faţa trămîntărilor 
vieţii 

- epurarea poeziei de orice emoţ 

_ lirism rece, impersonal, obiectiv 

- concepţie elitistă, intelectualism 

-  contemplaţie detaşată, meditaţie filosofică 

- recursul la mituri, exotismul 

- descrierea obiectivă a naturii sau a operelor de artă 

-  estetizarea contemplaţiei — fuziunea actului liric cu cel plastic 

- aspirația către perfecțiunea formală 

- abordarea unor specii care presupun virtuozitate deosebită 
(sonetul, rondelul) 

- stil înalt, rafinat, elegant 

- vocabular ales, rar, strălucitor. 

Reprezentanţi: 

- Franța: Théophile Gautier, Leconte de Lisle, Theodore de 
Banville, José Maria de Heredia, Sully Prudhomme 

- România: Nicolae Davidescu, Alexandru Macedonski, lon 
Barbu, lon Pillat. 


Simbolismul 


Unii dintre semnatarii versurilor parnasiene din culegerea 
publicată în 1866 devin iniţiatorii simbolismului, curent ce exprimă o 
nouă viziune şi un nou gust artistic, în total dezacord cu „cei trei 
tirani” (pozitivismul, naturalismul şi parnasianismul) care sufocau 
Franţa literară la 1870 (Guy Michaud). Noua mişcare apare pe 
fundalul unei crize morale şi estetice determinate, în plan istoric de 
înfrîngerea Franţei în războiul franco-prusac (prin Pacea de la 
Frankfurt din 1871 Franţa pierde Alsacia şi Lorena şi este obligată să 
plătească Germaniei 5 miliarde de franci de aur despăgubiri de 
război) şi reprimarea sîngeroasă a Comunei din Paris (1871). 

În plan filosofic simbolismul a fost influenţat de gîndirea lui 
Nietzsche | 

Demersurile teoretice simboliste încep încă din 1867, cînd 
Mallarmé constată necesitatea inventării unui nou limbaj poetic, apt 
să permită sondarea Necunoscutului. El îşi manifestă astfel preferința 
pentru o poezie de cunoaştere după modelul lui Baudelaire, pentru 
care poetul e singurul în stare „să descifreze analogia universală”, să 
reveleze legăturile ascunse ale lucrurilor. | 

| Ruptura cu parnasianismul se produce o dată cu Arta poetică 
a lui Verlaine (1871 - 1873), unde sînt formulate principalele teze ale 
poeticii simboliste. Deşi publicat abia în 1884, acest prim manifest 
simbolist a circulat ca ghid printre poeţii tineri încă din momentul 
conceperii lui. 

Verlaine a fost un simbolist cuminte, iar manifestul său 
destul de prudent. Abia cu prietenul său Rimbaud, care scrie 
Iluminările şi Un anotimp în infern între 1872-1874, ajunge inovaţia 
simbolistă în punctul ei extrem. Programul poeziei viitoare fusese 
schiţat de Rimbaud în Les Lettres du voyant (1871): Poetul este un 
vizionar. El vede nevăzutul, aude neauzitul. Eul empiric e abandonat 
unei forțe inspiratoare care vine din adîncul inconştientului. (Je est 
un autre). Poezia trăieşte doar prin emoție şi muzică. Prin ideile sale 
şocante Rimbaud anunţă de fapt avangarda. Poetul este şi el şi 
celălalt, frumosul este şi contrariul său. Conceptele se redefinesc. 
Noua poezie este apanajul unui poet neliniştit revoltat, blestemat 
(poète maudit). 

“Simbolismul primeşte botezul oficial abia pe 18 septembrie 
1886, cînd Suplimentul literar al revistei Figaro publica primul 
manifest simbolist (Le Symbolisme) ` semnat de Jean Moréas. 
(Curentul a preexistat acestui moment atît prin operele apărute cît şi 
prin dezbaterile mai mult sau mai puțin academice pe această temă.) 
Adevăraţii maeştri ai poeziei simboliste sînt pentru Moréas 
Baudelaire, recunoscut ca precursor, Verlaine şi Mallarmé. 

Se vorbeşte adesea de două şcoli simboliste (decadentă şi 
simbolistă), grupate în jurul celor mai influente reviste ale mişcării: 
Le Decadente şi Le Symboliste (1886). Guy Michaud le consideră 
„două faze succesive ale aceleiaşi mişcări”, decadenţa reprezentind 
latura ei afectivă (spleen-ul, angoasa, nevroza) iar simbolismul pe 
cea intelectuală. Cele două grupări aveau o acţiune paralelă, 
caracterizată de aceleaşi simpatii şi resentimente; ambele cereau 
poeziei mai mult mister şi mai multă muzică. 

“În 1855 Jean Moréas propusese denumirea de simbolism 
pentru noua şcoală, care nu îşi definise prea limpede concepția 
estetică. El credea că această denumire e „singura capabilă Sa 
desemneze rezonabil tendința actualului spirit creator în artă”. . 

Programul simbolist este O rezultantă a tendinţelor vremi, 
doctrina cea mai coerentă stabilită la un moment dat. A doua 

jumătate a secolului al XIX-lea este din punct de vedere estetic, şi 
mai ales poetic, de mare complexitate. Direcţii şi tendinţe eterogene 
coexistă în virtutea unui ideal comun: originalitatea. Necesitatea unei 
noi arte, a unei poezii a viitorului, care să consune cu realitatea 
socio-istorică şi cu spiritul epocii, era decretată de mulţi artişti. 
Opoziția faţă de trecut devine radicală o dată cu Baudelaire. Pe 
acelaşi drum merg Verlaine, Rimbaud şi Mallarmé. Elementele de 
noutate pot încăpea însă cu greu într-un singur program estetic. 
Simbolismul a încercat o sinteză, dar el n-a putut reuni toate 
„principiile, o parte dintre acestea regăsindu-se mai tirziu în 
manifestele expresioniste, futuriste şi suprarealiste. Germenii 
avangardei trebuie căutaţi în solul bogat al acestei perioade. 
Simbolismul rămîne totuşi singura mişcare distinctă a ultimilor trei 
decenii ale veacului trecut, singura doctrină formulată cu claritate şi 
reflectată în operele de valoare scrise în acest interval. Prin 
reprezentanţi de marcă precum Rilke, Valery sau Claudel 
simbolismul continuă şi în secolul al XX-lea. 

Teoriile simboliste pot fi sintetizate într-o sumă de trăsături 
pe care vom încerca să le prezentăm în cele ce urmează. 

Trebuie spus înainte de toate că poezia simbolistă este o 
poezie a sensibilităţii pure. Aceasta înseamnă că e vorba despre o 
poezie de cunoaştere ce revine la ontologic, la setea de transcendere 
a romantismului. Nu e vorba însă de un demers cognitiv al raţiunii, al 
intelectului, ci al intuiţiei, al sensibilităţii şi al imaginaţiei. Obiectul 
acestei lirici îl reprezintă aşadar sentimentul, stările vagi, nedefinite. 
Imaginile poetice nu mai imită cu exactitate natura exterioară ca pînă 
acum. Ele traduc, cu ajutorul sugestiei, întregul conţinut emoţional, 
apelînd la dubla funcţie a limbajului (ontologică şi expresivă). 
Cuvîntului i se restituie forţa originară — aceea de a revela, de a naşte 
realul. Necunoscutul aflat dincolo de marginile empirice ale lumii se 
livrează prin cuvînt, care devine adevărata realitate a poeziei. 
Cuvintele obşteşti plasate în contexte ingenioase, scot acorduri noi, şi 
totuşi necunoscute, înnăscute (Mallarmé). Sugestia este secretul 
acestei magii a limbajului poetic, principiul de bază al artei 
simboliştilor. Aspirînd permanent către. poezia pură, Mallarmé a 
văzut în sugestie singura cale: „A numi un obiect înseamnă a 
suprima trei sferturi din plăcerea pe care ţi-o dă un poem, plăcere 
care constă în bucuria de a ghici încetul cu încetul; să sugerezi 


50 


Scanned with OKEN Scanner 


.... 


obiectul, iată visul nostru”. Simboliştii dezavuează descripţionismul 
parnasian şi naturalist şi revin la sugestie ca la condiţia esenţială a 
artei. Limbajul poetic nu trebuie să fie direct, decorativ ci aluziv, plin 
de sugestii şi semnificaţii. Pentru Mallarmé poezia este „expresia, 
prin limbajul uman redus la ritmul său esenţial, a sensului misterios 
al aspectelor existenţei”. 

Sugestia apelează la o serie de elemente proprii, cu excepţia 
corespondenţelor, poeziei dintotdeauna. Programul estetic simbolist 
le afirmă într-atît importanţa, încît ele sînt privite ca trăsături 
specifice. Acestea sînt: simbolul, corespondenţele şi muzicalitatea. 

Simbolul este intrumentul predilect de realizare a sugestiei. 
Simboliştii recunosc că nu au inventat ei simbolul şi că fără simbol 
nu există operă de artă autentică, dar îşi asumă meritul de a fi făcut 
din simbol un principiu indispensabil. Termenul vine din limba 
greacă (symbolon = „semn”) şi îşi păstrează sensul etimologic. 

Simbolul este un semn (0 imagine, un obiect concret, un 
cuvînt, o cifră) care sugerează un conţinut abstract (o idee, un 
fenomen, un concept). El are anumite accepţii şi nuanţe pentru 
fiecare din domeniile în care apare: logică, matematică, semiotică, 
hermeneutică, epistemologie, teologie, artă, poezie etc. În literatură 
simbolul este o figură de stil înrudită cu metafora, imaginea sensibilă a 
unei idei. Între simbolizat şi imaginea sa există un raport de analogie 
ca şi în cazul metaforei (aurul simbolizează absolutul, crucea — 
credinţa creştină, porumbelul — pacea, vulpea — viclenia, cifra 7 — 
totalitatea energiilor fizice şi spirituale, treptele desăvâîrşirii etc.). După 
A. Warren, metafora devine simbol prin recurenţă. Cu alte cuvinte, o 
imagine poate fi folosită o dată ca metaforă, dar dacă revine cu 
insistenţă, ea se transformă în simbol. Simbolul artistic este strîns legat 
de simbolurile conceptuale şi teologice. Hermeneutica vorbeşte despre 
culturi ca despre nişte universuri simbolice. Mircea Eliade spune că 
lumea în care trăim e „un camuflaj de semne” şi că funcţia simbolului 
este aceea de „reintegrare a omului în totalitatea sacră”. Pentru René 
Guénon, simbolul este „mijlocul cel mai simplu de transmitere a 
adevărurilor de ordin superior, religioase şi metafizice”, iar pentru 
Coleridge este „exprimarea eternului prin efemer”. În literatură 
simbolul este figura de stil cea mai concentrată, redusă adesea la un 
singur cuvînt, cu multiple şi profunde semnificaţii, 

Pentru simbolişti simbolul nu mai e o figură de stil printre 
celelalte, ci principiu fundamental. Nu mai e demonstrativ ca 
simbolul clasic, ci sugestiv şi chiar ambiguu. 

Corespondenţele reprezintă, ca mijloc de sugestie, o 
invenţie a simbolismului. Termenul este folosit pentru prima dată de 
Charles Baudelaire, în poemul Correspondances: 

Ca nişte lungi ecouri unite-n depărtare 

Într-un acord în care mari taine se ascund, 

Ca noaptea sau lumina, adînc, fără hotare, 

Parfum, culoare, sunet, se-ngînă şi-şi răspund. 

(traducere de Al. Philippide) 
| Teoria literaturii a definit noţiunea după versurile lui 

Baudelaire. Este vorba aşadar despre stabilirea unor raporturi între 
senzaţii diferite, de transpunerea datelor unui simţ în limbajul altui 
simț: „Ea poartă cîntece-n priviri / Şi-n ochi miresme dulci de 
floare.” (Ch. Baudelaire — Frumusefe deplină, traducere de Al. 
Hodoş). Sinestezia denumeşte acelaşi fenomen poetic. 

O variantă aparte a corespondenţelor poartă numele de 
audiție colorată şi se referă la analogia, pe care a făcut-o mai întîi 
Rimbaud, între sunetele limbii, mai precis între vocale, şi culori („A 
— negru, E — alb, I — roşu, O — albastru, U - verde”). Corespondenţa 
dintre sunete şi culori, ori dintre sunete şi instrumente muzicale a fost 
teoretizată de René Ghil sub numele de instrumentalism. Pentru el 
sunetele vorbesc, exprimă stările sufleteşti ale poetului sau realităţi 
universale. | ER AR p 

O altă trăsătură esenţială a poeticii simboliste şi totodată cel 
de-al treilea mijloc de realizare a sugestiei este muzicalitatea. 
Desigur că ea nu este o invenţie a sfîrşitului de secol XIX. Asocierea 
poeziei cu muzica o ajută să redevină ceea ce a fost. Atit pentru 
filosofi cît şi pentru artişti, cele două arte erau inseparabile. Să ne 
pîndim doar la Orfeu şi Homer, la trubadurii medievali sau la 
romanticii germani, la Wagner. 

Formula „de la musique avant toute chose” pe care o 
impunea Arta poetică a lui Verlaine a avut un larg ecou în Franţa şi 
în ţările europene. Pînă şi românul Al, Macedonski declara că „arta 
versurilor nu este nici mai mult nici mai puţin decît arta muzicii”. 

Dacă poezia exprimă esenţa lucrurilor aşa cum susțineau 
teoreuicienii simbolişti, iar cosmosul, conform concepţiei pitagoreice, 

este structurat muzical, atunci poezia şi muzica sînt una şi aceeaşi. 
Armonia versului nu e altceva decît un reflex al armoniei cosmice. 
De aceea trebuie să se distingă între o muzicalitate exterioară 
(armonia verbală) şi una inferioară (melodia ideală). Pentru a 
înţelege mai bine cele două tipuri de muzicalitate trebuie să apelăm 
la exemple din literatura română. Muzicalitate exterioară întîlnim la 
Minulescu prin refrene ŞI ritmuri care dau o notă retorică, exuberantă 
liricii sale. Muzicalitate interioară întîlnim însă la Bacovia, unde nu 
sonoritatea cuvintelor impresionează, ci rezonanţa lor interioară, 
mişcarea pe care o produc la nivelul psihicului. („Dormeau adînc 
sicriele de plumb / Şi flori de plumb şi funerar veşmâînt” - Plumb). 

„Am văzut cîtă atenţie acordă simboliştii expresiei. Ce 
transmite î însă poezia lor? Cum se delimitează aria lor tematică? 

Dacă lirica romantică îşi alegea drept cadru natura, 
simboliştii aduc în poezia lor mediul citadin. Oraşul este marele 
bolnav, spaţiu al neliniştii şi al nevrozei, loc în care bîntuie 
dezabuzarea şi spleen-ul. O lume obosită, vlăguită agonizează într-o 
lumină difuză, crepusculară. Contururile sînt estompate, sentimentele 
sînt nelămurite, senzațiile clar-obscure. Natura nu este total exclusă - 
apar grădini, flori, ţărmuri de ape. Un exotism de inspiraţie 
parnasiană dă acestui lirism sonorități speciale. Dorinţa de evaziune, 
mult mai vagă şi mai puţin patetică decît în romantism, este un semn 
al fiorului metafizic, al căutării tragice care se frînge în transcendenţa 
goală. Poetul trăieşte adesea cu sentimentul alienării şi al damnării 
într-o lume care nu se mai poate salva. 

Groaza fiziologică anunţă tribulaţiile pe tema descompunerii 
şi dezagregării lumii din expresionism. Cităm în acest sens un vers 
tulburător al lui Mallarmé: „la chair est triste, hélas / et j'ai lu tous 
les livres” (Brise marine). O enumerare a temelor simboliste ne 
dezvăluie cît de mult se apropie ele de cele expresioniste: boala, 
neliniştea, alienarea, angoasa, tristeţea, plictisul, spleen-ul, suferința, 
disperarea, nevroza, oboseala, golul, absenţa, neantul, moartea. 

Deşi reprezintă schimbarea la faţă a poeziei, simbolismul nu 
este exclusiv liric. Chiar şi atunci cînd abordează specii ale trecutului 
unei poezii, lirismul rămîne încă dominant. Stilul păstrează ceva din 
grija parnasiană pentru formă, care explică şi cultul pentru muzică. 
Inovația absolută a şcolii simboliste o constituie versul liber. Aceasta 
ar fi replica la exagerările formale parnasiene şi la retorismul stilului 

romantic, Deşi mai mulţi poeţi s-au exprimat anterior în vers liber, 
acesta capătă valoare doctrinară abia în 1897 datorită lui Gustave 
Kahn. Teoria sa arată că versul liber înseamnă înainte de toate un 
ritm care nu se obţine prin jocul sunetelor ci prin accent, pus pe 
trază, nu pe cuvînt. 

În Franţa simbolismul se iveşte din purismul parnasian 
făcînd o sinteză parţială a tendinţelor de modernizare a poeziei 
înglobînd decadentismul şi instrumentalismul şi pregătind marea 
aventură a avangardei. 

Simbolismul răspunde unei nevoi de modernizare a artei, dar 
nu este modernismul. Îi furnizează premize, îi împrumută teme, îi 
alimentează disperarea. Simbolismul literar înseamnă pentru 
modernitate ceea ce a însemnat pentru pictura modernă 
impresionismul: negarea tematicii şi a mijloacelor de expresie 
încetăţenite, ruptura cu descripţionismul şi naturalismul. Ca şi 
impresionismul artistic, simbolismul literar este o etapă de tranziţie 
către avangardă. 


Simbolismul românesc 


„Junimii” i s-a reproşat adesea spiritul conservator şi 
germanismul de către adversari care s-au grăbit să refacă relaţiile 
noastre culturale cu Franţa, exaltînd nobila stirpe a latinităţii ce ne 
leagă de această ţară. Nu doar tainice afinități spirituale ne chemau 
către patria lui Baudelaire, ci prestigiul ei de mare cultură, aflată 
mereu înaintea celorlalte şi dînd tonul schimbărilor în arta europeană. 
Spaţiul românesc se dovedeşte deosebit de receptiv la teoriile 
simboliste. Cel mai deschis noii poezii este insurgentul şi 
temperamentalul Alexandru Macedonski, care, într-o serie de articole 
publicate în Literatorul său, dezbătea, la scurt timp după emiterea 
lor, ideile la modă din Apus. În articole precum Arta versului (1890), 
Poezia viitorului (1892) şi Logica poeziei poetul face observaţii care 
îl situează pe un teren de netă modernitate, în deplină opoziţie cu 
Maiorescu, beneficiar al deselor dezlănţuiri polemice de la 
Literatorul. Macedonski ia în discuţie probleme de stil şi prozodie, 
identifică poezia cu muzica („arta versurilor nu este nici mai mult 
nici mai puţin decît arta muzicii”), respinge prozaicul cauzat de 

intruziunea logicii (pentru el poezie înseamnă „muzică, imagine, 
culoare”), vorbeşte despre instrumentalism ca fiind tot un simbolism 
în care „sunetele joacă rolul imaginilor”. Prin poezia Hinov (1880) el 
anticipează teoria lui Gustave Kahn asupra versului liber. 


Macedonski este considerat şeful şcolii simboliste în 


literatura română, la cenaclul condus de el de la Literatorul 
formîndu-se cei mai de seamă reprezentanţi ai curentului: Traian 
Demetrescu, Ştefan Petică, Dimitrie Anghel, George Bacovia ş.a. 
Este evidentă influenţa simbolismului francez asupra celui românesc, 
în special a lui Baudelaire, Trebuie remarcat şi faptul că simbolismul 
românesc este contemporan celui francez, înregistrîndu-se astfel 
primul moment de sincronizare a culturii române cu cultura 
europeană. Articolul lui Macedonski Poezia viitorului, considerat 
manifestul simbolismului românesc, este scris în 1892, la doar cîţiva 
ani de la naşterea simbolismului francez, iar Bacovia, cel mai ilustru 
reprezentant al şcolii, depăşeşte prin unele elemente estetica 
simbolistă, trecînd în expresionism. 


Simbolismul = schiţă recapitulativă 


Curent literar apărut în Franţa pe la 1880, avînd un mare ecou în 
toată Europa şi continuînd în primele decenii ale secolului al XX-lea; 
opus descriptivismului naturalist, impersonalităţii reci parnasiene şi 
retorismului romantic. 


Cadrul istoric şi cultural: 

- determinat în plan istoric de înfrîngerea Franţei în războiul 
franco-prusac şi de înăbuşirea Comunei din Paris (1871) 

- influențat de filosofia lui Nietzsche 


Trăsături; 

- poezie a sensibilităţii pure 

- sugestia devine principiu fundamental 

- folosirea simbolului 

- — corespondenţa între senzaţii 

- muzicalitatea 

- tematică specifică (neliniştea, AngQasA; spleen-ul, nevrozele, 
evaziunea, neantul, moartea) 

- universul citadin 

- stări vagi, nelămurite, sentimente neclare 
-  estomparea contururilor 

- stilul aspiră către puritate 

- cultivarea versului liber 

Reprezentanţi: n e 

- Franța: Charles Baudelaire, Paul Verlaine, Arthur Rimbaud, 
Stéphane Mallarmé, Jean Moréas, Maurice Rollinat, Jules 
Laforgue, Paul Valéry, Paul Claudel 

- Belgia: Émile Verhaeren, Maurice Maeterlinck 

- Anglia: Oscar Wilde, Francis Thompson, Arthur Symons, 
William Yeats 

- Portugalia: Fernando Pessoa | 

- Spania: Ruben Dario, Miguel de Unamuno, Antonio Machado 

- Italia: Giovanni Pascoli, Gabriele d’ Annunzio 

- Germania şi Austria: Stefan George, Hugo von Hofmannsthal, 
Rainer Maria Rilke | 

- Rusia: Aleksandr Blok, Andrei Belii 

- România: Alexandru Macedonski, Ştefan Petică, Dimitrie” 
Anghel, George Bacovia, Ion Minulescu .. 


Modernismul (Avangarda) 


Potrivit lui Matei Călinescu, termenul a apărut în evul mediu 
ca un derivat al adverbului latin mode = „recent, chiar acum”. 
Modernus ar fi apărut încă din secolul al V-lea în opoziţie cu 
antiquus, vetus, priscus. Cearta modernilor cu anticii, care debutează 
în secolul al XII-lea, adînceşte opoziţia termenilor. O altă epocă în 
care cuvîntul modern a făcut carieră este Renaşterea, cînd trebuia 
marcată ruptura de evul mediu. Modernitatea însemna, pe vremea lui 
Petrarca, Renaştere, adică triumful antichităţii asupra spiritualităţii 
creştine. 

Pentru prima dată vorbeşte despre modernism Switt la începutul 
secolului al XVIII-lea, dîndu-i un sens peiorativ. În timpul său, cearta 
dintre antici şi moderni luase o mare amploare şi e cunoscută în istoria 
culturii ca „Bătălia cărţilor”, după un titlu al lui Swift. 

i „La sfîrşitul secolului al XVIII-lea, pentru a se defini în 
antiteză cu clasicii, romanticii îşi spuneau moderni. Hugo Friedrich 
crede că modernitatea începe cu Baudelaire, după ce, la vremea sa, 
poetul însuşi se considerase „modern”. 

Modernismul devine pentru prima dată numele unui curent 
datorită lui Ruben Dario, care în 1890 a fondat il modernismo. De 
aici înainte începe ceea ce ulterior s-a numit modernitate, în opoziţie 
cu postmodernitatea zilelor noastre. În multe studii de specialitate 
termenii de modernitate şi avangardă se suprapun. Pentru Matei 
Călinescu însă modernitatea este „mai veche şi mai cuprinzătoare” 
iar avangarda „mai radicală, mai puţin flexibilă şi mai dogmatică”. 
Avangarda nu e de conceput în absenţa modernităţii, căci ea „îşi 
împrumută practic toate elementele de la tradiţia modernă, dar în 
acelaşi timp, le dinamitează, le exagerează şi le plasează în 
contextele cele mai neaşteptate, făcîndu-le adesea aproape de 
nerecunoscut” (Matei Călinescu, Cinci fețe ale modernităţii). 

Numele de avangardă vine de la un termen militar (avant- 
garde = „garda dinainte”) folosit în Franţa încă din evul mediu şi 
impus cu sens figurat în Renaştere. Utopiştii francezi şi apoi 
marxiştii fac din avangardă o noţiune ideologică. (Lenin defineşte 
Partidul Comunist ca „avangardă” politică.) 

La începutul secolului al XX-lea conceptul de avangardă era 
deja încetățenit în ţările neolatine desemnînd toate şcolile noi, 
caracterizate prin respingerea oricărui sistem estetic deja constituit şi 
prin afirmarea noului de pe poziţii extreme. După jumătatea secolului 
avangarda se istoricizează iar în deceniile următoare însuşi 
postmodernismul este perceput uneori ca „o nouă avangardă”. 

Avangarda reprezintă aşadar o sumă de mişcări artistice 
eterogene care, în prima jumătate a secolului al XX-lea, au negat 
vehement toate sistemele estetice consacrate, proclamînd necesitatea 
înnoirii radicale a artei. 

Multele descoperiri şi invenţii din secolul al XIX-lea au 
condus la un progres tehnologic care a schimbat fundamental 
condiţiile de viaţă, Industria deţine rolul determinant în economie, iar 
în peisajul vieţii cotidiene maşina ocupă un loc privilegiat. 
Agresiunea împotriva umanismului devine tot mai amenințătoare pe 
plan economic (maşinismul), ideologic (marxismul), filosofic 
(nietzscheanismul) şi ştiinţific (psihanaliza, relativismul). Ca 

ideologie, avangarda este tributară marxismului -prin ateism, 
dezumanizare, nihilism, extremism. Au existat contacte directe între 
artiştii avangardei şi ideologii de stînga. De exemplu, Tristan Tzara a 
locuit la Zürich, în 1916, pe aceeaşi stradă cu Lenin, cu care se pare 
că s-a întîlnit de cîteva ori. Dadaiştii erau marxişti, suprarealiştii erau 
membri ai Partidului Comunist. 

Doar unii futurişti, în frunte cu F. T. Marinetti, simpatizau 
(inexplicabil) cu fascismul, care a respins arta modernă, numind-o 
„decadentă”. 

Arta modernă a fost puternic influențată de gîndirea lui Fr. 
Nietzsche, idei precum moartea lui Dumnezeu şi supraomul fiind 
temeiuri ale metafizicii moderniste. Intuiţionismul lui H. Bergson şi 
fenomenologia lui E. Husserl completează cadrul flosofic modernist, 
la care se adaugă teoria relativităţii a lui A. Einstein şi psihanaliza lui 
S. Freud. | 
În relaţia literaturii cu artele plastice, modernitatea 
înregistrează o premieră. În timp ce în curentele anterioare literatura 
avea iniţiativa, urmată apoi la intervale din ce în ce mai mici de 
artele frumoase ori de muzică, acum tonul îl dau artele plastice. 
Chiar dacă modernitatea se anunţă prin precursori din zona literaturii 
(Baudelaire, Lautréamont, Rimbaud), marile răsturnări estetice se 
produc mai întîi în pictură. Edvard Munch pictează Țipărul în 1893, 
grupul „Die Brucke” apare în 1905, iar „Der Blame Reiter” în 1911. 
Marea febră a căutărilor şi a înnoirii din această perioadă cuprinde 
toate domeniile artei. Pentru prima dată poezia, pictura şi muzica nu 
mai trăiesc izolat, ci se amestecă în sînul aceluiaşi proces estetic al 
avangardei. În 1907 Picasso pictează Domnişoarele din Avignon, iar 
Schönberg debutează cu muzica atonală. Doi ani mai tîrziu Marinetti 
publică la Paris primul manifest futurist. S-a vorbit despre arta 
modernă ca despre un fenomen antiburghez. Protestul avangardei nu 
era doar unul artistic, ci deopotrivă unul ideologic şi social. 

Modernismul, dar mai ales avangarda, creează impresia de 
mişcare browniană, de spaţiu continuu şi intens bulversat unde 
negarea şi distrugerea sînt principii de bază. „Singurul lucru 
permanent este schimbarea” scria William Fleming despre această 
epocă pe care o analizează în toată complexitatea ei filosofică, 
ştiinţifică şi estetică. Pentru a ne forma o impresie despre dinamica 
schimbărilor, ar fi poate suficient să enumerăm cele mai importante 

curente apărute în intervalul 1905-1925: fovismul, cubismul, 
expresionismul, futurismul, dadaismul, constructivismul, 
suprematismul, abstracționismul, suprarealismul. În literatură se 
disting patru „isme” notabile: futurismul, expresionismul, dadaismul 
şi suprarealismul. 


v 


Futurismul 


Cînd F. T. Marinetti alegea, în 1908, cuvîntul futurism se 
gîndea că el exprimă cel mai bine ideea de „artă-acţiune”. Prin 
etimologia sa (fr. future = „viitor”), futurismul se referă la arta 
viitorului, „o sintagmă des pomenită în şcoala simbolistă” franceză, 
de unde provenea poetul italian. Poate tocmai descendența simbolistă 
l-a determinat să publice primul manifest în ziarul Le Figaro din 
Paris (20 februarie 1909), toate celelalte manifeste fiind date 
publicităţii în Italia. ii ( 

Publicate între 1909 şi 1915, manifestele futuriste reprezintă 
prima doctrină avangardistă. Principiile susţinute sînt de o noutate 
scandaloasă şi privesc nu doar poezia ori artele, ci toate sferele vieţii. 
Este: negată arta trecutului conservator (passatismo) şi se cere 
imperativ distrugerea instituţiilor (academii, biblioteci, muzee, 
Monarhia, Parlamentul, Biserica). 

Atitudinii iconoclaste față de trecut futuriştii îi opun o 
idolatrie a viitorului, care începe cu ei. Frenezia noului, a schimbării 
cu orice preţ alimentează fantasmele futuriste. În lipsa oricărui reper 
axiologic noutatea este privită ca valoare supremă. Nu importă din ce 
direcţii vine o idee, contează doar ineditul ei. Aşa se explică poate 
simpatia  futuriştilor pentru ideologiile la modă (comunism, 
anarhism, fascism). Mario de Micheli caracterizează doctrina neclară 
a futuriştilor ca „un vălmăşag de idei şi de elemente disparate, în care 
cel puţin pentru unii oameni, voinţa de înnoire nu era nici pur 
plastică, nici pur reacționară”. 

Sub influenţa lui Nietzsche sînt glorificate războiul („vreau 
să preamărim războiul — această higienă a lumii”) şi voinţa de putere 
(„0 epocă lipsită de un caracter agresiv nu poate fi o capodoperă ja 
Îndemnurile la violenţă şi distrugere ascund un instinct sinucigaş, ca 
şi apologia maşinii şi a vitezei. Omul devine uomo multiplicato 

(„omul maşină”) într-un univers reificat, dominat de produse ale 
progresului tehnologic. Se propune o estetică a maşinii: „Noi vom 
cînta marile mulţimi agitate de muncă, de plăcere sau de revoltă; 
vom avînta mareele multicolore şi polifonice ale revoluțiilor în 
capitalele moderne; vom cînta vibranta fervoare nocturnă a 
arsenalelor şi a şantierelor incendiate de violente luni electrice; gările 
Jlacome, devoratoare de şerpi ce fumegă; fabricile atîrnate de nori 
prin frînghiile răsucite ale fumurilor lor (...) vapoarele aventuroase 
ce adulmecă orizontul, locomotivele cu piept larg...”. 

Dezumanizarea, care avea să alerteze mai tîrziu firi sensibile 
precum cea a lui Franz Kafka, este cinic programată, locul omului 
urmînd să fie luat de maşini. Natura este detestată iar ştiinţa, tehnica, 
arta sînt elogiate pentru că separă omul de natură. (N. Balotă) 

Patima nihilistă şi anarhică ţinteşte religia (se cere 
expulzarea papei din Italia), morala (se cere libertate sexuală şi 
desfiinţarea căsătoriei), civilizaţia (se anunţă o „nouă barbarie” şi un 
„nou  primitivism”), limba literară (se reclamă distrugerea 
gramaticii), frumosul (locul frumosului trebuie să-l ia urîtul, 
grotescul, monstruosul). 

Futurismul este înrudit cu dadaismul; dar mai moderat decît 
acesta. Nu a dat nimic de seamă în cîmpul poeziei, dar are meritul de 
a-i fi învăţat pe scriitori să se exprime liber (G. Călinescu). 


- Futurismul — schiţă recapitulativă 


Primul curent literar al avangardei, apărut în Italia în 1909 


Cadrul istoric şi cultural: 

- dezvoltarea producţiei industriale 

- orientări ideologice diverse (comunism, fascism, anarhism) 
_ influenţat de gîndirea lui Nietzsche 

Trăsături: | 

-atitudine nihilistă, anarhică şi distructivă 

- spirit antireligios rm 

- negarea vehementă a trecutului artistic şi a instituţiilor consacrate 
- cultul noului 

- glorificarea maşinii şi a vitezei i 

-propunerea unei estetici a maşinii 

-  dezumanizarea — uomo moltiplicato 

- : redefinirea conceptului de frumos 

Reprezentanţi: | 
- Italia: Filippo Tomasso Marinetti, Luciano Fol gore 


Expresionismul 


Numele celui mai important curent al avangardei (fr. 
expressionism, germ. Expressionismus) a fost dat de pictorul francez 
J. A. Hervé, care l-a folosit pentru a caracteriza arta lui Cézanne, Van 
Gogh şi Matisse. În 1911 Wilhelm Worringer utilizează termenul 
într-un articol din Der Sturm aplicîndu-l tot artelor plastice, de unde 
este preluat ulterior de manifestele mişcărilor literare din Germania. 
Este pentru prima dată în istoria artei europene, cînd literatura 
cedează iniţiativa înfiinţării unui nou curent. Pictura expresionistă, 
avînd ca precursori pe Van Gogh şi Edvard Munch, se manifestă 
impetuos prin celebrele şcoli germane „Die Briicke” (1905) şi „Der 
Blaue Reiter” (1911), în timp ce revistele literare expresioniste („Der 
Sturm”, „Die Aktion” şi „Der Ruf”) apar abia după 1910. 

Expresionismul este un reflex al crizei generalizate din 
preajma şi de după primul război mondial. Nu e doar un fenomen al 
crizei ci şi o încercare de rezolvare a ei. Contradicţiile sociale, 
fantasmele ideologice, agonia marilor imperii, progresul tehnic, 
ritmul halucinant al dezvoltării industriale, criza valorilor morale şi 
estetice sînt doar cîteva elemente. Spiritul epocii a fost puternic 
marcat în plan mental de filosofia morţii lui Dumnezeu. Ţipătul 
expresionist nu e altceva decît spaima resimţită în faţa golului lăsat 
de zeul dispărut. Deruta şi disperarea provocate de transcendenţa 
goală dezvăluie tragismul conştiinţei moderne care-şi pierde ultimul 
suport spiritual. 

Iată cum prezintă Hermann Bahr, într-un studiu din 1916, 
criza acută care alimenta protestul expresionist: „Noi nu mai trăim — 
am trăit. Nu mai avem libertate, nu mai ştim să ne decidem, omul e 
lipsit de suflet, natura lipsită de om (...) Niciodată n-a existat o 
epocă mai răscolită de disperarea, de oroarea morţii. Nicicînd o mai 
sepulcrală linişte n-a domnit peste lume. Nicicînd omul n-a fost mai 
mic. Nicicînd mai neliniștit. Nicicînd bucuria n-a !ôst mal absentă şi 

libertatea mai moartă. Şi iată disperarea urlînd: omul îşi cere urlînd 
sufletul, un singur strigăt de suferință se înalţă din timpul nostru. 
Chiar şi arta urlă în întuneric, cheamă în ajutor, invocă spiritul: este 
expresionismul”. 

Spre deosebire de celelalte curente ale avangardei, 
expresionismul are o atitudine gravă şi responsabilă faţă de om. 
Nostalgia către sufletul primitiv, prelucrarea miturilor, refuzul 
realităţii imanente şi aspirația către lumea nealterată a 
transcendentului vin în continuarea romantismului. Neliniştea, 
angoasa, obsesia golului şi a morţii, exprimarea simbolică şi forţa 
sugestivă a imaginilor îl situează în descendența simbolismului. 
Interesul pentru patologic, atracţia pentru morbid şi dezagregare vin 
din naturalism. Dispreţul faţă de tot ce e superficial şi vulgar, ca şi 
faţă de fericirea asigurată de tehnică sînt polemice faţă de futurism. 
Civilizaţia modernă alienantă şi distructivă înstrăinează omul, îl 
falsifică, îl îndepărtează de esenţa sa. Agonia lui într-un decor 
apocaliptic şi sub un cer pustiu, strigătul lui lipsit de speranţă (nu 
întîmplător Țipătul lui Munch este considerat primul manifest 
expresionist) reprezintă o încercare de istovire a răului şi a suferinţei. 
„Disperarea sa caută să se absolve într-un patos mîntuitor”, spune 
Balotă. Este aici o poetică a terapiei bazată pe teoria lui Freud cu 
privire la eliberarea de trecutul apăsător prin destăinuire analitică şi 
conştientizarea: impusurilor  refulate. - Suferinţa conştientizată 
izbăveşte pe cel ce o consumă. Eschatologia asumată regenerează. 
Acesta este rostul sacrificiului în orice ritual creştin sau păgîn. 
Dincolo de apocalipsă, expresionismul vede un nou început. Pentru 
ca binele să survină trebuie epuizată substanţa răului. Thomas Mann 
spune: „Vorbesc despre moarte, nu pentru a muri, ci pentru a trăi.”, 
iar M. Eliade recurge la exemplul grîului care „trebuie mai întîi să 
moară şi să putrezească, pentru a putea reînvia”. Ambii se referă la 
regenerare. 

Expresionişii condamnă realitatea urîţită, caricaturizată a 
începutului de secol XX, pentru că iubesc omul şi le este milă de 
suferinţa lui. Ei vor să-i restituie libertatea metafizică şi 
transcendenţa pierdută. Imagini vagi ale zeului dispărut (deus 
absconditus) sau plictisit (deus otiosus) apar în multe texte 
expresioniste. De acolo vine chemarea de triplă înnoire despre care 
vorbeşte Balotă: a omului, a lumii şi a cuvîntului poetic. Cultul 

noului nu e însă un gest gratuit, ca în cazul altor curente 
avangardiste, ci izvorăşte dintr-o puternică dorinţă de spiritualizare a 
vieții, din preocuparea pentru ceea ce este esenţial şi imuabil. 

Tematica expresionistă este cea mai gravă din întreg 
modernismul. Expresionismul nu împrumută teme, ci le deduce din 
mesajul său grav, cutremurător: căutarea absolutului, preocuparea 
pentru esențe, neliniştea metafizică, vitalitatea, ţipătul, disperarea, 
golul, neantul, moartea, apocalipticul, agonia, dezagregarea lumii, 
războiul,  patologicul,  morbidul, disoluția eului, miturile, 
primitivismul. Tratarea acestor teme presupune redefinirea 
frumosului, mai precis extinderea lui asupra unor categorii precum 
fantasticul, urîtul, grotescul, macabrul. Stilul expresionist aminteşte 
de sfîrşitul evului mediu şi de baroc prin imagini şocante şi contraste 
puternice, zugrăvite în culori tari şi cu contururi clare. Limbajul este 
adesea violent, iar vocabularul provine din zone mai puţin explorate. 

Expresionismul are epoca sa de glorie între 1910 şi 1925 
impunîndu-se prin reprezentanţi de valoare incontestabilă. Îşi selectează 
temele şi reprezentanţii cu aceeaşi rigoare cu care îşi alege precursorii: 
Poe, Baudelaire, Rimbaud, Dostoievski, Strindberg, Riike. - - 


Expresionismul — schiţă recapitulativă 


Ar A 


Curent artistic şi literar afirmat între 1910 şi 1925 mai întîi în 
Germania şi Austria, apoi în alte țări europene. 


Cadrul istoric şi cultural: 

- criza societăţii burgheze din preajma şi de după Primul Război 
Mondial 

- influențat de filosofia lui Nietzsche şi de teoriile lui Freud 


Trăsături: na | 

- se opune pozitivismului naturalist şi  impresionismului, 
continuînd unele aspecte ale romantismului 

- protest antiburghez radicalizat 

- revolta împotriva civilizaţiei ui 

- apelează la mituri şi la alte forme de primitivism 

- condamnă alienarea şi suferinţa umană — umanism 

- tendinţa de spiritualizare 2 vieţii 


63 


Scanned with OKEN Scanner 


- teme: neliniştea metafizică, ţipătul, disperarea, viziunea 
eschatologică, golul, absenţa, neantul, moartea, disoluția eului 

- interesul pentru patologic, atracţia morbidului şi a dezagregării 

- fantasticul, macabrul, urîtul, grotescul 

- imagini puternice, contrastante 

- limbaj violent 

- vitalitate, patos 

- vocabular şocant 


Precursori: | | 
- Edgard Allan Poe, Charles Baudelaire, Fiodor Dostoievski, 
Arthur Rimbaud, Rainer Maria Rilke 


Reprezentanţi: | 

- Germania: Gottfried Benn, Georg Heym, Georg Kaiser 

- Austria: Georg Trakl, Alfred Döblin, Theodor Dăubler, Franz 
Werfel, Franz Kafka 

- Suedia: August Strindberg 

- Rusia: Leonid N. Andreev 

- România: Lucian Blaga, Alexandru Philippide, Tudor Arghezi 


Dadaismul 


Dada ia fiinţă în februarie 1916 la Ziirich, unde un grup de 
tineri „furioşi”, între care studenţii Tristan Tzara şi Marcel Iancu 
veniţi din România, germanii Hugo Ball şi Richard Huelsenbeck, 
alsacianul Hans Arp au declarat literaturii un război total. După cum 


mărturiseşte Tzara, iniţiatorul curentului, cuvîntul Dada „nu 


înseamnă nimic şi a fost găsit la întîmplare în dicţionarul Larousse”. 
Cu toate că acest cuvînt are în diferite limbi unele semnificaţii 
(„negrii Kru numesc coada vacii sfinte: DADA. Cubul şi mama din 
nu ştiu care provincioară din Italia capătă numele de DADA. Un cal 
de lemn, doica, dubla afirmaţie în ruseşte şi în româneşte: 
DADA...”), pentru dadaişti rămîne doar un simbol al revoltei şi al 
negaţiei. e 
Primele manifestări dadaiste au loc la cabaretul Voltaire din 
Zürich, într-o Elveţie neutră, care oferă azil diverselor categorii de 
transfugi. Protestul dadaist este de o agresivitate nemaiîntîlnită şi se 

îndreaptă împotriva a tot: „Fiecare om să strige: e o mare operă 
distructivă, negativă de realizat. Să măturăm, să curăţăm (...) Fără 
scop ori plan, fără organizare: nebunia feroce, descompunerea”. Sînt 
vizate toate sistemele („unicul sistem încă acceptabil e acela de a nu 
avea sisteme”), întrucît îngrădesc libertatea: în plan estetic, filosofic, 
ideologic, social. Victima tuturor ironiilor şi injuriilor dadaiste este 
burghezul. „Le cassage de gusules” devine acţiune curentă. În 1919 
Tristan Tzara pleacă la Paris unde formează un alt nucleu dadaist, în 
jurul revistei ironic intitulate Littérature, împreună cu tinerii scriitori 
francezi André Breton, Louis Aragon, Philippe Soupault, care 
ulterior vor fonda suprarealismul. Şi aici dadaismul îşi susţine 
proiectul nihilist cu aceeaşi agresivitate şi furie iconoclastă, cu 
aceeaşi voinţă de neant. Se continuă opera de distrugere a artei şi 
instituţiilor începută de futurişti, dar într-un mod mult mai original şi 
mai scandalos. Dada, care „ştie tot, scuipă tot”, îşi maltratează 
publicul sperînd ca el să reacționeze violent. Programul conferinţelor 
anunţă „antiliteratură Dada, antimuzică Dada, antipictură Dada”. 
Organizatorii cîntă, vorbesc, ciocnesc talgere, citesc în timp ce o 
sonerie le acoperă glasul, expun un desen pe care îl şterg imediat. 
Auditoriul, format în mare parte din literați, este apostrofat: „Sînteţi 
toți nişte dobitoci! Sînteţi toţi nişte preşedinţi ai mişcării Dada!” 
Astfel de întâlniri literare sfîrşesc adesea cu bătăi şi cu intervenţia 
poliţiei. La New York, unde exista un alt grup dadaist, avînd în 
frunte pe Marcel Duchamp şi Francis Picabia, apare la o expoziţie 
din 1917 un urinoir cu menţiunea Fînfînă. Ce să mai înţeleagă bietul 
burghez? Dar ce înţeleg ei înşişi din tot ce-i înconjoară? „Ce însemnă 
frumos? Ce înseamnă urât? Nu ştiu. Cine sînt eu? Nu ştiu. Nu ştiu, nu 
ştiu, nu ştiu.” — se întreabă Georges Ribemont-Dessaignes. Aceleaşi 
incertitudini îi răvăşesc însă pe toţi. Dada este o stare de spirit, 
imagine a unei epoci de mare tragism. Adrian Marino observă că 
„sub formele nihiliste şi extravagante ale avangardei se joacă o 
adevărată dramă existenţială: a absolutului şi a relativului, a libertăţii 
şi a necesităţii, a purității şi a corupţiei, a acţiunii şi a pasivităţii”. 
Patosul expresionist este unul restaurator, încercare de a regăsi sensul 
pierdut. Patosul dadaist este distructiv, nihilist şi trădează disperarea 
metafizică. El vine din partea unui individ dezorbitat, care nu mai 


află în lume nici un sens. 

Dadaiştii sînt nişte dezrădăcinaţi: aflaţi într-un continuu 
periplu, fără a mai avea nostalgia unei cetăţi stătătoare, ei 
dispreţuiesc stabilitatea şi pierd aderenţa la orice sistem de valori. 
Protestul expresionist vizează o finalitate metafizică — cel dadaist una 
terestră. Aflînd că „Dumnezeu a murit”, expresionistul continuă să-] 
caute, dadaistul nu-şi mai face nici O iluzie. Trei ideologi pare a avea 
dadaismul: Marx, Nietzsche şi Freud. Din manifestele lui Tzara, care 
a studiat filosofia, răzbate o mare simpatie pentru gândirea lui 
Nietzsche. ' 

Cu totul noi sînt conceptele de antiartă, antipoezie, 
antimuzică, antipictură. Antipoetica dadaistă cere imperativ 
eliberarea cuvîntului de sub controlul rațiunii, dezagregarea 
sintactică a frazei, dezintegrarea semantică, asocierea întîmplătoare a 
cuvintelor, într-un cuvînt, haosul verbal: Un element de bază îl 
constituie scriitura automată, care la suprarealişti va deveni dicteu 
automat. Se pare că nu dadaiştii sînt inventatorii acestei metode. 
Futuriştii vorbiseră de parole in liberta, iar un obscur scriitor 
german, Lüdwig Börne, prieten al lui Heine, descrisese într-un eseu 
intitulat Cum să devii scriitor original în trei zile, metoda asociațiilor 
libere: „luați cîteva foi de hîrtie şi timp de trei zile scrieţi fără să 
denaturaţi şi fără ipocrizie tot ce vă trece prin gînd”. Dadaiştii cred 
că limbajul obişnuit este o cumplită constrîngere, întrucît conţine 
formule şi clişee care nu ne exprimă. Limba este falsificată, spiritul 
nostru este pervertit de rațiune. Dadaiştii vor să sondeze zonele 
inocente ale spiritului, adică inconştientul, singurul care nu minte. In 
ultimă analiză, însuşi cuvîntul este o „inanitate sonoră” ce surprinde 
incoerenţa realului. (Se prefigurează astfel absurdul.) Ca ideolog al 
destructurării limbajului, Hugo Ball consideră că limba „nu poate 
comunica experienţele cele mai profunde” şi că este necesară 
distrugerea organului vorbirii ca mijloc de disciplinare. Este sugerată 
aici tăcerea, ca o formă superioară a poeticului. 

Antipoetica dadaistă atinge punctul extrem atunci cînd, 
printr-o reţetă de notorietate a lui Tzara, hazardul e ridicat la rang de 


principiu creator: 


PENTRU A FACE O POEZIE DADAISTĂ 


Luaţi un ziar, 
luaţi o pereche de foarfeci. 

Alegeţi din ziar un articol care să aibă lungimea pe care vreţi 
s-o 

daţi poeziei voastre, 

Decupaţi articolul, 

Tăiaţi cu grijă toate cuvintele care formează respectivul articol 
ŞI 

puneţi toate aceste cuvinte într-un săculeţ. 

Agitaţi-l încetişor. 

Scoateţi cuvintele unul după altul, dispunîndu-le în ordinea în 
care le veţi extrage. 

Copiaţi-le conştiincios. 

Poezia vă va semăna. 

Şi iată-vă un scriitor infinit de original şi înzestrat cu o 
sensibilitate încîntătoare deşi, se înţelege, neînţeleasă de 
oamenii vulgari. 


Nu se poate vorbi de un stil dadaist, ci mai degrabă de lipsa 
oricărui stil. Libertatea de expresie e totală. Martor al unui timp în 
care arta părea să-şi fi epuizat resursele, dadaismul deschide 
perspective incredibile. Noua estetică, în care emoția artistică se 
naşte nu din obiect, ci din interpretarea lui sau din relaţia cu 
contextul, se va dovedi un cîmp fecund pentru întreaga artă a 
secolului al XX-lea. | 


Dadaismul — schiţă recapitulativă 


Cel mai radical curent al avangardei apare la Ziirich în 1916, 
din iniţiativa poetului român Tristan Tzara 


Cadrul istoric şi cultural: 
- Primul Război Mondial 
- influențat de ideile lui Nietzsche, Marx şi Freud 


Trăsături 


_ atitudine iconoclastă faţă de orice sistem de valori 
- protest antiburghez, anarhic şi nihilist 

-  noncomformismul absolut 

- propagă antiarta, antiliteratura 

- antipoetica dadaistă propune: inal 
-eliberarea cuvîntului de sub controlul raţiunii 

-  dezagregare semantică şi dezordine sintactică 

-  destructurarea limbajului — haosul verbal 

- scriitura automată 

-  hazardul ca principiu de creaţie 

- patos distructiv 

- absolută libertate de expresie 

Reprezentanţi: 

- Zürich: Tristan Tzara, Hugo Ball, Richard Huelsenbeck, Marcel 
Iancu (pictor), Hans Arp (sculptor) 

- Paris: Tristan Tzara, André Breton, Louis Aragon, Philippe 
Soupault, Paul Eluard. 


+. “Suprarealismul 


“După ce a cochetat o vreme cu dadaismul, grupul de la 
Littérature, format din André Breton, Louis Aragon, Philippe 
Soupault şi Paul Eluard Şi-a cati apă apoi vocaţia pentru o nouă 
orientare. 

Pentru a eni dadaismul irebuia să moară. Dada nu 
putea exista decât distrugînd totul în jur şi, mai ales, distrugîndu-se 
pe sine. „Adevăraţii dadaişti sînt împotriva lui Dada”, spunea Tristan 
Tzara. Nu erau profetice aceste vorbe, ci programatice. În 1922, într- 
un articol (Lâchez-tout) din Littérature, André Breton îndemna: 
„Abandonaţi dada. Abandonaţi-vă soţia, abandonaţi-vă amanta. 
Abandonaţi-vă speranţele şi durerile”. După un an survine ceea ce 
Tzara avea să numească mai tîrziu „sfîrşitul voluntar” al mişcării 
dadaiste. Dada se sinucide din exces de luciditate pentru a-şi lăsa 
spiritul să se perpetueze în suprarealismul pe cale să se nască. Grupul 
de la Littérature condus de André Breton îşi descoperă vocaţia 
suprarealistă şi anunţă, prin Manifeste du surréalisme (1924) semnat 
de A. Breton, constituirea unui nou curent, la care aderă însuşi 
fondatorul dadaismului. Cu o lună înaintea publicării manifestului, 
adică în octombrie 1924, Yvan Goll întemeiase revista Surrealisme, 
iar în decembrie apare primul număr al revistei La Revolution 
surréaliste. Curentul, al cărui nume împrumută un termen inventat de 
Apollinaire, este definit astfel de Andre Breton: ,„„Automatism psihic 


AR 


Scanned with OKEN Scanner 


Pi; pean intermediul căruia îţi propui să exprimi fie verbal, fie în 
scris, sau în orice altă manieră, funcționarea reală a gîndirii. Dicteu al 
gîndirii, în absența oricărui control exercitat de rațiune, în afara 
oricărei preocupări estetice sau morale (...) Suprarealismul se 
bazează pe încrederea în realitatea superioară a unor anumite forme 
de asociații neglijate pînă la el, în atotputernicia visului, în jocul 
dezinteresat al gîndirii. El tinde să surpe toate celelalte mecanisme şi 
să se substituie lor în rezolvarea principalelor probleme ale vieţii”. 

In acest prim document al mişcării André Breton stabileşte 
drept precursori pe Nerval, Baudelaire, Rimbaud, Mallarmé, 
Lautréamont şi Jarry identificînd totodată în literatura europeană un 
întreg filon suprarealist, de la Dante la Saint-John Perse. 

Suprarealismul e duşmanul declarat al realismului inspirat de 
pozitivism şi al spiritului de analiză reprezentat de Proust. Are multe 
afinități cu dadaismul, între care atitudinea protestatară, negatoare, 
tendinţa distructivă, dezumanizarea, originalitatea ca ţel suprem. Ca 
şi dadaismul, nu e doar o mişcare literară şi artistică, ci o filosofie şi 
un mod de viaţă. Cel mai mare interes l-a trezit însă poetica 
suprarealistă, influenţată de ezoterismul magic, de alchimie şi de 
doctrinele hermetice, de romantism, dar mai ales de teoriile lui 
Freud. Experienţa de medic într-un centru de boli nervoase i-a 
permis lui Breton să se apropie de complicata lume a inconştientului 
şi să încerce explorarea universului interior. Acesta este punctul de 
plecare al doctrinei suprarealiste. Terapia psihanalitică presupune, 
pentru depistarea cauzelor bolilor psihice, participarea subiecţilor la 
propria vindecare prin relatarea sinceră şi neîntreruptă a stărilor 
emotive, a tuturor reprezentărilor şi ideilor care le vin în minte, fără 
să omită nimic. Pornind de la acest procedeu al asociaţiilor libere, 
André Breton doreşte să ajungă, printr-un monolog liber şi 
nestînjenit de nici o cenzură raţională, la ceea ce el a numit „gîndul 
vorbit”, El vrea să aibă acces la zonele obscure ale sufletului, să 
capteze forţele stranii închise în abisul inconştientului, pentru a afla 

„acolo adevărul absolut despre sine şi despre lume. Poezia devine 
instrument de cunoaştere, iar poetul concurează savantul în 
încercarea de a lămuri taina lăuntrică a omului. Pentru a ajunge la 
esența lumii, la acea suprarealitate reprezentînd „sinteza vie a 
realului şi a idealului”, poetul trebuie să-şi elibereze conştiinţă, să-şi 
anuleze memoria, să-şi adoarmă raţiunea, să-şi închidă porţile către 

lumea exterioară (simţurile) ca să se poată menţine într-o stare vecină 
cu visul. Visul, miturile, halucinaţiile, iluziile, hipnoza, dedublarea, 
isteria sînt vehicule prin care pot fi aduse la lumină conținuturile 
inconştientului. În conştiinţa eliberată ajung propoziţii care trebuie 
transmise cu maximă exactitate. Această tehnică se numeşte dicteu 
automat sau scriitură automată. 

Suprarealitatea despre care André Breton vorbeşte în Al 
doilea manifest al suprarealismului este acel punct suprem în care 
vechi antinomii se reconciliază, pentru a se comunica apoi printr-un 
verb nou, edificator. Alchimia verbului urmează operaţiei de 
distrugere programată a realului şi inclusiv a limbajului ca la 
Rimbaud. Hugo Friedrich observă de altfel că adevărata poezie 
„alogică” (aşa numeşte el poezia suprarealistă) a fost emisă de 
Rimbaud şi Apollinaire. El îi bănuieşte pe suprarealişti de impostură 
şi de eroarea de a fi confundat visul lor psihologic (provocat 
artificial) cu visul poetic al romanticilor, delirul necontrolat cu 
crearea. „Suprarealiştii — spune el — pot interesa numai prin 
programele lor, care, vehiculînd un arsenal de doctrine 
semiştiinţifice, confirmă un procedeu datînd de la Rimbaud (...) Nici 
o operă de seamă n-a ieşit de aici.” 

“Întregul demers teoretic al suprarealiştilor, toată filosofia lor 
îşi pierde credibilitatea atunci cînd, în 1929, Al doilea manifest 
suprarealist anunţă adeziunea mişcării la materialismul dialectic şi la 
Revoluţie. Un an mai tîrziu, revista Révolution surréaliste devine Le 
surréalisme au service de la révolution. Se stabilesc legături cu 
Moscova şi majoritatea suprarealiştilor intră în Partidul Comunist 
Francez. Orientarea către materialism şi comunism neagă însă orice 
idee legată de supranatură, de un principiu transcendent. În aspiraţiile 
suprarealismului locul „realităţii supreme” este luat acum de lucruri 
mai terestre, cum ar fi lupta de clasă. Se recunoaşte astfel o dualitate 
a suprarealismului, împrăştierea lui între două tendinţe greu de 
conciliat: una spirituală şi alta socială. Însă chiar componenta 
spirituală este precară, dacă o luăm ca atare. Întregul eşafodaj 
spiritual (esoterismul, magia, alchimia şi chiar mistica) cu ajutorul 
căruia s-a clădit poetica lor este construită pe nisip, în absenţa 
singurei temelii durabile care este credinţa. „„Suprarealiştilor. le-a 
lipsit credinţa de a merge pe calea misticismului adevărat, creştin sau 
necreştin, le-a lipsit o credinţă, oricare, o continuitate în intenţii, un 

devotament faţă de ceva mai lăuntric decît eul” — spune Marcel 
Reymond. Neputinţa omului modern de a mai crede într-un 
Dumnezeu personalizat este simptomatică de altfel pentru avangardă. 
Suprarealiştii vor o mistică fără credinţă şi o religie fără Dumnezeu. 


Aceasta îi deosebeşte de romantici, pentru care credinţa era cel mai 


profund sentiment. „Nu cred în Dumnezeu, mărturiseşte Robert 
Desnos, dar am simţul infinitului. Nu există spirit mai religios decît 
mine.” Comentind fenomenul, Pierre de Boisdeffre observă că 
„Opera a devenit substitutul sacrului pentru scriitori care nu cred în 
nimic, inclusiv în Artă”. | 

Ca efect al unei forme care îi preexista, suprarealismul are 
meritul de a fi articulat un program ce a stimulat imaginaţia creatoare 
a unei epoci întregi, nu doar în literatură ci şi în rîndul celorlalte arte. 

Ideile suprarealiste au germinat mai ales în solul artelor 
plastice hrănind operele inegalabile ale unor Max Ernst, Dali, De 


Chirico, Tanguy, Mir6, Magritte etc. 


Suprarealismul — schiţă Re capita 


Curent de avangainttă apărut în 1924 în Franţa ca o negare şi 
totodată ca o continuare a dadaismului 


Trăsături: 

- se opune realismului pozitivist şi spiritului de „analiză” proustian 

- valorifică estetic elemente ale ezoterismului romantic şi 
medieval 

- influențat de ideile lui Nietzsche, Marx şi Freud 

- atitudine insurgentă, negatoare şi agresivă faţă de tradiţie 

- eliminarea totală a controlului raţiunii 

- explorarea inconştientului şi transmiterea conţinuturilor sale prin 
tehnica dicteului automat 

- apelează la forme ale cunoaşterii iraționale (mituri, visuri, 
ocultism) 

- interes pentru fenomene psihice precum s 
hipnoza, dedublarea, isteria, delirul 

- pune accent pe imagine 

- absolută libertate de expresie 


omnambulismul, 

Reprezentanţi: 

- Franța: André Breton, Philippe Soupault, Louis Aragon, Paul 
Eluard, Robert Desnos 

- România: Urmuz, lon Vinea, Ilarie Voronca, Gellu Naum 


+ Modernism şi avangardă în literatura română 

Cel care a lansat la noi conceptul de modernitate a fost 
Eugen Lovinescu. In Istoria civilizației române moderne el identifică 
o epocă „modernă” a istoriei naţionale deschisă de Revoluţia de la 
1848 şi determinată de „integralizarea contactului nostru cu Apusul.” 
Modernizarea societăţii româneşti ar fi posibilă, crede criticul, prin 
sincronizarea, bazată pe imitație, cu civilizația occidentală. 
Modernismului i se opune tradiţionalismul, care nu trebuie exclus, ci 
încorporat în forme noi. Din planul civilizaţiei discuţia este mutată 
apoi în planul culturii şi al literaturii, unde dezvoltă o polemică 
aprinsă între grupul de la Sburătorul, condus de Eugen Lovinescu, şi 
cel de la Viaţa românească, reprezentat de Garabet Ibrăileanu. 
Modernismul  lovinescian are ca  exigenţe urbanizarea şi 
intelectualizarea literaturii, cultivarea romanului analitic, evoluţia 
poeziei de la epic la liric, adică integrarea tradiţiei şi a specificului 
naţional într-o formulă estetică inspirată de modelul european. 
Noţiunea de modernism gîndită de Lovinescu este suficient de 
generoasă încît să-i încapă pe toţi scriitorii importanţi ai perioadei 
interbelice: Bacovia, Blaga, Arghezi. Barbu, Rebreanu, Camil 
Petrescu, Hortensia Papadat-Bengescu. 

Prin ideile sale cutezătoare şi, după cum istoria ne-o 
confirmă astăzi, corecte, Lovinescu şi-a atras ostilitatea tuturor 
polemizînd cu sămănătoriştii, cu poporaniştii şi gîndiriştii, într-un 
cuvînt cu întregul conservatorism al acelei epoci, pe care a numit-o 
cu speranţă şi luciditate — „modernă”. 

La G. Călinescu modernismul circumscrie o arie mult mai 
restrînsă, Istoria literaturii române de la origini pînă în prezent 
menţionînd între alţi „modernişti” pe Lovinescu, Arghezi, Adrian 
Maniu, Topîrceanu, Alexandru Al. Philippide, Aron Cotruş. 

Critica postbelică va acorda termenului modernism 0 
semnificaţie mult mai largă, propiată de cea din critica occidentală 


72 


Scanned with OKEN Scanner 


unde modernitatea durează pînă în anii '60, cînd cedează locul 
postmodernităţii. 

Avangarda românească este sincronă cu cea europeană şi 
confirmă teoria lovinesciană a imitaţiei: într-o primă fază se 
împrumută formele, care la rîndul lor stimulează crearea unui fond 
propriu. În avangarda europeană întîlnim multe nume româneşti şi 
chiar o iniţiativă românească: poetul 'Tristan Tzara, arhitectul Marcel 
lancu, pictorul Victor Brauner, sculptorul Constantin Brâncuşi, 
dramaturgul Eugen Ionescu. La aceştia se adaugă Urmuz, prin care 
sSuprarealismul român este anterior celui francez şi independent” (G. 
Călinescu). 

Avangarda s-a axat la noi, ca şi aiurea, pe două lucruri: 
ruptura violentă cu tradiţia şi tendinţa de absolută înnoire a expresiei. 
Că în paralel cu ceea ce se întîmpla în Europa exista şi la noi o 
intensă activitate creatoare contaminată de spiritualitatea epocii o 
demonstrează numărul mare de publicaţii de avangardă apărute la 
începutul deceniului al treilea: Contimporanul. (1922-1932), Punct 
(1924-1925), Integral (1925-1827), Urmuz (1928), unu (1928-1932) 
etc. Şi în România protestul avangardist a strîns laolaltă poeţi, 
prozatori, pictori, arhitecţi, critici, actori. La Contimporanul 
constructivismul este pe cale să devină o mişcare literară (în Europa 
nu există un constructivism literar). Corespondenţa constructivistă 
dintre artă şi tehnologia modernă era căutată şi de poeţi precum 
Arghezi, I. Barbu, B. Fundoianu, Ilarie Voronca. Pentru că nu există 
limite clare între curentele avangardei în rîndul suprarealiştilor 
români apar, alături de nume noi (Saşa Pană, Geo Bogza, Gellu 
Naum), şi nume mai vechi (Tristan Tzara, Ion Vinea, Ilarie 
Voronca). Futurismul, dadaismul şi suprarealismul derivă unul din 
altul şi sînt oricum destul de înrudite pentru ca tinerii poeţi români să 
nu mai facă decît vagi distincţii între aceste curente. 

Pe lîngă mişcarea de avangardă propriu-zisă, sincronă cu cea 
europeană şi sincretică, a existat şi un suprarealism tîrziu, un grup 
reprezentat de Gellu Naum, Virgil Teodorescu şi Paul Păun, care, 
într-un manifest intitulat Critica analizei (1945), protestau, impotriva 
receptării inadecvate a suprarealismului, perceput în latura lui 
formală şi nu în profunzimea sa. 

Postmodernismul 


În cartea sa Les Mots et les choses din 1966, Michel Foucault 
identifică patru episteme (structuri unitare constituind baza comună a 
tuturor cunoştinţelor dintr-o epocă) ale culturii occidentală: una 
aparţinînd Renaşterii (secolul al XVI-lea), una clasică (secolele al 
XVII-lea şi al XVIII-lea), una modernă (secolele al XIX-lea şi al 
XX-lea) şi, în sfîrşit, una „actuală”, pe cale să se nască după declinul 
modernităţii. Noţiunea de „postmodernism” fusese întrebuințată pînă 
la această dată în diverse contexte istorice sau literare, dar nu fusese 
încă atribuită perioadei în care filosoful francez sesiza noua 
epistemă. Deşi despre dispariţia modernismului s-a vorbit încă 
înaintea celui de-al doilea război mondial, deşi se constatase apariţia 
unei noi tendinţe, parte ca o reacţie, parte ca o continuare a 
modernismului, lucrurile erau departe de a se fi lămurit în privinţa a 
ceea ce astăzi numim „postmodernism”. Estetica postmodernă s-a 
configurat cu greu, după lungi dezbateri şi analize, apărînd ca o 
rezultantă a diverselor orientări din ultimele patru-cinci decenii ale 
veacului al XX-lea. Întrucît cei din urmă moderni (Joyce, Beckett, 
Borges, Nabokov) sînt şi primii postmoderni, nu se poate trage o 
linie clară între modernism şi postmodernism. 

Ca orice concept controversat, postmodernismul îşi are 
propria arheologie. Este folosit mai întîi, cu diverse înţelesuri, în 
America, apoi în Europa, dar abia pe la sfîrşitul anilor '70 i se 
conferă demnitatea culturală pe care i-o cunoaştem astăzi, ajungînd 
repede un cuvînt la modă. Se pune firesc întrebarea: Prin ce i-a 
fascinat pe europeni vocabula ca atare? Poate prin vocaţia 
catastrofică a prefixului post- („după, ulterior”), la fel de latin ca ŞI 
etimonul cuvîntului de bază. Sau poate prin setea gravă de irealitate 
izvorîtă din semantica sa ambiguă. Oricum, termenul degajă o 
nostalgie a nonexistenţei şi un pesimism ce-l fac unic în istoria 
esteticii. El este folosit pentru prima dată, după cît se pare, de 
Federico de Onis în Antologia de la poesia española e hispano- 
americana din 1934 cu sensul de „reacţie conservatoare în interiorul 
modernismului”, pentru a desemna poezia hispanică din 1905-1914. 
O. Corvalan publică apoi o monografie a poeziei hispano-americane 

interbelice intitulată El Postmodernismo, iar istoricul englez Arnold 
Toynbee, în monumentală sa lucrare A Study of History (1934-1961) 
numeşte „postmodernă” epoca de după 1870. Conceptul apare în 
acelaşi timp şi în Statele Unite în dezbaterile despre poezia anilor 
“40-50, dar nu se impune. Consacrarea vine abia la sfîrşitul anilor *70 
prin lucrarea criticului englez Carl Jencks, The Rise of Post-Modern 
Architekture (1977), dar mai ales prin studiul filosofului francez 
Jean-François Lyotard, La Condition postmoderne (1979), după ce 
termenul fusese recuperat de retorica protestatară a mişcărilor 
studenţeşti din 1968. Lyotard face în cartea sa o severă analiză a 
societăţii postmoderne. Aceasta apare ca o lume a valorilor inversate, 
unde cunoaşterea devine o marfă, ştiinţa este aservită tehnicii, 
bogăţia şi puterea condiţionează adevărul, i-realitatea ia locul 
realităţii, iar prezentul este negat în numele viitorului. În această eră 
a informaticii, în care dispar ultimele atribute ale umanismului, 
scenariile tradiționale de legitimare a discursului (teologia, 
metafizica, utopia, progresul) îşi pierd credibilitatea, singura instanţă 
capabilă să legitimeze fiind, în cele din urmă, puterea. 

Spre deosebire de majoritatea curentelor studiate anterior, 
- postmodernismul nu este numai un fenomen estetic, ci şi unul 
filosofic, ştiinţific, economic, istoric şi social. Toate sferele activităţii 
umane, inclusiv viaţa cotidiană, se raportează într-un fel sau altul la 
această nouă paradigmă. Militantismul ecologic, revoluţia sexuală, 
feminismul, Black Power, mişcările hyppy, rock şi punck, graffiti, 
cultura mediatică, teatrul viu, happening-ul, arta pe calculator sînt 
manifestări postmoderne. OG 

Un întreg complex de factori condiționează istoric 
postmodernitatea. (Unii comentatori = fac distincție între 
postmodernitate ca tip de condiție umană şi socială şi postmodernism 
ca un curent literar sau cultural.) Este vorba, în primul rînd, de 
consecințele politice şi economice ale celui de al doilea război 
mondial, După Conferința de la Yalta (februarie 1945) începe 


războjul rece, adică bătălia ideologică dintre capitalismul 


supertehnicizat şi totalitarismul comunist. Pînă la căderea 
comunismului (1989-1991), lumea este împărțită în două tabere 
antagonice din punct de vedre militar, politic şi cultural. Existența 
cortinei de fier determină două configurări diferite ale conştiinţei 
postmoderne. Astfel, efectele sociale şi culturale devastatoare create 

de societatea de consum nu afectează ţările comuniste, în timp ce 
Occidentul nu cunoaşte îngrădirea libertăţii şi teroarea practicate în 
Est. Perioada postbelică este cunoscută ca era postindustrială, era 
informaticii, era tehnologică, era atomică etc. Primele decenii, 
dedicate reconstrucției, înregistrează salturi incredibile ale ştiinţei şi 
tehnologiei. Se lansează teoria catastrofelor (René Thom), a 
tractalilor (Benoît Mandelbrot), a haosului (Janus Yorke). Se fac 
progrese remarcabile în domeniul geneticii şi medicinii. Apar 
televiziunea şi calculatorul. Încep zborurile cosmice, iar în 1969 
omul face primii paşi pe Lună. Se pun la punct băncile de date 
(enciclopediile postmoderne) avînd un volum imens de informaţii. 
Mai tîrziu, prin internet, fiecare individ are acces aproape nelimitat la 
toată informaţia. Totul se complică atît de mult în planul cunoaşterii, 
încît pericolul relativizării este de neînlăturat. Savanţii realizează că 
în ştiinţă nimic nu poate fi definitiv cîştigat, că nu există adevăr 
universal valabil. Filosofii constată că, o dată cu victoria democraţiei 
liberale asupra tuturor celorlalte tipuri de state, istoria ajunge la final. 
Pe urmele lui Nietzsche se vorbeşte despre criza conceptelor şi 
dispariţia metafizicii (Vattimo), despre uitarea fiinţei (Heidegger) şi 
mercantilizarea - cunoaşterii (Lyotard), despre moartea omului 
(Foucault) şi sfîrşitul istoriei (Fukuyama). Gîndirea postmodernă ar 
fi, după Gianni Vattimo, una „slabă” (epuizată, ezitantă, contextuală, 
orientată spre trecut, lipsită de vocaţie metafizică), opusă gîndirii 
„tari” specifice modernităţii (egocentrică, intolerantă, agresivă, 
universală, atemporală). Inaptitudinea pentru metafizică este o 
trăsătură definitorie a gîndirii postmoderne. Pierzînd orice temei 
transcendent, nemaifiind „pregătire pentru o altă lume”, cum o 
înţelegea Berdiaev, istoria devine propriul său scop. Preocupat doar 
de confort şi bunăstare, omul postmodern trăieşte realitatea ca pe o 
iluzie. El se abandonează imanenţei (clipei) eliberîndu-se, cum ar 
spune Baudrillard, de orice profunzime. În acelaşi timp însă, omul 
contemporan plonjează în realitatea virtuală ca într-un paradis 
artificial, dar fără patosul cu care romanticul sau modernul evadau 
-din contingent. 

Lumea postmodernă este, din cauza întinderii şi diversităţii 
ei, greu de evaluat. Modelul către care se tinde este societatea 
americană, liberă şi prosperă, ferită de orice ameninţare sau 
disconfort, democratică şi tolerantă, oferind tuturor cetăţenilor ei 

şanse egale de afirmare. Adversarii postmodernismului văd acest tip 
de societate, în care cultul maşinii, al televiziunii, al calculatorului şi 
al emblemelor gen Coca-Cola şi Mc'Donalds îşi dispută hegemonia, 
ca pe un deşert cultural, fără identitate şi fără repere spirituale. 
Pentru cei mai mulţi, societatea de consum este o expresie a Kitsch- 
ului şi a contraculturii, o formă istorică aberantă, vinovată de 
moartea artei, de dispariţia sentimentului şi a credinţei. René Guénon 
scria în 1926: „Civilizaţia modernă apare în istorie ca o adevărată 
anomalie: dintre toate civilizațiile cunoscute nouă, ea este singura 
care s-a dezvoltat într-un sens pur material şi singura care nu se 
sprijină pe nici un principiu de ordin superior”. Aceste cuvinte ne 
dezvăluie cauza crizelor multiple din zilele noastre şi incertitudinea 
vremurilor viitoare. Sfârşitul istoriei şi moartea omului se subînţeleg. 
Neavînd alt scop decît acela al unei vieţi de siguranţă fizică şi 
abundență materială, istoria ia sfîrşit. În acelaşi timp, omul, lipsit de 
orice adîncime spirituală, trebuie să dispară. „Omul moare de pe 
urma semnelor născute în el”, spune Michel Foucault, făcînd aluzie 
la rătăcirile ideologice şi la fantasmele care l-au îndepărtat pe om de 
originea sa. Dacă omul participă voluntar la propria sa moarte sau 
dacă aceasta ţine de destin, de o ordine a lucrurilor exterioară voinţei 
lui, e discutabil. Ajunşi în acest punct, ne punem vechea problemă a 
artei: Este ea doar o reflectare a vieţii, sau e o formă a conştiinţei 
care determină realitatea, influenţînd prin mesajul său ideatic mersul 
istoriei? Este Nietzsche vinovat de moartea lui Dumnezeu şi de 
disoluția tuturor valorilor, ori el n-a făcut decît să constate sau, cel 
mult, să prevadă tragicul adevăr? Este programul postmodern, de 
multe ori confuz şi contradictoriu, responsabil în vreun fel de criza 
spirituală pe care o administrează, sau este o consecinţă a acesteia? 
Chiar dacă postmodernismul, clasicizîndu-se în cele din urmă, va fi 
riguros analizat şi reglementat de înalte instanţe academice, cum s-a 
întîmplat şi cu modernismul, el va continua să poarte cu sine enigma 
eternă a artei. În ce ne priveşte, nu dorim să elucidăm în întregime 
acest caz, ci încercăm să selectăm, din bogatul material care ne stă la 
dispoziție, trăsăturile definitorii ale artei şi în special ale pal es 
postmoderne. Pentru aceasta vom apela cu precădere la scrierile 
criticilor literari. | 

pi Virgil Nemoianu găseşte, de pildă, nouă dominante 
momentului istoric postmodern:  centralitatea elementului 

comunicare/mobilitate, societatea postindustrială, informatizarea, 
declinul familiei, tensiunea dintre globalism şi multiculturalism, 
pregnanţa autoanalizei şi a conştiinţei de sine, relativizarea valorilor, 
jocul parodic cu istoria, persistenţa religiozităţii în absenţa religiei. 

Ihab Hassan, comentatorul de prestigiu al postmodernismului 
literar, punctează cele mai importante aspecte ale esteticii 
postmoderne: indeterminarea, fragmentarea, decanonizarea, lipsa-de- 
sine/lipsa-de-adîncime, nereprezentabilul, ironia (perspectivismul), 
hibridizarea, carnavalizarea, performanţa/participarea (implicarea 
receptorului), construcţionismul (construirea de lumi funcţionale), 
imanenţa. Bineînţeles că unele dintre aceste trăsături se întîlnesc şi la 
alte curente, dar ele se accentuează mult în postmodernism, devenind 
dominante. La acestea, criticul american mai adaugă încă şapte 
trăsături, care nu sînt nici ele specifice doar postmodernismului: 
urbanismul, tehnologismul, dezumanizarea, primitivismul, erotismul, 
antinomianismul (prezenţa tendinţelor contradictorii), experimentalismul. 

Dat fiind faptul că estetica postmodernă este prin ea însăţi 
relativă şi relativizantă, discuţia despre cît de- pertinent este un 
principiu sau altul ori cât de precis a fost formulat poate continua la 
nesfîrşit. Din raţiuni practice ne-am oprit şi noi, pentru a-i facilita 
cititorului drumul către înțelegerea fenomenului, la cîteva 
caracteristici ale esteticii postmodeme, pe care le considerăm 
definitorii: caracterul proteic, recursul la trecut, reciclajul, 
eclectismul, indeterminarea, imanenţa, areligiozitatea, viziunea 
apocaliptică, estetizarea, dispoziția ludică şi inventivitatea. 

1. Caracterul proteic. Postmodernismul are multe şi 
înşelătoare înfăţişări. Cu o fizionomie aflată în perpetuă schimbare, 
el se sustrage abil estimărilor şi analizei. S-a vorbit atît despre o 
„dublă codificare” a artei postmoderne (adresată, pe de o parte, elitei, 
iar pe de alta, maselor), cît şi despre o „codificare multiplă” (de 
exemplu, romanul Numele trandafirului de Umberto Eco trebuie citit 
la mai multe niveluri; poliţist, filosofic, cultural, semiotic). Opera 
postmodernă este polifonică. Mesajul diseminat creează uneori 
impresia lipsei de mesaj. Unitatea se sparge, centrul dispare, lucrarea 
se fragmentează. La realizarea aspectului compozit concură procedee 
şi tehnici diverse, prin care postmodernismul împrumută cameleonic 
din culoarea locală a multor curente sau epoci anterioare. Astfel, a 
fost receptat ca un nou alexandrinism, ca un nou manierism, ca un 

nou baroc, ca un nou clasicism, ca un nou iluminism, ca o nouă 
avangardă etc. 

2. Recursul la trecut. A se raporta la trecut este vital pentru 
postmodernism. Întrucît numele său conţine ceea ce neagă, 
postmodernismul are în vedere mai întîi trecutul apropiat, adică 
modemismul. Privit prin prisma acestei relaţii, el reprezintă 
„reformularea radicală a modernităţii”. Andrei Pleşu observă că recursul 
postmodernilor la trecut se opune orientării către viitor a artei moderne: 
„Postmodernitatea e o privire întoarsă asupra modernității dintr-un 
teritoriu care s-a eliberat de fascinația ei. Noutatea stă tocmai în răgazul 
de a privi îndărăt, după o sută de ani de utopică, îndîrjită, oarbă privire 
înainte”. Dacă prin patosul distructiv, anarhic şi demolator, prin tendinţa 
ludică şi prin hazard se leagă de avangardă, prin recursul la trecut i se 
opune. Relaţia postmodernismului cu trecutul a primit din partea lui 
Umberto Eco o explicaţie devenită clasică: „Răspunsul postmodernului 
dat modernului constă în recunoaşterea că trecutul, de vreme ce nu poate 
fi distrus, pentru că distrugerea lui duce la tăcere, trebuie să fie revăzut: 
cu ironie, fără candoare”. Postmodernismul se apropie de trecut cu exces 
de luciditate şi cu detaşare. Trecutul nu reînvie, ca în romantism, ci 
devine doar o sursă de subiecte pentru scenarii unde hazardul, 
imprecizia şi ambiguitatea sînt principii ordonatoare. | 

Dacă în societatea postmodernă trecutul este mumificat, iar 


sgo vu... 


într-o generoasă simultaneitate. 

3. Reciclajul este caracteristic doar epocii postmoderne. El e 
semnul epuizării şi al sterilităţii. Este dovada că omul contemporan, 
preocupat doar să producă, nu mai creează. Societăţile tradiţionale 
recurgeau periodic la practici şi ritualuri pentru regenerarea 
energiilor fizice şi spirituale. Epoca noastră, care şi-a pierdut credinţa 
în reînviere, încearcă să se perpetueze prin reciclare, adică printr-o 
schimbare neîncetată a formei, fără reînnoirea conţinutului. De aici, 
impuritatea societăţii şi a artei postmoderne. Şi reciclajul material şi 
cel cultural se întîlnesc în aceeaşi neputinţă. Omul nu mai poate crea, 
întrucît a pierdut simţul valorilor. El descoperă, inovează, inventează, 
transformă, dar şi-a pierdut vocaţia creatoare, singura care îi justifică, 


după Berdiaev, condiţia de om. 


79 


Scanned with OKEN Scanner 


În artele plastice reciclajul a fost introdus de Marcel 
Duchamp care, în 1917 expune la New York un urinoir sub titlul 
Fîntînă, iar în 1920 prezintă la Paris o reproducere a celebrei Mona 
Lisa după ce i-a desenat mustăţi. Gesturile lui Duchamp au fost 
reluate în postmodernism de orientări plastice (arta asamblajului, 
pop-art, body art, arte povera, cultura deşeurilor) care mizau pe 
învestirea cu valoare estetică a obiectelor uzuale (triviale chiar) sau 
vechi, a fragmentelor şi deşeurilor sau pe reinterpretarea unor opere, 
teme, motive, elemente ale artei tradiţionale. În literatură se 
reciclează texte, fragmente, motive, clişee, tehnici etc. cu ajutorul 
unor elemente specifice: motto-ul, dedicaţia, citatul, parodia, pastişa, 
plagiatul, intertextualitatea (prezenţa unui text în alt text), 
hipertextualitatea (texte derivate din alte texte), metatextualitatea 
(comentariul, relaţia critică cu textul) ş.a.m.d. Toate acestea dau 
impresia de uzură, de saturație, de déjà vu. 

4. Eclectismul. Atât reciclajul cît şi recursul la trecut 
operează prin selecţie. Selectarea nu este determinată însă de o 
viziune unitară. Astfel se explică tendinţele contradictorii şi confuzia 
din sînul artei postmoderne. Fiind fundamental antinomic (paradoxul 
şi antiteza sînt cultivate excesiv), potmodernismul reflectă o gîndire 
schizoidă: e modern şi antimodern, dispersat şi centrat, apolinic şi 
dionisiac, demolator şi recuperator. Arta postmodernă abundă de 
hibrizi: pastişa, parodia, travestiul. Categoriile pure ale esteticii 
clasice (claritatea, integritatea şi consonanţa) sînt abolite. Se combină 
aleatoriu forme, stiluri, epoci diferite. Eliberată de orice rigori 
formale, arta alunecă spre cultura de consum, Kitsch, plagiat şi 
contracultură.  Superficialitatea,  mundanul, limbajul frust se 
instalează confortabil în arta postmodernă dîndu-i un aspect 
heteroclit. În mod paradoxal se poate vorbi şi de o erudiție exagerată 
şi de un rafinament tipic epocilor alexandrine, în acel segment 
destinat elitelor. În concluzie, eclectismul înseamnă lipsa de unitate 
şi claritate, destructurare, hibridizare, confuzie şi tendințe 
contradictorii, amestec al genurilor şi speciilor, impuritate stilistică. 

5. Indeterminarea este, în concepţia lui Ihab Hassan, O 
trăsătură majoră a postmodernismului. Ea se traduce prin pierderea 
clarităţii şi a stabilităţii, prin ambiguitate, discontinuitate, revoltă şi 
deformare. Spulberarea tuturor fundamentelor de către ultimele 
curente de gîndire a condus, în plan estetic, la „pierderea încrederii în 

valori absolute, în perfecţiune, în capodoperă şi, pe de altă parte, la 
descoperirea  imensului şi fertilului domeniu al aleatoriului, 
hazardului, indeterminării, ambiguităţii, fragmentului” (Cărtărescu) 
Indeterminarea duce la proliferarea artelor, la multiplicarea lor 
furibundă şi necontrolată. Ea favorizează de asemenea ceea ce Guy 
Sccripetta numea „totala confuzie a valorilor” (între pictură şi 
decorație, între literatură şi paraliteratură, între muzică şi zgomot, 
între arta cinematografică şi producţia clipului). Arta postmodernă va 
excela prin imprecizie, indefinire şi echivoc urmînd astfel panta 
degradării şi a disoluţiei. 

6. Imanenţa ar constitui împreună cu indeterminarea sinteza 
tuturor principiilor estetice postmoderne stabilite de Ihab Hassan, 
care a definit-o drept „capacitatea crescîndă a minţii de a se 
generaliza prin simboluri”. Ignorînd transcendentul, către care îşi 
îndrepta înainte marile întrebări, gîndirea s-a ales pe sine ca obiect. 
Cantonarea discursului filosofic în zona conştiinţei şi a universului 
reprezentat de ea în ultimele două secole a dus la o criză de 
identitate ce pare acum de nedepăşit. 

7. Areligiozitatea reprezintă moartea spirituală a omului şi 
este cauza tuturor crizelor din lumea contemporană. Nonreligia 
echivalează cu o nouă „cădere” a omului (Mircea Eliade). Succesor 
al lui homo religiosus, a cărui amintire încă îi mai persistă în 
inconştient, omul profan nu mai e capabil să perceapă ritmurile 
cosmice. Natura, asupra căreia el acţionează distructiv şi în care nu 
se mai poate integra, este un cosmos desacralizat. Desacralizarea se 
află în relaţie cauzală cu dezumanizarea şi depeizarea. Omul profan 
îl pierde mai întîi pe Dumnezeu, apoi îşi pierde sufletul, țara, 
identitatea. Acest om de nicăieri poartă în mentalul său modelul lui 
homo religiosus, de care nu se poate elibera total. Comportamentul 
lui aminteşte prin unele gesturi şi manifestări (lipsite pentru el de 
orice semnificaţie) de vechile mituri şi practici religioase. Sacrul se 
camuflează în profan pînă la identificarea cu acesta. Astfel, meciurile, 
show-urile, mitingurile, paradele, petrecerile de tot telul reprezintă 
forme degradate ale unor rituri sau scenarii iniţiatice. Sportul, muzica, 
naționalismul, militantismul ecologic au, tocmai din cauza vechii 
structuri religioase a omului, forţa de a-l entuziasma şi fanatiza. Aceasta 
e dovada că în adîncul sufletului, omul contemporan mai păstrează ceva 
din setea de transcendenţă a omului religios. 

8. Viziunea apocaliptică. Fiecare epocă este caracterizată de 
o dispoziţie specifică. Postmodernismului îi este proprie o stare de 
nelinişte şi de epuizare, de deconcertare şi dezamăgire. La nivelul 
limbajului această stare se manifestă printr-o retorică a sfirşitului 
utilizînd un vocabular sugestiv: postmodernism, postcreştinism, 
societate postiondustrială, postistorie, moartea omului, moartea artei? 
dispariţia metafizicii şi a afectului etc. 

Cultul catastrofei, atracţia pentru decrepitudine şi declin se 
nasc din indiferența faţă de transcendenţă. Omul modern era un 
luptător: omul postmodern este resemnat. Transcendenţa goală ar fi, 
după opinia lui Jacques Monod, cauza resemnării şi a dezamăgirii 
lui: „omul află, în sfîrşit, că este singur în imensitatea indiferentă a 
universului, din care numai întîmplător a apărut”. Sentimentul 
sfirşitului a fost alimentat şi de superstiţiile privind trecerea la un nou 
mileniu. | Și | 
9.  Estetizarea. Apocalipticul îl fascinează pe omul 
postmodern. Catastrofa nu îl sperie - o caută, o provoacă şi, în cele 
din urmă, o estetizează. „În istorie doar perioadele de declin sînt 
captivante” — declară Cioran cu un cinism propriu nu eticii, ci 
esteticii postmoderne. Etica (şi nu numai ea) se subordonează 
esteticii sau, mai bine zis, estetizării. Căci acum binele şi adevărul 
încetează să mai însemne ceva prin ele însele, iar frumosul a decăzut 
de la statutul său. Ceea ce interesează e pura plăcere estetică, 
modelată după chipul şi asemănarea omului de pe stradă. Scopul 
final nu mai e redarea vieţii prin artă, ci estetizarea completă 
existenţei (I. Hassan). În postmodernism arta îşi pierde caracterul 
elitist dizolvîndu-se tot mai mult în peisajul mundan. Ea începe cu 
exploatarea estetică a nenorocirii (manifestă o atracţie morbidă 
pentru tot ce este marginal, atipic, oribil, atroce, catastrofal, obscen, 
alienant) şi sfirşeşte prin a se confunda cu pornografia şi Xitsch-ul. 
Arta plastică recurge la obiecte gata-făcute, cărora le atribuie o 
valoare estetică. Urbanizarea, arta ambientală, videoclipul („obiectul 
estetic emblematic al lumii de azi” — Cărtărescu), sînt aspectele cele 
mai importante ale estetizării. Faptul că design-ul, jazz-ul şi chiar 
muzica uşoară se studiază în academii se explică, de asemenea, prin 
permisivitatea sporită a conceptului de artă. Dar ce e rău în grija 
excesivă pentru formă, în obsesia pentru imagine şi înfrumusețarea 
ambientului? — ne-am putea întreba. Răspunsul ar fi: declasarea artei, 

pervertirea ideii de frumos. Să luăm un exemplu literar. Vladimir 
Nabokov dezvoltă în romanul Lolita un subiect abject într-un stil 
fermecător. Cu cît mai rafinată e forma, cu atît mai primitiv e 
conținutul. Din cauza subiectului, aflat la limita perversiunii, 
romanul e adesea perceput ca un roman erotic de duzină. 

Scriitorul e un mic demiurg.. Talentul trebuie să-l facă 
responsabil-(Goethe- spune că cel "iai mare geniu este cel mai 
îndatorat dtre oameni). Arta, ca şi religia, are o moralitate 
implicită. Toţi marii “creatori (Sofocle, Dante, Shakespeare, 
Cervantes, Goethe, Dostoievski) au dat expresie în operele lor unor 
înalte sentimente morale. Pentru Aristotel, rostul artei era acela de a 
produce karharsis-ul, adică de a purifica sufletul de pasiunile josnice. 
La pitagoreici şi la Platon cuvîntul katharsis avea chiar un sens 
religios, însemnînd punerea sufletului în armonie cu ordinea 
cosmică. Înzepoca modernă s-a vorbit tot mai mult de autonomia 
estetică şi de plăcerea pe care o produce frumosul. O opinie contrară 
exista în trecut, cînd frumosul era considerat a fi de origine divină, 
arta fiind circumscrisă religiei. Pentru Plotin şi Sfîntul Augustin, de 
exemplu, arta însemna contemplare fericită, bucuria regăsirii 
sufletului în dumnezeire. Dacă plăcerea estetică, supralicitată în 
postmodernism-este încărcată de zgura senzualităţii, bucuria estetică, 
spre cafe tînjea arta tradiţională, era de natură spirituală. Estetizarea 
înseamnă coborîrea gustului de la plăcerea datorată intelectului la cea 
derivată din simţurile fizice. Cînd arta înseamnă exclusiv desfătare, 
jocul estetic. (estetizant) devine periculos. Să ne amintim de 
Raskolnikov, care îşi spunea „păduche estetic” şi care a ucis de 
dragul unei idei. 

10. Dispoziţia ludică. Ludicul (<lat. ludus = „joc”) este o 
categorie întîlnită în toate epocile. Jocul delectează, destinde, 
reconfortează. Motivația lui este plăcerea. Ne aflăm aşadar în 
prelungirea trăsăturii anterioare, căci estetizarea este, cum spuneam, 
un joc. A 

Artistul postmodern este un profesionist al jocului. El 
improvizează, fantazează, construieşte lumi iluzorii, pune în operă 
scenarii fictive. Productivitatea lui este impresionantă, iar mijloacele 
nenumărate: ironia, persiflarea, parodia, farsa, pastişa, alegoria, 
parafrazarea, jocul de limbaj. Orice joc are ca finalitate buna 


dispoziție. O mare parte din substanța ludicului rezidă în ironie. Intre 

alte Variante ale ironiei se distinge carnavalizarea, adică: tratarea 
ironică a trecutului, subminarea şi destabilizarea valorilor deja 
consacrate. Postmodernismul nu creează, ci mimează, ia în derîdere 
(I. Hassan). Apetitul său ludic e nelimitat. Textul (fie el literar, 
plastic sau muzical) invită la joc, luînd receptorul ca partener. Teatrul 
viu, happening-ul, body art, arta pe calculator se construiesc cu 
ajutorul celor ce le consumă. Unele texte literare se,cer asamblate şi 
rescrise de cititor. ete 

Mai mult sau mai puţin implicat în procesul facerii operei, 
receptorul percepe arta postmodernă ca pe un joc menit să-l elibereze 
de stresul zilnic. În acest sens, Matei Călinescu definea 
postmodernismul ca pe un „reînnoit apel la relaxare”. 

il. Înventivitatea. Estetizarea şi ludicul scot în evidenţă o 
altă trăsătură importantă a artei postmoderne: inventivitatea. În 
postmodernism se face o mare risipă de imaginaţie. Se construiesc 


universuri sofisticate în care ficţiunea fuzionează cu realul şi utopia - 


cu istoria. Se etalează o fantezie combinatorie debordantă. Nevoia 
irepresibilă de originalitate intensifică ritmul schimbărilor. Cadrele 
se succed cu repeziciune ca într-un carusel ameţitor. Inventivitatea 
este o calitate esenţială a artei. O întîlnim la Dante sau Boccaccio, la 
Shakespeare sau Rabelais, la Eminescu sau Topîrceanu. Eazpoate 
sluji inspiraţiei ori imaginaţiei. Spre deosebire de inspiraţie,-prin care 
transcendentul (grația divină)  fertilizează geniul creatorului, 
imaginaţia se asociază imanentului, întrucît operează cu reprezentări 
(aparţinînd conştiinţei). Inspirația creează — imaginaţia produce sau 
reproduce. Inventivitatea postmodernă este rodul imaginaţiei. 
Dorinţa permanentă de schimbare pune la lucru imaginaţia 
dezvăluind o pasiune a inovației nemaiîntilnită la alte curente. 
Disponibilitatea formală nu cunoaşte margini. Condiţia autorului, 
modul de a construi textul şi raportul acestuia cu alte texte, 
metatextul, varietatea temelor şi a motivelor, reinterpretarea şi 
orchestrarea lor prin introducerea de tehnici şi procedee inedite, 
travaliul asupra limbajului sînt doar cîteva din elementele vastei 
panoplii a inovației postmoderne. 

Expresie a epocii care l-a generat, postmodernismul 
reprezintă o mutație în plan mental şi estetic. Ultimele decenii ale 
mileniului consacră o nouă realitate şi o nouă viziune asupra 
existenţei. În acest tîrziu al lumii arta cîştigă suprafaţă dar pierde 

adîncime. Vechile valori se prăbuşesc, miturile se destramă. Artistul 
postmodern este ultimul om. Ce va fi după dispariţia lui, e greu de 
spus. Noile perspective deschise de generalizarea internetului şi a 
comunicaţiilor prin satelit, de cartografierea genomului uman şi de 
clonare, de unificarea Europei şi de globalizare pot da omenirii o 
nouă şansă ori o pot nimici pentru totdeauna. Opţiunea pentru frumos 
devine, în aceste condiţii, opţiunea pentru viaţă. 


Postmodernismul românesc 


Ca peste tot, şi la noi s-a consumat multă energie în disputele 
conceptuale din jurul postmodernismului. Încă din 1986 revista 
Caiete critice dedică un număr întreg acestui subiect, reluat apoi de 
alte reviste între care Euresis, nr. 1-2/1995. În dezbatere se angajează 
opinii divergente. Astfel, Ion Bogdan Lefter anunţă răspicat că 
„există un postmodernism românesc”, în timp ce Alexandru Muşina 
ironizează. adoptarea cosmopolită şi tardivă a terminologiei 
postmoderne în absenţa fenomenului ca atare. Tema este de 
actualitate şi chiar riscă a fi supralicitată de „optzecişti”, cei mai 
înflăcăraţi adepţi ai noii tendinţe. Se caută precursori, se stabilesc 
afinități şi diferenţe, se fac delimitări. Este amintită Tiganiada ca 

:formă:de postmodernism avant la lettre, sînt menţionaţi, între alţii, 
Cantemir şi Caragiale. Sînt contestaţi modernii, inclusiv generaţia 
"60 cu stilul ei metaforic şi ermetic. Cei care îşi spun „„postmoderni” 
s-au format fie la „Junimea” lui Crohmălniceanu (prozatorii), fie la 
„Cenaclul de luni” condus de Nicolae Manolescu (poeţii), fie în 
preajma unor reviste literare. Ignoraţi şi marginalizaţi în spaţiul unei 
literaturi ea însăşi izolată şi. terorizată de cenzură, tinerii generaţiei 
'80 văd în impunerea postmodernismului şansa propriei afirmări. Ei 
debutează şi se manifestă în grup, ceea ce atrage critici privitoare la 
„stilul comun” şi lipsa valorilor individuale. Optzeciştii „se 
încăpăţînează” să acţioneze în această formulă colectivă şi să 
şocheze prin limbajul frust, plebeu, neconvențional. Insetaţi de 
concret, poeţii (Mircea Cărtărescu, Florin Iaru, Ion Stratan, Traian T. 
Coşovei, Matei Vişinec, Ion Mureşan etc.) care vorbesc despre „un 
nou pact cu realul” şi despre „coborîrea poeziei în stradă”, ironizează 
metafizicul orientîndu-se către banal şi cotidian şi cultivînd un stil 

simplu, prozaic, parodic, inventiv. Modelul lor este poezia americană 
a generaţiei „Beat”, acest tip de scriitură fiind aplicată, în chip 
eclectic, realităţii autohtone. La fel procedează şi prozatorii (Mircea 
Nedelciu, Gheorghe Crăciun, Bedros Horasangian, loan Lăcustă, 
George Cuşnarencu, loan Grogan etc.), care se revendică de la „noul 
roman francez” şi practică un textualism aflat la graniţa dintre 
modern şi postmodern. Prin adoptarea unei noi platforme teoretice, 
prin schimbarea viziunii asupra textului literar şi prin infuzia de 
tehnici şi procedee inedite literatura română devine contemporană cu 
propriile aspirații. 

Mult mai generos cu canoanele postmoderne decît 
teoreticienii aparţinînd „noului val”, Nicolae Manolescu opinează că 
„întreaga poezie valoroasă de după 1960 este, conştient sau nu, o 
poezie postmodernă”. Pînă la urmă, şi „postmodermiştii” înşişi 
conced existenţa unor elemente postmoderne în poezia lui Nichita 
Stănescu, Marin Sorescu, Mircea Ivănescu sau în proza unor Ştefan 
Bănulescu, George Bălăiţă, Dumitru Țepeneag etc. | 

Ultimii veniţi în arena literelor româneşti (e vorba desigur de 
„nouăzecişti”) continuă în multe privinţe atitudinea predecesorilor. 
Abia după ce totul va fi fost trecut prin sita nemiloasă a timpului, se 
va vedea ce a fost postmodernismul dincolo de concepte şi declaraţii. 

Deocamdată, singurul care îşi depăşeşte cu mult congenerii 
este Mircea Cărtărescu. Poet, prozator şi autor al unui amplu studiu 
despre postmodernism, el este cel mai cunoscut şi mai prolific autor 
din ultima generaţie. ÎL disting talentul viguros şi anvergura culturală. 
Poemul său, Levantul, în care parodiază toate epocile, toate stilurile şi 
toate marile înfăptuiri ale limbii române, este realizarea cea mai de 
seamă a postmodernismului românesc. Replică la Tiganiada lui Budai- 
Deleanu, Levantul foloseşte un limbaj de o rară savoare şi imagini de 
mare rafinament, Secretul cărţii stă, ca în cazul oricărei capodopere, în 
calitatea ei de a plăcea deopotrivă oamenilor obişnuiţi şi spiritelor 
celor mai cultivate, inclusiv celor ce nu adoră balcanismul. 


Postmodernismul — schiţă recapitulativă 


Apare mai întîi în America, apoi în Europa, acoperind ultimele patru- 
cinci decenii ale secolului al XX-lea. Se manifestă în artă, ştiinţă, 
filosofie, economie şi în viaţa socială. 

Cadrul istoric şi social: 


războiul rece (lupta ideologică între capitalism Şi comunism) 
societatea de consum 

dezvoltarea fără precedent a tehnologiei 

era atomică 

zborul omului în Cosmos 

informatizarea 


Cadrul filosofic şi cultural: 


dispariţia metafizicii 

teza sfîrşitului istoriei şi a morţii omului (M. Foucault, Fr. 
Fukuyama) 

cultura de masă, contracultura, Kitsch-ul 

dispariţia religiei 

teoria catastrofelor (R. Thom), a fractalilor (B. Mandelbrot), a 
haosului (J. Yorke) | 

artele plastice: happening, body art, pop art 

muzică: John Cage şi Pierre Boulez 


Trăsături: 


reformularea radicală a modernităţii 

caracterul proteic (dubla şi multipla codificare) 

recursul la trecut 

reciclajul (motto-ul, citatul, aluzia, pastişa, plagiatul, intertextualitatea) 
eclectismul (impuritatea, antinomicul, hibridizarea) 
indeterminarea (imprecizia, neclaritatea, instabilitatea) 

imanenţa (autoreferinţa, criza de identitate) 

areligiozitatea (omul desacralizat) 

viziunea apocaliptică 

estetizarea (degradarea frumosului şi estetizarea completă a 
existenţei) 

dispoziţia ludică (ironia, parodia, farsa, pastişa, parafrazarea, 
aluzia, jocul de limbaj) 
inventivitatea (disponibilitate formală nelimitată) 


Reprezentanţi: 


Statele Unite: Vladimir Nabokov, John Barth, Thomas Pynchon, 
John, Asbery, Kenneth Koch, William Gaddis, poeţii „Beat” (Allen 
“Ginsb JEry, Jack Kerouac, Laurence Ferlinghetti, Gregory Corso) 


23 

- America latină: Jorge Luis Borges, Julio Cortázar, Gabriel 
Garcia Márquez, Carlos Fuentes, Cabrera Infante Ni 

- Anglia: Samuel Beckett, Alasdair Gray, Christine Brooke-Rose, 
Iris Murdoch, John Fowels 

- Franța: Michel Butor, Alain Robbe-Grillet, Claude Simon, Milan 
Kundera, Emil Cioran 


Germania şi Austria; Giinter Grass, Peter Handke, Thomas. 


Bernhard, Botho Strauss 

- Italia: Italo Calvino, Umberto Eco 

- România: Mircea Cărtărescu, Mircea Nedelciu, Florin laru, 
Bedros Harasangian, Traian T. Coşovei, Ion Stratan, loan 
Groşan, Matei Vişinec, Gheorghe Crăciun 


Alte curente şi doctrine literare 
Sămănătorismul 


Este un curent românesc format în jurul revistei Sămănătorul 
(Bucureşti, 1901-1910) fondată de Alexandru Vlahuţă şi G. Coşbuc, 
din iniţiativa lui Spiru Haret, ministrul de atunci al Instrucțiunii 
Publice. Doctrina sămănătoristă emană din programul revistei şi are 
obiective literare, culturale, sociale şi politice. Principalul ideolog al 
curentului este Nicolae Iorga, personalitate enciclopedică a culturii 
române, omul care a jucat la noi un rol asemănător cu cel al Voltaire în 
Franţa iluministă. Deosebirea este că istoricul român avea o atitudine 
conservatoare şi naționalistă. El lupta pentru afirmarea valorilor 
naţionale, a specificului românesc dezavuînd „biiguiala străină din 
saloanele cosmopolite”. Literatura este chemată să se inspire din 
trecut, să redea pitorescul vieţii de la ţară, să lupte împotriva 
tendinţelor moderniste care duc la dezrădăcinare. Păstrarea specificului 
naţional, apărarea fiinţei neamului de toate rătăcirile morale reflectate 
în literatura modernă („cărţulii de simţire falsificată cu care Apusul 
otrăveşte ţări nepricepute”) sînt comandamente urgente. Intransigenţa 
morală şi rigiditatea estetică a programului sămănătorist au îngrădit 
libertatea de creaţie impunînd un nivel modest al realizărilor literare. 
Idei sămănătoriste se întîlnesc în operele lui George Coşbuc, Duiliu 
Zamfirescu, Şt. O. Iosif, Alexandru Vlahuţă, Mihail “Sadoveanu, 
Octavian Goga, fără ca toţi aceştia să fie propriu-zis sămănătorişti. 

Poporanismul 


Mişcarea poporanistă este inspirată de narodnicismul rus, ale 
cărui idei au fost introduse la noi începînd din 1893 de Constantin 
Stere, om politic şi scriitor român născut în Basarabia (militant 
narodnic în tinereţe). 

Poporanismul a avut caracter politic, cultural şi literar şi a 
fost promovat de mai multe reviste, cea mai importantă dintre 
acestea fiind Viaţa românească, apărută la Iaşi în 1906. Ideologia 
poporanistă are ca punct de plecare simpatia faţă de popor şi găseşte 
aderenţă la popoarele slab dezvoltate economic. Sub aspect politic, 
programul poporanist este o primă formă de socialism. În studiul 
programatic intitulat Social-democraţie sau poporanism publicat în 
Viaţa românească (1907 — 1908), C. Stere propune un „socialism 
țărănesc” întemeiat pe mica proprietate agricolă. 

Dacă Stere a fost ideologul poporanismului ca fenomen 
politic şi social, Garabet Ibrăileanu a fost  teoreticianul 
poporanismului literar. Pentru criticul Vieţii româneşti poporanismul 
„nu e o teorie, e un sentiment, e sentimentul de recunoştinţă, de 
simpatie şi de datorie faţă cu țărănimea”. El nu vrea decât să reînvie 
curentul „naţional” şi „poporan” de la Dacia literară. În afară de 
simpatia pentru țărănime, literatura poporanistă mai era însufleţită de 
idei precum răspîndirea culturii în rîndul maselor, atitudinea critică, 
lipsită de idealizare faţă de realitatea socială, critica claselor 
superpuse şi ostilitatea faţă de tendinţele de modernizare. 

In viziunea lui Ibrăileanu o cultură naţională nu se poate 
dezvolta la noi decît prin emanciparea maselor, prin propăşirea 
satului românesc, ideal realizabil doar cu sprijinul intelectualității. 
Făurirea culturii naţionale este scopul, literatura fiind unul dintre 
mijloace. Literatura este, prin forţa lucrurilor, militantă şi 
părtinitoare, căci „«artă pentru artă» nu există”. | 

Doctrina poporanistă a fost îmbrăţişată de Calistrat Hogaş, 
Mihail Sadoveanu, lon Agârbiceanu, Gala Galaction, Octavian Goga 
şa. | 

Gândirismul 


În jurul revistei Gândirea, apărută la Cluj (1921-1928) şi 
Bucureşti (1928-1944), s-a format o mişcare filosofică şi artistică, de 
orientare ortodoxistă, cu un puternic impact asupra vieţii culturale 
interbelice. Fără a fi propriu-zis un curent literar, gândirismul se 
întemeia pe o doctrină bine articulată, al cărei artizan era Nichifor 
Crainic, director al revistei în perioada ei bucureşteană. Deşi 
tradiţionalişti, gândiriştii nu manifestau aceeaşi aversiune pentru 
modernitate ca înaintaşii lor sămănătorişti şi poporanişti. Mulţi dintre 
colaboratori frecventau cercuri moderniste, fără a-intra prin aceasta 
în contradicţie cu programul destul de flexibil al revistei. 

Doctrina gândiristă are ca piatră unghiulară identitatea 
culturală a naţiei. Aceasta se poate legitima numai prin creaţie 
(„menirea unui popor nu e aceea de a şti, ci aceea de a crea” — afirmă 
N. Crainic), alimentată de două filoane: credinţa (ortodoxismul) şi 
tradiţia. Fecundată de spirit şi modernitate, creaţia poate accede la 
universalitate prin autohtonism, adică propunînd lumii modelul spiritual 
românesc. „Drumul cel mai drept pentru a intra în universalitate şi a sluji 
universalitatea e de a porni într-acolo cu zestrea ta autohtonă”, spunea 
Cezar Petrescu, primul director al revistei. 

După jumătate de secol de prezentare tendenţioasă şi de 
acuze lansate de pe poziţii marxiste şi ateiste, gândirismul ne apare 
astăzi în lumina sa adevărată. Aflată „între nadirul etnic şi zenitul 
spiritual”, viziunea gândiristă ne dezvăluie adevăratul profil al 
spiritualităţii noastre, setea de ii Aa a unei culturi care îşi 
caută identitatea. 

Ceea ce Blaga şi Eliade aveau să demonstreze mai târziu, 
adică rolul religiei în definirea spiritualităţii unui popor, a promovat 
proiectul gândirist. Pentru teoreticienii mişcării credinţa ortodoxă 
este esenţa românismului (vezi polemica Blaga — Stăniloaie pe 
această temă), ethosul avînd în primul rînd o structură spirituală. În 
acest sens, N. Crainic observă că „Sămănătorul a avut viziunea 
magnifică a pămîntului românesc, dar n-a văzut cerul spiritualităţii 
româneşti”. 

Prin viziunea integratoare asupra spiritualităţii noastre, prin 
sinteza dintre tradiţie şi modernitate sau dintre laic şi religios, prin 

deschidere. căt e universalitate şi prin importanţa acordată creaţiei, 
Gândirea a atras scriitori de calibru: Lucian Blaga, Ion Pillat, Gib 
Mihăescu, Vasile Voiculescu, Adrian Maniu, Mateiu Caragiale, 
Vintilă Horia, Radu Gyr, Sandu Tudor, Vasile Băncilă, Tudor Vianu. 
Sporadic, aici au mai publicat: Tudor Arghezi. George Bacovia. 
Camil Petrescu, Alexandru Philippide, Ion Vinea, George Călinese” , 
lon Minulescu, Mircea Eliade, Nicolae Iorga, Mihail Sadoveanu. 


Tradiţionalismul 


Este conceptul sub care se reunesc toate orientările 
conservatoare, toate mişcările ataşate de valorile tradiţionale din 
cultura națională.  Utilizat în opoziție cu modernismul, 
tradiționalismul nu e un curent, ci o tendință, caracteristică mişcărilor 
de orientare moderată, ostile modernizării: sămănătorismul, 
poporanismul, gândirismul. Tradiționalismul este o reacție la 
modernismul lovinescian, lansat imperativ şi provocator într-o vreme 
în care vîntul schimbării bătea intens dinspre Europa. Binomul 
modernism-tradiţionalism se află în centrul disputelor din anii de 
după Primul Război Mondial, polarizînd societatea interbelică. Unei 
literaturi deschise către formele culturii occidentale, tradiţionaliştii îi 
opun o literatură fidelă realităţilor româneşti şi continuatoare a 
formelor şi tematicii ruraliste. 


Scanned with OKEN Scanner 


Epoci şi curente literare 


1 d.Hr. ° Antichitatea 

Postmodernismul 


Notă: În afară de Antichitate, Evul Mediu şi Renaştere, care sînt 
epoci, toate celelalte sînt curente literare 

II. GENURI ŞI SPECII LITERARE 


Genuri literare 


La început arta a avut un caracter sincretic, Formele poetice 
primitive convieţuiau armonic cu muzica şi dansul, Treptat s-au 
produs diferențieri, arta cuvîntului constituindu-se ca un domeniu 
autonom. Separarea genurilor a început concomitent cu dezvoltarea 
literaturii şi coboară pînă în epoca homerică a Greciei antice. Mai 
întîi s-a desprins poezia epică, ajunsă la apogeu prin epopeile lui 
Homer (secolele IX-VIII î.d.Hr.), apoi s-au detaşat poezia lirică, prin 
creaţiile lui Alceu, Safo şi Anacreon (secolele VII-VI î.d.Hr.) şi 
tragedia, dusă la desăvîrşire de Eschil, Sofocle şi Euripide (secolul al 
V-lea î.d.Hr.). 

Primele distincţii între genurile literare au fost făcute de 
Platon şi Aristotel, apoi de Horaţiu, ulterior dezvoltîndu-se o întreagă 
teorie care împarte literatura în trei genuri fundamentale: liric, epic şi 
dramatic. Fără a se delimita net, cele trei genuri se deosebesc prin 
modul de organizare a textului şi prin raportul dintre creator şi 
realitatea înconjurătoare. Fiecare gen foloseşte procedee artistice şi 
modalităţi de expunere specifice. Cea mai potrivită definiţie a 
genului literar pare a fi cea a lui A. Warren, care îl concepe ca „o 
grupare de opere literare bazată, teoretic, atît pe forma externă 
(metoda sau structura specifică), cît şi pe forma internă (atitudinea, 
tonul, scopul, subiectul şi publicul cărora ele se adresează)”. 

Genul liric (<gr. lirikos <gr. lyra = „liră”) îşi justifică 
etimologia prin faptul că la vechii greci poezia era acompaniată de 
liră. Operele aparţinînd acestui gen se caracterizează prin 
subiectivitate, autorul  exprimîndu-şi în mod direct emoțiile, 
sentimentele, impresiile. Creaţia lirică devine astfel o proiecţie a 
interiorităţii poetului asupra lumii exterioare. Modul de expunere 
specific este descrierea. 

Liricul este genul privilegiat. El mai e numit şi poezia lirică, 
sintagmă folosită în antiteză cu poezia epică, ce desemnează epica 
scrisă în versuri. Poezia e arta cuvîntului, căci exprimă inefabilul. 
Obiectul ei este „lumea nemărginită a spiritului” (Hegel). Voltaire o 

apreciază pentru că „spune mai mult decît proza şi în mai puţine 
cuvinte decît aceasta”. Pentru Heidegger, poetul este cel ce dă de 
urma zeilor dispăruţi, iar limba poeziei este limba sacră. 

Genul epic (<gr. epikos <gr. epos = „cuvînt, zicere”) este 
genul  obiectivităţii. Autorul se exprimă prin intermediul 
personajelor, modalitatea de expunere caracteristică fiind nararea de 
întîmplări. (Pe lîngă naraţiune, epicul recurge, într-o mai mică 
măsură, la descriere şi dialog.) Nevoia de a povesti este, spune 
Eliade, o nevoie ontologică. Ea pare să dezvăluie setea omului după 
adevărata realitate despre care vorbesc poveştile sacre. Ficţiunea, 
imaginaţia reprezentau pentru romantici calea către realul 
transcendent, către care omul a tînjit dintotdeauna. Dacă liricul 
înseamnă actualizarea (eternizarea) sentimentelor, epicul înseamnă 
desfăşurare în succesiune, devenire. Poezia se defineşte prin 
sincronie, epica prin diacronie. Fiind obiective, operele epice sînt 
scrise, în general, la persoana a treia. În evoluţia sa însă, epica a 
cunoscut o anumită mobilitate, o mai mare libertate de construcţie. 
Astfel, proza modernă se lasă contaminată de lirism şi, în consecinţă, 
este mai subiectivă. Se vorbeşte chiar de o proză subiectivă (scrisă la 
persoana întîi), unde autorul dispare în spatele unui personaj-narator. 
Personajele nu mai sînt consecvente cu ele însele, nu se mai 
încadrează în tipuri, ordinea narativă este bulversată. Pe de altă parte, 
se observă în proza modernă şi o intenţie de dramatizare. 

Genul dramatic (<gr. drama = „acţiune”) se bazează pe 
existenţa conflictului, care generează tensiunea dramatică. Autorul se 
exprimă prin mijlocirea personajelor aflate în conflict, deci prin 
acţiune. Modalitatea de expunere frecvent utilizată este dialogul, 
îmbinat pe alocuri cu naraţiunea şi cu descrierea. Genul dramatic este 
cel mai complex gen literar, realizînd o sinteză între subiectiv şi 
obiectiv. Opera dramatică nu e un simplu text literar, ci are în vedere 
posibilitatea reprezentării pe scenă. De aceea, trebuie să facem 
distincţie între textul dramatic, în calitate de operă literară, şi 
spectacolul dramatic, o sinteză a tuturor artelor, unde literatura se 
întîlneşte cu muzica, dansul, pictura, sculptura, arta regizorului, a 
actorului etc. 

Teatrul modern rupe echilibrul existent în teatrul clasic, 
intervenind în relaţia dintre autor şi text, autor şi personaje, autor şi 

spectatori, spectatori şi spectacol, cum se întîmplă, de exemplu, în 
teatrul lui Pirandello. De asemenea, dramaticul se lasă uneori 
impregnat de lirism, ca în teatrul lui Shakespeare, sau poate 
împrumuta modalităţi şi formule narative, ca la O'Neill. 


Specii literare 


Ca subdiviziune a genului literar, specia cunoaşte o mult mai 
mare diversitate. Criteriile prin care speciile se diferenţiază în cadrul 
unui gen nu sînt unitare. De exemplu, speciile genului liric se pot 
deosebi prin tipul sentimentului exprimat (melancolie în elegie, 
admiraţie în odă etc.) sau prin formă (poeziile cu formă fixă): cele 
epice sînt determinate de amploarea şi complexitatea acţiunii, iar cele 
dramatice se disting pe baza ponderii unei categorii estetice 
(comicul, tragicul etc.). 

În critica şi teoria literară actuală există o tendinţă de a se 
folosi noţiunea de gen în locul celei de specie. Astfel întîlnim 
formule ca „genul romanului”, „genul fantastic”, „genul baladei”, în 
loc de „specia romanului”, „proza fantastică”, „specia baladei”. 


“Genuri şi specii literare 


1. Genul liric 
a) lirica orală (populară) 
doina - de dor 
~ -dejale 
- de voinicie 
- de cătănie 
- de înstrăinare 
cîntecul - haiducesc 
- de leagăn 
- ritual 
- de muncă 
- de lume 
ghicitoarea 
strigătura 

proverbul 
zicătoarea (zicala) 
b) lirica scrisă (cultă) 
pastelul 
idila (pastorala) 
elegia | A 
romanţa | | e 
oda 
imnul 
meditaţia 
satira 
pamfletul 
epigrama j 
poezii cu formă fixă  - sonetul 
- rondelul 
- madrigalul 
- glosa 
- gazelul 

2. Genulepic 


a) epica orală (populară) 
în versuri - balada (cîntecul bătrînesc) 
- legenda 
în proză - legenda 
- basmul 
- snoava 
b) epica scrisă (cultă) 
în versuri - balada 
- legenda 
- poemul 
- epopeea 
- fabula 
în proză - anecdota 
- schiţa 
- povestirea (naraţiunea) 
- nuvela 
- romanul 

- eseul 
- reportajul 


3. Genul dramatic 


a) teatrul oral (popular) 
- vicleimul 
- irozii 
- jocul păpuşilor 
b) teatrul scris (cult) 
- tragedia 
- comedia - 
- drama 
- farsa 
-= - vodevilul 
-~ `- melodrama 


Notă: Unii cercetători consideră că, pe lîngă aceste genuri 
fundamentale, ar mai exista şi altele, ca de exemplu genul confesiv, 
cuprinzînd jurnalul, memoriile, scrisorile. = © 0 0070 


1. Genul liric 
a) Lirica orală (populară) 
“Doina 


Are etimologie nesigură: dacică după Cantemir, lituaniană 
după Haşdeu. Este acea specie a poeziei populare în care sînt 
exprimate sentimente puternice (iubire, ură, dor, jale, urît etc.) într-o 
formă metaforică deosebită. 

Doina se cîntă avînd o melodie specifică, bogat ornamentată, 
cu formă liberă. Versurile sînt scrise în ritm trohaic, au rima 
împerecheată şi măsura de 7-8 silabe. Adesea încep cu „frunză 
verde” sau cu „foaie verde”. Doina poate fi: de dor, de jale, de 
dragoste, de înstrăinare, de haiducie, de ciobănie, de cătănie etc. 

Verde, verde 
Verde, verde şi iar verde 
Ce-am iubit nu se mai vede 
Nici prin crîng, nici prin livede 
Nici prin cositura verde. 
Geaba mă mai duc acasă 
Că-s flăcău şi n-am nevastă, OC CO 9 
Nici nevastă, nici copii, e, 
Nici un fel de căpătii. 

Cîntecul 


Provine din lat. canticum, derivat de la canto („a cînta”). 
Este o specie a liricii populare în care sînt exprimate, într-o formă 
simplă şi melodioasă, sentimente felurite, spontane. În funcție de 
aceste sentimente, cîntecele pot fi: erotice, naționale, patriotice, 
bahice, satirice, de leagăn etc. Este de asemenea cîntat, dar, spre 
deosebire de doină, are o linie melodică fixă, în vederea căreia se 
compune, de cele mai multe ori, textul. 


Cîntecele de dragoste întîlnite cel mai frecvent se numesc 
romanțe. iz 


Birul greu 
Birul greu, povara grea 
Vai de munculiţa mea! 
Unde merg şi orice fac 
Eu de ciocoi nu mai scap! 
Pelin beau, pelin mănânc, 
Cu pelin seara mă culc: 
De amar şi de pelin 
Al meu suflet este plin. 


Ghicitoarea 


Specie a literaturii populare scrisă în general în versuri, cu 
caracter alegoric, în care se prezintă trăsăturile caracteristice ale unei 
fiinţe, lucru, fenomen etc. pentru a fi recunoscute. 

Ghicitoarea ar avea ca loc de origine Orientul. În folclorul 
românesc ea este cunoscută şi sub numele de „cimilitură”. 


Amar ca fierea, 
Dulce ca mierea 
(Nucul) 
Ţăndăruşa bradului 
Veselia satului 
(Vioara) 


Strigătura 


Specie a poeziei populare limitată adesea la un catren, 
strigată la joc. Conţinutul ei priveşte puterea de adaptare la realităţile 
vieţii. Prin forma concisă şi prin tendinţa uşor satirică seamănă cu 
epigrama. Se mai numeşte chiuifură sau fipuritură. 


Măgheran crescut în iarbă 

Să iubeşti omul de treabă 
_Măgheran crescut în fîn : o 
- Să cinsteşti omul bătrîn 


Proverbul 


Numele său vine din lat. proverbium = „dicton”, asimilat, 
probabil, pe cale directă. Este o specie întîlnită în toate culturile, în 
general în formă orală. Cele mai cunoscute sînt Proverbele (Pildele) 
lui Solomon din Vechiul Testament. 

Proverbul este, aşadar, o specie a liricii populare în care se 
reflectă, într-o exprimare concisă şi sugestivă, un adevăr rezultat din 
experienţa de viaţă a poporului. Este sinonim cu dictonul şi 
Cugetarea. 


Cine se scoală de dimineaţă departe ajunge 
La pomul lăudat să nu te duci cu sacul 
Buturuga mică răstoarnă carul mare 

Oriunde se munceşte este şi cîştig, dar oriunde numai se vorbeşte, 


este lipsă 
Un cuvînt spus la vremea potrivită e ca nişte mere de aur într-un 
coşuleţ de argint 
(Solomon) 


Zicătoarea (Zicala) 


Unii cercetători o tratează ca pe o specie separată, în timp ce 
pentru cei mai mulţi zicătoarea este echivalentă cu proverbul. Cei 
dintîi o consideră o specie de mai mici dimensiuni decît proverbul, 
constînd în exprimarea plastică, lapidară, eliptică a unui adevăr de 
viaţă. În literatura cultă zicătoarea (zicala) se întîlneşte sub numele 
de maximă. FRIRE S 


~- Ai carte, ai parte. 
-Tot răul spre bine. 
A nimerit-o ca nuca-n perete. 


b) Lirica scrisă (cultă) 
Pastelul 

Este o specie creată de Vasile Alecsandri, care, pentru a o 
defini, a preluat termenul francez pastel, folosit în pictură pentru a 
denumi o tehnică realizată cu creioane colorate, avînd tonuri moi, 
catifelate, sau pentru a denumi picturile realizate cu această tehnică. 

În accepţia dată de poetul român, pastelul este o specie a 
poeziei lirice care descrie un peisaj, poetul exprimîndu-şi cu 
discreţie, prin intermediul acestuia, propriile sentimente. In afară de 


V. Alecsandri, autor al unui celebru volum intitulat Pasteluri, au mai 
cultivat această specie: G. Coşbuc, Şt. O. Iosif, Ion Pillat. GN op 

Idila 


Este o specie a liricii peisagistice în care este prezentată viaţa 
cîmpenească sau păstorească, în agresta ei simplitate. Spre deosebire 
de pastel, unde natura este subiect, în idilă accentul cade pe viaţa e 
pastorală, natura slujind ca decor. 
Creatorul idilei este considerat poetul grec Theocrit (Idile), 
care i-a dat şi numele (gr. eidyllion = „mic tablou poematic”). Un alt 
autor important de idile este poetul latin Vergiliu (Bucolicele). Idila 
mai este cunoscută şi sub numele de pastorală, bucolică, eglogă. 
În literatura română au scris idile: V. Alecsandri — Rodica, 
D. Bolintineanu — San-Marina, G. Coşbuc — Pe lîngă boi. 


: Scanned with OKEN Scanner 


Elegia 


În limba greacă elegeia însemna „cîntec de doliu”, 
semnificaţie valabilă în mare măsură şi astăzi, această specie lirică 
exprimând sentimente de melancolie, tristeţe sau durere adîncă. 

La greci şi la romani, elegia exprimă jalea funerară, în 
Renaştere ea capătă accente erotice (Petrarca), iar în romantism 
reflectă de asemenea suferinţa provocată de iubire (Lenau, 
Lamartine, Byron, Puşkin). În lirica modernă elegia (R. M. Rilke, 
Nichita Stănescu), capătă un pronunţat caracter meditativ, reflexiv. 


Autori de elegii: 
Ovidiu —Tristele 
F. Petrarca — Canţonierul 
J. W. Goethe — Elegia de la Marienbad 
“A, de Lamartine -Lacul 
G, Leopardi — Amintirile 
A. S. Puşkin — Elegie 
R. M. Rilke —Elegiile duineze 
kok k 
D Bolintineanu — O fată tînără pe patul morţii 


V, Alecsandri — Steluţa 
M. Eminescu — O, mamă... 

G. Coşbuc — Mama 
T. Arghezi — Cenuşa visărilor 
G. Bacovia -Elegie 
L. Blaga —Elegie 
_V. Voiculescu — Elegie 
N. Stănescu — 71 elegii 


Romanţa 


Este întîlnită în toată Europa (sp. el romance, fr. romance, it. 
romanza, germ. Romanze). A fost, la origine, un fel de baladă 
spaniolă compusă pentru a fi cîntată. 

În accepţie mai largă, romanţa este cunoscută ca o specie 
lirică avînd un conţinut sentimental-erotic, şi o uşoară notă de 
tristeţe, cîntată pe o melodie lină, melancolică. 

Specia romanţei este ilustrată la noi de Al. Macedonski 
(Romanţa frunzei de chiparos), lon Minulescu (Romanţe pentru mai 
tîrziu), M. R. Paraschivescu (Romanţă) ş.a. | 


Oda 


Provine din gr. ode = „cîntec”, şi s-a dezvoltat din cîntecele 
şi din jocurile rituale, închinate zeilor în Grecia antică. Pindar, 
primul mare autor de ode, slăvea atleţii învingători la jocurile 
olimpice. În literatura latină s-a remarcat prin Odele sale Horaţiu. 

Oda este cunoscută ca specie a genului liric în care sînt 
exprimate sentimente de admiraţie pentru eroi, pentru patrie etc. Oda 
clasică avea caracterul unei poezii cu formă fixă însoţită de muzică, 
cu o compoziţie triadică (strofă, antistrofă şi epodă). Mai tîrziu, ea s- 
a diversificat, abordînd subiecte multiple şi îmbrăcînd forme variate. 
A păstrat însă invocaţia iniţială, cerută de amplificarea sentimentului 
de preamărire, şi îndemnul mobilizator din final. În funcţie de 
persoana sau instanţa căreia îi este destinată, oda poate fi: eroică, 
patriotică, personală etc. 

Autori de ode: 
Pindar — Ode 
Horaţiu — Ode 
P. de Ronsard — Ode 
V. Hugo — Ode 
P. B. Shelley — Odă vântului de apus 
Gr. Alexandrescu — Umbra lui Mircea. La Cozia 
I. Heliade-Rădulescu — Odă la Schiller 
M. Eminescu — Odă (în metru antic) 
Al. Vlahuţă — Lui Eminescu 
V. Eftimiu — Odă limbii române 


Imnul 


Înrudit cu oda, imnul este perceput astăzi ca o specie lirică în 
care poetul îşi exprimă sentimente de laudă şi preamărire faţă de zei, 
eroi, persoane deosebite, evenimente, patrie etc. 

Conform etimologiei sale (<gr. hymnus = „cântec de biruinţă ”), 
imnul era închinat în Grecia veche zeilor sau eroilor. Caracterul religios 
era indubitabil în antichitate, după cum rezultă din imnurile orfice, 
vedice, egiptene sau din Psalmii lui David, care nu erau altceva decît 
imnuri adresate lui Dumnezeu, cîntece de biruinţă spirituală. In literatura 
română, imnul religios a fost revigorat de loan Alexandru (Imnele 
Transilvaniei, Imnele Moldovei, etc.). Ipostaza cea mai înaltă a imnului 
religios o constituie imnul mistic, expresia lirică a comuniunii cu 
Dumnezeu prin iubire. Astfel de imnuri ne-au rămas de la Sf. Grigore de 
Nyssa, Sf. Simeon Noul Teolog, Sf. Maxim Mărturisitorul, Sf. Efrem 
Sirul, Sf. loan al Crucii. În literatura română imnuri mistice a scris V. 
Voiculescu. În forma sa laică şi desacralizată, imnul are un caracter 
patriotic şi revoluţionar — imnul naţional. 


Meditaţia 
Numele ei provine din lat. meditatio = „cugetare, reflecţie” şi 


desemnează o specie a poeziei filosofice în care lirismul se îmbină cu 


reflecţia asupra unor teme majore privitoare la om şi la lume. 

Meditaţia datează din antichitate, dar şi-a trăit epoca de glorie în 
romantism. Ea este frecvent întâlnită şi în lirica modernă. Meditaţia are 
ca punct de plecare un motiv (un element al naturii, un personaj, un 
obiect) care serveşte drept pretext demersului său reflexiv. 

Autori de meditații: 

H. Heine — În amurg 

A. de Lamartine — Meditaţiile poetice 
A. de Vigny — Moartea lupului 

P. Verlaine — Marină | 

R. M. Rilke — Toamnă 

V. Cîrlova — Înserare 

M. Eminescu — La steaua 

G. Coşbuc — Vara 

O. Goga — Dimineata 

G. Bacovia — Amurg violet 

L. Blaga — Gorunul 


Satira 


Deşi are etimologie latină (satura), a fost cultivată şi de 
greci, avînd un caracter dramatic şi didactic. Ea a fost la mare preţ 
însă în antichitatea romană, unde constituia un amestec de versuri, 
muzică şi dans şi era interpretată de actori cu măşti. Şi modermnii au 
folosit satira pentru a trata teme sociale. 

Sintetic definită, satira este o specie lirică în care sînt 


ridiculizate moravuri, caractere, aspecte negative individuale sau 


sociale. Satira se motivează prin raportarea autorului ei la înalte 
valori morale, prin aderenţa lui la anumite principii. Atitudinea 
acestuia este una ironică, dispreţuitoare, sarcastică. Indignarea sa nu 
lasă loc nici unui compromis. Satira desfiinţează răul, obligînd pe cel 
criticat să se îndrepte, fiind mai puţin îngăduitoare decît comedia. 

Autori de satire: 

Horaţiu — Satire 

Juvenal — Satire 

P. Ronsard — Imnul amorului 

J. W. Goethe, Fr. Schiller — Xeniile 

H. Heine — Germania. O poveste de iarnă 

Gr. Alexandrescu — Satiră. Duhului meu 
M. Eminescu — Scrisorile 

Al. Vlahuţă — Linişte 

Al. Macedonski — Noaptea de noiembrie 
T. Arghezi — Duduia 


Pamfletul 


Are etimologie incertă (fr. pamphlet, engl. pamphlet) şi este 
un text de mici dimensiuni, scris în versuri sau în proză, care critică 
vehement aspectele negative ale societății (moravuri, concepții, 
caractere, atitudini etc.) folosind un limbaj violent. Aflat la limita 
dintre stilul beletristic şi cel publicistic, pamfletul a fost folosit ca o 
armă literară şi politică, bucurîndu-se de mare trecere în iluminism 
(Voltaire, Swift etc.). Între cei mai inspirați pamfletari români se 
remarcă: I. Heliade-Rădulescu, I. L. Caragiale, AL. Macedonski, N. 
D. Cocea, Camil Petrescii, T. o 


Ce semeț erai odinioară, dragul meu, de n-ai mai fi fost. Şi ce 
mojic! ce mitocan! ce bădăran! Nu te mai recunosc. Parcă în hainele tale a 
intrat alt om şi ia celălalt a se în pielea goală, pe undeva, prin ceruri 
ori prin iad. 

Botul tii măi e aşa de gros, fălcile ți-s mai puţin dolofane şi al 
început, Doamne!, să şi surîzi cu buzele alea groase, şterse de unsoare. 
Ceafa ţi s-a mai tras, guşa s-a mai moderat, burta caută un relief mai 
apropiat de spinare. Nici părţile de dindărăt nu mai sînt atît de expresiv 
comiiante, dedesubtul croielii scurte. 
pa (Fragment din pamiletul Baroane, de T. Arghezi) 


Epigrama 


Epigrama (<gr. epigrama = „inscripţie”) era la vechii greci o 
inscripţie pe o piatră funerară sau pe o operă de artă. Astăzi ea 
desemnează un scurt text liric (de obicei un catren) care satirizează 
defecte individuale sau sociale, încheindu-se de obicei cu o poantă. 
Grecul Simonide din Kios şi latinul Marţial sînt cei mai cunoscuţi 

epigramişti ai antichităţii. Dintre epigramiştii români amintim pe: D. 
Anghel, Şt. O. Iosif, G. Ranetti, Cincinat Pavelescu, R. Rosetti, Al. 
O. Teodoreanu (Păstorel) ş.a. 


Găsesc că prea se-ngîmfă el 
Cu păru-i arhiabundent, 
Alecsandri era mai chel 
Şi... parc-avea mai mult talent! 
(Cincinat Pavelescu, Unui poet netalentat, dar foarte pletos) 


Poezii cu formă fixă 


Sonetul 


Poezie cu formă fixă apărută în Italia (it. sonetto = „sunet 


mic”) în secolul al XIII-lea. Sonetul este alcătuit din 14 versuri 


grupate în două catrene şi două terţete, avînd măsura de 11 silabe, 
ritmul iambic şi rima structurată după schema abba, baab, cdc, dcd. 
Ultimul vers are o.formă sentențioasă, apărînd ca o concluzie a 
întregii poezii. Acesta este sonetul clasic, italian, la care apar 
modificări atunci cînd este adoptat de alte literaturi europene. 
Sonetul francez are măsura de 12 silabe, iar cel englez de 10 silabe. 
Sonetul shakespearian este format din trei catrene cu rime 
alternative, diferite în fiecare catren. 

În literatura universală s-au remarcat ca autori de sonete: 
Guido Cavalcanti, Dante Alighieri, Francesco Petrarca, 
Michelangelo Buonarroti, Pierre de Ronsard, William Shakespeare, 
John Keats, Charles Baudelaire, Rainer Maria Rilke, iar în literatura 
română: Mihai Eminescu, Alexandru Macedonski, Alexandru 
Vlahuţă, Mihai Codreanu, Victor Eftimiu ş.a. 


Iubind în taină am păstrat tăcere a 
Gîndind că astfel o să-ţi placă ţie, b 
Căci în priviri citeam o vecinicie b 
De-ucigătoare visuri de plăcere. a 
Dar nu mai pot. A dorului tărie b 
Cuvinte dă duioaselor mistere; a 

Vreau să mă-nec de dulcea-nvăpăiere - 

a 
A celui suflet ce pe-al meu îl ştie, b 
Nu vezi că gura-mi arsă e de sete c 
Şi-n ochii mei se vede-n friguri chinu-mi, d 
Copila mea cu lungi şi blonde plete? T- i e, 
Cu o suflare să coseşti suspinu-mi | d 
C-un zîmbet faci gîndirea-mi să se-mbete, c 


Fă un sfîrşit durerii... vin la sînu-mi. d 
(M. Eminescu, Iubind în taină) 


Rondelul 


Apărut în literatura franceză medievală (it. rondello, fr. 
rondel), rondelul a fost la început un cîntec şi un dans. În accepţie 
modernă el este o poezie cu formă fixă alcătuită din trei catrene şi un 
vers independent, avînd numai două rime şi un refren (format din 
unul, două sau mai multe versuri), care deschide poezia şi care apare 
la mijlocul şi la sfîrşitul ei. De cele mai multe ori primele două 
versuri reapar în poziţia 7-8, iar ultimul vers este identic cu primul. 

Rondelul este ilustrat în literatura noastră mai cu seamă de 
Al. Macedonski, autor al unui volum intitulat Poema rondelurilor. 


Mai sînt încă roze, mai sînt; 

Şi tot parfumate şi ele 

Aşa cum au fost şi acele 

Cînd ceru-l credeam pe pămînt. 


Pe-atunci eram falnic avînt... 
Priveam, dintre oameni, spre stele,- 
Mai sînt încă roze mai sînt, 

Şi tot parfumate şi ele, 


Zadarnic al vieţii cuvânt 
A stins bucuriile mele 


Mereu când zâmbesc, uit şi cînt, 

În ciuda cercărilor grele, 
Mai sînt încă roze, mai sînt. 
(AL. Macedonski, Rondelul rozelor de august) 

Madrigalui N O” pe 


Este o specie a liricii cu formă fixă, de mici dimensiuni, 
avînd un conţinut idilic şi galant. În Italia, unde ia avânt în secolul al 
XIV-lea, era alcătuit din 12 versuri iambice. Ulterior s-a consacrat ca 
o mică piesă de dragoste, adesea cîntată, fără reguli precise în 

„privinţa versificaţiei. 
Ca să-ţi cînt dintr-o chitară, 
Sub fereastră ţi-am venit. 
Era vară! 
“Liliacul a-nflorit + 
Şi cu razele semeţe  : 
-> Risipea printre alei 
Un fior de tinereţe, - 


„Jar în părul tău cel blond,:.:.. - 
Caldul soare vagabond, ` . . 
Raza vrînd să-şi poleiască 
S-a-ncurcat în adevăr... 


Şi-n zadar vrea să ghicească 
In al buclelor tezaur, . : 
Care-i raza lui de aur, 


Care-i firul tău de păr. 
(Cincinat Pavelescu, Serenadă) 


Gazelul 


Creaţie a literaturii arabe (ar. ghazal = "poezie erotică”), 
gazelul este o poezie cu formă fixă formată din distihuri. Al doilea 
vers al fiecărei distih rimează cu versul distihului iniţial. Poeţii arabi 
Rudaki, Saadi şi Hăfez sînt cei mai cunoscuţi autori de gazeluri, 

ultimul ridicînd această specie pe culmile perfecțiunii. În Europa 
gazelul a pătruns abia în secolul al XIX-lea, între cei care l-au 
exersat numărîndu-se şi românii M. Eminescu şi G. Coşbuc. 
Copiii nu-nţeleg ce vor: 
A plînge-i cuminţia lor 

Dar lucrul cel mai laş în lume 
E un bărbat tînguitor, 


Nimic nu-i mai de râs ca plânsul. 

In ochii unui luptător. 

O luptă-i viaţa; deci te luptă 

Cu dragoste de ea cu dor. i | 

Pe seama cui? Eşti un nemernic | 
Cînd n-ai un ţel hotărîtor. | | 
Tu ai pe-ai tăi! De n-ai pe nimeni, 
Te lupţi pe seama tuturor. ` 


E tragedie-nălţătoare 
„Când, biruiţi, oștenii mor, 
Dar sînt eroi de epopee 


Cînd braţul li-e biruitor. 


Comediant e cel ce plînge 
Şi-i un neom, că-i dezertor. 


Oricare-ar fi sfîrşitul luptei, 
Să stai luptînd căci eşti dator, 


Trăiesc acei ce vreau să lupte, 

Iar cei fricoşi se plîng şi mor. 

De-i vezi murind, să-i laşi să moară, 

Căci moartea e menirea lor. E 
(G. Coşbuc, Lupta vieții) 

Glosa 


Apărută în literatura spaniolă prin secolul al XV-lea, glosa 
(<gr. glossa = ”limbă”) este o poezie cu formă fixă având o structură 
specială. Strofa iniţială (strofa temă) şi cea finală (identică cu prima, 
dar cu ordinea versurilor inversată) constituie un cadru. Restul 
strofelor (avînd un număr egal cu numărul versurilor din strofa temă) 
reiau, prin versul final, câte un vers al strofei temă, astfel: ultimul 
vers al strofei a doua este identic cu primul din strofa temă, ultimul 
din strofa a treia este identic cu al doilea din strofa temă ş.a.m.d. 

Glosa are un conţinut sentenţios, încadrându-se din acest 


punct de vedere în poezia filosofică. 

Există două variante ale glosei: cea franceză, cu şase strofe, 
şi cea germană, cu zece. În literatura română a fost cultivată glosa de 
tip german de către M. Eminescu şi M. Codreanu. 

Vreme trece, vreme vine, 

„ Toate-s vechi şi nouă toate; 
Ce e rău şi ce e bine 
Tu te-ntreabă şi socoate; 
Nu spera şi nu ai teamă, . 
Ce e val ca valul trece; ... - 
De te-ndeamnă, de te cheamă, 
Tu rămâi la toate rece. 


Multe trec pe dinainte, 
În auz ne sună multe, 
Cine ţine toate minte 

Şi ar sta să le asculte?... 
Tu aşează-te de-o parte, 
Regăsindu-te pe tine, 
Când cu zgomote deşarte 
Vreme trece, vreme vine 


Nici încline a ei limbă 
Recea cumpăn-a gîndirii 
Înspre clipa ce se schimbă 
Pentru masca fericirii, 

Ce din moartea ei se naşte 
Şi o clipă ţine poate; 
Pentru cine o cunoaşte 
Toate-s vechi şi nouă toate. 


pconpranoeeaarae LAS EA ALAI Doe ocanadanoesae 


Tu rămâi la toate rece, 
De te-ndeamnă, de te cheamă; 
Ce e val, ca valul trece, 
Nu spera şi nu ai teamă; 
Te întreabă şi socoate, 
Ce e rău şi ce e bine; 
Toate-s vechi şi nouă toate: 
Vreme trece, vreme vine. 
(M. Eminescu, Glossă) 


2. Genul epic 
| Balada 


În evul mediu balada (fr. ballade, lat. ballare = „cîntec de 
dans”) era un cîntec de dans. În literatura franceză era un mic poem 
cu formă fixă compus din trei strofe terminate cu un refren şi o strofă 
mai scurtă (baladele lui Fr. Villon), iar în alte literaturi în baladă erau 
cîntaţi eroii. 

Prin baladă înţelegem astăzi acea specie a epicii culte sau 
populare, scrisă în versuri, în care se povestesc întîmplări neobişnuite 
din trecut. | | 

Această specie a fost reînviată în romantism, o dată cu alte 
specii populare. S-au pästrat caracterul epic şi fantastic şi forţa 
expresivă a baladei medievale. Pe parcurs $-a îmbogăţit cu elemente 
lirice şi chiar dramatice. ) A | 

În folclorul românesc balada se numea cîntec bătrînesc şi 


j ică i irism avî -aracter fantastic şi 
era o poezie epică impregnată de lirism avînd un carac fa 
ut, baladele populare erau 


deseori dramatic, În funcţie de conținut, baladele pu 
mai multe feluri: păstoreşti, haiduceşti, vitejeşti, Istorice, mitologice. 

.... 


„Resurecţi: baladei” devine, în anii celui de al doilea război 
mondial, obiectivul principal urmărit de poeţii Cercului literar de la 
Sibiu. În accepţia lor „baladescul” presupune prezenţa dramatismului 
în interiorul poeziei lirice, liricul prevalînd asupra epicului. 

Balade populare româneşti: 

- păstoreşti: Mioriţa 

-  haiduceşti: Toma Alimoş 

-  vitejeşti: Gruia lui Novac 

- istorice: Constantin Brâncovanul 

- mitologice: Monastirea Argeşului 

Balade culte: | ao 
Balada doamnelor din alte vremuri — Fr. Villon 
Balade lirice =W. Wordsworth, S. Coleridge 
Balada bătrînului marinar — S. Coleridge 
“Belsazar — H. Heine 

Nunta Zamfirei — G. Coşbuc 
Balada lacrimei de aur — R. Stanca 
Mistreţul cu colți de argint - Şt. A. Doinaş 
Riga Crypto şi lapona Enigel — |. Barbu 


Legenda 


Provenit din limba latină (lat. legenda = „care trebuie citit”), 
termenul legendă are mai multe accepţii. Pe de o parte, este folosit cu 
sensul de basm, de poveste mincinoasă. Pe de altă parte, în Evul 
Mediu desemna aşa-numitele Vieţi ale sfinţilor, citite cu atîta pasiune 
de credincioşi. În sfîrşit, o a treia accepţie se referă la acea specie a 
genului epic, scrisă în versuri sau în proză, care explică apariţia unor 
fiinţe, lucruri, fenomene etc. îmbinînd realul cu fantasticul şi 
adevărul cu ficţiunea. După conţinut, legendele se împart în: 
mitologice (etiologice, religioase) şi istorice. 

Deşi de origine populară, legendele au fost cultivate şi ca 
specii culte, păstrînd în mare tematica şi structura legendelor 
folclorice. Între autorii români de legende se numără I. Neculce, D. 
Bolintineanu şi V. Alecsandri. | 

Poemul EP 


Cuvîntul poem, derivat de la gr. poein = „a crea, a face” este 
folosit cu mai multe sensuri. În limbajul contemporan el este adesea 
sinonim cu „poezie, creație lirică” iar sintagma poem în proză 
denumeşte un text care prin stil şi inspirație ţine de poezie dar care 
nu este versificat. Sensul de bază al termenului desemnează o specie 
a poeziei epice, mai amplă decît balada şi mai restrînsă decît 
epopeea, care narează fapte istorice şi legendare din viaţa unui popor, 
avînd în centru figura unui erou excepţional. O astfel de ape mai 
este cunoscută şi ca poem epic sau poem eroic. 

Poeme epice reprezentative: 

- Cîntecul Nibelungilor (literatura gen) 

- Parsifal (literatura germană) 

- Cîntecul lui Roland (literatura franceză) 

- Cîntecul Cidului (literatura spaniolă) 

- Trsitan şi Isolda (literatura engleză) 

- Cîntecul despre oastea lui Igor (literatura rusă) 

- Dumbrava roşie de Vasile Alecsandri (literatura română) 


Epopeea 


“Cuvîntul grec epopeia, format din gr. epos = „cuvînt, zicere” 
şi gr. poein = „a crea în versuri”, a fost folosit de timpuriu în 
antichitate şi denumea, ca şi astăzi, o specie a poeziei epice, de mare 
întindere, care narează întîmplări cruciale din viaţa unui popor, 
antrenînd un număr mare de personaje şi avînd o intrigă complexă. 
Epopeea este o construcţie monumentală, avînd un stil înalt, solemn. 
Personajele sale sînt eroi sau zei care intervin în viaţa oamenilor 
hotărîndu-le destinul. 

Epopeea este cea mai veche specie literară, prima creaţie de 
acest fel datînd de la jumătatea mileniului al treilea î.d.Hr. (Epopeea 
lui Ghilgameş). Ea constituia la începuturi o adevărată sinteză a lumii 
şi civilizaţiei unui popor, un tezaur de învățături morale şi spirituale. 


Epopeile homerice erau da greci enciclopedii cl pi toate 

ştiinţele, iar atenienii le foloseau ca manuale şcolare. În epoca 
modernă, locul epopeii a fost luat de roman. 
In literatura universală cele mai importante epopei sînt: 
- Epopeea lui Ghilgameş 
- Iliada şi Odiseea de Homer 
- Eneida de Vergiliu 
- Mahabharata 
- Rāmāyana, atribuită lui Vâlmiki 
- Sakuntală de Kālidāsa 
- Ierusalimul eliberat de Torquato Tasso 
Mai mulţi scriitori români au fost stimulaţi de aceste modele, 
dar singurul care şi-a dus proiectul pînă la capăt a fost Ion Budai- 
Deleanu, autorul epopeii eroi-comice Țiganiada. 


Fabula 


Fabula (<lat. fabula = „povestire”) este o specie genului epic 
de mică întindere, scrisă în general în versuri, care ilustrează o 
morală apelînd la personaje alegorice (animale, plante, lucruri etc.). 
Cele mai vechi fabule aparţin brahmanului Vişnu Şarma şi sînt 
reunite sub titlul Pancia Tantra (secolul al VII-lea î.d.Hr.). 

Afît în antichitate cît şi în epoca modernă, fabula şi-a 
menţinut caracterul alegoric şi educativ. La acestea se adaugă şi 
elementele umoristice la care ea apelează adesea pentru a cîştiga 
bunăvoința destinatarului, pe care îşi propune să-l moralizeze. Grecii 
3] considerau creator al fabulei pe Esop (secolul al VI-lea î.d.Hr.), 
renumit pentru înţelepciunea şi umorul său. Latinul Fedru, clasicul 
francez La Fontaine şi rusul Krîlov sînt alţi mari fabulişti ai literaturii 
universale. Cei mai importanţi autori de fabule din literatura română 
sînt: D. Țichindeal, Al. Donici, Gr. Alexandrescu ş.a. 


Basmul 
Ca specie epică, scrisă de obicei în proză, basmul (<sl. basni 
= „născocire”) povesteşte întîmplări fantastice, în care se confruntă 


personaje supranaturale reprezentînd binele (Feţi-Frumoşi, împărați, 

Ilene-Cosînzene, zîne) şi răul (zmei, căpcăuni, vrăjitoare), conflictul 

încheindu-se întotdeauna cu izbînda binelui. we, T 
Din literatura populară basmul a trecut în literatura cultă, | 

păstrîndu-şi atît caracterul fantastic, cît şi elementele formale şi | 

compoziționale specifice. Astfel se remarcă prezenţa celor trei 

formule: iniţială („A fost odată ca niciodată”) mediană („Şi-nainte cu. e 

poveste că de-aice mult mai este”) şi finală („Încălecai pe-o şa...»).. 

Din punct de vedere compozițional, basmul rezultă din combinarea 

unor modele, a unor clişee existente în toate literaturile lumii, numite 

adesea de critica literară motive: împăratul fără urmaşi, i amen, 

mezinului, cele trei încercări, lupta dintre Făt-Frumos şi zmeu, 
izbînda finală, nunta, etc. | a 

În pofida caracterului său fantastic, basmul reflectă un sistem ’ 
de valori morale, felul de a gîndi şi simţi al poporului. Scrisă într-o ` 
formă aparent simplă, basmul este o narațiune alegorică profundă şi 
complexă, destinată nu numai copiilor, aşa cum se crede în mod 
obişnuit, ci tuturor vârstelor. În acest sens, G. Călinescu observă că 
„basmul e un gen vast, depăşind cu mult romanul, fiind mitologie, 
etică, ştiinţă, observare morală...” 

Tot după opinia lui Călinescu, nu există basm original chiar 
dacă are autor cunoscut. Această afirmaţie, uşor verificabilă, ne 
obligă la prudenţă atunci cînd vorbim despre „autori de basme”. Cei 
mai cunoscuţi astfel de autori de basme sînt: H. C. Andersen, frații 
Grimm, Ch. Perrault, M. Eminescu, I. Creangă, I. Slavici ş.a. 

Un interes deosebit au manifestat pentru basm romanticii 
germani, care îl considerau o specie aparte, un tărîm al posibilului, o 
cale de acces către infinitul spaţial şi temporal. ` 


Snoava 


Purtînd un nume de origine slavă (iznova = „din nou”), 
snoava este o povestire scurtă cu caracter comic şi satiric întîlnit în 
literaturile populare ale multor țări. Protagonistul ei, Păcală, este 
corespondentul autohton al unor Till Eulenspiegel, Bertoldo, 


Nastratin Hogea. 
Spre deosebire de basm, i 
fantastic, fiind legată mai mult de realitatea socială. 


snoavei îi lipseşte elementul 

În literatura noastră au cules şi prelucrat snoave P. Ispirescu, 
T. Speranţia, P. Dulfu ş.a. 


Schița 


Specie epică de mici dimensiuni, scrisă în proză, avînd o 
acțiune simplă, limitată la un episod semnificativ din viața unuia sau mai 
multor personaje. Conflictul este linear, orientat spre deznodămînt, stilul 
concis iar faptul prezentat e veridic, inspirat din realitate. La fel ca 
pamifletul şi reportajul, schiţa este un produs al presei. 

Autori de schiţe: 

Ch. Dickens — Schițele lui Boz 
M. Twain — Schițe 
G. de Maupassant — Casa Tellier 
O'Henry — Schițe - 
A.P. Cehov — Cameleonul | 
E. Hemingway — Cîştigătorul nu ia nimic 
I. L. Caragiale — Momente şi schiţe 
Emil Gârleanu — Din lumea celor care nu cuvîntă 
1 Al. Brătescu- Voineşti — În lumea dreptăţii 
„1. Băieşu — Sufereau împreună 


Povestirea 


Povestirea (sl. povesti; fr. recit, ger. Erzählung, engl. story) 
constituie esenţa epicului. Ca specie literară, este o naraţiune mai 
lungă decît schiţa şi mai scurtă decît nuvela, în care faptele sînt 
relatate din perspectiva unui narator, martor sau participant la cele 
povestite. Acţiunea povestirii se concentrează asupra unui singur fapt 
semnificativ. Relaţia dintre narator şi auditoriu (impresia de spunere 
este foarte puternică) este mai directă şi mai strînsă decît în cazul 
altor specii narative. Aceasta se realizează printr-un anume 
„ceremonial al povestirii” care sporeşte oralitatea. 

Din punct de vedere compozițional povestirea se 
adesea ca „povestire în povestire” sau „povestire în ramă”. Cele mai 
importante volume de povestiri din literatura universală au la bază 


această tehnică: 


prezintă 

.... 


O mie şi una de nopţi 

Decameronul de Boccaccio | 

Povestiri ale grotescului şi arabescului de E. A. Poe 
Serile în cătunul de lîngă Dikanka de N. V. Gogol 
Povestiri pentru Ninon de E. Zola 

Hanu Ancuţei de M. Sadoveanu | e 
Capul de Zimbru, Ultimul Berevoi, Lostriţa, Pescarul 

Amin de V. Voiculescu 

Nuvela 


Nuvela (<it. novella = „nuvelă, veste”) este o specie epică 
scrisă în proză, mai amplă decît povestirea şi mai scurtă decît 
romanul, avînd personaje puţine şi acţiunea concentrată de regulă în 
jurul unui personaj principal. La început ea se confunda cu 
povestirea (în Italia, de pildă, Boccaccio îşi numea povestirile 
„nuvele”), apoi s-a constituit ca o > Specie diferită, 2) jungînd la înflorire 
în secolul al XIX-lea. 

Nuvela poate fi romantică, realistă şi naturalistă prin 
influenţa estetică suferită şi istorică, psihologică, fantastică, 
filosofică, anecdotică etc. prin conţinut. 

Autori de nuvele: 

M. de Cervantes — Nicole ec ape e 

Stendhal — Vanina Vanini - 

G. de Maupassant — Bulgăre de seu 

N. V. Gogol — Mantaua 

A. P. Cehov — Stepa, Duelul, Salonul nr. 6 

F. M. Dostoievski — Dublul 

L. N. Tolstoi — Moartea lui Ivan Ilici 

“Th. Mann — Moartea la Veneţia, Tonio Kröger 

E. Kafka - Verdictul, Metamorfoza, Colonia 


penitenciară 
L. Pirandello — Nuvele pentru un an 


k k k 


C. Negruzzi — Alexandru Lăpuşneanul gnnt 
Al. A A GNON Mihnea Vodă cel Rău, Doamna Chiajna 

L Slavici — Moara cu noroc, Pădureanca, Budulea 
Taichii 

I. L. Caragiale — Păcat, O făclie de Paşte, În vreme de 
război 

B. Ştefănescu-Delavrancea — Hagi Tudose, Trubadurul, 
Zobie, Milogul 

H. Papadat-Bengescu — Sărbătorile în familie 

L. Rebreanu — Ițic-Ştrul dezertor, Catastrofa, Răfuiala 
M. Eliade — La ţigănci, În curte la Dionis, Pe strada 
Mîntuleasa 

M. Preda — Întilnirea din pământuri 


Romanul 


Noţiunea de roman denumea în evul mediu o poveste 
aventuroasă şi amoroasă, ce conţinea elemente fantastice, exotice şi 
mistice şi era scrisă într-o limbă „vulgară”, adică într-o altă limbă 
decât latina. Aceeaşi noţiune defineşte astăzi specia epică în proză, de 
mare întindere, cu o acţiune complexă, desfăşurată pe mai multe 
planuri, la care participă un număr mare de personaje. 

Considerat unul din marile genuri alături de epopee şi 
tragedie, romanul cunoaşte o mare varietate de forme. Începînd din 
antichitate, cînd putem spune că au apărut primele romane (Theogen 
şi Hariclea de Heliodor, Satyricon de Petronius, Măgarul de aur de 
Apuleius), specia s-a îmbogăţit şi diversificat mereu, ca o creaţie 
liberă şi fidelă realităţii mereu schimbătoare. 

j 1 mediu a cunoscut un avînt deosebit, în cadrul 


In evu 
romanul cavaleresc, avînd în centru erol 


literaturii  curtene, 
neînfricaţi, între care cavalerii Mesei rotunde (Lancelot, Parsifal, 


Erec, Tristan ş.a.). Tema romanului curtean îmbina aventura cu 
dragostea şi cruciadele. Protagoniştii erau animați de idealul 
cavaleresc sintetizat în formula „fără frică şi fără pată”. 

Romanele cavalereşti erau scrise în versuri şi alcătuiau, în 
funcţie de conţinut, diverse cicluri: romanul vulpoiului, romanul 
trandafirului, romanul Graalului. Din intenţia de a parodia astfel de 
romane s-a născut unul din cele mai mari romane ale tuturor 
timpurilor: Don Quijote de la Mancha de Miguel de Cervantes. 

Fiecare epocă are un roman al său. Astfei putem vorbi de 
roman antic, „medieval, renascentist, clasic, iluminist. romantic, 
realist, naturalist, modern, postmodern. În lunga sa carieră, romanul 
s-a schimbat în permanenţă, ignorînd constrângerile şi reînnoindu-şi 
mereu substanţa. Cea mai radicală schimbare a produs-o Balzac, 
socotit, pe bună dreptate, creatorul romanului modern. El a lărgit 
cadrul epic prin diversificarea tematicii şi prin introducerea a 
numeroase procedee şi tehnici noi, a complicat structura narativă, 
urmărind fluxul ideilor şi intensitatea pasiunilor. Prin investigația 
caracterologică scriitorul francez are în vedere aspecte multiple: 
istoric, social, moral, psihologic, intelectual etc. Trăsătura cea mai 
importantă a romanului balzacian este vitalitatea, energia degajată de 
această lume pasională, aflată în continuă mişcare. 

Prin realiştii ruşi (Gogol, Dostoievski, Tolstoi) se 
accentuează dimensiunea psihologică şi metafizică a romanului 
realist, evoluîndu-se către romanul complex al lui Thomas Mann, sau 
către romanul existențialist al lui Kafka sau Camus. Prin Joyce şi 
Beckett romanul câştigă noi valenţe, avansînd către postmodernism. 
Romanul Ulise al lui Joyce reprezintă o culme a genului, o operă în 
care se regăsesc toate genurile şi toate stilurile. De fapt tendinţa 
romanului de a îngloba alte specii, de a-şi subordona liricul şi 
dramaticul a existat dintotdeauna. Ea a fost evidentă la toţi marii 
romancieri ai lumii. După conţinut romanul poate fi: istoric, pastoral, 
didactic, umoristic, satiric, de moravuri, de aventuri, de dragoste, 
poliţist, filosofic, psihologic etc. 

După criteriul formal sau al mijloacelor folosite vorbim 
despre roman de analiză, de ficţiune, epistolar, Bildungsroman 
(roman de formare). 

În literatura română romanul a constituit o tentaţie pentru 
scriitorii din toate epocile. Primul roman românesc s-a bucurat de 
prestigiul unei mari personalităţi a culturii noastre. Este vorba de 
Istoria ieroglifică a lui Dimitrie Cantemir, care, deşi greu accesibil, 
se prezintă ca o reuşită. Al doilea roman notabil este Ciocoii vechi şi 
noi al lui N. Filimon, după care urmează creaţiile lui Slavici, 


Rebreanu, Sadoveanu, Camil Petrescu ş.a. 


Romane reprezentative: | | 
Don Quijote de la Mancha — M. de Cervantes 

Gargantua şi Pantagruel — Fr. Rabelais 
Tom Jones — H. Fielding 
Ivanhoe — W. Scott 
Suferințele tînărului Werther =- J . W. Goethe 
Roşu şi negru — Stendhal | 
Comedia umană (ciclu de romane) — Balzac 
Doamna Bovary — Flaubert 
David Copperfield — Ch. Dickens 
“Les Rougon Macquart (ciclu de romane) — É. Zola 


Crimă şi pedeapsă, Frații Karamazov - F. M. 


“Dostoievski . 
Anna Karenina, Război şi pace — L. N. Tolstoi 
Muntele vrăjit, Doctor Faustus — Th. Mann 
Castelul, Procesul, America — Fr. Kafka 
Străinul, Ciuma — A. Camus 
Ulise — James Joyce - 
Un veac de singurătate — G: Garcia Márquez 
Numele Y eti LAF: U. Eco 


akk k 
Istoria ieroglifică — D. Cantemir 

Ciocoii vechi şi noi — N. Filimon 
Ciclul Comăneştenilor — D. Zamtiresey 
Mara — I. Slavici 
Ion, Răscoala, Pădurea spînzuraţilor - L. Rebreanu 
Fraţii Jderi, Baltagul — M. Sadoveanu 
Ultima noapte de dragoste întîia noapte de război, Patul 
lui Procust — Camil Petrescu 
Concert din muzică de Bach — H. Papadat-Bengescu 
Moromeţii, Cel mai iubit dintre pămînteni — M. Preda 


Eseul 


Eseul (<fr. essai = „încercare”) a fost consacrat ca specie 
literară de Montaigne în secolul al XVI-lea. Specie de graniţă între 
diferite domenii şi stiluri, eseul are un statut destul de ambiguu, şi de 
aceea este greu de definit, În accepţie largă, este un studiu în care se 

tratează, într-o formă atrăgătoare un subiect filosofic, ştiinţific, 
literar, artistic etc., fără pretenţii exhaustive, Considerat un „gen 
semiliterar”, la interferența lirismului cu reflexia (A. Marino) sau 
„gen al genurilor” (N. Balotă) eseul reprezintă o interpretare 
personală (subiectivă deci), a unei chestiuni de ordin general. Dacă 
prin temă el tinde să iasă din aria literaturii, prin stil rivalizează cu 
toate celelalte specii literare, fiind o operă de imaginaţie. 
Autori de eseuri: | 

M. de Montaigne — Eseuri 

Voltaire — Eseu asupra moravurilor 

R. W. Emerson — Eseuri 

E. Cioran — Exerciţii de admiraţie 

Al. Odobescu — Pseudokynegetikos 

G. Călinescu — Ulysse = úi 


Reportajul 


Specie recentă, afirmată în spațiul jurnalisticii, reportajul 
(<fr. reportage ) este un articol (sau o serie de articole) scris pe baza 
informării la faţa locului. El porneşte de la un fapt real, autentic, 
verificabil prin datele exacte conținute, pe care îl prezintă apelînd la 
mijloacele artei literare. Evoluînd de la relatarea nudă la forma 
expresivă a reportajului literar, reportajul încearcă să împace 
adevărul cu ficțiunea, realul cu imaginarul, fondul documentar cu 
forma literară. Această compoziție, care oscilează între stilul 
publicistic şi cel beletristic, este fie respinsă ca un hibrid, ca o formă 
a literaturii de frontieră, fie acceptată ca o specie literară între altele. 
La o extremă se află reportajul informativ, prezent pe toate 
canalele mediatice (ziare, radio, televiziune, Internet) şi socotit e) 
formă de paraliteratură. La cealaltă extremă se află panin E -a 
care epicizează realitatea, O interpretează construind în pre EN 
un univers simbolic. Ficţiunea se suprapune peste faptul real. As 
an ci sale lui Geo Bogza, reunite în volume precum 
se întîmplă în reportajele lui Geo Bogza, reunite + epr 
tr. Ca Itului eni si cărbuni din Valea Jiului. 
Tara de piatră, Cartea Oltului, Oameni şi | 

3. Genul dramatic 
Tragedia 


Cea mai veche specie a genului dramatic îşi trage numele de 
la cuvîntul grec tragos („ţap”) iar apariţia ei este legată de serbările 
dionisiace din Grecia antică, unde se prezenta un rudiment de 
spectacol dramatic numit tragodia („cîntecul ţapului). Plecînd de la 
dialogul dintre corifeu şi cor, s-a ajuns, prin contribuţiile succesive 
ale lui Eschil, Sofocle şi Euripide, la ceea ce numim astăzi tragedie, 
adică acea piesă scrisă în versuri, caracterizată prin conflict puternic 
şi deznodămînt grav, în care personajele excepţionale se află în luptă 
cu forţe potrivnice, care le copleşesc. 

Tudor Vianu spunea că „eroul tragic cade jertfă tocmai din 
cauza excelenţei caracterului său”. Finalul tragediei, încheiată 
aproape invariabil cu  înfrîngerea şi moartea eroului, este 
impresionant. El are darul de a-l ajuta pe spectator să se purifice de 
rău. În acest sens înţelegea Aristotel tragedia, care era în viziunea lui 
„imitaţia unei acţiuni alese şi întregi, de o oarecare întindere, în grai 
împodobit cu felurite soiuri de podoabe osebit după fiecare din 
părţile ei, imitație închipuită de oameni în acţiune, şi nu povestită, şi 
care stîrnind mila şi frica săvîrşeşte curățirea acestor patimi 
(katharsis-ul)”. 

Aristotel sugerează în definiţia sa toate caracteristicile 
importante ale tragediei. Între acestea el accentuează unitatea (de loc, 
de timp şi de acţiune), principiu respectat cu stricteţe de antici şi 
ignorat de moderni. 

În afară de personajul tragic, tragedia antică mai conţine şi 
alte elemente indispensabile. Unul dintre ele este corul, care 
reprezintă vocea poetului sau glasul conştiinţei cetăţeneşti a 
publicului. Tema destinului este, de asemenea, nelipsită. Credinţa în 
destin era pentru greci o formă de înţelegere a limitelor umane. În 
tragedia renascentistă şi în cea clasică locul corului este luat de 
confidenţi, iar al destinului de pasiuni. 

g Esența tragediei este tragicul, categorie estetică definită de 
G. Liiceanu ca „fenomenologie a limitei şi a depăşirii” (vezi cap. 
Categorii estetice) | 

Tragedii reprezentative din literatura universală: 

| Orestia, Prometeu înlănţuit, Cei şapte contra Tebei — 
Eschil 
Oedip rege, Antigona, Electra — Sofocle 
Medeea, Hecuba, Andromaca — Euripide 
Romeo şi Julieta, Hamlet, Regele Lear - W. Shakespeare 
Cidul, Horaţiu — P. Corneille 
Andromaca, Fedra — J. Racine 


Comedia 


Dacă tragedia înseamnă ridicarea omului deasupra condiției 
lui obişnuite prin aspirația şi voința către actele cele mai înalte, 
comedia înseamnă recăderea în spațiul mundan, prăbuşirea aspirației 
în pura materialitate. „De la a voi să fii, pînă la a crede că eşti deja, 
aceasta este distanța de la tragic la comic. Acesta este pasul care 
desparte sublimul de ridicol. Transferul caracterului eroic de la 
voință la percepție produce involuția tragediei, prăbuşirea ei, 
comedia ei.” (Otrega y Gasset). Comedia (<lat. comoedia) este 
aşadar caricatura tragediei, aspirația lipsită de voință, pretenția 
nejustificată. Ea este acea specie dramatică în care sînt prezentate 
personaje, întîmplări, moravuri sociale într-o manieră comică, de 
multe ori satirică. Are un conflict facil, care se încheie cu un 
deznodămînt vesel. | 

Primele comedii apar în secolul al V-lea î.d.Hr. şi au ca autor 
pe Aristofan. Modelul grec inspiră şi pe romani, care încep cu 
comedia paliata, puternic influențată de comedia greacă, şi ajung la 
comedia togata, avînd un fond roman. 

În Renaştere apare în Italia comedia dell’arte, care se 
dezvoltă din textul popular italian. 

De la Shakespeare ne-au rămas 15 comedii, care aduc un aer 
optimist, între atîtea piese grave, încheiate tragic. 

O tipologie clasică mult diversificată propune Molière, om 
de teatru complet, care, prin comediile sale, a contribuit la triumful 
absolut al clasicismului francez. 

Comedia este cultivată şi în teatrul modern, dar adesea în forme 
tragice (tragicomedia) şi lipsită de strălucirea din epoca clasică. 

În literatura română primul autor.de comedii este Alecsandri, 
urmat de Caragiale, cel mai mare dramaturg român şi autorul unor 
comedii nemuritoare. Nici unul din cei ce i-au urmat (V. Eftimiu, V. 
I. Popa, G. Ciprian, T. Muşatescu) nu s-a ridicat Ja nivelul artei sale. 

Comedii reprezentative din literatura universală şi română: 

Păsările, Norii, Broaştele — Aristofan 
Soldatul fanfaron, Ulcica — Plant © 
Fata din Andros — Terenţiu 
Mătrăguna — N. Machiavelli 
Comedia erorilor, Cum vă place, Visul unei nopți de 
vară — W. Shakespeare. 
Avarul, Tartuffe, Bolnavul închipuit — Moliere 
Bărbierul . din . Sevilla, Nunta - lui Figaro - P. 
Beaumarchais.  .. .. o ooa SI 
Hangiţa, Bădăranii, Slugă la doi stăpîni — C. Goldoni 
Revizorul — N. V. Gogol 
Pygmalion — G. B. Shaw. ~ 
„Chiriţa în Iaşi, Chiriţa în provinţie — N. Alecsandri 
O noapte furtunoasă, O scrisoare “pierdută, Conul 
- Leonida faţă cu reacţiunea, D-ale carnavalului — 1I. L. 
Caragiale igoe. gauk es RE, 
Omul care a văzut moartea — V . Eftimiu 
“Take, Ianke şi Cadîr — V.I. Popa 
Omul cu mîrțoaga — G. Ciprian 
Titanic vals — T. Muşatescu . B 
Mielul turbat, Opinia publică — A. Baranga 
Proştii sub clar de lună — T. Mazilu 

Drama 


Deşi termenul dramă (<gr. drama = „acţiune”) a fost folosit 
pentru prima dată de Diderot pentru o specie despre care se spune că 
s-a născut în secolul a XVIII-lea, întîlnim. drame şi în epoca 
anterioară (la Shakespeare, Pedro Calderón de la Barca, Lope de 
Vega). Originile ei s-ar găsi în drama satirică din antichitate şi în 
misterele medievale, Ca şi tragedia, pe care tinde s-o înlocuiască, 

Insă spre deosebire de tragedie, scrisă doar în registru grav, drama 
inserează ŞI episoade comice. Ea poate fi scrisă în versuri sau în 
proză şi este mai puţin rigidă decît tragedia. Fără a ţine prea mult 
seama de convenţii, drama încearcă să redea viaţa în toată 
complexitatea şi diversitatea ei, din aceasta rezultînd o mare varietate 
de torme: monodrama (dramă cu un singur actor), drama burgheză 
(în iluminism), drama domestică (în epoca elisabetană), drama 
romantică (amestec de tragic şi comic, sublim şi grotesc), drama 
istorică (axată de obicei în jurul unui erou excepţional), drama 
socială (insistă ăsupra relaţiilor sociale), drama psihologică (are un 
conflict interior), drama de idei (conflictul are loc în conştiinţă). 
Drame reprezentative din literatura universală şi română: 
Minna von Barnhelm, Nathan înțeleptul — G. E. Lessing 
Götz von Berlichingen, Torquato Tasso — J. W. Goethe 
Hoţii, Intrigă şi iubire, Don Carlos — Fr. Schiller Cromwell, 
Hernani — V .Hugo > | 
Stilpii societăţii, Nora — H. IbsenPuterea întunericului, 
Cadavrul viu — L. N. Tolstoi PETT 
Şase personaje în căutarea unui autor, Henric IV — 57 
Pirandello Evil | 


drama se caracterizează prin conflict puternic şi deznodământ tragic. 


> E 


Răzvan şi Vidra — B. P. Haşdeu 

Despot- Vodă — V. Alecsandri 

Năpasta — I. L. Caragiale. ~ | 

Apus de soare, Viforul, Luceafărul — B. Delavrancea 
Jocul ielelor, Suflete tari, Danton — C. Petrescu 
Zamolxe, Meşterul Manole, Tulburarea apelor — L. Blaga 
Moartea unui artist — H . Lovinescu ST 


„Farsa 


eatrului medieval, unde era un fel de 


x mistere, farsa (<lat. farcire = „a 
lui dramatic, de mici dimensiuni, 
loatează comicul de situație ŞI 


Apărută în cadrul t 
satiră scurtă, jucată între dou 
umple”) este astăzi O specie a genu 
înrudită cu comedia, în care se exp 

comicul buf. Aflată în concurenţă cu comedia, farsa evoluează în 
teatrul modem către alte specii, combinînd comicul cu absurdul şi 
tragicul. O astfel de specie este farsa tragică, expresie a angoasei şi 
“neliniştii omului contemporan, amestec de tragic şi comic, de sublim, 
ridicol şi grotesc. 
Autori de farse tragice: 

Eugen Ionescu — Rinocerii 

Fr. Durrenmatt — Fizicienii 

J. P. Sartre — Muştele 

M. Frisch — Biedermann şi incendiatorii 


Vodevilul 


Vodevilul era un cîntec satiric şi bahic ce a circulat, începînd 
cu secolul al XV-lea, ca o specie independentă. Pe la sfîrşitul 
secolului al XVIII-lea a fost introdus în comedii dînd naştere aşa- 
numitelor comedii cu vodeviluri, jucate prin tîrguri şi iarmaroace. 
Aceste reprezentații hibride, în care comicul buf se asocia cu muzica 
şi mai tîrziu cu dansul, s-au numit apoi vodeviluri. 

Specia a fost cultivată la noi de V. Alecsandri şi I. L. 
Caragiale. 


Melodrama 


Melodrama (fr. melodrame, gr. melos = „frază muzicală” şi 
drama = „acţiune”) este o piesă de teatru în care conflictul dramatic 
îşi pierde graniţele prin rezolvări exagerate; drama autentică, 
devenită teatrală şi lacrimogenă, sfîrşeşte într-un sentimentalism 
mediocru. 

A apărut în literatura europeană în sec. al XV-lea, ca o 
încercare de a reînvia tragedia antică, dar şi-a trăit epoca de glorie în 
sec. al XVIII-lea, prin piesele lui Metastasio. În sec. al XIX-lea este 
specia preferată a teatrului bulevardier. 

IV. STRUCTURA OPEREI LITERARE 


Noţiunea de structură (<lat. structura = „construcţie”?) era 
folosită în secolele al XVII-lea şi al XVIII-lea cu sensul de 
„alcătuire, aranjare, ordine, formă, organizare”. Ulterior s-a aplicat 
diverselor ştiinţe, între care şi filosofiei (Kant şi Dilthey, ultimul 
dându-i o accepţie apropiată de cea actuală). | 

Inainte de Saussure, întemeietorul structuralismului 
lingvistic, ideea de structură se regăsea în două concepte: Gestalt 
(organism, întreg caracterizat prin coeziunea deplină a părților) şi 
Pattern (mecanism, schemă, reţea de puncte esenţiale). În lingvistică 


termenul de structură era sinonim cu cel de sistem, limba fiind . 


definită de Saussure ca un „sistem ale cărui părţi, în totalitate, pot şi 
trebuie considerate în solidaritatea lor sincronică”. De aici are loc 
transferul către critica şi teoria literară. Literatura devine „structură 
verbală”, „substanţă verbală şi structurală care a primit formă”, 

= Wellek şi Warren observă: „structura este o noţiune care 
include atît conţinutul cît şi forma, în măsura în care acestea sînt 
organizate în scopuri estetice. Opera literară va fi considerată ca un 
sistem întreg de semne, sau ca o structură alcătuită din semne, care 
slujeşte unui scop estetic precis”. Iată deci că structura operei literare 
conţine toate elementele care conferă valoare estetică. Ea se referă la 


întregul proces de elaborare a textului, la solidaritatea fundamentală 
a ansamblului, la legile care ţin laolaltă acest tot funcţional, în care | 
părţile nu se pot defini decît în raport cu întregul, modificarea unui - 


element cauzînd modificarea întregului. 

Pentru Sorin Alexandrescu structura unui text literar 
reprezintă „organizarea internă a textului, sistemul de trăsături 
distinctive ale termenilor care-l compun, complexul de relaţii dintre 
aceştia”. 

J. C. Ransom identifică doi poli ai operei literare: structura 
(sistemul raporturilor logice construite lucid de autor, factorul 
unificator, focalizarea internă a operei) şi textura (partea 
inconştientă, necontrolată care nu se lasă ordonată de structură, 
elementele materialităţii şi literalităţii textului). Structura are o 
tendinţă centripetă, iar textura una centrifugă. Prima asigură textului 
coerenţa, cealaltă complexitatea. Din împletirea celor două 

componente se naşte opera literară. Textura ar putea fi sinonimă cu 
ceea ce Wellek şi Warren numesc „material”, adică „toate elementele 
indiferente din punct de vedere estetic”. Astfel perechea structură / 
textură nu e sinonimă cu dihotomia conţinut / formă. 

Structura presupune organizarea textului pe mai multe 
nivele: semantic, sonor, gramatical, stilistic şi compozițional. 

Structura unei opere literare are în vedere următoarele 
elemente: temă, motiv, subiect (momentele subiectului), moduri de 
expunere, tehnici şi procedee compoziționale, personaj, categorii 
estetice, figuri de stil, prozodie, sintaxă poetică, vocabular. 


Tema 


Concept fundamental în teoria şi critica literară, tema (<gr. 
thema = „subiect”) reprezintă aspectul general de viaţă reflectat în 
opera literară. Ea este legată de conţinut, de nivelul semantic al 
textului, B. Tomaşevski numind-o „unitatea de sens a diverselor 
elemente dintr-o operă”. Pentru T. Todorov temele constituie 
„universuri semantice, nu prea multe la număr, care se întîlnesc în 
toată literatura”. Marile teme ale literaturii sînt aceleaşi din 
antichitate şi pînă astăzi şi exprimă mari adevăruri, cum ar fi: 
naşterea şi stingerea universului, viaţa, moartea, iubirea, ura, gelozia, 
avariţia, societatea, familia, copilăria, timpul, istoria, natura, geniul, 
cunoaşterea, destinul, mîntuirea, eroismul, războiul ş.a. Acestea se 
întîlnesc în toate epocile şi în toate genurile, diferenţa constituind-o 
doar modul în care sînt tratate. De exemplu, tema morţii apare în 
Epopeea lui Ghilgameş, în balada populară Miorița, în poemul 
Rugăciunea unui dac de M. Eminescu, în nuvela Moartea lui Ivan 
Ilici de L. N. Tolstoi, în romanul Muntele vrăjit de Th. Mann, iar 
tema iubirii se poate identifica în Cintarea cîntărilor, în poemul 
Tristan şi Isolda, în tragedia Romeo şi Julieta de W. Shakespeare, în 
romanul Mănăstirea din Parma de Stendhal, în volumul Ultimele 
sonete închipuite ale lui Shakespeare... de V. Voiculescu ş.a. 

.... 


Motivul 


Termenul este preluat din domeniul muzicii unde era utilizat 
în înțelesul de „cel mai mic element de structură care are sens” şi al 
artelor plastice, unde era sinonim cu subiectul sau o parte a 
subiectului. Teoria literară îl consideră o unitate structurală 
minimală, constînd într-o situaţie cu caracter de generalitate, avînd o 
semnificaţie şi putînd fi exprimat într-o formă simbolică. Motivul 
este numit în operă printr-un cuvînt, o sintagmă sau o expresie şi 
rezultă din fuziunea perfectă dintre conţinut şi formă (de exemplu, 
motivul florii, al copacului, al cifrei trei, al mărului de aur, al lirei, al 
ceasornicului, al îngerului, al demonului, etc). Fiecare temă este 
susținută de mai multe motive. Astfel, la tema naturii din poezia 
eminesciană concură motivul codrului, al teiului, al bradului, al 
arinului, al salcîmului, al plopului, al mării, al izvorului, al lacului, al 
lunii, al stelelor, al luceafărului, al florilor, al păsărilor ş.a.m.d. 

Unele motive au denumiri latineşti: carpe diem („trăieşte 
clipa”), fortuna labilis („soarta schimbătoare”), fugit irreparabile 
tempus (timpul fuge de nerecuperat”), natura plangens („natura 
plînge”), vanitas vanitatum et omnia vanitas („deşertăciune a 
deşertăciunilor şi toate sînt deşertăciune”), locus amoenus („locul 
ideal al iubirii”), deus absconditus („Dumnezeu ascuns”), deus 
otiosus („Dumnezeu plictisit”). | 

Laitmotivul (<germ. Leitmotiv = „motiv conducător”) este 
motivul fundamental al unei opere, care se repetă în opera literară, 
căpătînd o poziţie centrală. De exemplu, în Scrisoarea 1 de M. 
Eminescu luna este un laitmotiv. 

Motivul format prin asocierea mai multor motive se numeşte 
topos („loc comun”), pl. topoi. 


Subiectul 
Fără a se confunda cu tema, subiectul (<lat. subjectus = 
„ceea ce este spus, subordonat”) este un ansamblu de motive, 
succesiunea întîmplărilor din opera literară, lanţul evenimentelor care 
reflectă apariţia, dezvoltarea şi încheierea conflictului. Nu putem 

vorbi despre subiect decît în cazul operelor aparţinînd genului epic şi 
dramatic, unde operează, ca mod de expunere, naraţiunea. 

B. Tomaşevski distinge între subiect (totalitatea motivelor în 
aceeaşi succesiune şi legătură în care sînt date în lucrare) şi fabulă 
(totalitatea aceloraşi motive în legătura lor logică temporal-cauzală). 
Subiectul reprezintă desfăşurarea evenimentelor ca o construcţie 
semnificativă, mod în care cititorul a luat cunoştinţă de cele 
petrecute, iar fabula urmăreşte înlănţuirea cauzală a faptelor, ceea ce 
s-a petrecut efectiv. 

în cadrul subiectului se disting mai multe momente: 

Expoziţia fixează cadrul (locul şi timpul) în care se petrece 
acţiunea, prezintă personajele principale şi rememorează unele fapte 
petrecute, relevante pentru subiectul operei. 

Intriga marchează apariţia conflictului (nucleul epic în jurul 
căruia se va desfăşura acţiunea), coalizarea şi polarizarea forţelor, 
creşterea tensiunii epice sau dramatice. | | 

Desfăşurarea acţiunii prezintă evoluţia şi amplificarea 
conflictului schiţat în intrigă, complicarea acţiunii şi apariţia unor 
conflicte secundare. 

Punctul culminant este momentul dinaintea deznodămîntului, 


în care conflictul atinge intensitatea maximă. 

Deznodămîntul este partea finală a subiectului, care 
coincide cu rezolvarea conflictului 

Să exemplificăm: în nuvela Alexandru Lăpuşneanul de C. 
Negruzzi, sosirea lui Lăpuşneanu în Moldova pentru a doua domnie 
ŞI întîlnirea lui cu boierii reprezintă expoziția; adversitatea dintre 
domn şi boieri înseamnă naşterea conflictului, deci intriga, acţiunile 
întreprinse de domnitor împotriva boierilor constituie desfăşurarea 
acţiunii, uciderea celor 47 de boieri şi a lui Moţoc este punctul 


culminant, iar moartea lui Lăpuşneanu — deznodămiîntul. 


Mesajul 


În terminologia literară mesajul (<lat. missus = trimis”) nu 
este altceva decît semnificaţia textului, informaţia codificată pe care 
autorul doreşte să o transmită cititorului. Ca şi în lingvistică, unde 
între emiţător şi receptor se află mesajul codificat, în literatură 

autorul apelează la un cod pentru a da mesajului o formă expresivă. 
Stilul devine aşadar codul în care se livrează mesajul unei opere 
literare. Descifrarea tuturor mărcilor stilistice şi stabilirea 
convergenţei lor către semnificaţia globală a textului vor conduce la 
interpretarea corectă a mesajului. In Luceafărul de M. Eminescu, 
tema este condiţia geniului, iar mesajul constă în ideea că, deşi 
nemuritor, geniul este nefericit. Mesajul include, pe lîngă temă, şi 
interpretarea ei de către autor, nota subiectivă în care este tratată. 


Moduri de expunere 


Sînt acele modalități de organizare şi expunere 
compoziţională prin care materialul literar devine text. Acestea sînt: 
descrierea, naraţiunea, dialogul şi monologul. 

1. Descrierea prezintă trăsăturile caracteristice ale unui 
aspect al realităţii, fie acesta obiect, fenomen, personaj, peisaj etc. O 
întîlnim în poezie, în proză şi, mai rar, în teatru. 

Descrierea poate fi ştiinţifică sau literară, poetică sau 
retorică, în versuri sau în proză ş.a.m.d. 

Fiecare curent literar recurge la un anumit tip de descriere. 
Astfel vorbim la Alecsandri despre descriere clasică (în Pasteluri), la 
Eminescu despre descriere romantică, la Delavrancea despre 
descriere naturalistă, la Rebreanu despre descriere realistă. 

Există de asemenea descrieri fantastice (în Făt-Frumos din 
lacrimă şi în Sărmanul Dionis de M. Eminescu), umoristice (în Amintiri 
din copilărie şi în Poveşti de I. Creangă), satirice (în Momente şi schiţe 
de I. L. Caragiale) ş.a.m.d. în funcţie de categoria estetică dominantă. 

Descrierea în versuri a unui peisaj se numeşte pastel, iar 
descrierea unui personaj poartă numele de portret sau autoportret 
(dacă textul este scris la persoana întîi). 

În realism descrierea este utilizată pentru caracterizarea 


personajului iar în proza modernă serveşte analizei psihologice. 
Maestru neîntrecut este în literatura română Mihail 


Sadoveanu, care cultivă o descriere în proză, romantică sau realistă şi 


de cele mai multe ori poetică. 
În descriere sînt frecvente subst 


consecinţă vor fi folosite figuri de stil şi proce 


antivele şi adjectivele, in 
dee care operează cu 

aceste părţi de vorbire: epitetul, comparaţia, metafora, enumeraţia, 
repetiţia etc. 

2. Narațiunea povesteşte faptele în succesiunea propusă de 
narator. O întîlnim constant în operele epice şi sporadic în cele 
dramatice. Speciile care utilizează ca modalitate specifică naraţiunea 
sînt: schiţa, povestirea, nuvela, romanul, basmul, fabula, poemul etc. 

Narațiunea presupune un narator, care nu este întotdeauna 
autorul, personaje, întîmplări şi o anumită încadrare temporală. În 
anumite situaţii prezenţa auditoriului este indispensabilă (de 
exemplu, în basm, în povestire) şi atunci devine evidentă tendinţa 
naratorului de a-i trezi interesul, de a-l ţine mereu cu sufletul la gură. 
Toate aceste elemente configurează spaţiul artei narative. Aceasta 
apare ca un joc, ca o relaţie între autor şi narator, între povestitor şi 
auditoriu, între narator şi faptele povestite, între subiectiv şi obiectiv, 
între timpul narat şi timpul narării. 

Autorii adoptă diverse tehnici şi procedee prin care discursul 
narativ se organizează. De exemplu, Rebreanu foloseşte compoziția 
simetrică (sferică, circulară), majoritatea romanelor sale încheindu- 
se cu aceeaşi scenă cu care au început. În Hanu Ancuţei Sadoveanu 
foloseşte compoziția în ramă, care îi dă posibilitatea să transforme 
protagonişti în povestitori şi să alterneze timpul narat cu timpul 
narării. Camil Petrescu recurge a o compoziție în cascadă, unde 
protagonistul unui plan narativ devine narator în planul narativ 
următor. Astfel, doamna T., apărută iniţial în planul autorului, 
povesteşte, în scrisorile trimise acestuia, despre Fred Vasilescu, al 
cărui jurnal i-l dă autorului; Fred Vasilescu generează, ca narator în 
jurnal, un nou plan narativ, în care apare, ca personaj (absent) G. D. 
Ladima, acesta din urmă devenind de asemenea narator în planul 
scrisorilor trimise cîndva Emiliei Răchitaru, pe care aceasta le oferă 
spre lectură lui Fred Vasilescu. 

Tot Camil Petrescu exploatează jocul subiectiv-obiectiv în 
Ultima noapte de dragoste, întîia noapte de război unde realitatea 
interioară, subiectivă, a iubirii  întîlneşte realitatea exterioară, 
obiectivă a războiului. 

În Amintiri din copilărie Creangă foloseşte naraţiunea la 
persoana întîi întreţinînd o relaţie permanentă cu auditoriul, pe care-l 
provoacă mereu şi îl face complicele faptelor relatate. 

La Mircea Eliade protagonistul nuvelei Pe strada Mintuleasa 
spune mereu poveşti pentru a slăbi vigilenţa anchetatorilor, 
naraţiunea apărînd aici ca un mit, ca o forţă salvatoare. Atât Eliade cât 
ŞI Voiculescu ilustrează la noi naraţiunea fantastică. 

În nar aţiune sînt frecvente verbele, care dinamizează şi 
dezvoltă acţiunea. 

3. Dialogul este schimbul de replici dintre două sau mai 
multe personaje. Este specilic teatrului, dar se întîlneşte şi în creaţia 
epică şi cîteodată chiar în cea lirică. Dialogul are două funcţii 
importante: dezvoltă acţiunea şi caracterizează personajele. Se 
marchează în general prin linia de dialog şi uneori prin ghilimele. În 
teatru replicile sînt însoţite de indicaţii scenice: 


PRISTANDA (schimbînd deodată tonul, umilit şi naiv): Famelie 
mare...renumeraţie după buget mică.. 
TIPĂTESCU tentă la ceas): la să lăsăm steagurile, Ghiţă... 
(I.L. Caragiale) 


Ca modalitate. lirică dialogul apare rar, în poezia populară 
sau în poezii culte scrise în manieră populară: 
Exemple: 


- Busuioace, busuioace, 

N-ai mai creşte nici te-ai coace! 
- Dar de ce să nu mă coc 

Că mă port fetele-n gioc 

- Trandafire, n-ai mai fi 

Nici în cale-ai înflori!... 

- Dar de ce să nu mai fiu 


Că mă poartă lelea viu... 
(Cîntec popular) 


„= Ce te legeni, codrule, 
Fără ploaie, fără vînt, 
Cu crengile la pămînt! 
- De ce nu m-aş legăna 


Dacă trece vremea mea. 
(M. Eminescu, Ce te legeni) 

Dialogul denumeşte şi o operă filosofică, retorică sau 
didactică în care ideile sînt expuse sub forma unui schimb de replici. 

4. Monologul este, conform etimologiei (<gr. monologos = 
„vorbire de unul singur”) un discurs al persoanei întîi. Eroul vorbeşte 
cu sine dezvăluindu-şi sentimentele, gîndurile, intenţiile. Se foloseşte 
în teatru, unde contribuie la caracterizarea personajelor şi la 
dezvoltarea acţiunii. 

între autorii care au cultivat monologul se numără 
Shakespeare, Corneille, Racine, Byron, Shelley, Hugo etc. Cele mai 
cunoscute sînt monologurile lui Hamlet şi al lui Faust. 

Monologul este de asemenea prezent în nuvelă sau roman. 

În proza modernă apare, ca modalitate de analiză 
psihologică, monologul interior. Personajul îşi analizează, prin 
introspecţie, propriile trăiri şi sentimente, dezvăluind cititorului 
latura cea mai intimă a personalităţii sale. 

Ca şi stilul indirect liber, cu care este adesea confundat, 
monologul interior aduce la cunoştinţa cititorului gîndurile cele mai 
ascunse ale eroului, exact aşa cum se configurează ele în conştiinţa 
acestuia, fără comentarii sau fără vreo altă intervenţie din afară. 

Stilul indirect liber, ca modalitate de reproducere a vorbirii, 
presupune trecerea de la planul autorului la cel al conştiinţei 
personajului, deci o schimbare a perspectivei narative, pe cînd 
monologul interior organizează discursul din perspectiva unică a 
conştiinţei introspectate. | 

Stilul indirect liber foloseşte persoana întîi doar atunci cînd 
personajul a cărui vorbire se reproduce este însuşi personajul narator 
(„M-a privit cu neîncredere: eram eu în stare să înţeleg?”), în timp ce 
monologul interior utilizează în mod obişnuit persoana întîi. 

Maeştri ai monologului interior sînt, în literatura universală, 
Marcel Proust şi James Joyce. 

Dintre autorii români familiarizați cu monologul interior 
menţionăm pe Camil Petrescu şi pe Hortensia Papadat-Bengescu. 

Iată un exemplu de monolog interior la Camil Petrescu: 

„Crezusem, cu un secret orgoliu, că toate bucuriile şi durerile 
nevestei mele nu pot veni decît prin mine şi din cauza asta simţeam 
acum că durerea cea mai nesuportabilă în dragoste nu e atît să fii 
lipsit de o voluptate, cît să constați că plăcerea pe care o dădeai şi 
credeai că singur poţi s-0 trezeşti (care, tocmai prin acest ocol 

întoarsă, era adevărata voluptate) nu mai e, ca o clapă care nu mai 
sună. Căci acum totul se petrece alături de mine, cu excluderea mea.” 
Joyce îşi încheie romanul Ulise cu un lung monolog interior 
din care selectăm secvenţa finală: 
e=-da şi cum m-a sărutat el sub zidul maur şi m-am gîndit 
bine la fel de bine el ca altul şi atunci i-am cerut din ochi să mă 
întrebe iar da şi atunci el m-a întrebat dacă vreau da să spun da 


floarea mea de munte (...) şi-i bătea inima nebuneşte şi da i-am spus 
da vreau. Da.” - 

V. CATEGORII ESTETICE 


Categoriile sînt noţiuni fundamentale şi cu caracter de 
maximă generalitate, care exprimă atît trăsăturile esenţiale ale 
lucrurilor şi fenomenelor, cît şi relaţiile dintre ele. 

Există categorii filosofice (esenţa, spaţiul, timpul, libertatea, 
necesitatea, cantitatea, calitatea), logice (noţiunea, propoziţia, 
raţionamentul), fizice (forţa, masa, energia), gramaticale (genul, 
numărul, cazul, modul, timpul) ş.a.m.d. Între acestea se situează ŞI 
categoriile estetice (noțiuni generale care exprimă trăsături 
fundamentale ale operelor de artă, tipuri de impresii, de reacţii 
afective pe care le determină opera de artă): frumosul, sublimul, 
grațiosul, tragicul, comicul, satiricul,  sarcasticul,  macabrul, 
grotescul, urîtul, fantasticul. 

Th. Lipps consideră categoriile estetice „modificări ale 
frumosului”. 


Frumosul 


În sens general, frumosul este arta însăşi. Frumosul artistic 
se opune frumosului natural şi este mai aproape de desăvîrşire decît 
acesta. Ca expresie a armoniei, a splendorii şi a năzuinţei către 
perfecţiune, frumosul era considerat de origine divină în antichitate şi 
în evul mediu. Pentru Platon frumosul (kalos) însemna „propria 
noastră recreare de sine în imaginea divinității”, iar pentru Plotin era 
„setea de Unul, de cel care nu e zămislit”. Anticii înțelegeau 
frumosul ca formînd o unitate cu binele (kalosk'agarhos) sau utilul 
(utile dulci). 

Kant descoperă că estetica este un nou sector al cunoaşterii, 
care are principii a priori, şi plasează Kritik der Urteilskraft ca punte 
de legătură între Kritik der reinen Vernunft şi Kritik der praktischen 
Vernunfi. Ca simbol al binelui moral care înnobilează sufletul 
înălțîndu-l mult peste marginile plăcerii produse de impresiile 
simţurilor, frumosul este în concepţia lui Kant o finalitate fără scop 
(Zweckmässigkeit ohne Zweck), întrucît el nu place din interes, deci 
nu se bazează pe o judecată empirică (binele moral este legat de un 
interes, dar aceasta nu precede judecata de gust, ci se naşte din ea). 

In sens restrîns, frumosul este o categorie estetică între 
celelalte, caracterizată prin armonia dintre formă şi conţinut, 
adecvarea mijloacelor la tema tratată, proporţie şi echilibru 
compozițional, precizie, claritate, eleganţă şi rafinament stilistic. 
Frumosul reprezintă aspiraţia către perfecţiune, încarnarea modelului 
transcendent. Provoacă un sentiment de înaltă satisfacţie şi este 
prezent în majoritatea operelor literare. 


Sublimul 


Are etimologie latină (sublimis = „ridicat, înălţat”) şi a fost 
teoretizat pentru prima dată în Tratatul despre sublim, atribuit lui 
Longinus (sec. II d. Hr.). 

Kant pune sublimul în legătură cu frumosul, ambele 
categorii avînd valabilitate universală. Dacă frumosul priveşte forma 
limitată, sublimul priveşte nelimitele, infinitul. Frumosul e static, 
sublimul e dinamic. Dacă frumosul linişteşte, sublimul înspăimîntă şi 
înalță în acelaşi timp. Sentimentul sublimului este un sentiment de 
mare intensitate. Kant identifică doi timpi în acţiunea sublimului 
asupra sufletului: mai întîi el uluieşte, copleşeşte şi învinge 
imaginaţia, apoi îi descoperă omului demnitatea şi vocaţia 
suprasensibilului. Aşadar, de la şocul impresiei de măreție a naturii 
se ajunge la demnitatea morală a omului. Mulțimea stelelor de pe 
cer, nisipul mării, o furtună pe ocean, piramidele egiptene, catedrala 
„Sf. Petru” din Roma creează sentimentul sublimului, întrucît 
depăşesc prin intensitate, în procesul percepţiei, capacitatea omului 
de a fi uimit. T ys 

Hegel numeşte sublimul „stare limită a faptului simbolic ` EI 
crede că simbolul poate căpăta o dimensiune sublimă atunci cînd 
artistul reuşeşte să plăsmuiască forma perfectă, care să absoarbă 
integral semnificaţia în materia ei. Pentru Hegel numai Dumnezeu 
este sublim iar poezia ebraică este singura expresie a sublimului. 

Raportul dintre frumos şi sublim ni-l poate oferi Cartea lui 


Iov. În prima parte, eroul, credincios, bun, drept, harnic şi A Sera în 
bogăţia lui, reprezintă frumosul. In partea a doua, sărac şi bolnav, 
erde virtuțile şi răbdarea, este 


luptînd cu nenorocirile, dar fără a-şi pi 
sublim. 

Sublimul este considerat ipostaza superioară a frumosului, 
cea mai înaltă manifestare a artei, elevația supremă a spiritului. El 
este înălțător, uluitor, grandios, patetic, înfiorător. Degajă o mare 
forţă şi trădează un nivel maxim al tensiunii psihice. Îl întîlnim în 
toate marile opere ale literaturii universale: în Iliada de Homer, în 
Divina Comedie a lui Dante, în Hamlet de W. Shakespeare, în Faust 
de Goethe, în Fraţii Karamazov de F. M. Dostoievski, în Luceafărul 


de M. Eminescu. 


Graţiosul 


În limba latină gratiosus derivă de la gratia, care se referă la 
cele trei graţii, trei fecioare numite în mitologia romană Charis („Cea 
atrăgătoare”), Mia („Cea fără pereche”) şi Pasithea („Cea deplină”). 
Adjectivul gratiosus înseamnă aşadar „plin de graţie, plin de farmec, 
gingaş, fin, drăgălaş, elegant”. Toate aceste însuşiri care se referă în 


primul rînd la frumuseţea feminină, se regăsesc în categoria estetică 


a graţiosului. Atunci cînd opera de artă se caracterizează prin 


armonie şi unitate, cînd mişcarea este uşoară, armonioasă şi suplă, 
cînd personajul (de regulă feminin) are o apariţie angelică, plină de 
delicateţe, suavitate, candoare şi eleganţă, fineţe, cînd atmosfera 
abundă de farmec şi gingăşie, iar decorul este mirific, paradisiac 
avem de a face cu graţiosul. Ca variantă serafică a frumosului, 
praţiosul este static şi determină o tensiune psihică redusă. Produce 
admiraţie şi înălţare. 
Întrupează graţiosul personaje feminine ca Mathilde din Anii 
de călătorie ai lui Wilhelm Meister de Goethe, Nataşa din Război şi 
pace de Tolstoi, Beatrice din Divina Comedie de Dante, Laura din 
Canţonierul lui Petrarca etc. În literatura română întîlnim graţiosul în 
opere precum: Concert în luncă de V. Alecsandri, Somnoroase 
păsărele, Atít de fragedă şi Călin (File din poveste) de M. Eminescu, 
Nunta Zamfirei de G. Coşbuc, Noapte de mai de Al. Macedonski. 

Tragicul 


Tragicul (<gr. tragikos <gr. tragos = „ţap”) apare mai întîi ca 
o categorie a dramaturgiei de unde se extinde apoi la toate genurile 
literaturii şi la celelalte arte. Ca şi în cazul altor categorii estetice, 
tragicul există mai întîi în viaţă, abia după aceea fiind reflectat în 
opera de artă. Spre deosebire, de exemplu, de sublim, care se 
manifestă în natură, tragicul nu poate fi conceput în afara omului, 
întrucît reprezintă revolta individualităţii împotriva unei ordini ostile. 
G. Liiceanu observă că „tragicul trebuie căutat în întîlnirea unei 
fiinţe finite cu propria sa finitudine percepută ca limită”. Eroul tragic 
este un caracter puternic, temerar şi încrezător în valorile pe care le 
apără. El intră în conflict cu forţe potrivnice şi „cade jertfă tocmai 
din cauza excelenţei caracterului său” (T. Vianu). Limitele pe care 
eroul tragic tinde neîncetat să le depăşească pot ţine de ordinea 
universală sau socială a lumii, ori pot fi limite lăuntrice. Fie că se 
naşte în conştiinţă sau în afara ei, conflictul tragic produce o tensiune 
interioară extraordinară. Ca şi sublimul, tragicul înspăimîntă şi înalţă, 
provoacă teamă şi admiraţie. Chiar dacă protagonistul este învins (de 
cele mai multe ori moare), idealul pentru care el a luptat continuă să 
existe, potenţat şi de noua jertfă. Aristotel, primul teoretician al 
tragicului, socotea că spectacolul tragic are darul de a trezi în 
spectatori mila şi frica, ajutîndu-i să se purifice de propriile pasiuni 
josnice prin contemplaţie estetică (efectul de katharsis). 

Tragicul este specific tragediilor lui Eschil, Sofocle, 
Euripide, W. Shakespeare, P. Corneille, J. Racine, operelor lui J. W. 
Goethe, P. B. Shelley, G. G. Byron, F. M. Dostoievski, F. Kafka ş.a. 


Comicul 


Categorie opusă tragicului, comicul (<lat. comicus) este 


specific comediei, fără a se confunda cu aceasta. Comicul presupune . 


o atitudine critică, manifestată prin diverse reacţii morale, de la 
compasiune la dispreţ, dublate de o anumită participare afectivă 
(zîmbet, rîs etc.). 

Dacă Aristotel privea comicul cu dispreţ, atribuindu-l 
„oamenilor cu morală inferioară”, Boileau îl punea în balanţă cu 
tragicul, cele două categorii aflîndu-se, după el, într-un raport 
dialectic. Definind rîsul ca „du mécanique plaqué sur le vivant” 
(„ceea ce e mecanic suprapus pe ceea ce e viu”), Bergson a vizat o 
caracteristică esenţială a comicului. La aceasta se adaugă contrastul 
dintre aparenţă şi esenţă, dintre intenţie şi realizare, dintre scop şi 
mijloace etc. Aspectele vizate trebuie corectate, rîsul fiind utilizat ca 
o terapie împotriva răului (ridendo castigat mores). Şi comicul şi 
umorul stîrnesc rîsul, dar se deosebesc între ele prin intenţie şi 
finalitate. Comicul presupune o atitudine răutăcioasă şi chiar crudă, 
autorul detaşîndu-se superior şi cinic de obiectul ridiculizat. Umorul 
este înţelegător şi complice, rîsul exprimînd în acest caz mai ales 
buna dispoziţie şi pofta de viaţă. 

Umorul recurge la autoironie şi autopersiflare - autorul ride 
laolaltă cu eroii săi şi cu cititorii (spectatorii), împărtăşind veselia 
generală. De aceea vorbim la Caragiale despre comic, iar la Creangă 
despre umor. 

Dacă tragicul este unilateral în gravitatea lui, comicul cunoaşte 
o mare varietate de nuanţe: comicul bonom (de înţelegere, de compasiune), 
comicul spiritual (glume, calambururi), comicul buf (pantomimă, 
automatism), comicul burlesc (eroicul caricaturizat), eroi-comicul 
(tratarea la modul eroic a personajelor derizorii), tragicomicul (fond 
tragic sub apariţie comică), comicul ironic (exprimă opusul celor gîndite), 
comicul umoristic (înţelegător, plin de compasiune), comicul zeflemitor 
(evoluează către batjocură), comicul satiric (neagă detaşat şi net) ş.a.m.d. 

O variantă intermediară, specific românească, ar fi băşcălia. 
Născută în colbul mahalalelor ca o categorie a folclorului (sub)urban, 
băşcălia este un melanj balcanic de bună dispoziţie şi batjocură care, 
deşi critică, este lipsită de spirit critic, şi, deşi are umor, este lipsită 
de întelegere şi discernămînt. Printr-o atitudine labilă (aci 
zeflemitoare, aci împăciuitoare) băşcălia amestecă în magma ei 
binele şi răul, adevărul şi minciuna, spiritul critic cu frivolitatea etc. 

Ea cultivă cu obstinaţie derizoriul (unic exemplu de 
consecvență) anulînd deopotrivă meritul şi vina şi conducînd la o 
păguboasă relativizare a valorilor. Ca expresie a spiritului fanariot, 
băşcălia s-a aflat mereu în concurenţă cu spiritul germanic, pe care l- 
a învins cvasipermanent, cu excepţia celor două epoci în care cultura 

română înseamnă ceva: epoca „Junimii” şi perioada interbelică. 
Marele paradox al băşcăliei este acela că, deşi lipsită de gravitate, ea 
este tragică. Nu pentru cei ce o cultivă, nici pentru cei ce o consumă, 
ci pentru cei care, ca şi Emil Cioran, „iubesc istoria României cu o 
ură grea”. Băşcălia a depăşit de mult graniţele mahalalei. Ea s-a 
instalat în cancelarii, în birourile guvernamentale, în fotoliile 
parlamentare, în redacţiile diverselor publicaţii. A devenit mod de 
viaţă: acaparator, agresiv, cinic şi stil al limbajului: imund, vulgar, 
sfidător. Exersată pe o claviatură largă, de la registrul grob şi 
dezgustător al limbajului „de cartier”, la deriziunea rafinată a 
„Academiei Caţavencu”, stilul băşcăliei este o boală a limbii române, 
o calamitate care ameninţă însăşi fiinţa naţională. 

Comicul poate fi întîlnit în comediile lui Aristofan, Plaut, 
Shakespeare, Molière, Goldoni, Alecsandri, Caragiale, în Gargantua 
şi Pantagruel de Fr. Rabelais etc. 


Satiricul ni 


Numele acestei categorii estetice vine din latină, de la 
satiricus, provenit la rîndul lui din gr. satyros, numele unei divinități 
reprezentate ca un bărbat viril şi păros, cu coarne şi copite de ţap, 
care făcea parte din alaiul lui Dionysos (Bachus la romani). Certăreţi, 
betivi şi desfrânaţi, satirii au fost la început personajele satirei. 

Satiricul este esenţa satirei şi se caracterizează prin 
ridiculizarea nemiloasă a aspectelor negative, prin ironia muşcătoare 
la adresa moravurilor şi a viciilor considerate nedemne. Satiricul se 
manifestă în virtutea unui model moral, a unor valori superioare. El 
se manifestă printr-o critică incisivă şi batjocoritoare, avînd ca scop 
asanarea răului social şi individual şi primenirea morală a oamenilor. 

Satiricul este de fapt o variantă extremă a comicului, 
presupunînd o maximă detaşare de obiect şi nelăsînd celui vizat decît 
o singură şansă: îndreptarea. Indignarea, revolta şi disprețul suveran 
sînt sentimentele care îl încearcă pe autor în momentul dezlănţuirii 
satirice, sentimente pe care le împărtăşeşte şi cititorul. ei ideea li 

Sînt reprezentative pentru caracterul lor satiric Călătorii e 
Gulliver de J. Swift în literatura universală şi Scrisorile lui M. 


Eminescu în literatura română. 

Sarcasticul 


Derivă de la sarcasm (gr. sarkasmos = „ironie aspră, 
muşcătoare”) şi se situează între ironic şi satiric. Ca şi satiricul, 
sarcasticul critică sever defectele şi viciile, condamnînd fără 
menajamente aspectele negative. Se caracterizează prin ton jignitor, 
batjocoritor, stil muşcător şi limbaj neelegant, violent. 

Sentimentul care alimentează sarcasticul este disprețul, iar 
strategia folosită este accentuarea trăsăturilor negative pentru a forţa 
eradicarea răului. 

Grav în esenţă, sarcasticul trezeşte adesea rîsul amar, 
dispreţuitor. Prin ironie el umileşte răul, îl desfiinţează. Un exemplu 
de măiestrie sarcastică întîlnim în partea a doua a Scrisorii III de M. 
Eminescu, unde vehemenţa tonului şi duritatea limbajului susţin 
deopotrivă sarcasticul şi satiricul. 

Sarcasticul este dominant în satiră şi pamilet. 


Macabrul 


Macabrul (<fr. macabre) este o categorie care evocă 
moartea. Este sinonim cu „funebru, lugubru” şi se află în relaţie cu 
tema morţii, dar survine numai atunci cînd moartea apare ca O 
realitate, ca o prezenţă care inspiră frică şi groază. În arta medievală 
exista o temă alegorică, dansul macabru, care înfăţişa moartea ca o 
horă antrenînd oamenii din toate clasele sociale. Acest dans apare 
frecvent în scenele zugrăvite pe pereţii încăperilor mortuare. 

Macabrul exploatează o zonă semantică specifică (cimitirul, 
sicriul, crucea, cavoul, mormîntul, cadavrul, scheletul, craniul sînt 
elemente esenţiale) rămînînd la un nivel exterior, fizic al „morţii. 
Uneori atmosfera macabră poate provoca trecerea de la sentimentul 
de teamă la reflecţia asupra morții. i 
| Generînd sentimente de nesiguranţă, ameninţare şi frică, 
macabrul determină un nivel ridicat al tensiunii psihice. Elemente 
macabre se întîlnesc în Infernul lui Dante, în Romeo şi Julieta de 
Shakespeare, în Corbul de A. E. Poe, în Un hoit de Ch. Baudelaire, 
în Plumb de G. Bacovia etc. 


142 


Scanned with OKEN Scanner 


Grotescul 


Macabrul şi grotescul sînt variante ale urîtului, toate aceste 
categorii reprezentînd o negare a răului. Opus sublimului, grotescul 
(<fr. grotte = „grotă, peşteră”) constă în exagerarea monstruoasă a 
unor trăsături negative. Adjectivul grotesque a fost aplicat iniţial 
unor motive ornamentale conținînd figuri bizare, descoperite în 
secolele al XV-lea şi al XVI-lea în ruinele romane, denumite grote. 
Grotescul caracterizează răul fizic şi moral evidenţiindu-l prin 
aspecte ciudate, neverosimile, care contrastează cu normalitatea. Se 
situează la limita dintre tragic şi comic şi inspiră un sentiment de 
oroare. Baudelaire credea că grotescul nu are nimic comun cu 
hazliul, fiind „ciocnirea idealităţii cu diabolicul”. 

Grotescul este ilustrat cel mai bine în Gargantua şi Pantagruel 
de Fr. Rabelais, şi în Povestea lui Harap-Alb de Ion Creangă. 


Uriîtul 


Urâtul este o negare a vieţii, o lezare a ceea ce este frumos şi 
pozitiv. Este slăbiciune, degenerare, lipsă. El reprezintă răul şi există în 
realitate alături de frumos, aşa cum binele şi răul coexistă în economia 
lumii. Se pune firesc întrebarea: cum e cu putinţă urîtul estetic, cum 
poate arta, al cărei scop e doar frumosul, să exprime urîtul? 

Th. Lipps afirmă că prezenţa urîtului duce la o intensificare a 
frumosului, căruia îi este adesea cadru sau fundal. Urîtul nu poate 
influenţa esenţa frumosului, ci felul în care acesta este perceput. 
Urîtul estetic este o plăsmuire destinată receptării. El se naşte din 
interpretarea urâtului natural, pe care îl purifică relevîndu-i trăsăturile 
esenţiale. Acest proces de transformare a urîtului natural în urât 
artistic poate fi mai uşor înţeles dacă recurgem la exemplele lui Th. 
Lipps. El spune că lucrurile urîte ascund o istorie impresionantă: 
ruinele povestesc lupta clădirii cu forţele naturii, zdrenţele vorbesc 
despre soarta omului şi despre tot ce are el mai omenesc, ridurile şi 
zbîrciturile unei feţe povestesc despre munca şi ostenelile omului, 
despre speranţele şi grijile lui. Pe de altă parte, soarele, care 
reprezintă viaţa, binele, frumosul, este mai impresionant atunci cînd 

luptă să străbată norii sau cînd apune în gloria-i de aur, incendiind 
orizontul. Ca şi comicul, urîtul constituie o negare a ceea ce este în 
numele a ceea ce ar trebui să fie. El exprimă diformitatea, 
dezechilibrul, dizarmoniă!'/este respingător şi hidos, determinînd 
sentimente de neplăcere şi repulsie. 

Baudelaire, care credea că frumosul trebuie să fie „pur şi 
bizar” şi că urîtul, ca echivalent al misterului, este locul de evadare 
pentru înălţarea către idealitate, a fost considerat fondatorul esteticii 
urîtului. Ca fapt estetic însă, urîtul, deşi nu a fost teoretizat, a existat 
dintotdeauna: în arta antică, în cea medievală (creştină), în cea 
modernă. Singura schimbare produsă de noua estetică a urîtului 
constă în mutarea accentului de pe o categorie pe cealaltă. În ultimele 
două secole urîtul capătă o mai mare pondere, naturalismul, 
simbolismul, expresionismul, dadaismul, suprarealismul acordîndu-i 
o importanţă exagerată. | 

În literatura universală urîtul apare în Infernul lui Dante, în 
Richard III de W. Shakespeare, în Notre-Dame de Paris de V. Hugo, 
în Florile răului de Ch. Baudelaire iar în literatura română îl întîlnim 
în Zobie de B. Şt. Delavrancea, în Flori de mucigai de T. Arghezi şi 
în Viaţa şi opiniile lui Zacharias Lichter de Matei Călinescu. 


Fantasticul 


Noţiunea de fantastic îşi are originea în cuvîntul grecesc 
phantasma (plăsmuire) şi semnifică, la modul cel mai general, ceva 
straniu, neobişnuit, inexplicabil şi incredibil. 

Fantasticul este o categorie intrinsecă a literaturii şi 
caracterizează în special gîndirea societăţilor arhaice, stadiul 
incipient de cunoaştere şi înțelegere a lumii (G. Vico). 

Cu cât ne întoarcem mai mult spre zorii literaturii, cu atit 
fantasticul ne apare mai pregnant, ca o constantă structurală, ca un 
principiu estetic indispensabil. Ce ar fi, de pildă, vechile epopei fără 
prezenţa zeilor, fără raportarea permanentă a istoriei la transcendenţă? 
Ce este literatura dacă nu un şir de fantasme care vorbesc despre relaţia 
omului cu lumea infinită şi eternă a supranaturalului? 

Fantasticul era în trecut atît de familiar literaturii şi atît de 
bine încorporat în ea, încît nu a atras atenţia teoreticienilor. Abia în 

secolul al XIX-lea fenomenul a început să fie analizat şi comentat. 
Toate teoriile îl judecă în raport cu realul (aceasta pentru că între 
timp accentul a fost mutat de pe transcendent pe imanent) şi îl 
prezintă ca fiind condiţionat de ezitarea cititorului între a-l tăgădui şi 
a-l crede. 

Sfîntul Augustin îşi începe Confesiunile cu premisa „Doamne, 


eu exist, pentru că Tu exişti”. Acest tip de raţionament, care 


caracterizează întreaga gîndire antică şi medievală, determina un alt mod 
de înţelegere a lumii, inclusiv a fantasticului. În măsura în care omul a 
început să se îndoiască de existenţa celeilalte lumi, care omului vechi i 
se părea firească şi indiscutabilă, el nu a mai evaluat lumea din 
perspectivă cosmică, ci din unghiul îngust al universului său concret. 

Pentru lumea veche fantasticul era de fapt sacrul, prezenţă 
constantă şi vie în viaţa sa. Omul modern a privit cu tot mai multă 
suspiciune (nu întîmplător se vorbeşte, începînd cu Nietzsche, despre 
o hermeneutică a suspiciunii) către sacru, a cărui prezenţă în artă, în 
speţă în literatură, i s-a părut fantastică”. Astfel, ceea ce numim 
astăzi fantastic se suprapune peste ceea ce era în trecut sacrul, 
revărsare a divinului în uman, irupere a transcendentului în imanent. 

Putem înţelege mai bine sinonimia (parţială) dintre sacru Şi 
fantastic urmărind modul în care a fost perceput mitul de-a lungul 
timpului. Pentru omul primitiv mitul era un suport spiritual, o 
plăsmuire prin care el îşi reprezenta lumea nevăzută a zeilor. Atât 
omul antic cât şi cel medieval s-au hrănit la rândul lor din mituri 
lăsîndu-se mereu călăuziţi de ele. Însuşi Platon apela adesea la mituri 
pentru a ieşi din aporiile raţiunii. 


Teoreticienii moderni au văzut în mit O simplă ficţiune, un 


produs al imaginaţiei fără nici un temei real. Opinia lui Mircea 
Eliade, cum că mitul este „o poveste sacră care vorbeşte despre un 
fapt originar” nu este împărtăşită de mulţi. Mitul continuă să fie 
receptat astăzi, ca odinioară în iluminism, drept o poveste frumoasă 
dar neadevărată, o creaţie fantastică între multe altele. dn 

Romanticii s-au apropiat de folclor tocmai pentru a elibera 
fantasticul de o astfel de prejudecată. Ei au valorificat întregul tezaur 
al miturilor, legendelor şi basmelor care alcătuiau vechea cultură 
orală a popoarelor, relevând nu doar bogăţia expresivă a acestor 
creaţii, ci mai ales faptul că ele sînt purtătoarele unei adînci nostalgii 
a originilor, a unei neîncetate năzuinţe către absolut. 

Bineînţeles că fantasticul nu se suprapune total peste ceea ce 
în trecut era perceput ca sacru. Conceptul de fantastic este mai 
cuprinzător, incluzînd şi fapte care nu au o semnificaţie religioasă. El 
include  miraculosul, straniul, fabulosul, adică tot ce este 
supranatural. Aproape toţi teoreticienii îl situează nu la nivelul 
faptului ca atare, ci la cel al receptării, care implică cititorul prin 
facultatea lui cea mai intimă: credinţa. 

V. Soloviov consideră astfel că semnificaţia fantasticului 
trebuie să se bazeze pe convingerea că „tot ce se întîmplă în univers 
depinde nu numai de cauze etalate şi vizibile, dar şi de o altă 
cauzalitate, mai adîncă şi mai atotcuprinzătoare, însă mai puţin 
evidentă”. R. Caillois observă de asemenea că „toate povestirile 
supranaturale sînt, cu excepţia basmelor, povestiri de groază care ne 
obligă să ne întrebăm dacă ceea. ce se crede a fi pură imaginaţie nu 
este cumva, la urma urmei, realitate”, iar T. Todorov rezumă 
fantasticul la formula „mai că-mi vine a crede”. 

Întrucît în ultima vreme a proliferat proza fantastică, s-a pus 
tot mai des întrebarea dacă fantasticul nu depăşeşte cumva cadrul 
categoriei estetice, devenind un gen literar. În ceea ce ne priveşte, 
încercăm să-l facem inteligibil aici doar ca una dintre categoriile 
estetice mai importante. si lui 

Concluzionăm astfel că fantasticul reprezintă toate faptele 
estetice care surprind modul obişnuit de a percepe şi înţelege lumea, 
fapte incredibile, ciudate, miraculoase care nu pot fi explicate din 
perspectiva logicii comune. 

Fantasticul literar se naşte din relaţia cititorului cu textul, 
prin intensitatea emoţională pe care acesta i-o provoacă, prin spaima 
pe care o resimte în momentul lecturii, prin oscilarea sa între a crede 
şi a nu crede că ceea ce se relatează este adevărat. 

Înţeles ca o punte către lumea de dincolo sau ca o evadare din 
contingent, fantasticul a fost cultivat în antichitate, în evul mediu, în 
baroc, în romantism. Nu a fost agreat însă în epocile dominate de rațiune. 

Între autorii de opere fantastice amintim pe Dante, Rabelais, 
Goethe, Novalis, Byron Shelley, Hoffmann, Poe, Hugo, Kafka, 
Borges ş.a. 

Fantasticul apare şi în operele unor autori români cum ar fi 
Bolintineanu, Eminescu, Creangă, Philippide, Voiculescu, Eliade. 


146 


Scanned with OKEN Scanner 


VI. ELEMENTE DE STIL 


Stilul 


Stilul (lat. stylus, gr. stylos) denumea în antichitate un băț 
ascuţit utilizat la scrierea tăbliţelor cerate. Ulterior a căpătat sensul 
de „scriere”, iar astăzi semnifică modul. de exprimare orală sau 
scrisă. Se vorbeşte despre stil în arhitectură, în artele plastice, în 
muzică, în literatură, în lingvistică. Stilul poate fi individual sau 
colectiv, adică al unei epoci (renascentist, clasic, impresionist) sau 
național (flamand, german, francez etc.). 

Formulînd problema în termenii lingvisticii, putem spune că 
manifestarea şi constituirea stilului sînt orientate de selecţia pe care 
vorbitorul o face din planul paradigmatic al limbii şi combinarea pe 
care o realizează în planul sintagmatic al textului. T. Vianu spunea că 
cine vorbeşte „comunică” şi „se comunică” iar mai tîrziu, Riffaterre 
afirma că „mesajul lingvistic exprimă, în timp ce stilul subliniază”. 
Stilul arată aşadar în ce măsură limba depăşeşte nivelul simplei 
comunicări, dobîndind valoare expresivă. TIR 

Preocuparea pentru stil este destul de veche. Aristotel 
deosebea de pildă în Poetica două stiluri ale limbii: unul „comun”, 
bazat pe „cuvinte obşteşti” şi unul „nobil” bazat pe termeni rari, 
metaforici. La romani succesul retoricii se explica prin grija fiecărui 
vorbitor pentru stil. Seneca a observat legătura dintre calitatea 
discursului şi calitatea intelectuală şi morală a celui ce-l pronunţă. 
„Vorbirea (stilul n.n.), spunea el, este chipul sufletului” (oratio 
vultus animi est). Boileau acorda stilului o mare importanţă în Arta 
poetică iar în secolul luminilor contele de Buffon îl adoptă ca subiect 
al discursului său de recepţie la primirea în Academia Franceză 
(Discours sur le style), ocazie cu care pronunţă celebra formulă le 
style c'est homme même. 

La începutul sec. al XX-lea a apărut o nouă ştiinţă, stilistica, 
avînd ca obiect de studiu stilul, cu toate ramificaţiile lui artistice şi 
lingvistice. Se vorbeşte astfel despre o lingvistică generală, ce are în 
vedere toate tipurile de discurs (lingvistic, literar, plastic, muzical 
etc.), despre o stilistică a limbii şi despre o stilistică literară. 

Într-un sens mai larg, stilul este înţeles ca „forma prin care 
dimensiunea stilistică a limbii îşi află o identitate”, ca rezultat al 
corelării celor trei factori: emițătorul, destinatarul şi mesajul. În 
funcţie de mediul socio-cultural sau profesional al grupului de 
vorbitori se deosebesc patru stiluri funcţionale: beletristic, ştiinţific, 
administrativ şi publicistic, 

De stilul beletristic se ocupă stilistica literară, considerată 
urmaşa directă a retoricii. Ea se aplică textelor literare analizînd toate 
tehnicile şi procedeele prin care discursul capătă expresivitate. Ca 
variantă a stilului artistic, stilul literar este determinat de „unitatea 
structurii estetice şi de felul în care originalitatea creatorului se 
armonizează cu cea a epocii” (T. Vianu). Stilul literar a fost gîndit 
multă vreme ca un stil „al devierii”, ca singularitate opusă normelor 
colective. K. Vossler afirma în acest sens că „stilul este utilizarea 
lingvistică individuală în opoziţie cu uzaj ul colectiv”. El mai susţinea 
şi ideea concordanței dintre fizionomia stilului şi psihologia 
autorului. Atât teoria. caracterului psihologic al stilului, cît şi cea a 
expresivităţii obţinute prin deviere sînt discutabile. Leo Spitzer a 
elaborat, de exemplu, o metodă structurală de analiză a stilului, ce 
are în vedere sistemul de procedee stilistice imanente textului ca 
factor determinant. Ly 

Stilistica literară se naşte din întîlnirea stilisticii generale cu 
poetica şi are ca scop relevarea funcţiei estetice a limbajului. „Stilistica, 
spune R. Wellek, nu va face parte integrantă din ştiinţa literară decît 
dacă va pune interesul estetic în centrul preocupărilor ei”. Va deveni 
utilă doar atunci cînd va putea descoperi „un principiu unificator, un 
ideal estetic general, prezent în întreaga operă”. De regulă se recomandă 
trei niveluri de analiză stilistică: fonologic (figuri de sunet şi prozodie), 
morfo-sintactic (mijloace de expresie morfologice şi sintactice) şi lexical 
(tropii şi alte figuri de stil, vocabularul). 


Stilurile funcţionale 


aa Limba adună în sine toate determinaţiile pe care le primeşte 
fiinţa în contextul istoriei. Ea este expresia modului de a fi în lume al 
omului, a raportării lui la realităţile culturale şi sociale, a evoluţiei lui 
spirituale, . . | 

un 


Ca sinteză a tuturor posibilităţilor de expresie care îmbracă 
aspectul cel mai îngrijit al limbii naţionale, limba română literară îşi 
exprimă identitatea prin mai multe variante, numite stiluri 
funcţionale. Caracteristicile acestora sînt determinate de mediul 
cultural, social sau profesional în care trăiesc utilizatorii limbii. În 
limba română se disting patru stiluri funcţionale: stilul beletristic, 
stilul ştiinţific, stilul administrativ şi stilul publicistic. Prezenţa, pe 
lîngă acestea, a unui „stil religios”, nu se justifică, după opinia 
noastră. Dacă admitem că limbajul poetic este limbajul originar (M. 
Heidegger) şi că la începuturi toate artele erau circumscrise religiei 
(M. Eliade), atunci trebuie să acceptăm că textele sacre sînt texte 
primare, din care derivă întreaga literatură religioasă sau laică, 
particularităţile lor estetice participînd fundamental la definirea 
stilului beletristic. E 


1. Stilul beletristic 


Stilul beletristic se situează la interferența sistemului limbii 
cu cel al artei. Pe lîngă transmiterea de informaţii, proprie tuturor 
stilurilor, stilul beletristic pune accent pe formă. Cuvintele se 
folosesc cu sens figurat, caracteristica de bază fiind expresivitatea. 
Funcţia expresivă acţionează atît la emitere, cât şi la receptare. Textul 
beletristic se adresează imaginaţiei şi sensibilităţii, semnificaţia lui 
având un caracter subiectiv. Autorul îşi transmite stările afective 
apelînd la o multitudine de mijloace: lexic bogat şi variat, structuri 
semantice, elemente morfologice şi fonologice sugestive, figuri de 
stil, topică, punctuație etc. | 

Textul beletristic (în această categorie intră toate operele 
literare) nu are o semnificaţie delimitabilă, rămînînd deschis tuturor 
interpretărilor. Fiecare receptare este unică, fiind determinată de 
cultura şi sensibilitatea receptorului. | | 

În termenii lui T. Vianu, putem spune că limba stilului 
beletristic (limba literaturii artistice) are o „reflexivitate” (capacitatea 
de a reflecta viaţa interioară a autorului) infinită şi o „tranzitivitate 
(însuşirea de a se adresa unui cerc omenesc cît mai larg) redusă. 
Stilul beletristic poate fi întîlnit atît în limba scrisă, cît şi în cea 
vorbită. De multe ori, elementele orale coexistă cu cele culte. 

2. Stilul ştiinţific 


Se opune stilului beletristic şi este întrebuințat în domeniul 
ştiinţei şi tehnicii. Serveşte la formularea unor idei şi concepţii, la 
dezvoltarea de teorii şi la transmiterea unor observaţii despre 
obiectele, fenomenele şi procesele lumii înconjurătoare. Stilul 
ştiinţific este folosit în enciclopedii, tratate, manuale, cursuri etc. 
avînd ca scop transmiterea de informaţii cît mai exacte unui cerc 
foarte larg de vorbitori. Nu pune accent pe forma, ci pe conţinutul 
textului. Expunerea trebuie să fie clară, concisă, precisă şi obiectivă. 
Se utilizează noţiuni specializate, multe dintre acestea fiind 
neologisme de circulaţie internaţională. Cuvintele sînt folosite cu 
sens propriu, autorul nelăsînd să transpară în text nimic din emoţiile 
şi sentimentele sale. Conform lui T. Vianu, stilul ştiinţific are 
tranzitivitate infinită şi reflexivitate neglijabilă. În lucrări aparţinînd 
ştiinţelor umaniste (istorie, filosofie, critică literară), limbajul are 
adesea valoare stilistică (de exemplu, Istoria literaturii române de la 
origini pînă în prezent de G. Călinescu), domeniul nefiind propriu 
neutralității şi obiectivităţii fără nuanţe. 

Avînd o expresie lingvistică neutră, stilul ştiinţific este emis 
şi receptat, nu destinat. Nu se adresează unui cititor anume, ci tuturor 
celor interesaţi. Cunoştinţele transmise au o valoare intelectuală şi o 
semnificaţie universală. papa URN 


3, Stilul administrativ 


Numit şi juridico-administrativ sau oficial, stilul administrativ 
este propriu documentelor oficiale (administrative, politice, 
diplomatice, juridice, economice etc.). Îndeplineşte funcţia de 
comunicare (între instituţii şi cetăţeni) şi e utilizat pentru redactarea 
legilor,  decretelor, regulamentelor, rapoartelor, instrucţiunilor, 
protocoalelor etc. Are caracteristici apropiate de cele ale stilului 
ştiinţific. Ca şi acesta, este neutru din punctul de vedere al expresiei 
lingvistice, avînd un caracter obiectiv şi impersonal. Are ca obiectiv 
transmiterea de informaţii lipsite de echivoc către toți vorbitorii. 
Textul trebuie redactat clar, precis, concis şi, mai ales, corect. Nu are 

nuanţe afective, întrucît cuvintele se folosesc cu sens propriu. Sînt 
frecvente clişeele lingvistice, compunerile oficiale fiind în general 
aDPIgEA: cererea, declarația, procesul verbal, adresa, scrisoarea, darea 
„de seamă, referatul, memoriul de activitate (curriculum vitae) ş.a.m.d. 
Stilul administrativ are tranzitivitate infinită şi reflexivitate nulă, 


4. Stilul publicistic 


Este caracteristic mijloacelor de comunicare în masă (mass- 
media): ziare, reviste, radio, televiziune, internet, care urmăresc 
informarea, formarea şi chiar influențarea opiniei publice. Textul 
publicistic are în vedere masa, adică destinatarul de nivel mediu, 
căruia i se adresează într-un limbaj accesibil, fără pretenţii estetice. 
Dar, întrucît textul publicistic nu are ca scop doar informarea 
obiectivă, neutră a cetăţeanului, ci şi convingerea lui, inducerea unei 
anumite opinii, pe lîngă componenta informativă apare şi una 
afectivă. Din punctul de vedere al raportului tranzitivitate- 
reflexivitate stilul publicistic este cel mai eterogen. La speciile 
obişnuite ale acestui stil (editorialul, interviul, comentariul, placheta, 
masa rotundă etc.) se adaugă specii aflate aproape de stilul beletristic 
(pamfletul, parodia, reportajul), de cel ştiinţific (recenzia, cronica - 
literară, plastică sau muzicală) sau administrativ (scrisoarea, 
comunicatul). Există, de altfel, o tendinţă tot mai pronunţată de 
estetizare a discursului publicistic prin folosirea unor figuri de stil, care 
devin repede locuri comune: drogurile sînt numite „paradisul amar” sau 
„moartea albă”, problema naţională e „un butoi cu pulbere”, lipsa 
agentului termic în locuinţe devine „căldură îngheţată” ş.a.m.d. 

Prin radio şi televiziune s-a dezvoltat şi o variantă orală a 


stilului publicistic. 


Stiluri de reproducere a vorbirii 


În discursul narativ apar două planuri sintactice distincte: cel 
ecerea de la un plan la altul se 


i şi 1 personajelor. Tr T : 
al naratorului şi cel al p iuxtapusă, sau indirect, adică 


poate face direct, adică prin coordonare J i 
prin subordonare cu ajutorul unor elemente de relaţie (conjuncti, 


151 


Scanned with OKEN Scanner 


AI, alis 

pronume şi adverbe relative). Aceste procedee de trecere de la un 
plan la altul poartă numele de stil (vorbire). În funcţie de modificările 
care apar la nivel gramatical şi stilistic se; cunosc patru astfel de 
stiluri: două principale, stilul direct şi' stilul indirect, şi două 


intermediare, stilul direct legat şi stilul indirect liber. 


1. Stilul direct reproduce întocmai spusele personajului. În 
planul naratorului apare un verb de declaraţie (a zice, a spune, a 
replica, a observa, a întreba, a răspunde, a constata etc.) care poate 
sta înaintea comunicării reproduse („Mi-a spus: - Vino să-ţi arăt 
ceva!”*), în interiorul (Vino, mi-a spus, să-ţi arăt ceva!”) sau la 
sfîrşitul ei („Vino să-ţi arăt ceva! — mi-a spus.”). După cum se 
observă, verbul de declaraţie este urmat de două puncte cînd precede 
enunţul reprodus sau se separă prin virgulă ori prin linie de pauză 
cînd succede enunţului sau cînd este intercalat de acesta. Planul 
sintactic al naratorului capătă o valoare auxiliară în raport cu planul 
personajului şi este transpus în construcţii incidente. Fiecare din cele 
două planuri îşi păstrează propriul mod de organizare sintactică şi 
constituie structuri stilistice independente. Verbele din enunţul redat 
sînt la persoană şi număr diferite de cele ale verbelor de declaraţie. 
Enunţul redat prin stilul direct este fie precedat de linie de dialog, fie 
marcat prin ghilimele, iar intonaţia lui este subliniată prin semnul 
întrebării sau prin semnul exclamării. i 

Verbul de declaraţie poate lipsi, dialogul apărînd ca o 
modalitate dramatică: | ii iteinitel ti | TE: 


- — Bravo! bun vin ai, domnule Stavrache. 
— De unde ştii că mă cheamă Stavrache? 
— Mi-a spus prietinul. 
— Da... dumnealui... de unde ştie? 
— Ştiu eu? Mi-a spus pe drum, că mi-era frică să înnoptăm 
pe aşa o vreme. 
yit (I. L. Caragiale, În vreme de război) 


2. Stilul indirect constă în legarea planului naratorului prin 
conjuncții subordonatoare sau alte elemente de relație de planul 
personajului. Enunţul redat nu mai este reprodus exact, ci transpus în 
propoziţia subordonată fără a se folosi ghilimelele sau linia de 
dialog. Vorbirea indirectă modifică persoana şi numărul verbelor şi 

pronumelor din textul redat şi chiar modul (de exemplu, în locul | 


imperativului apare conjunctivul). Cele două planuri fuzionează într- 
o frază unitară din punct de vedere sintactic şi stilistic („Mi-a spus să 
vin să-mi arate ceva.”), iar la sfîrşit se pune întotdeauna punct, semn 
că a dispărut intonaţia din enunţul personajului. 

In cazul stilului indirect autorul se transpune în situaţia 
povestitorului, avînd în faţă un auditoriu şi exprimîndu-şi o anumită 
atitudine faţă de cele relatate: ,„—Hm! — mormăi ciobanul. Şi-ai 
umblat dumneata în căruţa aceea cu foc?” devine: „Ciobanul mormăi 
înfundat întrebîndu-mă dacă am umblat în căruţa aceea cu foc”. 


3. Stilul direct legat se deosebeşte de stilul direct prin 
prezența conjuncţiei că între planul autorului şi planul personajelor: 
„Mi-a spus că vino să-ţi arăt ceva!”. Se foloseşte în limbajul popular, 
întrebuinţarea lui în limba literaturii artistice are ca scop doar 
caracterizarea unui personaj. | 


4. Stilul indirect liber apare ca procedeu de „introducere 
directă a cititorului în viaţa interioară a personajului, fără nici o 
intervenţie sub formă de explicaţie sau comentarii din partea 
autorului”, ca „expresie a gîndurilor celor mai intime, a gîndurilor ce 
se află cel mai aproape de subconştient” (Dujardin). Procedeu mixt, 
stilul indirect liber are caracteristici aparţinînd atît vorbirii directe 
(lipseşte elementul de relaţie care face enunţul redat dependent de 
verbul de declaraţie iar intonaţia se păstrează, deci apar semnul 
exclamării şi semnul întrebării la sfîrşitul comunicării) cît şi vorbirii 
indirecte (verbele şi pronumele din planul personajului îşi modifică 
persoana. şi numărul, cele două planuri constituindu-se în enunţuri 
distincte din punct de vedere sintactic şi. stilistic.). Termenul de 
declaraţie poate lipsi, trecerea de la un plan la celălalt făcîndu-se pe 
nesimţite: „Dintrodată luase altă hotărîre. S-a duce la un avocat, om cu 
mare ştiinţă de carte. Ori a pune în sat la Măgura pe părintele Dănilă să 
scrie: Nu poate să fie pe lume scriitor mai dibaci decît părintele. Pe 
urmă părintele ştie toate cum au fost şi le-a spune cu adevărat. Insă 
dacă nu-i multă îndoială că Nichifor Lipan ar fi fost răpus de hoţi, 
atuncea la ce foloseşte jalba?” (M. Sadoveanu - Baltagul). | că, 

Stilul indirect liber este un procedeu de analiză psihologică 
întâlnit în special în proza modernă. II cultivă îndeosebi piisi 
Th. Mann, J. Joyce, W. Woolf, G. García Márquez în H 

universală şi Marin Preda, în Jiterațura română. Stilul indirect liber nu 
trebuie confundat cu introspecția sau cu monologul interior. 

Dacă prin introspecţie (<lat. intro = „înăuntru” şi spectio = 
„privire”) personajul îşi sondează propria lume interioară, prin stilul 
indirect liber autorul este cel care dezvăluie starea lăuntrică a eroului. 
Introspecţia înseamnă autoreflecţie, autoobservare, autoanaliză. Stilul 
indirect liber înseamnă prezentarea dintr-o perspectivă exterioară şi 
neutră, observarea unei realităţi sufleteşti pe care naratorul o livrează 
aşa cum este, fără să intervină în vreun fel. Prin introspecţie 
personajul îşi interpretează propriile trăiri — prin stilul indirect liber 
naratorul reflectă trăirile personajului fără a le interpreta. În cazul 
introspecţiei naratorul este de regulă un personaj (personajul 
narator), aşa cum se întîmplă la Marcel Proust şi Camil Petrescu. În 
cazul stilului indirect liber însă naratorul se confundă de regulă cu 
autorul, dar niciodată cu personajul. La Hortensia Papadat-Bengescu, 
în Concert din muzică de Bach, naratorul se substituie personajului 
prezentînd zbuciumul interior al acestuia. Prinţul Maxenţiu este 
surprins vizitîndu-şi trupul măcinat de boală şi înregistrîndu-şi 
reacţiile, analizîndu-se în raport cu sine şi cu ceilalţi în pasaje 
-narative în care introspecţia declanşează monologul interior. 

Atât stilul indirect liber cît şi introspecţia sînt moduri de 
redare a fluxului conştiinţei, adică a monologului interior. 


Oral şi scris în analiza stilului 


Limba vorbită este limba primară, din care ulterior s-a dezvoltat 
scrisul. În orice limbă, aspectul oral este anterior aspectului scris, limba 
literară constituindu-se prin reglementarea faptelor de limbă orale. In 
toate mitologiile lumii verbul sacru este mai întîi rostit, apoi scris, orice 
iniţiere întemeindu-se pe transmiterea orală a învățăturilor tainice de la 
zeu la om şi de la maestru la discipol. Faptul că Socrate, ca mulţi alți 
pînditori greci nu a lăsat o operă scrisă iar latinii numeau gramatica ars 
recte dicendi („arta de a vorbi corect”) şi retorica ars bene dicendi („arta 
de a vorbi frumos”) constituie argumente în favoarea priorităţii de care 
s-a bucurat limba vorbită. i 

Chiar dacă toate limbile au la origine vorbirea, nu toate 
posedă ceea ce P. Zumthor numeşte oralitate primară, adică 
însuşirea limbilor de a transmite întreaga lor tradiție oral, în absența 

sistemului scrierii. Dată fiind întîrzierea cu care a apărut la noi limba 
scrisă (anul 1521 consemnează primul document scris în limba 
română iar anul 1688 reprezintă consacrarea limbii române ca limbă 
literară) putem considera că limba română are o oralitate de tip 
primar. Limba orală (populară) este mai aproape de spiritul nostru 
naţional, în timp ce limba scrisă (cultă) este mai deschisă dialogului 
cu celelalte limbi. Limba orală păstrează mai bine specificul 
românesc, pe cînd limba scrisă tinde către internaţionalizare. Limba 
orală are un caracter pragmatic, limba scrisă are un caracter livresc. 
Limba populară este autentică, vie, plină de sevă. Cînd Emil Cioran 
elogia din exil „limba noastră” regretîndu-i „mirosul de prospeţime şi 
putreziciune, amestecul de soare şi bălegar”, se referea desigur la 
forma ei orală, populară. 

Limba vorbită prilejuieşte întîlnirea directă a emiţătorului cu 
destinatarul în actul comunicării, enunţul fiind receptat în chiar 
momentul producerii lui. Literatura orală are o mai mare forţă de 
sugestie, produce o impresie mai puternică şi are, în plus, 
posibilitatea de a-şi asocia alte arte (muzica, dansul, teatrul). Este 
cazul poeziei lirice sau epice începînd cu Orfeu şi continuînd cu 
trubadurii medievali şi folclorul tuturor popoarelor europene. 

Romantismul a încurajat explorarea folclorului şi prelucrarea lui 
in literatura cultă. Astfel, multe dintre particularităţile stilistice ale 
limbajului oral apar şi în operele culte. De registrul popular s-au 
apropiat, în literatura română, mai mulţi autori: I. Neculce, I. Creangă, I. 
L. Caragiale, M. Sadoveanu, M. Preda. La aceste nume se adaugă şi cel 
al poetului naţional. Eminescu şi-a adăpat „turma visurilor” din izvorul 
mereu proaspăt al folclorului, creînd un limbaj poetic în care expresia 
cultă se îmbină cu limba populară. El a scris şi poezii în manieră 
populară, care sînt mai valoroase decât cele autentice. 


Mărci stilistice specifice limbajului oral 


1. Nivelul fonologic 
- fonetismul (regionalism fonetic): 


„Sara pe deal buciumul sună cu jale” | 
(M. Eminescu) 


- afereza (căderea unui sunet sau a unui grup de sunete la începutul 
cuvîntului): 

Da T a 7, pr 


„Adică-te, cum condei, coane Fănică 7” 

(I. L. Caragiale) 
sincopa (căderea unui sunet sau a unui grup de sunete în interiorul 
cuvîntului): dom'le, fâr'nă, optspce 
apocopa (căderea unui sunet sau unui grup de sunete la sfîrşitul 
cuvîntului): „las? că ştim noi ” (I. L. Caragiale) 
sinereza (contragerea într-un diftong ascendent a două vocale 
învecinate): „de-acuma nu te-oi mai vedea” (M. Eminescu) 
lungirea unor sunete pentru a exprima prin intonaţie: admiraţia 
(„Frumoaaasă fată !”), reproşul („Buuună treabă”), indignarea 
(„E un mmizerabil V’) 


Nivelul morfologic 

dativul dezinenţial: 

„Alei murgul meu voinic / Aşterne-te drumului” 
: i (Toma Alimoş) 
acuzativul dezinenţial: 

„La mijloc de codru des” 

(M. Eminescu — La mijloc de codru) 

superlativ popular: „frumoasă foc”, „beat criţă”, „putred de bogat, 

„blînd din cale-afară”, „frumos nevoie-mare”, „floarea florilor” 
dativul etic: | | 

„Că l-apus de soare / Vor să mi te-omoare” 


ia a a (Mioriţa) 
pronume personal folosit cu valoare neutră sau afectivă: 
„Adică dă-i cu bere, dă-i cu vin” 
: (Caragiale), 
„Nici tu casă, nici tu prieteni ”, 
„Ei, las, bre, că mi-a veni el apa la moară” 
viitorul popular: 
„Şi de-a fi să mor” 
(Mioriţa) 


forme ale adresării directe: | 
- vocativ: „Manoli, Manoli, / Meştere Manoli, / Zidul rău 

mă strînge...” 
- imperativ: „Iată coama, sai pe mine, / şi de-acum te ţine bine!” 
(Toma Alimoş) 

A conjunctiv cu valoare imperativă: „Aşa să le spui, / Iar la 
cap să-mi pui” 

uit (Mioriţa) 

- Mümtüv cu valoare imperativă: „Adunarea pe hol! 
Executarea!” 

~ interjecții de adresare: „Scoală, mă! aici ai adormit, le 

pricopsitule?” 

(I. L. Caragiale) 
„Fă Caliopi, nu eşti proastă deloc” 
(C. Petrescu) 
- verbe imitative: a mormăi, a boscorodi, a sorbi, a bombăni 
-  interjecţii şi onomatopee: vai/, ehei!, alelei!, of!, ptiul, 
hodoronc!, pleosc!, trosc!, zdup!, zvir!, huştiuliuc! 
- adverbe cu valoare afectivă: . 
„E şi el acolo-un pui de om...” 
„Fugi de-aici!” | 
„ŞI când colo, ce să vezi?” | 
„Bucuria tatălui era aşa de mare unde vedea că 
fiu-său are să fie procopsit” 


(P. Ispirescu) 
- şi iterativ: „Şi nebuna de mătuşa Mărioara, după mine, 
şi eu fuga iepureşte prin cîmpie, şi ea pe urma 
mea ... şi ea după mine pînă-n dreptul ocolului... 
Şi eu fuga, şi ea fuga, şi eu fuga, şi ea fuga, pînă 
dăm cînepa toată palancă la pămînt!” 
(I. Creangă) 
- exprimare locuţională: „M-or troieni cu drag / Aduceri 
aminte” 
(M. Eminescu) 
„Nu te-am crezut aşa slab de înger” 
(I. Creangă) 
„Să-mi dau eu liniştea pentru binele nu ştiu cui ?” 
„„.. iar noi am stat pe loc şi am pus-o de 
mămăligă, fără apă T. Creangă) 


înul ascultă cu luare-aminte” 
„Spinul asc (I. Creangă) 


157 


3. Nivelul sintactic 


anticiparea sau reluarea subiectului: 


„Stal, măi porcane, că te căptuşeşte ea Mărioara 


acuş” 
(I. Creangă) 


„A veni el Drăguş la căuş” (Zicătoare) 
elipsa: „Da-ncotro, -ncotro flăcările ? ” 
(I. L. Caragiale) 
„Era frumoasă de mama-focului, la soare te puteai 
uita, dar la dînsa ba” 
enunţuri exclamative: „Doar mare-i Cel- de-sus!” 
| (I. Creangă) 
enunţuri interogative: „Însă ce-i de făcut?” 
PP (I. Creangă) 
Noi, atunci, să nu ne întărâtăm la joc?” 
(I. Creangă) 
repetiţia (are rol intensificator): 
„Şi la Văraticu, hram de Sfintă Măria Mare; lume şi iar 
lume... Lume şi iar lume !” 
(I. Creangă) 


tautologia (repetarea unuia sau mai multor cuvinte, avînd acelaşi 
înţeles, dar funcţie sintactică diferită): 


„Moşia moşie, foncția foncție, coana Joițica coana Joițica” 
(I. L. Caragiale) 
„Eu îs bun cât | îs bun, dar şi cînd m-a scoate cineva din 


răbdare...” 
(I. Creangă) 
„Dealu-i deal şi valea-i vale 
Miîndra-i mindră pînă moare” 
(Cîntec popular) 
anacolutul (dezintegrare sintactică): 
„Cine strică dragostile 
Mînce-i grîu’ păsările” 
N (Folclor) 
„Intr-o cestiune politică ... şi care, de la care atîrnă 


viitorul, prezentul şi trecutul ţării ... să fie ori prea-prea, 
ori foarte-foarte (se îneacă, asudă şi înghite)... încît vine 
aci ocazia să întrebăm pentru ce? ... da ... pentru ce? ... 

4. 


Dacă Europa ... să fie cu ochii aţintiţi asupra noastră, 

dacă mă pot pronunţa astfel, care lovesc soţietatea, adică 

fiindcă din cauza zguduirilor ... şi ... idei subversive ... 
(I. L. Caragiale) 


Nivelul lexical 


- diminutivele — au întotdeauna valoare afectivă şi pot exprima: 


- delicateţea sufletească, sensibilitatea, dragostea: 
„Feţişoara lui 
spuma laptelui; 
Mustăcioara lui 
“Spicul grîului; 
Perişorul lui. 
Pana corbului” 


(Miorița) 

intenţia ironică: T să mai vedem cam cum ar veni trebuşoara 
asta” (I. Creangă) 
cuvinte compuse: „Moş Vasile era pun cărpănos şi-un pui de 
zgîriie-brînză .. (l. Creangă) 


„Prislea cel voinic şi merele de aur 
expresii populare: „a ajunge la liman”, „a fi stîlpul casei”, „a se 
uita ca la urs?” 
zicători: „După sac şi petec” | 
„Leneşul mai mult aleargă, iar zgîrcitul mai mult 
păgubeşte” 
„Obraznicul / mănîncă praznicul” 
imprecaţii: „Bată-l crucea cu bogat” 
(Doină) 
„Cine-a îndrăgi străinii 
Mînca-i-ar inima cânii” | 
(M. Eminescu) 
regionalisme: „„... sar în grădină la Costache şi merg rupiluş prin 
păpuşoi; apoi într-o hudiţă ...” (I. Creangă) 


Topica şi versificaţia 
inversiune: „Închinare-aş şi n-am cui 


Închinare-aş murgului” (Toma Alimoş) 

„Noroci-te-ar Dumnezeu!” 
(Folclor) 
- plasarea verbului la sfîrşitul versului sau al propoziției: 
„Bine vorba nu sfirşea 
Turcii-n casă iureşea, 
Pe tuspatru mi-i prindea...” 
(Constantin Brâncovanul) 


„Şi sînge din sîngele ei şi carne din carnea ei am 
împrumutat, şi a vorbi de la dînsa am învățat.” 
(I. Creangă) 
- ritmul trohaic (- U) este cel mai frecvent 


Frun- ză / ver- de / de a- / lu- nă 
=- UJ an UTRO] = U 
Su- nă / su- nă / şi ră- / su- nă 
= hau EA «> ve oii ic e ai 


- rima împerecheată şi monorima: 
| „Dar cea mioriză 
Cu lînă plăviză 
De trei zile-ncoace 
Gura nu-i mai tace 
Iarba nu-i mai place” 
pă eg i | (Miorita) 


-măsura este în general scurtă 


Figuri de stil 
Retorica, stilistica şi poetica 


Trei discipline îşi dispută studiul figurilor de stil: retorica, 
stilistica şi poetica. | i 

Retorica a părut încă din antichitate ca arta făuririi 
discursurilor şi ca teorie a discursului, Filosofii îi reproşau caracterul 
persuasiv şi chiar demagogic (Platon), acţiunea practică din cîmpul 
eticii şi al politicii şi faptul că avea ca scop nu cunoaşterea 
adevărului, ca filosofia, ci naşterea unor opinii de a căror valabilitate 
auditoriul trebuia neapărat convins, indiferent dacă acestea erau 

.tte 


adevărate sau false, juste sau injuste. Treptat, retorica s-a strîns în 
jurul elementelor literare şi stilistice devenind, după Renaștere, artă a 
stilului limitată la studiul formelor limbajului ornamentat, la figuri şi 
la acţiunea oratorică. Pe la jumătatea secolului al XX-lea retorica 
reînvie, aspirînd la mai vechiul ei statut şi definindu-se ca „teorie 
generală a argumentaţiei de orice fel: legală, politică, etică, estetică, 
filosofică’. Ceva mai tîrziu structuraliştii o concep ca ştiinţă a 
vorbirii şi a discursurilor, inclusiv a discursului literar, „ca plan 
general al limbajului comun tuturor discursurilor” (R. Barthes). 

Stilistica a apărut ca disciplină de sine-stătătoare la începutul 
secolului al XX-lea şi a preluat o parte din sarcinile retoricii (analiza 
figurilor de stil). Ea are ca obiect studiul ştiinţific al stilului, adică 
analiza şi inventarul de mărci variabile ale unei limbi (stilistica 
limbii) sau analiza resurselor stilistice ale textului literar (stilistica 
literară). Stilistica studiază expresivitatea oricărui enunţ, determinată 
de acţiunea funcţiei sale stilistice, care îl organizează din perspectiva 
a trei factori: emiţător, receptor şi mesaj. 

Stilistica limbii aparţine, ca domeniu al unei stilistici 
teoretice, lingvisticii, iar stilistica literară, ca parte a criticii literare, 
se subordonează esteticii. 
Stilistica literară ia naştere din întîlnirea poeticii cu stilistica 
generală. - dară, B: 

Pottita» a fost fondată de Aristotel ca o disciplină care să 
vorbească:f:despf& poezie în sine şi despre felurile ei; despre puterea 
de înrîurire a fiecăreia dintre ele; despre chipul cum trebuie alcătuită 
materia pentru ca plăsmuirea să fie frumoasă; din cîte şi ce fel de 
părți e alcătuită...”, dar ulterior a fost absorbită de retorică. 
Reafirmarea ei în secolul al XIX-lea, datorită mai ales lui Novalis, 
înseamnă implicit reconsiderarea principiilor aristotelice. Poetica are 
acum în vedere „expresia pentru expresie” limbajul poetic fiind 
considerat un limbaj autotelic (Selbstsprache). | 

În secolul al XX-lea de poetică s-au ocupat multe şcoli 
(formaliştii ruşi, cercul lingvistic de la Praga, şcoala morfologică din 
Germania, şcoala fenomenologică, New Criticism-ul anglo-american, 
structuralismul francez etc.) ceea ce a dus la o instabilitate a 
conceptului şi la interpretări din cele mai felurite ale domeniului pe 


care acesta îl ocupă. 

Pentru R. Jakobson, de pildă, „literatura, altfel spus 
transformarea cuvîntului în operă poetică şi sistemul de procedee ce 
efectuează această transformare, reprezintă obiectul poeticii”. 
Jakobson investighează literatura ca operă a limbajului. El ajunge la 
figuri plecînd de la cuvînt ca semn lingvistic. 

Poetica are o dublă sarcină: să identifice discursul literar 
între celelalte discursuri şi să descopere specificitatea artei verbale în 
raport cu celelalte activităţi artistice. 

In Retorica generală (1970) găsim următoarea distincţie 
între retorică şi poetică: retorica este „cunoaşterea procedeelor de 
limbaj caracteristice literaturii” iar poetica reprezintă „cunoaşterea 
exhaustivă a principiilor generale ale poeziei înţelegînd poezia stricto 
sensu ca model al literaturii”. . 


Definiţia şi clasificarea figurilor de stil. 


[Noţiunea de figură (<lat. figura = „formă, înfăţişare”) a fost 
/ teoretizată mai întîi de Quintilian în Arta oratoriei, care o prezenta 
į ca „o schimbare făcută intenţionat în sens sau în cuvinte prin care ne 
< abatem (s.n.) de la calea obişnuită şi simplă”. S i 
În secolul al XVIII-lea Du Marsais reia pe de o parte teoria 
quintiliană a devierii, considerînd figurile „feluri de a vorbi deosebite 
de celelalte printr-o modificare anumită care face din fiecare o specie 
deosebită şi care le face să fie ori mai vioaie, ori mai înălţătoare, ori 
mai plăcute decît vorbirea care exprimă aceleaşi idei dar fără o 
modificare deosebită”. Pe de altă parte el afirmă că „în Hală, într-o zi 
de tîrg, se fac mai multe figuri decât se fac zile de-a rîndul prin 
adunările academice”, ceea ce înseamnă că expresivitatea nu este o 
invenţie a culturii, ci o caracteristică fundamentală a limbii, evidentă 
mai ales în faza ei primordială, orală, spontană. Du Marsais vorbeşte 
de asemenea despre „sensul literal” al discursului şi „sensul 
, 
anagogic (mistic). Este de remarcat afirmația că sensul figurat în 
varianta sa mistică (anagogică) „înalţă sufletul către cele cereşti şi 
că sensul alegoric şi cel anagogic sînt specifice Sfintei Scripturi. tag 
Ideea figurii ca deviere a fost agreată de mulţi teoreticieni, 
De exemplu, Fontanier, apreciat drept „întemeietor al retoricii 


spiritual” adică „figurat, care este de trei feluri: moral, alegoric şi 

moderne”, considera figurile drept „aspecte, forme, întorsături mai 
mult sau mai puţin deosebite (...), prin care discursul, în exprimarea 
ideilor, gîndurilor şi sentimentelor, ne îndepărtează mai mult sau mai 
puţin de ceea ce ar fi fost exprimarea simplă şi banală”. 

Între definițiile prilejuite de abordarea structuralistă a 


retoricii, mai acceptabilă, deşi nu pe deplin satisfăcătoare, ni S-a | 


părut aceea a lui G. Genette: „Între literă şi sens - spune el — între 
ceea ce poetul a scris şi ceea ce a gîndit, se creează o distanţă, un 
spaţiu care, ca orice spaţiu, posedă o formă. Numim această formă 
figură, şi vor fi tot atîtea figuri cîte forme vom putea găsi pentru 
spaţiul de fiecare dată creat între linia semnificantului şi cea a 
semnificatului”. 

În ceea ce ne priveşte, credem că expresivitatea este inerentă 
limbii, că ea precede limbajul obişnuit, plat, uzual, care este o formă 
degradată a limbajului primordial, eminamente poetic. Figura nu este 
altceva decît forţa revelatore a logosului născător de real, tensiunea 
dintre semnificant şi semnificat izvorită din Verbul divin. Singura 
deviere despre care putem vorbi este a limbajului prozaic faţă de cel 
poetic, a normei care se abate, prin reglementare, de la limba vie, 
originară. Din multele exemple care ar putea sluji această opinie vom 
apela doar la cel oferit de A. Warren, care îl citează pe Machen cu 
ideea că poezia e consubstanţială religiei şi că „mitul religios 
reprezintă fundamentarea pe scară largă a metaforei poetice”. 

Clasificarea figurilor de stil este o chestiune destul de 
complicată. Numărul figurilor fiind foarte mare (clasificările 
riguroase găsesc peste două sute cincizeci), ordonarea lor în diverse 
categorii apare ca o necesitate. Numai că teoreticienii nu cad 
întotdeauna de acord asupra criteriilor care stau la baza demersului 
taxinomic. lată cîteva clasificări: 


Du Marsais: 
Figuri: - de gîndire (nu îşi modifică sensul chiar dacă se 
schimbă cuvintele) 
- de cuvinte: - de dicţiune (se modifică sunetele sau 
silabele cuvintelor) 
- de construcţie (de exempiu silepsa) 
- figuri în genul repetiţiei (cuvintele nu îşi modifică 


semnificaţia) Pa 

- tropi (cuvintele capătă semnificaţii deosebite de 
semnificaţia proprie) 
N. Beauzee: 


Figuri: - de dicţiune 
- de sintaxă 
- de discurs (tropi) 
- de elocuţiune 
| - de stil 
P. Fontanier: 
Figuri: - ale cuvintelor: - tropi - de semnificaţie 
- de expresie 
- nontropi: - de dicţiune 
- de construcţie 
- de elocuţiune 
- de stil 
- de gîndire 


Autorii Retoricii generale 
Figuri: - metaplasme (figuri formale) 
- metataxe (figuri de sintaxa) 
- metasememe (figuri semantice) 
sită - metalogisme (figuri de gîndire) 


Tropii 
Reprezintă o categorie aparte a figurilor. Tropul (lat. tropus, 


gr. tropos = întorsătură”) a fost definit de Quintilian ca „mutare 
„iscusită a unui cuvînt sau a unei expresii din înţelesul său propriu 


"într-un alt înţeles”. Această definiţie e valabilă şi astăzi, după două 


milenii de teorii şi clasificări, cînd se admite unanim că tropul este 


„Un__ procedeu prin care se modifică sensul fundamental al 


cuvîntului”. Dacă retorica clasică înţelegea tropul ca o modificare a 
legăturilor dintre semnificant şi semnificat, retorica modernă 
(structuralistă) are în vedere interacţiunea dintre diferitele sensuri 
posibile ale semnificantului care îşi caută mereu un alt semnificat. 

Tropul are un sens propriu, utilitar al cuvântului si unul 
figurat, determinat de context, i 

Du Marsais observa că tropii dau forță expresiei, 
împodobesc discursul, îl fac mai nobil, deghizează ideile neplăcute şi 
îmbogăţesc limba. Însuşirea lor esenţială este însă aceea că ei nu 
exprimă direct ideea, ci o sugerează, apelînd la o idee accesorie. 


La rîndul său, Tomaşevski apreciază că tropii „au calitatea 


de a trezi o atitudine emoţională în raport cu tema, de a sugera nişte 
sentimente”, 

S-au identificat două tipuri fundamentale de tropi: metafora 
(trop prin asemănare) şi metonimia (trop prin corespondenţă sau prin 
conexiune sau de contiguitate etc.). G. Genette confirmă că „tropii 
sînt figuri de semnificaţie, iar metafora şi metonimia sînt poli ai 
tipologiei limbajului şi literaturii”. 

Sînt tropi: metafora, metonimia, catachreza, sinecdoca, 
epitetul, personificarea, alegoria, ironia,  comparaţia, litota, 
hiperbola etc. 


Alegoria 


Provine din gr. allegoria („a vorbi astfel’) şi denumeşte o 
figură de stil care apelează la obiecte şi fenomene convenţionale 
pentru a sugera anumite idei. Este, cu alte cuvinte, o suită de imagini 
(metafore, comparații, epitete, hiperbole etc.) prin care se 
concretizează idei generale (iubirea, ura, prietenia, moartea, războiul 
etc.). Este recunoscută transparenţa alegoriei, gradul ei redus de 
încifrare, convenţionalitatea sa presupunînd „o relație dinainte 
cunoscută dintre două fenomene confruntate, în timp ce metatora 
poate fi cu desăvîrşire nouă şi neașteptată”. i 

Deşi „are foarte mare legătură cu metafora” (Du Marsais), 
alegoria nu trebuje confundată cu aceasta, întrucît metafora nu oferă 
decît un singur sens (sensul figurat), în timp ce alegoria are dublu 
sens: literal şi figurat (Fontanier), De exemplu, în Miorița pIRAriRA 
este prezentată ca o nuntă, alegoria constituind cam un ue din 
baladă, în timp ce expresia „0 mândră crăiasă la lumii mireasă” din 
această amplă desfăşurare este doar o metaforă a morții, 

Alegoria nu e doar figură de stil detectabilă pe segmente 
mici, ci şi procedeu de compoziţie, atunci cînd se extinde la părţi ale 
unei specii, sau chiar la specii întregi. Astfel fabula foloseşte haina 
alegorică pentru a promova o morală iar basmul nu e decît o alegorie 
a luptei dintre bine şi rău. Există de asemenea nuvele, romane sau 
piese de teatru alegorice. Metamorfoza lui Kafka este o alegorie a 
înstrăinării, Ciuma lui Camus semnifică răul fizic şi moral, iar 
Rinocerii lui Eugen Ionescu reprezintă o alegorie a fascismului în 
special şi dezumanizării în general. Alte opere alegorice: Cintarea 
cîntărilor a lui Solomon, Divina comedie de Dante, Călătoriile lui 
Gulliver de J. Swift, Micromegas de Voltaire, Discipolii la Sais de 
Novalis, Istoria ieroglifică de D. Cantemir, Luceafărul de M. 
Eminescu, Noaptea de decemvrie de Al. Macedonski. 

Alegoria nu trebuie confundată nici cu simbolul, trop format 
dintr-un singur cuvînt, de fapt o metaforă recurentă, chiar dacă 
ambele figuri concretizează abstracţiuni. Astfel, balada Monastirea 
Argeşului este o alegorie a jertfei pentru creaţie, iar biserica este un 
simbol al creaţiei înseşi. 


Exemplu: | 
Dintre sute de catarge 


Care lasă malurile, 
Câte oare le vor sparge 
Vânturile valurile? 


- (M. Eminescu, Dintre sute de catarge) 
Aliteraţia 


Termenul alliteratio a fost inventat de umanistul italian 


Pontanus (secolul al XV-lea) pentru a desemna repetarea în cuvinte 
succesive, a uneia sau mai multor consoane, aflate de obicei la 


începutul cuvîntului, cu scopul de a crea impresii imitative. 
Aliteraţia este o figură de sunet („de dicţiune”) de factură 
onomatopeică şi se deosebeşte de eufonie care repetă vocale pentru a 


crea efecte muzicale. 
Exemple: 
Care vine, vine, vine calcă totul în picioare” 
(M. Eminescu — Scrisoare lI) 

Vijiind ca vijelia şi ca plesnetul de ploaie” 


| (M. Eminescu — Scrisoare IID 
Prin vulturi vîntul viu vuia” 


(G. Coşbuc — Nunta Zamfirei) 

Şi zalele-i zuruie crunte” 


(G. Coşbuc — Paşa Hassan) le 


Anafora | 


Termenul este de origine greacă (anaphora = „ridicare”) şi 
desemnează o figură de stil constînd în repetarea unui cuvînt la 
începutul mai multor versuri (în poezie) sau fraze (în proză). Putem 
întîlni anafora şi la nivelul propoziției, efectul fiind mereu acelaşi: de 
intensificare. ia Sig R 

Anafora este opusul epiforei, caz în care cuvîntul repetat se 
află la sfîrşitul versului ori al segmentului în proză. 


Exemple: 
A noastră-i jalea cea mai mare 


A noastră-i truda cea mai sfintă 
(O. Goga - Plugarii) 


Că vru ea un domn drept, şi n-am despuiat pe unii ca să 
îmbogăţesc pe alţii... că vru ea un domn treaz, şi-am vegheat, 
ca să-şi odihnească sufletul ei ostenit ... că vru ea ca numele 
ei să-l ştie şi să-l cinstească toţi ... 

| (B. Ştefănescu-Delavrancea — Apus de soare) 


Doina zic, doina suspin 
Tot cu doina mă mai ţin. 
Doina zic, doina şoplesc 


doina viețuiesc. 
Tot cu doina viet (Folelor) 

Antiteza 


Prin antiteză (<gr. antithesis = „opoziție”) se pun alături doi 
termeni opuşi pentru a se reliefa reciproc. Termenul este preluat din 
filosofie, unde antiteza formează o triadă împreună cu teza şi sinteza. 

Înrudită cu oximoronul şi paradoxul, antiteza este o imagine 
de mare forță, prin tensiunea psihică pe care o creează. Romantici, 
care o percepeau ca pe o expresie a dualității universale, au cultivat-o 
intens, atît ca figură de stil, cât şi ca procedeu compozițional. Între 
marii iubitori de antiteze (Petrarca, Shakespeare, Goethe, Novalis, 
Hugo, Baudelaire, Vigny) se numără şi Eminescu, în opera căruia 
antiteza apare atît ca procedeu cît şi ca figură de stil. De exemplu, 
poeziile Epigonii şi Scrisoarea III sînt construite pe antiteza trecut — 
prezent, Luceafărul şi Floare-albastră au în comun antiteza omul de 
geniu — omul comun ş.a.m.d. Există şi titluri antitetice: Venere şi 
Madonă, Înger şi demon, Împărat şi proletar, aceste antiteze fiind 
aici figuri de stil, iar la nivelul textului procedee compoziționale. 


Exemple: 

Ea un înger ce se roagă — El un demon ce visează; 

Ea o inimă de aur — El un suflet apostat; 

LA A (M. Eminescu, Înger şi demon) 
Copacii albi, copacii negri 
Stau: goi în parcul solitar 

ră EGIA Pa pt | (G. Bacovia, Decor ) 
În apa ei verzuie jucau sterlici de miere 
Şi sub veninul groaznic simţea că e dulceaţă 
Dar fălcile-ncleştîndu-şi, cu ultima putere 
Bătîndu-se cu moartea, uitase de viață! 

- (V. Voiculescu, În Grădina Ghetsemani) 


Antonomaza 
Provine din gr. antonomasia („un nume pentru alte nume”) şi 
este o variantă de sinecdocă prin care un nume propriu este înlocuit 
fie prin unul comun fie printr-o perifrază, sau invers. 


168 


Scanned with OKEN Scanner 


.... 


Exemple: | 
„Creangă este un Homer al nostru” 
(G. Ibrăileanu) 
Miltiade este numit „învingătorul de la Maratton” 
Blaga — „poetul din Lancrăm” 
Leonardo da Vinci —Pautorul Giocondei” 


In limbajul popular diavolul are diverse nume: „spurcatul” 
, necuratul” , „cel viclean” , „ucigă-l crucea” „"ducă-se pe 
pustii” etc. | 


Catachreza 


Termenul a fost folosit din antichitate (lat. cazachresis , gr. 
katachresis = ”abuz”) şi se referea la folosirea cu sens figurat a unui 
cuvînt pentru a da nume unui obiect ce nu are denumire proprie. 

Catachreza este o metaforă „tocită” prin uzură, o metaforă de 
care se abuzează prin utilizare în limbajul practic. De exemplu, 
cuvîntul „picior”, care la origine denumeşte o parte a corpului 
omenesc, este folosit prin extensie în sintagme precum: „piciorul 
mesei”, „piciorul patului”, "piciorul muntelui” etc. La fel se spune: 
„gura peşterii”, „gura cămăşii”, „gura sticlei”, „gâtul sticlei” etc. In 
limbaj popular se spune „strungă” pentru spaţiu dintre dinţii din faţă, 
cuvântul denumind iniţial deschizătura îngustă prin care trec oile la 
muls. În limba franceza gorge a însemnat mai întîi „gât, apoi 
„trecătoare, chei”, iar în limba germană Blatt avea la început sensul 
de „frunză” apoi şi de „foaie” (Blatt Papier) sau „ziar” ş.a.m.d. 


Comparaţia 


Fipură de stil apropiată de metaforă, comparaţia (<lat. 
comparatio = „asemănare”) constă în stabilirea unei asemănări între 
un termen folosit cu sens propriu şi unul folosit cu sens figurat. Cei 
doi termeni sînt legaţi prin elemente morfologice diverse: ca, 
precum, asemenea, aidoma, cît, aşadar, întocmai ca, a pereme 
semăna. Ca şi metafora, comparația funcționează pe principiu 

asemănării dintre un termen utilizat cu sens propriu şi un altul utilizat 
cu sens figurat. Dacă în cazul metaforei termenul folosit cu sens 
propriu lipseşte de cele mai multe ori, în comparaţie este necesară 
prezenţa ambilor termeni. La un moment dat se pune problema 
diferenţei dintre comparaţie şi metaforă, care este, în cele din urmă, 
una formală. Prezenţa elementului de legătură indică întotdeauna 
comparaţia. 

Comparaţia este o figură de stil cu mare vechime şi frecvenţă 
în literatură; alături de metaforă şi alegorie, ea este prezentă şi în 
epopeile homerice. Mult utilizată în descrieri, în special în cele 
clasice, ea este privită cu condescendenţă de scriitorii moderni. 

Fontanier menţiona cîteva exigenţe ale comparaţiei: să fie 
exactă şi adevărată, să presupună o bună cunoaştere a obiectului cu 
care se compară, să fie neașteptată, nouă, uimitoare. 

Există atît comparații simple, ai căror termeni sînt cuvinte 
sau sintagme: „le simţim ca-n vis pe toate”, „faţa-i roşie ca mărul” 
(M. Eminescu), cât şi comparații dezvoltate, unde elementele sînt 
propoziţii sau chiar fraze: „şi-ntocmai cum cu razele ei albe luna / nu 
micşorează, ci tremurătoare, măreşte şi mai tare taina nopţii, aşa 
îmbogăţesc şi cu întunecata zare / cu largi fiori de sfînt mister” (L. 
Blaga). 

Exemple: 

Precum pulberea se joacă în imperiul unei raze, 
Mii de fire viorie ce cu raza încetează, 
Astfel într-a veciniciei noapte pururea adîncă, 
Avem clipa, avem raza, care tot mai ţine încă... 
| E (M. Eminescu) 
Şi gonind biruitoare tot veneau a țării steaguri, 
Ca potop ce prăpădeşte, ca o mare turburată 
(M. Eminescu) 
Smărăndiţa (...) plingea ca o mireasă 
(1. Creangă) 
De mii de ani s-a plămădit aici ca într-o înjrigurare viața 
(M. Sadoveanu) 


Rîul luciu se-ncovoaie sub copaci ca un balaur! 
(V. Alecsandri) 


Dinţii seamănă cu nişte perle 
(B. Tomaşevski) 

kmumeraţia 


Enumeraţia (<lat. enumeratio = „enumerare”) era în retorica 
antică un element al discursului, precedent peroraţiei, în care erau 
recapitulate toate dovezile cuprinse în argumentaţie.. Ca figură de 
stil, enumeraţia amplifică imaginea prin prezentarea detaliată a unui 
aspect al realităţii, prin înşiruirea elementelor sale componente. 


Exemplu: 
C-am avut nuntaşi 
Brazi şi păltinaşi 
Preoţi, munţii mari, 
Paseri, lăutari 
Păsăsrele mii şi stele făclii 
| (Mioriţa) 
Ziua ninge, noaptea ninge, dimineaţa ninge iară 
a (V. Alecsandri) 
Şi, Doamne, frumos era pe atunci, căci şi părinţii, şi fraţii, şi surorile ni 
erau sănătoşi, şi casa ni era îndestulată, şi copiii şi copilele 
megieşilor -erau de-a pururea în petrecere cu noi, şi toate îmi 
mergeau după plac, fără leac de supărare, de parcă era toată lumea a 
mea | | of a l uig l 
(I. Creangă) 


Epitetul 


La fel de vechi ca însăşi literatura, epitetul (<gr. epitheton = 
„Care e pus lîngă”) este figura de stil prin care un determinant pune 
în lumină însuşirea estetică a unui obiect sau a unei acțiuni. Pentru 
Vianu sînt estetice „acele (însuşiri, n.n.) care pun în lumină felul în 
care le vede sau le simte scriitorul şi care au un răsunet în fantezia şi 
sensibilitatea cititorului ”, nit | 

Determinatul poate fi un nume sau un verb, iar determinantul 
poate fi adjectiv, substantiv sau adverb. Tomaşevski consideră 
epitetul o „determinare poetică”, deosebită de „determinarea logică”, 

lipsită ue expresivitate. Pentru a distinge un epitet de un adjectiv, 
Fontanier adoptă o regulă mai veche: dacă prin suprimarea 
determinantului enunţul îşi pierde înţelesul, avem un adjectiv 
obişnuit; dacă îşi pierde culoarea, dar nu'şi înţelesul, avem un epitet. 

Epitetul este un cuvînt folosit cu sens figurat, ceea ce îl 
apropie de comparație şi de metaforă. De exemplu, „cicoarea 
ochilor” este o metaforă, „ochii ca cicoarea” este o comparaţia iar 

„ochii de cicoare” un epitet. Toate aceste trei figuri presupun 
existenţa a doi termeni: unul cu sens propriu, altul cu sens figurat. În 
cazul metaforei termenul cu sens propriu lipseşte sau apare într-o 
formă vagă, în comparaţie sînt prezenţi ambii termeni, uniţi printr-o 
copulă, iar epitetul are următoarea structură: termenul cu sens 
propriu este determinatul, iar termenul cu sens figurat este 
determinantul. | 

Întrucât epitetul se apropie şi de alte figuri de stil, se vorbeşte 
despre epitet metaforic, personificator, hiperbolizant etc. 

Aplicînd diverse criterii taxinomice, T. Vianu distinge: 
epitete apreciative („o luptă de arhanghel, triumful de martir” — I. 
Heliade-Rădulescu), epitete evocative, care pot fi morale, („mintea 
beată”, „veselul Alecsandri” — Eminescu ) şi fizice („narcisele albe”, 
„luna argintie”), epitete ornante, adică generalizatoare (lumea-i 
veselă şi tristă — Eminescu), epitete individuale (,Pe-a secerii sclipire 
nendurată”. — O. Goga), epitete antitetice, adică oximoroane 
(„farmec dureros”, „dulce jale”) ş.a.m.d. 

Epitetul e o figură dublă (epitet şi si etala „Pe palida-ţi 
frunte nu-i scris Dumnezeu” (M. Eminescu). 


Exemple: 
Luna varsă peste toate voluproasa ei văpaie 
ji | (M. Eminescu) 
Şi-auzi mândra glăsuire a pădurii de argint 
| (M. Eminescu) 
Dormeau adînc sicriele de plumb | 
| (G. Bacovia) 
Tîmpla apasă pe umăr. Păşesc ca pe-o altă 
Planetă, imensă, străină şi grea 
(N. Labiş) 

Kufonia 


Provine din gr. euphonia (eu = „bine” şi phone = „sunet”) şi 
denumeşte o figură fonologică prin care se urmăreşte potrivirea în 
aşa fel a vocalelor şi consoanelor, încît sonoritatea să fie cît mai 
armonioasă şi cît mai plăcută. Eufonia evită sunetele sau grupurile de 
sunete stridente, nemuzicale ca şi aglomerarea vocalelor sau 
consoanelor în grupuri compacte, mizînd pe alternarea vocalelor şi 
consoanelor. 

Tomaşevski distinge între eufonia cantitativă (euritmia), la 
care concură cadenţa, intonaţia şi ritmul şi eufonia calitativă, care 
este de două feluri: acustică (utilizarea unor îmbinări plăcute pentru 
auz) şi articulară (urmăreşte o pronunție cît mai comodă). 

Pe eufonie s-a pus accent cu deosebire în epocile clasice, 
caracterizate prin aspiraţia către forma perfectă. (EI: 


Exemple: 
Argint e pe ape şi aur în aer . - 
| (M. Eminescu) 
Aşteptăm într-un loc unde încă mai sună 
“Din undele apelor line, izvoarele. 
Cînd va scăpăta soarele, cînd va răsări luna, ~ 
Aici vor veni în şirag să s-adape `= 
Una cîte una, căprioarele “ 
(N. Labiş) 


Exclamaţia (retorică) 


Termenul provine din latină (exclamare = „a striga”) şi 
denumeşte un procedeu artistic constînd în exprimarea unul 
sentiment puternic, prin exclamaţii şi interjecţii. Exclamaţia are 
valoare stilistică doar atunci cînd nu este sinceră, ci plăsmuită, 
retorică. Ea trebuie să dea impresia unui sentiment viu şi spontan. 

Exemple: 


Oh! Oh! Oh! Săracă ţară a Moldovei! 
(Ion Neculce) 

N-aş trăi la cîmp, Doamne fereşte! Hala! de noi! 
| . (Ion Creangă) 
Spuma asta-nveninată, astă plebe, ăst gunoi 
Să ajung-a fi stăpînă şi pe ţară şi pe noi! 
(M. Eminescu) 


Gradaţia 


Gradaţia (<lat. gradatio <gradus = „grad, treaptă”) este o 
figură de stil care constă în trecerea progresivă: de la o treaptă la alta 
a unui aspect al realităţii cu scopul de a-i spori, prin intensificare, 
expresivitatea. gai aci 

Gradaţia poate fi ascendentă (climax) sau descendentă 
(anticlimax). În cadrul gradaţiei ascendente intensitatea creşte din ce 
în ce mai mult, ajungînd la un punct culminant: 

| - ÎL vede azi, îl vede mîni 


Astfel dorinţa-i gata: 
EI iar, privind de săptămîni, 


Îi cade dragă fata. 
nu mate (M. Eminescu) 
Gradaţia descendentă cunoaşte o slăbire a intensității de la o 
treaptă la alta: prt TETN loa 1 
Mai departe, mai departe, 
Mai încet, tot mai încet, 
Sufletu-mi nemîngfiet 
Îndulcind cu dor de moarte 
(M. Eminescu) 
În desfăşurarea ei, gradaţia poate antrena uneori şi alte figuri 
de stil: epitete, comparații, metafore, enumeraţii, repetiţii, hiperbole 
etc. i 
i Critica modernă vorbeşte despre gradaţie şi în situaţia în care 
un personaj se transformă din punct de vedere psihologic moral sau 
intelectual, evoluîid treptat de la o stare la alta. 


Exemple: 
Mihai îl zăreşte şi-alege vro doi, 
Se-ntoarce şi pleacă spre gloată 

Ca volbura toamnei se-nvîrte el roată 

Şi intră-n urdie ca lupu-ntre oi 

Şi-o frînge degrabă şi-o bate înapoi 
Şi-o vîntură toată 


(G. Coşbuc) 
Zidul se suia 
Şi o cuprindea 
Pîn” la gleznişoare 
Pîn” la pulpişoare 
Pîn” la costişoare... 
(Monastirea Argeşului) 


Am descoperit că orbesc încetul cu încetul, aşa că n-a existat un 
moment anume. A venit treptat, ca un amurg de vară. Eram bibliotecar-şef 
la Biblioteca.Naţională şi am început să descopăr că sînt înconjurat de cărți 
fără litere. Apoi prietenii mei şi-au pierdut chipurile. Apoi am descoperit 
că nu mai e nimeni în oglindă. >- - si : 

" (J. L. Borges, traducere de M. Simion Constantinescu) 


- - Hiperbola 


Termenul provine din gr. hyperbole (hyper = „peste” şi 
ballein = „a arunca”) şi desemnează o figură de stil constînd în 
exagerarea prin mărire sau micşorare, a trăsăturilor unui aspect al 
realităţii pentru a impresiona cititorul. 

Hiperbola este întîlnită în folclor ca procedeu de realizare a 
fantasticului şi uneori e atât de des utilizată în limbajul popular, încît 
îşi pierde expresivitatea („mort de sete”, „îngheţat de spaimă”, 
„fierbea de mînie”). Hiperbola tinde să opereze ca o metaforă 
(„privirea ta mă arde”), ca o comparaţie („iute ca gîndul”) sau ca 
epitet („ucigătoare visuri”). | | | 

Există opere în care hiperbola este generalizată, ca în cazul 
celor avînd eroi de dimensiuni cu totul neobişnuite: Gargantua şi 
Pantagruel de Fr. Rabelais, Călătoriile lui Gulliver de J. Swift, 


Povestea lui Harap-Alb de lon Creangă. 

Exemple: 
lar Oşlobanu cu ciubotele dintro vacă şi cu tălpile din 


alta. 
(|. Creangă) 


Sălbatecul vodă e-n zale şi fier 
Şi zalele-i zuruie crunte, 
Gigantică poartă-o cupolă pe frunte, 
Şi vorba-i e tunet, răsufletul ger, 
lar barda-i din stînga ajunge la cer 
Şi vodă-i un munte 
| (G. Coşbuc) 


Pentru-a crucii biruinţă se mişcară rîuri-rîuri, 
Ori din codri răscolite, ori-stîrnite din pustiuri; 
Zguduind din pacea-adîncă ale lumii începuturi, 
- Înegrind tot orizontul cu-a lor zeci de mii de scuturi, 
Se mişcau îngrozitoare ca păduri de lănci şi săbii, 
Tremura i ispăumio aţă marea de-ale lor corăbii !.. 
(M. SETE 


Interogaţia (retorică) 


Interogaţia (<lat. interogatio = „întrebare”) este o figură de 
stil prin care autorul sau poetul pune o' întrebare sau un şir de 
întrebări la care nu aşteaptă un răspuns. Oratorul foloseşte interogaţia 
pentru a convinge, iar poetul pentru agi exprima sentimente sau 
stări, dar niciodată îndoieli. 


Exemple: 


Ce măngăiere i-au rămas? Nici una. Ce sprijeneală i-au rămas? Nici 
una. Ce priietin i s-arată? Nici unul. 


(D. Cantemir) 

Nu eşti frumoasă, nu eşti înavuțită?... N-ai feciori mulți care te 

iubesc? N-ai cartea de vitejie a trecutului şi a viitorului înaintea ta?... 
Pentru ce curg lacrămile tale?... 

(Al. Russo) 

De ce nu voi pentru nume, pentru glorie să scriu? 
Oare glorie să fie a vorbi într-un pustiu? 
(M. Eminescu) 


Inversiunea 


Termenul provine din latină (inversio = „răsturnare”) şi 
denumeşte o figură de stil realizată prin inversarea ordinii obişnuite a 
cuvintelor cu scopul de a scoate în evidență un anumit aspect. 
Punerea adjectivului în faţa determinatului este socotită un procedeu 
poetic, chiar dacă e vorba de un adjectiv obişnuit, („0 prea frumoasă 
fată”, „galbenele file”). Dacă adjectivul antepus este un epitet se 
obţine o figură dublă („O tînără umbră de soare-l fereşte”, „Şi dulce 
e viaţa în rozul Bagdad” — Al. Macedonski). 

Inversiunile verbale sînt specifice limbajului popular („„Jelui- 
m-aş şi n-am cui”). 


Exemple: 
Plecatu-s-au cornul inorogului, împiedicatu-s-au paşii celui 
iute, închisu-s-au cărările cele neumblate... | 
Se 4 DWA MG EI (D. Cantemir) 
Lângă salcâm sta-vom noi noaptea întreagă | 
Ore întregi spune-ţi-voi cît îmi eşti dragă 
i (M. Eminescu) 
„Ai noştri tineri la Paris învaţă 
La git cravatei cum să lege nodul” 
| (M. Eminescu) 
„Vom merge spre fierbintea, frenetica vieaţă, 


Spre sînul ei puternic, cioplit în dur bazalt” 
(I. Barbu) 


Invocaţia (retorică) 
În antichitate poeţii erau conştienţi de faptul că inspiraţia şi 
talentul sînt daruri cereşti, drept pentru care îşi începeau lucrarea cu 


o invocaţie către o divinitate protectoare, adesea către muză („Cîntă 

stts 


zeiță mînia ce-aprinse pe-Ahil Peleianul” — Homer, /liada). Invocaţia 
(<lat. invocatio = „invocaţie”) a devenit apoi o figură retorică prin 
care poetul se adresa unui personaj absent sau imaginar (de regulă o 
divinitate). 


Exemple: 

Muză! Ce lui Omir odinioară 
Cîntaşi Vatrahomiomahia 
Cîntă şi mie, fii bunişoară, 
Toate cîte făcu ţigănia 

(lon Budai-Deleanu) 
Cum nu vii tu, Ţepeş doamne, ca punînd mîna pe ei, 
Să-i împarţi în două cete: în smintiţi şi în mişei, 
Şi în două temniţi large cu de-a sila să-i aduni, 
Să dai foc la puşcărie şi la casa de nebuni ! 

(M. Eminescu) 


Ironia 


Du Marsais definea ironia (<lat. ironia <gr. eironia = 
„ironie, simulare”) drept „o figură prin care vrem să lăsăm să se 
înţeleagă contrariul celor spuse”, în care cuvintele „nu sînt luate în 
sens propriu şi literal”. | | 

Dar figura care exprimă contrariul celor spuse este antifraza, 
clasă din care fac parte, pe lîngă ironie, litota, eufemismul şi 
asteismul. Spre deosebire de aceste figuri însă, ironia presupune o 
atitudine duplicitară (una spune, alta gîndeşte), care poate îmbrăca 
diverse nuanţe, de la autopersiflare şi falsă modestie, la batjocura 
amabilă şi sarcasm. 

La vechii greci ironia era o formă prin care cel inteligent 
simula ignoranţa, pentru a stimula gîndirea preopinentului, cum făcea 
Socrate. Iluminiştii o foloseau pentru a-i ridiculiza pe contemporani 
iar romanticii o înțelegeau în sens filosofic, ca „liberate de spirit” (R. 
Huch), ironia fiind pentru ei o formă a nemărginitei iubiri (L. Tieck). 

Exemple: 

O te-admir progenitură de origine romană! 
(M. Eminescu) 

-substantiv: 
Pe-un pat alb ca un linţoliu zace lebăda murindă, 
Zace palida vergină, cu lungi gene, voce blândă, 
Viaţa-i fu o primăvară, moartea-o părere de rău 
| (M. Eminescu) 
-adjectiv substantivizat: „fîrziul lumii”, „cenuşiul vieţii” 
-verb: i 
scripetele a prins a scîrţii pe odgon şi apa rupea şi fărîma 
în solzi lumina 
(M. Sadoveanu) 
Părând pe veci a răsări 
Din urmă moartea-i paşte 
(M. Eminescu) 


Imaginea metaforică poate fi formată din unul, două sau mai . 


multe cuvinte. De exemplu, Nichita Stănescu numeşte ploaia „rîu 
vertical”, pentru Eminescu vîrtejul de apă este „Cuibar rotind de ape” 
iar pentru Blaga misterele sînt „corola de minuni a lumii”. 

Metafora este cu atît mai expresivă cu cît asociaţia dintre-eei 
doi termeni este mai neobişnuită, mai frapantă. Astfel sînt definițiile 
poetice (de fapt metafore in praesentia) pe care Al. Mateevici le dă 
limbii române: „un şirag de piatră rară”, „foc ce arde”, „frunză 
verde”, „graiul pîinii”, „roi de fulgere” ş.a.m.d. 

Exemple: 

Părea că printre nouri s-a fost deschis o poartă, 

Prin care trece albă regina nopții moartă 
iu | | (M. Eminescu) 
„Regina nopţii” este luna — metaforă in absentia 


Iar somnul, vameş vieţii, nu vrea să-mi ieie vamă. 

ditai | (M. Eminescu) 

Printr-o metaforă in praesentia poetul numeşte somnul 

„vameşul vieţii”. La Eminescu somnul însuşi apare în general ca o 

metaforă, ca o formă a morţii. Aici somnul are sensul de linişte, de 

sfîrşit al zbuciumului zilnic, de adormire a conştiinţei. „Vama”, 

prezentă în două imagini metaforice, una nominală („vameş vieţii”) 

şi una verbală („să ieie vamă”) este o metaforă întâlnită şi în alte 

poezii, semnificaţia de aici fiind aceea de tribut, de dependenţă faţă 
de somn şi implicit faţă de moarte. 

Lopeţile săpau acum cărări lungi prin apa purpurie a fluviului. 

| (M. Sadoveanu) 

Prin metaforele in absentia „săpau” Şi „Cărări” autorul 
numeşte afundarea lopeţilor în apă şi respectiv urma lăsată de ele. 


Priveam de la locurile noastre printre draperiile moi ale sălciilor. 
l | (M. Sadoveanu) 
Metaforă in praesentia avînd ca termen-obiect „sălciile” şi ca 
termen-imagine „draperiile”. Din această imagine metaforică face 
parte şi epitetul „moi”. 


Dar văile vuiră. Căzută în genunchi | 
Îşi ridicase capul, îl clătină spre stele, 
Îl prăvăli apoi stârnind pe apă 
Fugare roiuri negre de mărgele 
| | | (N. Labiş) 
Şi aici imaginea metaforică este întregită de un epitet, 
„negre”, întreaga expresie „Roiuri negre de mărgele” fiind termenul- 
imagine folosit pentru a numi picăturile de sînge. 
În somn sîngele meu ca un val 
se trage din mine 
înapoi în părinți 
| (L. Blaga) 
Aici întreaga construcţie este de fapt metaforică, o metaforă 
revelatorie care sugerează, după cum însuşi poetul explică undeva, 
„misterul somnului”. 
Eu te-am rupt pe tine din aer 
zeitate melodioasă, subțire, 
ca să trec inelul brațului meu 


în jurul mijlocului tău nervos, ca un deget. San] 
(N. Stănescu) 


Dacă avem în vedere titlul poeziei (Către Galateea), 
metafora „te-am rupt din aer” se referă la iubită ca la O plispyips a 
poetului. Următoarea metaforă, „zeitate”, este o imagine a Anal iar 
„inelul braţului” este o metaforă simbol, inelul simbolizînd unirea 
prin iubire, logodna. at o: 

Sînt, Doamne, un sac de pleavă şi neghină 

În aria pîndită de demon. 

Ca să s-aleagă boaba mea puţină 
Mă vînturi Tu prin ciur şi prin dîrmon. 


Să fiu pe masa-Ţi piră închinată 
Prin cîte site pulberea să-mi cern? 
Să treacă numai lamura curată 
Şi tot ce-n mine-ai semănat etern. 
(V. Voiculescu, Sînt, Doamne) 


Această poezie mistică a lui Voiculescu îndreptățește ideea 
că metafora este hierofanie, Logosul în forma lui originară, prin care 
oamenii se cuminecau din Dumnezeu. Am putea spune că din 
metaforă s-a născut, prin cădere şi degradare, cuvîntul obişnuit, 
vehicul al comunicării. i în 

Caracterul alegoric, densitatea simbolurilor şi a metaforelor 
şi în general înalta expresivitate sînt inerente limbajului mistic. 
Pentru a da expresie sensurilor lui adînci şi ‘tainice, textul religios 
recurge la imagini. Întreaga simbolistică religioasă nu este altceva 
decît încercarea de a plăsmui o imagine a transcendenţei, a 
absolutului. Grigore de Nyssa spunea: „Cum te-ar putea preamări 
vreun cuvînt? Nici un cuvînt nu te poate rosti / (...) Pe Tine, Cel ce 
dai nume tuturor, / Cum aş putea eu să te numesc pe Tine, / singurul 
de nenumit?”. A numi nenumitul — aceasta este metafora, la aceasta 
se reduce poezia. Sri. | 

Textul lui Voiculescu este o rugăciune, o alegorie a nevoinţei 
şi a dorinţei de comuniune cu divinitatea. Toate cuvintele subliniate sînt 
metafore. Poetul îşi evaluează credinţa, faptele atît de impure („un sac” 
de „pleavă” şi „neghină”, adică o sumă păcate), cauzate de precara 
condiţie umană, de ispitele lumii („aria”, „pîndită de demon”). „Boaba” 
reprezintă faptele bune care se vădesc prin încercări repetate, sugerate 
prin metaforele: „mă vînturi”, „ciur”, „dîrmon”. 

„Pita” este simbolul comuniunii, al îndumnezeirii omului. 
Aici ea semnifică de asemenea prinosul ce poetul tinde a fi (dăruire 
totală, alteritate revenită la esenţă). „Lamura” este prin definiţie o 
metaforă însemnînd „partea cea mai bună, mai aleasă şi mai curată 
dintr-un lucru”, iar ultima metaforă se referă la pilda semănătorului, 
care este Dumnezeu, şi la nădejdea poetului de a fi un pămînt bun, în 
care sămâînţa divină să rodească. 

| După cum se poate lesne observa, metaforele sînt numeroase 
ŞI concentrate, toate fiind metafore in absentia. 


Metonimia 


Ca şi metafora, metonimia (<gr. metonymia = „înlocuirea 
unui nume cu altul”) este un trop cap de serie care ia naştere prin 
substituirea de termeni, dar, spre deosebire de aceasta, înlocuirea nu 
se face pe baza asemănării ci prin corespondenţă. Aşadar metonimia 
este figura de stil prin care un obiect este numit cu un termen 
desemnînd un alt obiect, legat de primul printr-o relaţie de 
corespondenţă. j 

Tomaşevski observă că „metonimia se deosebeşte de 
metaforă prin faptul că între sensul propriu şi cel figurat există o 
dependenţă materială, obiectele şi fenomenele definite de sensul 
propriu şi cel figurat se află într-o relaţie de cauzalitate sau într-o altă 
relaţie obiectivă”. Teoreticianul rus stabileşte şi o regulă practică de 
diferenţiere a celor două figuri: metafora poate fi transformată de 
obicei în comparaţie, pe cînd metonimia nu permite această operaţie. 

În metonimie se substituie: 

-cauza prin efect: 
La noi sînt cîntece şi flori 
Şi lacrimi multe, multe 
ži ETKI (O. Goga) 
(lacrimi în loc de suferință, jale) 


-efectul prin cauză: 
Fața-i roşie ca mărul, de noroc i-s umezi ochii 
(M. Eminescu) 
(noroc în loc de lacrimi de fericire) 
-conținutul prin obiect: 
Stăpînul vitreg vă loveşte 
cînd cerul bine-vă-cuvîntă 
(O. Goga) 
(cerul în loc de Dumnezeu) Ş 
Destul de des se întîlnesc metonimii de tipul „îi place paharul”, 


unde pahar are sensul de băutură. 

-opera prin numele autorului: 
Se spune: „Am achiziţionat un Van Gogh sau un 


Eminescu” făcându-se referire a operele lor. 
-numele produsului prin numele locului de provenienţă: 
Şi Cotnarul amintirii în pahare să se toarne 
(I. Pillat) 
În acelaşi sens se mai spune un bordeaux, un caşmir, o olandă, 
un persan pentru produse provenind din aceste locuri. | 
-numele profesiei prin numele instrumentului: 
un maestru al penelului pentru un pictor 
un condei de excepție pentru un scriitor 
-numele unui lucru prin simbolul lui: 
tronul, sceptrul, coroana pentru puterea regală 
purpura pentru suverani 
roba pentru magistrați 
rasa pentru călugări 
jugul, lanţul, fierul pentru sclavie 
crucea pentru creştinism 
semiluna pentru mahomedanism 
Exemplu: Tot ce stă în umbra crucii, împărați şi regi s-adună 
Să dea piept cu uraganul ridicat de semilună. 
(M. Eminescu) 


- Oximoronul 

Termenul provine din grecescul oxymoron (oxys = 
„muşcătură” şi moros = „nebun'”) şi denumeşte o figură de stil 
rezultată prin alăturarea a doi termeni contradictorii. Spre deosebire 
de antiteză de care se apropie ca figură antinomică, oximoronul este 
un epitet al cărui sens se opune sensului cuvîntului determinat. 

Figură de mare efect,  oximoronul creează imagini 
surprinzătoare, depăşind adesea tenta ironică şi revelînd adevăruri 


fundamentale. 


Exemple: 
De-mbunătăţiri rele cât vrei sîntem sătui 
(Gr. Alexandrescu) 

Venere marmură caldă, ochi de piatră cu scânteie 
(M. Eminescu) 
Şi durerea mea cea , dulce cu durerea ta alin-o 
(M. Eminescu) 
Mai multă noapte, mai multă noapte... 
Beznă măreaţă, mumă a luminii 
Uger de umbră dulci ţi-s ciorchinii... 
Sugem cu somnul negrul tău lapte. 
(V. Voiculescu) 
Ah! Sprinteneală grea, orgoliu sec! 
Hău hîd în forme minunate! Fum 
Scăpărător, foc rece, fulg de plumb, 
Somn veşnic Ireaz, bolnavă sănătate! 
lubirtati fum ce-şi are-n plîns izvor 
Curată-i para-n ochii plini de dor; 
De-o tulburi, e o mare-n agonie, 
"Şi ce mai e? Cuminte nebunie 
Şi dulce fiere care prins te ţine” z 
du Sr ee uimit traducere de Virgil Teodorescu) 


Paradoxul 

Conform etimonului său grecesc (paradoxos = „Contrar 
aşteptării, extraordinar”) paradoxul e o figura de stil care surprinde 
prin contradicţia ce o conţine (A doua sparta a enunțului se opune 
afirmației din prima parte). 

Figură antinomică, la fel ca antiteza şi oximoronul, 
paradoxul conferă discursului vigoare şi profunzime. 

A fost cultivat mai întîi de sofiştii greci, apoi de retorii 
romani iar mai tîrziu de scriitori din toate epocile: Shakespeare, La 
Rochefoucauld, La Bruyère, J. J. Rousseau, Voltaire, H. Heine, O. 
Wilde, B. Show, etc. 


În literatura română au fost mari amatori de paradoxuri I. L. 
Caragiale şi E. Cioran. 

Exemple: 
| Ştiu că nu ştiu nimic 
(Socrate) 
Chiar dacă tac, spun îndestul 
icon Biti (Cicero) 
Cine foloseşte forța îşi dovedeşte slăbiciunea 
(R. Tagore) 


Iubesc trădarea, dar urăsc pe trădători” 
(1. L. Caragiale) 
Iubesc istoria României cu o ură grea 
(E. Cioran) 


Personificarea 


Personificarea (<fr. personification) este o variantă mai nouă 
a a proropopen (<gr. prosopopoiia <prosopon = „persoană” Şi poiein 
„a face”) şi constă în a atribui unui obiect sau unei abstracţiuni 
însuşiri omeneşti care se referă la înfăţişare, comportament, 
mentalitate, limbaj, sentimente ş.a.m.d. 
Este indispensabilă fantasticului şi se întâlneşte în specii cum 
ar fi fabula, legenda, basmul, balada etc. 
Literatura populară nu se poate lipsi de ea, iar literatura cultă 
îi acordă importanţă doar în anumite epoci (de pildă îi romantism). 


Exemple: 


Oiţă bîrsană, 

De eşti năzdrăvană, 
Şi de-o fi să mor... | 
(Mioriţa) 
Codrule, codruţule, | 
Ce mai faci, drăguţule 

Că de cînd nu ne-am văzut 
Multă vreme a trecut | 
(M. Eminescu) 
lar codrii ce-nfrățiți cu noi 

Îşi înfioară sînul 

Spun că din lacrimi e-mpletit 
Şi Oltul, biet, bătrînul 

(O. Goga) 
Fulgi uriaşi deasupra ţării cad, 
Pe bărăgane vinturile appo 

(N. Labiş) © 
Şi melodia a întins spui tine 
brațele ei reci 

(N. Stănescu) 


` Repetiţia 


Repetiţia (<lat. repetitio) este figura de stil constînd în 
repetarea unor sunete, cuvinte, sintagme cu scopul de a mări 
expresivitatea. 

Repetiţia este fonologică (de exemplu aliteraţia), atunci cînd 
se repetă sunete, lexicală, cînd se repetă cuvinte sau sintagme şi 
gramaticală (de a chiasmul) cînd se, repetă o structură mai 
amplă. 


Exemple: ia 
Jelui-m-aş şi n-am cui! . 
Jelui-m-aş vîntului, 
Vîntului, crivăţului 


(Toma Alimoş) 
Ziua ninge, noaptea ninge, dimineaţa ninge iară 
(V. Alexandri) 


Care vine, vine, vine, calcă totul în picioare 
| (M. Eminescu) 
Dormeau adînc sicriele de plumb 

Şi flori de plumb şi funerar vestmînt - 

Stam singur în cavou... şi era vînt... 


Şi scîrţiiau coroanele de plumb. , | 
| (G. Bacovia) 

Sinecdoca 


Denumită şi comprehensiune, sinecdoca (<gr. synekdoke = 
„cuprindere la un loc”) este o variantă a metonimiei cu care se 
confundă uneori. Spre deosebire de aceasta însă sinecdoca implică PR 
raporturi calitative între întreg şi parte, gen şi specie, plural şi e, 
singular, obiect şi material ş.a.m.d. 

Du Marsais explică astfel diferenţa dintre metonimie şi 
sinecdocă: „în metonimie iau un nume în locul altuia în timp ce în 
sinecdocă iau ceea ce este mai mult pentru ceea ce este mai puțin, sau 
ceea ce este mai puțin pentru ceea ce este mai mult. 

În sinecdocă se substituie: 

-întregul prin parte (sau invers): 
| = Dintre sute de catarge 
Care lasă malurile | 

N | | (M. Eminescu) 
(catarge în loc de corăbii) 


“specia prin gen (sau invers): 
făptura lui Dumnezeu în loc de om 


-pluralul prin singular (sau invers): - 
Bolliac cînta iobagul şi-a lui lanţuri de aramă 
p ; (M. Eminescu) 
(iobagul în loc de iobagii) 


-obiectul prin materia din care este făcut: 
Alămurile din orchestră au tăcut 
(1 .Minulescu) 


(alămuri în loc de trompete) 


-concretul prin abstract: 


Minciuna stă cu regele la masă 
(Al. Vlahuţă) 


(minciuna în loc de sfetnici mincinoşi) 


In exemplul: „Mina care-a dorit sceptrul universului..." avem 
două sinecdoce: mîna în loc de om şi sceptru universului în loc de 
cunoaşterea absolută 

VII. ELEMEN TE DE PROZODIE 


Prozodia (<gr. prosodia = „intonare, accentuare”) studiază 
tehnica versificației, adică modul de combinare a vocalelor şi 
consoanelor, cantitatea şi durata lor, pauzele, accentul, intonaţia etc. 
Noţiunea de prozodie se mai foloseşte pentru a denumi ştiinţa 
grupării în unităţi metrice, fiind în acest caz sinonimă cu metrica. 

Elementele cu care prozodia operează în mod curent sînt: 
ritmul, rima, măsura, cezura, versul, strofa, refrenul. 


Ritmul 


În Grecia antică rhytmos însemna „număr, măsură, cadență” 
şi desemna iniţial sincronizarea prin comenzi a diferitelor grupuri de 
muncă. De la ritmul muncii s-a ajuns apoi la ritmul versului, obţinut 
prin repetarea unităţilor izometrice. Aceste unităţi, caracterizate prin 
combinarea regulată a silabelor accentuate şi neaccentuate, se 
numesc picioare metrice. Un picior metric poate fi format din două, 
trei sau patru silabe. Pentru mai multă coerenţă nu vom folosi ca 
unitate de măsură mora, care la antici era egală cu o silabă 
neaccentuată. YR | | 

Notînd cu w silaba scurtă (neaccentuată) şi cu — silaba 
lungă (accentuată) obţinem următorul tabel al picioarelor metrice: 


a) Picior metric de două silabe 


2. Troheul — „ser: sunia shart d 
3. |lambul |y=. 
4. | Sponde |-|- 


b) Picior metric de trei silabe: 
2. [Daci le 
u|= |v 


d Anapestul č č | 
| Bahicul | 

etric de patru silabe: 


1. | Proceleusmaticul' | U 


p E% 

Pan Ea 

Peon IV 
ER 


z 


c) Picior 


F 


È 


e 
Li 
+ 


elle 
ggagaggag 


lonicul mare 
. | Ionicul mic © 
oriambul e boli 


Cori 
Antiopastul 


| 


; Dispondeul 


Pf” 


sas 
il 


EEE 
FE 
Banu 
eri 
iee 


pà | pmd | pà 


Vom recurge la exemple doar pentru acele picioare metrice 
care apar frecvent în poezia noastră, determinînd ritmurilė cele mai 
cunoscute: trohaic, iambic, dactilic, amfibrahic, anapestic. 


| 1. Ritmul trohaic 


Este alcătuit din picioare metrice bisilabice în care prima 
silabă este accentuată iar a doua neaccentuată (- U). 
Este specific poeziei populare: 


Doi- nă / doi nă / cîn-tec dul ce 


=i W fiţe U £ = re N 
(Doină) 


2. Ritmul iambic 
Este alcătuit din picioare metrice bisilabice în care prima 
silabă este accentuată, iar a doua neaccentuată ( U —). 

A fost / o -da- /tă can / po- veşti 
W pie EPA in Î i i ÎN — 
(M. Eminescu, Luceafărul) 

3. Ritmul dactilic e, 
Este alcătuit din picioare metrice trisilabice avînd prima 
silabă accentuată iar următoarele două neaccentuate (UV) 


Mih- nea în- / ca- le- că, / ca- lul său/ tro- po- tă 
ToD Op e 9 U sf A w fe āua 
(D. Bolintineanu, Mihnea şi baba) 


| 4. Ritmul amfibrahic 
Este format din picioare metrice trisilabice avînd accentuată 
doar silaba din mijloc (O — U) 
Pe vo- dă-l / ză- reş- te / că- la- re / tre- cînd 
E e e e i Put IA = 
(G. Coşbuc, Paşa Hassan) 


a 5. Ritmul anapestic | 
Este format din picioare metrice trisilabice în care ultima 
silabă este accentuată, iar celelalte neaccentuate (U U —) 
Pe-o că- ra- / re um- bri- / tă ză- cea 


Y uU = LU uU =- LUV >- 

O  săr- ma- / nă ga- roa- / fă pier- du- tă 

Y UY = LU U =. LUU = U 
Rima 


Este definită ca identitatea acustică a silabelor de la sfîrşitul 
versurilor. Deşi e un element fonologic, rima participă la accentuarea 
ideii, fiind determinată la rîndul său de încărcătura semantică a 
versului. 

În funcție de diverse criterii, rimele se clasifică astfel: 

1. Din punct de vedere morfologic: 
a) Rime lexicale (unde coincide tema cuvintelor) : 
pai / rai 
b) Rime gramaticale (unde coincid sa ii 
flexionare): hăulind / chiuind 
c) Rime lexico-gramaticale (coincid şi sunetele 
rădăcinilor şi ale desinenţei): zilei / milei 
2. Din punctul de vedere al armoniei: 
a) Rime sărace (identitatea se reduce la ultima silabă 
accentuată din cuvînt) :poveşti / împărăteşti 
b) Rime bogate (încep cu consoanele de dinaintea 
ultimei vocale accentuate) : vîntul / pămîntul 
3. După accent: 
a) Rime simple, care pot fi: 
-masculine (accentul cade pe ultima silabă): arab / 
slab 
-feminine (accentul cade pe penultima silabă): 
rămurele / rîndunele 
b) Rime complexe (încep cu silaba antipenultimă, 
avînd, pe lîngă accentul principal, şi accente 
secundare): catargele / largele 
4. După succesiunea rimelor în strofă se disting: 
a) Monorima (aceeaşi rimă la cel puţin trei versuri 
succesive) — este frecventă în folclor 
Cum o auzea, a 
Manea se perdea, a 
Ochii-i se-nvelea, a 
Lumea se-ntorcea, a 
Norii se-nvîrtea a 
(Monastirea Argeşului) 


b)Rima împerecheată sau succesivă (primul vers 
rimează cu al doilea, iar al treilea cu al patrulea) 
Luna pe cer trece-aşa sfântă şi clară, 
Ochii tăi mari caută-n frunza cea rară, 
Stelele nasc umezi pe bolta senină, 
Pieptul de dor, fruntea de gânduri ţi-e plină. b 
(M. Eminescu, Sara pe deal) 


(> pi IE =) 

c) Rima încrucişată sau alternantă (primul vers 
rimează cu al treilea iar al doilea cu a patrulea). 

Dintre sute de catarge a 

Care lasă malurile b 

Cite oare le vor sparge a | 

Vânturile, valurile : b e 


(M. Eminescu, Dintre sute de catarge) 


d) Rima îmbrăţişată (primul vers rimează cu al 
patrulea, iar al doilea cu al treilea) 


Păşeşte-n țarină semănărorul a 
Şi-n brazda neagră, umedă de rouă, b 
Aruncă-ntr-un noroc viaţa nouă, b 

a 


Pe care va lega-o viitorul 


(Al. Vlahuţă, Semănătorul) 


e) Rima variată (versurile care rimează sînt amestecate, 
neavînd nici o ordine) — se foloseşte mai ales în fabulă. 
Cît îmi sînt de urîte unele dobitoace, a 
Cum lupii, urşii, leii şi alte cîteva, 
Care cred despre sine că preţuiesc ceva! | 
De se trag din neam mare, 
Asta e o-ntîmplare. 
Şi eu poate sînt nobil, dar s-o arăt nu-mi place. a 
crai (Gr. Alexandrescu, Câinele şi cățelul) 
Versurile scrise fără rimă se numesc versuri albe. 

Măsura 


Termenul provine din lat. mensura („măsură”) şi denumeşte 
numărul silabelor dintr-un vers. 
Măsura poate avea între patru şi optsprezece silabe. 
Poezia populară are de regulă măsura cea mai mică: 
Pe-un picior de plai, 
Pe-o gură de rai 
Iată vin în cale 


Se cobor la vale... 
(Mioriţa) 

Versurile care rimează uebuie să aibă aceeaşi măsură. 
Această regulă nu este respectată însă de toţi poeţii, mai ales în 
modernism, unde rimează adesea versuri scurte cu versuri lungi: 

Chiondorîş 
Căta pe cale; 
De pe şale 
Cînd la deal şi cînd la vale, 
Curgeau betele tîrîş 
Iar din plosca ei de guşă 
De mătuşă 
Un tăios, un aspru hîrrşi... 
(lon Barbu, Ritmuri pentru nunțile necesare) 


Cezura 


-Cezura (<lat. caesura = „tăiere”) este pauza ce apare la 
mijlocul unui vers mai lung. Ea împarte versul în două hemistihuri: 


Cînd cu gene ostenite // sara suflu-n lumânare 
(M. Eminescu) 


Hemistihurile nu sînt întotdeauna egale: 


Sara pe deal // buciumul sună cu jale... 
(M. Eminescu) 


În poezia antică cezura era riguros clasificată şi aplicată. 
Modernii însă nu îi acordă aceeaşi importanţă. 


Versul 


Termenul provine din lat. versus  („şir.al scrierii” şi 
denumeşte un rînd dintr-o poezie. 

În poezia antică versurile erau metrice, adică bazate pe 
cantitatea silabelor. În poezia modernă se întîlneşte mai mult versul 
ritmic, bazat pe accent. 

Versul tradiţional respectă toate rigorile cerute de prozodie: 
ritm, rimă, măsură ş.a.m.d. Versul modern însă eludează aceste reguli 
devenind vers liber. Versul liber este o invenţie a simbolismului şi a fost 
teoretizat de Gustave Kahn în Franţa şi de Al. Macedonski la noi. 

In mod greşit se consideră că poezia modernă este facilă din 
punct de vedere prozodic. Borges mărturisea că i-a trebuit mult timp 
să înţeleagă că versul liber este mai dificil de realizat decît versul 
clasic. 

Versul compus din unsprezece silabe se numeşte endecasilab 
(<gr. endeka = „unsprezece” şi sullabos = „grupare”). Este întîlnit în 
poezia antică şi în sonet. 

Versul compus din şase măsuri (picioare metrice) se numeşte 
hexametru (<gr. hexa = „şase” şi metron = „măsură”). 


Strofa 


Versurile se grupează în strofe, structuri unitare din punct de 
vedere prozodic, construită, la rîndul ei , poezia. Noţiunea exista atât 
în limba latină (szropha) cît şi în limba greacă (stropha = 
„întoarcere”). 

Strofa poate avea două versuri (distih), trei versuri (ferzină, 
terțet), patru versuri (catren), cinci versuri (cvintet, Cvinarie), şase 
versuri (sextină, senarie), şapte versuri (Septenarie), opt versuri 
(octavă), nouă versuri (nonă), zece versuri (decimă) ş.a.m.d. pînă la 
strofa polimorfă. i j 

Există poezii dintr-o singură strofă, fie aceasta formată dintr- 
un singur vers (monovers), din două versuri (distih), din trei versuri 
(terțet — haiku-ul de exemplu), din patru versuri (catren) etc. 


Refrenul 


Este un cuvînt, un vers sau un grup de versuri care se repetă 
după fiecare strofă. 

Refrenul ţine atît de stratul semantic, întrucît accentuează o 
idee, cît şi de cel fonologic, contribuind la muzicalitatea textului. A 
fost utilizat în poezia lirică mai ales în perioada în care aceasta se 
cînta (în antichitate, în evul mediu, în romantism) şi în simbolism, 
curent ce punea un accent deosebit pe muzicalitate. 

„Dacă nu deschidem o carte, 
această carte — care, literal şi 
geometric, este un volum — 
rămâne un lucru între alte lucruri. 
Însă când o deschidem, când 
cartea întâlneşte pe cititorul său, 
atunci are loc actul estetic; 


altminteri este ceva mort.” 


(Jorge Luis Borges) 

